
PREFAŢĂ 


Cu aceste două volume se încheie descrierea peri¬ 
lor locuite de Romînî pe care am început-a în 1904 
cu € Drumuri şi oraşe din România ». Rămîne des¬ 
chisă numai seria *Satelor şi mănăstirilor din Ro¬ 
mânit a», din care un al doilea volum vq ieşi în 
curînd. 

Din partea celor cari pot ţinea condeiul în mînă 
toate părţile acestei scrieri aii fost întîmpinate cu 
tăcere saii cu batjocuri. Sînt deprins şi cu una şi 
cu celelalte. Ruşinea e a celor cari se poartă astfel , 
şi va veni vremea cînd se va recunoaşte aceasta. 

Nu odată mi s’a spus că n’am dat atîta cît aş¬ 
tepta unul sau altul. Dacă aş fi făcut după dorinţa 
lor, de sigur că n’aş fi tipărit nici-odată aceste cărţi 
care mi s’aii părut de o absolută necesitate pentru 
acel public bun şi mare ce nu se manifestă prin scris. 
Am zugrăvit ce mi-a fost cu putinţă să văd şi ce 
mi-a dat mîna să văd, călătorind totdeauna cu banii 
miei. ^ fi putut să fac foarte lesne capitole mari 
şi trufaşe din lămuririle de toi felul pe care le-am 
întreţesut cu povestirea şi descrierea, dar sînt de 


www.dacoromanica.ro 



6 


PREFAŢA 


sigur prea bătrîn pentru ca să mă pot hotărî a 
speria lumea cu ştiinţa saii cu talentul mică. De al- 
mintrelea sînt atîţia cari pac, — şi cu izbîndâ bună 
— acest lucru. 

Am fost învinuit şi de nedreptate, de părtenire; 
ba un om cum se cade m'a pîrît ca pe un nesim¬ 
ţitor faţă de poporul românesc. Acestuia din urmă 
ce aş putea sâ-J răspund ? Celorlalţi li pot spune că 
n’aii nici cea mai mică dreptate. De scăderile alor 
tăi te doare mai mult decît de ale străinilor. Po- 
leind păcatele unui neam cu linguşiri, cred că-i 
faci o foarte proastă îndatorire. 

• 

Aş pi vrut să văd toate Ţinuturile Romînilor de 
peste munţi măcar aşa de amănunţit ca pe al Fă¬ 
găraşului. Nu mi-a îngăduit nici vremea, nici mij¬ 
loacele şi nici alte greutăţi, bine cunoscute, de care 
e întovărăşită o călătorie în condiţiile în care am 
făcut-o. Descrierea Făgăraşului n’am scurtat-o însă 
pentru a o pace de o potrivă cu a celorlalte părţi: 
am crezut că e bine, chiar în paguba proporţiilor, 
ca măcar un Ţinut curat românesc să se înfăţişeze 
mai deplin . 

Adăogiri s'ar putea introduce într'o nouă ediţie, 
asupra fiinţii căreia va hotărî publicul. Aceste adăo¬ 
giri trebuie să îmbogăţească mai ales capitolul des¬ 
pre Banat pe care fără voia mea l-am lăsat aşa 
de sărac. 

Decembre 1905. 

I. 

De la Predeal Ia Braşov. 

Din văile înguste cu malurile bătute în ace 
de brad ale Prahovei ajungi pe acea culme, 
puţin înnaltă de alminterea, căreia i se zice cu 
un vechiu cuvînt, de mult ieşit din întrebuinţare: 
Predealul. Odată era aici numai o mică trecă¬ 
toare pentru puţinii săteni din sălaşele vecine, 
pe cînd drumul cel mare între Braşov şi Ţara- 
Romănească se desfăşura larg pe drumurile bune 
şi sigure ale şesului roditor de supt munte, pe 
la Rîşnov pănă la cetatea Branului, unde în îm¬ 
prejurimi zimbitoare, de pajişti înflorite, se des¬ 
chide pasul cu acelaşi nume. Vremuri nouă au ce¬ 
rut însă scurtime, răpegiune. Cărarea din codrii 
de brad s’a prefăcut după 1800 într’una din cele 
mai bune şosele netede ale lumii, şi peste cîtva 
timp calea ferată, nemulţămindu-se numai cu 
atîta cîştig de vreme, a sărit îndrăzneţ de-a 
dreptul pe înnălţimi, s’a sprijinit pe margeni de 

rîpi şi a străpuns măruntaiele stîncei. Unde ră¬ 
tăciseră oierii cu turmele, au răsărit cantoane, 
plantaţii de telegraf, fire roşii de telefon, lungi 
chervane de mărfuri, suind încet în pocnetul 
bicelor, şi mari jucării de fier fumegînde, lune- 
cînd ca şarpele pe şinele lucioase. 

în sfîrşit, cînd valea românească a Prahovei 
s’a prefăcut în locul de petrecere văratecă a 
«lumii bune», a lumii cheltuitoare şi a lumii des¬ 
trăbălate din România, viaţa modernă, cu zgo¬ 
motul, vulgaritatea şi pretenţiile ei, a gonit poesia 
singurătăţii şi din cele mai ascunse poteci ale 
muntelui, unde întîmpinî astăzi la fiecare pas, 
din Iulie în Octombre, şi chiar ceva mai târziu, 
în culegerea florilor cîmpului şi florilor iubirii 
uşuratece, tot copilăretul palid şi obraznic al 
oraşelor, şi pănă şi cîte o călugăriţă catolică, 
pe cînd pe şosea zboară biciclete, automobile, 
trăsuri de casă cu vizitii în livrele care sperie 
sărăcimea din aceste locuri. 

Numai iarna dă naturii măreţe toate dreptu¬ 
rile sale: zăpezile mari Se aştern pe vîrfurî, ele 
lunecă pe coaste pudrînd brazii negri, ele îm¬ 
podobesc cu flori ce nu se pot culege malul jos 
al Timişului prins acum în cătuşe de ghiaţă, şi 
prin biciul viforului aspru gonesc de pretutin¬ 
deni pe toţi aceia cari nu sînt supuşi nevoii de 
a călători. Strecurarea trenurilor acoperite cu 
brumă pare o nimica toată în marea împărăţie 
a liniştii moarte. 

Călătorii cu trenul pleacă din hala cea mare 
şi urîtă a Predealului, plină de hamali şi de va¬ 
meşi cu şăpcî joase şi cu şăpcî înnalte. în praful 
innecăcios al cărbunelui unguresc, care înfăşură 
toate într’un zăbranic negru, trenul înnaintează 
încet printre păreţi! de brad întunecat, cari lasă 
să se vadă ici şi colo privelişti mai depărtate, 
încolo, se întind albe cele Şapte Sate. Cîteva 
staţii singuratece şi triste se desfăşură la guri 
de tunel. Din Dîrste se vede numai acelaşi chip 
de staţie ungurească cu inscripţie în limba Sta¬ 
tului. Cîţîva ţeranî de-aî noştri se îngrămădesc 
mînaţî din urmă ca oile spre marile vagoane 
roşiatece de clasa III-a. în mal puţin de două 
ceasuri te afli înnaintea gării braşovene, pe mul¬ 
tele linii ale căreia pufneşte din gîturile negre 
înnalte acelaşi fum înnecăcios de pucioasă ce 
se frige. 

Altfel e dacă porneşti cu trăsura de la vama 
cea mică de supt munte, la capătul haosului de 
vile plăcute care alcătuiesc orăşelul de vile al 
Predealului României. Aici nu e îngrămădeală, 
nici zgomot. Jandarmii uită să-ţi cerceteze pa¬ 
şaportul şi, netulburată de nimeni, încăpătoarea 
trăsură de Braşov se înfundă iute ’n pacea co¬ 
drului, lăsînd tot mal mult în urmă sunetul de 
păhare şi de farfurii al restaurantului românesc 
de la graniţă. Uriaşi brazi cu crengile de pol i- 
candru aromesc a răşină, pe cînd florile ascunse 

in adincimi tămîiază sfios mirosuri dulci. Cărarea 
se încolăceşte încingînd necontenit muntele. în¬ 
dată ai la dreapta scînteiarea de argint a Timi¬ 
şului, care susură prin bolovani. Din loc în loc, 
grupe de case mari cu acoperişul de ţigle în¬ 
negrite şi oblonaşe verzi, case care nu sînt nici 
săseşti nici româneşti, ci potrivite cu orice gos¬ 
podărie întărită. Trec în cete ţerani secui, cu 
ochii mici, de un albastru şters, lucind ca oţe¬ 
lul supt genele albe: muncitori ce se întorc din 
România cu ceva cîştig în viaţa lor sărăcăcioasă. 
Rare ori cîte o turmă sau un pîlc de vite slabe 
cu coarnele mari, de bivoli greoi. Cîte o căruţă 
în care stau Romînî din această Ţară a Bîrsei, 
oameni graşi, oacheşi, cu faţa închisă; bărbaţii 
au pălăriuţa locuitorilor plaiului, femeile şi-au 
pierdut portul. în această ţară a bradului, nici-un 
neam nu şi-a pus pecetea; din vechi timpuri 
încă, acesta e drumul dîştigului, în care se ames¬ 
tecă toate limbile. 

De la o vreme calea se face mai lungă, pă¬ 
durea nu mai strînge, ea îmbracă numai înnalteie 
ziduri de munţi care se prelungesc de amîndouă 
părţile până la tîmpla Braşovului, pănă la pă- 
retele cel drept al Tîmpeî. Se trece numai prin 
margenea Dirstei, un şir de case gospodăreşti, 
văpsite tărcat, cu cîte două fereşti la drum şi 
podul încăpător; crucea de tinichea strălucitoare 
stă ca un semn de neclintită afirmaţie a legii în¬ 
fiptă în margenea caselor româneşti, care sînt 

multe, şi care se vor înmulţi, în acel semn şi în 
semnul muncii noastre. 

îndată încep fabricile, distilăriile de petrol, 
tot rostul de viaţă economică nouă, cu capitale 
săseşti, ungureşti şi chiar evreieşti, care încun- 
jură oraşul. Tîmpa stăpîneşte cu pădurile ei, din 
care se înnalţă la un capăt, pe un vîrf gol de 
stîncă, linia supţirică a monumentului lui Arpad, 
un erou naţional maghiar care şi-a avut alte 
rosturi şi prin alte locuri. Pănă departe sînt 
presărate înnainte, printre multe înnălţimi împă- 
pădurite, foarte înnalte, casele albe, roşii, sure, 
arborii răzleţi din primblări, cimitire şi livezi ai 
marelui oraş risipit, Braşovul. 


II. 

Braşovul. 

Pe locul de înnaintare îndrăzneaţă către Miazăzi 
şi Răsărit, spre culmea munţilor fără potecă şi 
în margenea Secuimii de strajă Ia graniţă, Saşii 
ocrotiţi de regele Ungariei făcură din satul slav 
şi românesc Braşăul, Braşovul, o cetate a Co¬ 
roanei, o Kronstadt. Cavalerii teutoni, din Apusul 
luptelor pentru credinţă, fură ispitiţi aice de 
aceiaşi Coroană a Ungariei, şi cîţiva ani ei se 
străduiră pentru chemarea la viaţa de cultură, 
a frumosului Ţinut de sălbătăcie şi la asigurarea 
cuceritoare a hotarului de munte. 

Eî se duseră, dar meşterii, negustorii saşi ră¬ 
maseră în cuprinsul zidurilor, pe cînd alţii din 
acelaşi neam roiau tot mai mulţi împrejur, făcînd 
o cunună de sate înfloritoare oraşului care purta 
cununa regală în armele sale. Braşovenii cei 
noi fură în curînd stăpînii trecătorilor vecine 
şi ai întregului negoţ de peste munte, unde Cu- 
mafiiî şi Tatariî se schimbau în stăpînirea sa¬ 
telor româneşti din plaiu şi din şesuri pănă la 
Dunăre. Peste multele case cu zidurile tari, co- 
perişurile ascuţite şi fereştile mărunte, peste 
şerpuirea întunecoasă a multor strade înguste 
se ridică, turnul unei mari biserici negre, tăiată 
aspru din piatră sfărîmicioasă, şi mai tîrziu un 
al doilea turn, al Casei de Sfat, ynde se hotă¬ 
rau împrejurările de toate zilele ale vieţii bra¬ 
şovene de sine stătătoare. Pentru a ţinea cele 
cîteva mii de locuitori ai cetăţii se purtau ne¬ 
contenit prin trecătoarea spre Rucăr carăle pu¬ 
ternic încheiate ale negustorilor, duse de Romîni 
în cămăşi albe, cu pletele filfiitoare pe umeri. 

Din timp în timp, şi nu prea a rare ori, miş¬ 
carea aceasta de cultură şi îmbogăţire era în¬ 
cremenită de vestea cea rea pe care spionii o 
aduceau de dincolo de munte, din Transalpina 
primejdiei. în cele mai vechi timpuri era vorba 
de Cumanii păgîni, de nemiloşii Tatari ce veniau 
lacomi în goana sălbatecă a cailor iuţi. Apoi 
Turcii veniră la rînd, sărind asupra trupului 
nostru amorţit sau istovit de luptă pentru a pune 

supt sabie şi a aprinde în flăcări margenile 
agdelene. De la început încă, Braşovul văzuse 
nevoia de a se îndosi înnaintea ameninţărilor, şi 
el se strămutase de la vechea aşezare din jos, 
unde se zice şi acum Braşovul Vechiu unor şiruri 
de case locuite de meşteşugari, în căldarea ocro¬ 
tită în care se află astăzi temeiul luî. Ziduri pu¬ 
ternice, cu multe bastioane, fură rînduite de jur 
împrejur, şi duşmanii nu erau dintre aceia cari 
să le poată frînge. Pe dealul din faţă, către pă- 
mîntul Regelui se înnălţă cetăţuia din care ful¬ 
gerau tunurile asupra marilor mulţimi sălbatece 
care încingeau de freamătul nerăbdării platoşa 
zidurilor oraşului. Turcii temuţi veniau cu în¬ 
drăzneală, loviau cu putere, răspîndiau sîngele 
nevinovat în toate părţile, dar avîntul lor se 
frîngea de acea îndărătnică piatră înnegrită, 
care nu se clintia de greutatea ghiulelelor vechi. 
Rămînea în urma cetelor pierdute ’n zare pus¬ 
tiul satelor părăsite şi sămănăturilor arse care se 
îndreptau. în curînd printr’o primăvară nouă şi 
un nou avînt al muncii omeneşti răsplătitoare. 

Din atîta bogăţie îngrămădită zbucni într’o 
clipă mai prielnică flacăra luminii. Tineri Saşi 
mergeau în Europa apuseană de aceiaşi limbă 
cu dînşiî pentru a învăţa, îp veacul al XV-lea, 
acea ştiinţă nouă a limbii latine, a trecutului 
clasic pe care o chemase la viaţă Renaşterea. 
Odată cu această. învăţătură, ei sorbiră cu patimă 
predica nouă pentru înnoirea şi curăţirea legii 

străbune. Honterus veni din acele locuri ca un 
tînăr prooroc purtător de veste nouă. Şi aici 
ciocanul cutezător bătu în piatra neagră a sfin¬ 
ţilor şi căngile dădură la pămînt podoabele bo¬ 
gate ale bisericii catolice. Pentru răspîndirea 
cuvîntuluî dumnezeiesc în forma cea mai bună 
şi mai înţeleasă, Honterus făcu tipografie, şi din 
ea se răspîndiră nouăle catehisme şi biblii, care, 
dacă nu erau pe limba vorbită a poporului, ci 
în germana lui Luther, se apropiau însă cu mult 
mai mult decît cele latineşti de înţelegerea tu¬ 
turora. 

Aşa trăi Braşovul şi mai departe, cu predi¬ 
catori învăţaţi, cu negustori buni în socotele, cu 
meşteşugari cari ştiau să apuce şi suliţa, să 
strîngă şi sabia. în rînduiala lui harnică apăreau 
în anumite dimineţi de zgomot războinic cetele 
boierilor călări ai Ţerii-Romăneşti, de pe zdren¬ 
ţele scumpe ale cărora nu se ştersese încă praful 
încleiat cu sînge al luptelor pierdute. Cîte un 
bătrîn Domn obosit care nu se mai putea în¬ 
toarce, ci venia să-şi plece capul spre moarte, 
cîte un aprig Domnişor cu pletele negre răsfi¬ 
rate, cu ochii în cari scînteia pofta răzbunării 
şi credinţa în viitor, stăteau adesea în fruntea 
fugarilor.- Veniseră încă odată, după atîtea alte 
rînduri, pribegii din ţara unde Romînii se sfă- 
şiau între sine pentru putere. Argintarii saşi 
primiau ca, zălog scumpe juvaiere răsăritene după 

ce se mîntuiseră toţi ducaţii din lădiţă, şi tot 
mai posomorite erau feţele oaspeţilor cari nu mai 
puteau cîrmui, nu mai puteau lupta, nu mai puteau 
stăpîni. Pănă ce în altă zi de vălmăşag războinic 
un vînt sălbatec îi lua cu sine şi răsfira pe plaiu¬ 
rile româneşti stăpînii sau jertfele zilei urmă¬ 
toare. 

Cînd veni stăpînirea austriacă, pe la 1700, Bra¬ 
şovul îşi pierdu în parte însemnătatea care şi 
fără aceasta începuse a se împuţina. Privirile 
noilor domni ai ţeriî se opriră asupra Sibiiului, 
mai apropiat de dînşii. Desele războaie din Ţara- 
Romănească, între Turci şi Ruşi, între Turci şi 
Austriac! chiar, împiedecară adese ori şi pentru 
multă vreme izvorul dătător de viaţă al nego¬ 
ţului. Primejdie nu venia din aceste lupte, afară 
•de clipa neaşteptată cînd Nicolae-Vodă Mavro- 
gheni, cu sîngele lui de pirat fără frică, năvăli 
prin pasul Timişului între vitejii săi îmbrăcaţi 
In fustanele; dar, în asemenea împrejurări, nu 
mai venia nici cîştigul. Legăturile cu Moldova 
conteniseră aproape cu totul. Amîndouă ţerile 
noastre îndrăgiseră modele răsă'ritene şi cum¬ 
părau tot mai mult de la vecinii de peste Du¬ 
năre. Şi în scrisul Braşovenilor, în multele hîrtii 
•de socoteli, dezbateri şi hotărîri ce se păstrează’n 
încăperile umbroase ale Sfatului se vede bine 
această iute decădere. 

Cînd peste munte se făcu în veacul nostru 
liniştea neatîrnării şi a civilisaţiei, legăturile de 

afaceri începură iarăşi cu multă vioiciune. Ames¬ 
tecat simţitor cu sînge românesc, Sasul din Ţara 
Bîrseî e mai puţin domol şi apos decît acela 
<lin alte locuri, în el se stinge rîiai greu îndrăz¬ 
neala de negustor, puterea născocitoare de meş¬ 
ter a strămoşilor. El se încumetă să lupte deci 
şi pe noul cîmp de încercare al muncii. Fabrici 
de postav, de sticlă, de bere, de hîrtie se făcură 
aici în preajma «Principatelor», în preajma Ror 
mâniei şi pentru schimbul cu dinsa. Războiul 
vamal ce l-am purtat cu Austro-Ungaria a făcut 
să se oprească însă prin anii 80 fumul coşurilor, 
invîrtitura pripită a roţilor. Un strigăt de dez¬ 
nădejde se ridică din acest Ţinut înfloritor, a 
■cărei industrie fusese ruinată de politica mare 
a altora. în anii din urmă, supt regimul conven¬ 
ţiilor, această industrie braşoveană începe a se 
înfiripa, pe cît e cu putinţă după ce o mare 
parte din capitalurile care o hrăniau s’au natu- 
ralisat româneşti şi, trecînd graniţa, s’au aşezat 
pentru totdeauna peste hotar, în valea Prahovei. 

Noua mişcare industrială a schimbat foarte 
mult înfăţişarea Braşovului. în mare parte, el 
a pierdut caracterul săsesc şi, mai mult încă, 
sufletul săsesc. Cum vii de la gară, vezi case 
oarecare, gospodine greoaie, fără frumtiseţă şi 
fără vre-un semn deosebitor. Strada largă ca ori¬ 
unde merge tot printre ele. Pe sus, cetăţuia, cu 
totul prefăcută în vremea austriacă şi astăzi o 

simplă închisoare militară, e maî mult podoabă 
plăcută în vîrful munceluluî verde. Din ea nu-ţî 
şopteşte, infiorîndu-te, glasul trecutului. Cînd ai 
ajuns în mijlocul oraşului, privirea, care se poate 
mişca larg, urmăreşte liniile jdrepte ale unei 
primblări mărgenite de cafenele, de vile, de 
clădiri cu totul nouă şi străbătută des de gîl- 
gîirile de fum, ale tramvaielor. Un constable 
călare ca la Pesta, frumos flăcău ungur pe cal 
de paradă, totdeauna gras, păzeşte rînduiala cir¬ 
culaţiei. în anotimpul cînd se caută răcoarea 
cuiburilor de munţi ca acesta, şi vilele şi cafe¬ 
nelele sînt pline de străini, între cari recunoşti 
îndată tipurile de încrezuţi şi de păpuşe pe care 
le trimete Capitala noastră, tipurile de Greci 
brăileni sau de Nemţi aşezaţi la noi, mult maî 
luxoşi şi mîndri decît cei de aici. Statul ungu¬ 
resc, care ar vrea să ne facă pe noi cei din 
România să credem într’un Brass6 curat ma¬ 
ghiar şi care îndeamnă din toate puterile pe 
Secui să se aşeze în oraşul cotropit de o lăcus- 
tărie întreagă de funcţionari, Statul deci a ridi¬ 
cat aici, în vederea tuturora, măreţe clădiri de 
tribunale, de administraţie, de şcoli. Cîţîva oa¬ 
meni bogaţi au tăiat pe muchea dealului cetăţuiî 
un rînd de vile cochete. 

Strada cea mare, şi poţi zice singura stradă 
modernă, merge înnainte cu liniile sale de tram- 
vaiu printre prăvălii săseşti, ungureşti, arme¬ 
neşti şi româneşti, aşezate în clădiri mari, fără 

stil, iar, cele mai nouă, împopoţonate în cara¬ 
ghioasa haină secesionistă, adusă de-a dreptul 
din Budapesta. Multe firme în limba Statului, 
între trecători, foarte amestecaţi, destui func¬ 
ţionari gigerlî , cu mustăcioara bîrligată a cu¬ 
cerire, şi chiar cîte un Jidănaş în odăjdiile sale 
galiţiene, cu perciun! sincer! sau contopiţi în 
favorite ungureşti. Aici Jidănimea, totdeauna pa¬ 
triotică, prinde. 

Ceva maî interesantă e piaţa, cu Casa Sfa¬ 
tului, care aruncă un turn înnalt dintr’o casă 
veche cu cerdac, ferestruî şi bolţ! adîncî, unde 
stau schimbători de ban! şi cîrciumar! pentru 
zilele de tîrg, cînd tot acest larg cuprins al Tîr- 
guluî Cailor se umple de zarva ţerănimi! noastre 
venite pentru tîrguielile săptămîni! şi vînzarea 
bucatelor, brînzeturilor, din care ele se plătesc. 
Maî vezi prin unele căsuliî ma! bâtrîneşt! vechi 
firme de negustori romînî, cari nu s’au «înnăl- 
ţat» încă maî presus de îndeletnicirea strămo¬ 
şească. în fund, e biserica săsească, neagră de 
foc şi neagră de anî, uriaş gîrbovită şi purtînd 
în frunte un turn prea mic, făcut de mîntuială, 
şi care samănă cu cornul de pe nasul unui 
greoiti rinocer. Dacă vei apuca, în sfirşit, la 
dreapta şi la stînga, vei găsi în strădiţe paş¬ 
nice rămăşiţe din ziduri, bastioane rătăcite, ar¬ 
curi de pietre întinse de-asupra cărărilor fără 
lumină. Prin aceste unghiuri a fugit trecutul 

săsesc, gonit de întrecerea zgomotoasă pentru 
cîştig a tuturor neamurilor. 

în piaţă biserica cea nouă a Romînilor, o «Dom¬ 
niţa Bălaşa» cu dungile roşii pătate de neîn- 
grijire şi cu un turnuleţ ca un mugure într’o 
faţadă închiriată la negustori, arată străbaterea 
noastră pînă aici. înnainte de 1840 cine se pu¬ 
tea aştepta la pătrunderea Valahilor despreţuiţi 
în cuprinsul sfinţit al acelor ziduri proptite pe 
vechile privilegii! Erau numai, aici ca şi în Sibiiu, 
cîţiva negustori romîni alipiţi la Compania gre¬ 
cească. Pentru dînşii toţi se făcuse, ca şi în 
Sibiiu, o capelă fără turn, într’o curte umedă. 
Boieri romîni pribegi ajutaseră la înnălţarea ei, 
dar fireşte că ea era mai ales grecească. Cînd 
Grecii se stinseră, am fi putut-o lua pentru noi 
cu oarecare dibăcie, ca în Sibiiu, dar aici nu 
era priceperea dibace a lui Şaguna, şi apoi bi¬ 
serica avea o însemnată zestre, două moşii dă¬ 
ruite de un Brîncovean, aşa încît Statul se ames¬ 
tecă, impuind o prelungire a domnirii greceşti, 
fără parochieni aproape, pentru a moşteni apoi 
el, cînd va veni vremea potrivită. Astăzi preoţi 
din Grecia slujesc în preajma mormintelor care 
pomenesc nume româneşti, Brîncoveni, Văcăreşti, 
fără a mai aminti pe Mitropolitul muntean Nec- 
tarie, un Grec de naştere. într’o casă foarte în¬ 
căpătoare, un dascăl grec din Grecia face şcoală 
grecească pentru copii de Saşi şi de Unguri, 

■cărora se va ajunge a li se da şi leafă pentru 
funcţia de elevi la şcoala grecească din Braşo¬ 
vul aproape fără Greci. într’o odaie încuiată 
.zace, în praful neatins, biblioteca destul de mare 
3 . lui Grigore Brîncoveanu, bune -cărţi în toate 
limbile care ar sta de sigur mult mai bine în 
biblioteca gimnasiului nostru. Pentru a înlocui 
această pierdere a bisericii vechi s’a făcut cea 
nouă, într’un stil care s’a crezut românesc pen¬ 
tru că era luat de la o biserică din Bucureşti, 
■clădită mai dăunăzi însă, după datine care sînt 
ale Grecilor de astăzi. 

Mai departe şirul de case se întrerupe, şi o a 
treia cingătoare încunjură Braşovul. Ai Tîmpa 
in faţă, şi spre dînsa duce în stînga un lat drum 
de plimbare care tot înnaintează pe coaste de 
■deal şi dă din loc în loc privelişti minunate 
peste coperişurile roşii şi negre ale oraşului în¬ 
treg. în unele zile de primăvară sau de toamnă, 
limpezi şi umede, puţine drumuri sînt maî fru¬ 
moase decît o rătăcire singuratecă printre acei 
•copaci bătrînî, cari-ţi tremură din frunze o 
hună primire. 

Faţă în faţă stau pe această primblare, acolo 
tinde ea se desface din drumul cel mare, şco¬ 
lile a două neamuri. Saşii au şcoala de fete, 
gimnasiul fiind în altă parte. în stăpînirea di¬ 
rectorului e şi turnul de lîngă singura poartă 
braşoveană ce s’a păstrat, cu o inscripţie ce po¬ 
meneşte un împărat din vremea austriacă. 

O tăbliţă în treî limbî — ca toate cele din 
Braşov — dă liniei de clădiri din faţă numele 
de «şira lui Şaguna». Marele Mitropolit orto¬ 
dox e în adevăr acela care a sfătuit şi ajutat 
în tot chipul, care a binecuvîntat şcoala cea 
mare a Romînilor din Braşov, gimnasiul, glo¬ 
rios astăzi prin numărul şi însemnătatea acelor 
cari au căpătat învăţătură şi creştere în odăile 
spaţioase cu fereşti micuţe ale trainicii zidiri în 
vechiu stil gospodăresc. Din faţada puternică, 
dar fără pretenţii, din toată alcătuirea acestei 
zidiri se desface un spirit de frăţie patriarhală, 
de bună muncă smerită, care rămîn însuşirile 
de căpetenii ale acestei şcoli neîntrecute în fe¬ 
lul său. Cînd vine luna lui Septembre, care go¬ 
neşte rîndunelele şi adună şcolarii, din tîrgurile 
şi satele de aproape şi de departe, din parohiile 
unite chiar, şi pănă şi din România, unde sînt 
părinţi cari se tem de destrăbălarea liceelor de 
mici cetăţeni, vin cîrdurî de băieţaşi şi băietani, 
în haine nemţeşti de fudulie şi în haine româ¬ 
neşti care ţin răcoare vara şi cald iarna, şi-şi 
pun aici pe cap şăpcuţa moale, croită întocmai 
ca în România noastră. Atunci pe băncile unde 
a învăţat Titu Maiorescu, se aşează în linişte 
plină de evlavie toată această mulţime de în¬ 
văţăcei ai culturii romîne pe pămînt străin, 
dintre cari nu e aproape nici-unul a cărui pre- 
senţă aici să nu însemne o jertfă adevărată, de 

multe orî o mare şi sfîntă jerfă din partea fa* 
milieî. 

O şcoală «normală» sau primară, o şcoală reală' 
sînt adăpostite în aceiaşi clădire a gimnaziului. 
Mal în lături, pe strădiţa din gtînga, cu podeţe 
de lemn supt care gîlgîie apa, e şcoala comercială, 
de întemeiare mal nouă. O şcoală de gospodărie 
pentru fete se află în cealaltă parte, pe strada din 
dreapta, care urcă destul de răpede spre şcoală. 

Odată, în acest sălaş al şcolilor unde se vede 
la dreapta movila pe care-şî uscau şi-şî usucă 
şi astăzi postavurile de casă femeile din Braşov, 
în această crestătură de vale, unde o fulgeră¬ 
tură de apă se pierde supt ruine în dosul ca¬ 
selor nouă, era capătul de sus al cetăţii Saşilor. 
Veniau, către munte, locuri goale, maidane fără 
locuitori. Spitalul cu faţada foarte păcătoasă şi 
atîtea altele s’au făcut numai tîrziu, în vremea 
noastră. Din vechime, abia sus în umbra mun¬ 
telui, supt Tîmpa se răsfăţau între pometurî că¬ 
suţele Şcheilor, cu crucea răsăriteană în frunte 
şl marile porţi de lemn săpate după frumoasa 
noastră datină ţerănească. Atîta era românesc în 
preajma Braşovului, acele înguste ulicioare pie¬ 
truite, pe care hodorogiau carele cu marfă, căci 
locuitorii erau cărăuşi, cînd nu-şl cîştigau pînea 
prin slugăria negustorilor sau din culegerea de 
ştafete peste munte. De la început încă, au fost 
Romîniî aceia cari au înlocuit pe Slavii, pe Şcheii 

cei vechi pe acest povîrniş al Tîmpei. Că ar fi 
Bulgari, nu dovedeşte nici chipul lor, nici da- 
tinele, cu acea frumoasă primblare din zilele Pa¬ 
ştilor a junilor cu căciuli ţurcăneşti cari sună. 
din surle, nici portul, nici limba, nici sufletul. 
O asemenea obîrşie a fost născocită de cărturari 
cari credeau că e ruşine să se coboare cineva, 
din buni lucrători aî ogorului românesc. Nu, nu 
sînteţi Bulgari, voi fraţilor din Şcheii Braşovului* 
cari aveţi o minte aşa de isteaţă, aşa de bine 
rînduită, aşa de aplecată către învăţătura lumi¬ 
noasă şi către fapta îndrăzneaţă, neam cinstit* 
harnic, omenesc şi mîndru. 

Odată Şcheii nu însemnau mai mult în Braşov 
decît Ţiganii din bojdeucele de la Blumenau* 
«pajiştea cu florile», care s’a romînit ţigăneşte* 
în: Blumăna. Ei s’au înnălţat abia în veacul al 
XVIII-lea, cînd negustori companişti s’au aşezat 
în mijlocul lor, cu bogăţia şi trecerea de care 
se bucurau. Atunci răsăriră, pe Prund, pe Tocile* 
pe Cacova, case trainice şi frumoase de astăzi* 
clădite ca pentru zeci de generaţii muncitoare 
şi modeste. Atunci bisericuţa Sfintului Nicolae* 
făcută de însuşi Basarab bătrînul şi împodobiţi 
de Petru Cercel, acea biserică în strana căreia 
a stat în anii săi de mărire Mihai Viteazul însuşi 
cu mîna pe sabia lui cuceritoare, s’a prefăcut 
în mare, umflîndu-se, strîmbîndu-se, pocindu-se- 
şi încornorîndu-se cu turnuri multe şi ascuţite* 
care o fac să samene astăzi eu un uriaş cocoş. 

de hîrtie. Atunci începură luptele cele mari 
pentru alegerea popilor şi diaconilor, a gocîtna- 
nilor sau epitropilor, care urmează pînă astăzi 
supt conducerea oamenilor de acuma aî bisericii, 
cu broşuri roşii şi gazete negre. Atunci se des¬ 
chiseră şcolile mici care duseră la cele mari de 
astăzi. Atunci se încălcară drepturile ţehurilor , 
ale breslelor săseşti închise, şi Şcheiî cărăuşi se 



Teatrul Braţovechenilor. 

făcură meşteşugari, în ciuda «cinstitului Sfat». 
Astfel se pregăti intrarea deplină a Şcheilor în 
cetatea cea modernă a drepturilor egale pentru 
cei ce muncesc cu adevărat, şi de mai multe 
generaţii pe acelaşi loc, apărat adesea cu sîn- 
gele lor. 

Meseriaşii din cealaltă lăture a Braşovului, din 
Braşovechiu, îşi ieau şi ei partea în înceata şi 
sigura noastră luptă pentru căpătarea luminii şi 

puterii, şi nu se poate să vezi, în rîndurile oa¬ 
menilor săraci foarte împovăraţi de muncă, mai 
multă tragere de inimă, mai multă bună înţele¬ 
gere şi pricepere firească decît la representaţiile 
de teatru pe care le dau în iarnă meşterii şi 
calfele din această suburbie braşovenească plină 
de Romîni. 

Astăzi Romînimea din Braşov, care înnaintează 
răpede peste cifra de 10.000 pe Gare a ajuns-O, 
înfăţişează un element însemnat din viaţa nea¬ 
mului nostru în Ardeal. Şi de sigur ar fi şi mai 
însemnat dacă preocupările nobile pentru cul¬ 
tură, închinarea deplină către scopurile înnalte 
ale poporului nostru, ar înlocui netrebnica şi 
dezgustătoarea ceartă pentru profesorul X şi 
pentru profesorul Y, pentru popă Alfa şi pentru 
popa Omega, — care sînt astăzi o pată ruşinoasă 
pentru Romîniî braşoveni. Cu cît va: fi mai pu¬ 
ţin călduroasă împărtăşirea la asemenea duşma¬ 
nii eve nu folosesc nimănuia, cu cît Va veni 
mai multă lume din toate stratele societăţii la 
şezătorile femeieşti care s’au alcătuit de cîtva 
timp, în aşteptarea conferinţelor care au Cam 
zăbovit, cu atît vom putea privi mâi sigur la 
viitorul ce ni aşteaptă ,neamul aici, la Braşov. 


X. Iorga. — Ardeal l. 


a 


www.dacoromanica.ro 




34 


ŢINUTUL BRAŞOVULUI 


III. 

împrejurimi ale Braşovului: Tîmpa, 
Rîşnovul. 

Muntele Braşovului e Tîmpa, care-1 ocroteşte 
şi-l strînge de piatra lui aspră. Spre dînsa se 
urcă în rotocoale un drum de pădure, care se 
poate număra printre cele mai frumoase din 
lume. Fără oboseală, prin marea linişte de umbră 
dulce, ajungi sus într’un ceas. Pe un colţ de 
stîncă stă de piatră acela care se chiamă că 
înfăţişează pe Arpad. Mai jos, un Sas ţine o 
cafenea-restaurant, şi de aici privirea se cufundă 
drept în vale. Vezi atunci grămada mare de co- 
perişurî care supt munte face temeiul cetăţii şi 
din mijlocul căreia se înnalţă biserica neagră, 
mică de aici ca o jucărie. înnainte, clădiri nouă 
se revarsă pănă la dunga depărtată a casărmilor 
galbene. Iar, în stînga mai ales, fire roşii de 
ţiglă se înfundă prin desişuri de arbori şi pă¬ 
trund pănă în margenea zării. Drumuri albe lu¬ 
necă şerpuite sau ţîşnesc drept ca o săgeată; 
în vîrful celui mai lat şi mai alb din ele se 
vede un sat de departe, cu căsuţele strînse la 
un loc. 

Din Dîrste, satul vechilor dîrstarî cari bă- 
teau în piue sumanele, se merge pe drumul 
din stînga la cele Şepte Sate, Săcelele (Sătcele, 

Sătucele), vestite prin bogăţia lor, maî ales în 
vremea cînd ele adăpostiau pe atîţia fugar! din 
Ţara-Romănească şi strîngeau in clădiri şi aca¬ 
returi cîştigul Mocanilor oier! cu turmele multe. 
Neamurile sînt iarăşi foarte amestecate în lungul 
şir de case ce se desfăşură supt munte, lîngă 
valea ce curge supt podinî, de la o biserică la 
alta. Pe rînd a! crucea răsăriteană pe turnul 
lăcaşului luî Dumnezeu şi în colţul podurilor 
de la locuinţile oamenilor, apoi crucea catoli¬ 
cilor şi poligonul evreiesc al calvinilor. Aici 
sînt Secui foarte răî, cari se îmbată, strigă, bat 
în porţi şi strică capetele «Valahilor», cu toate 
că-şî clădesc casele frumoase din agonisita adu¬ 
nată în ţara celorlalţi «Valah!», de peste munte. 
Păşunea lipseşte cu totul. Iar urmaşi! Mocanilor 
se hrănesc din multe izvoare, între care poate 
şi al contrabande!, cu acea dibăcie şi stăruinţă 
care deosebeşte totdeauna pe ţeranul din aceste 
părţi bîrsene. Modernisarea înnaintează, dar fe r 
meile cu polcuţe şi rochi! au păstrat încă alba 
legătură de cap mocănească şi meşteşugul de 
a face cele maî bune sarmale din lume. 

Ca oraş cu însemnătate încă din timpurile 
vechi — aşa cum a fost Ocna pentru Sibiiu — 
a stat alături de Braşov Rîşnovul, altă aşezare 
a Slavilor din timpurile întunecate. Poţi merge 
acolo cu un greoiu tren-omnibus, care tîreşte 
zilnic grămezi de ţerăjiime săsească, şi poposeşte 

la fiecare şfert de ceas pentru cîteva «egy percz» 
(o minută). Dar e mat bine să-ţi iei una din cu¬ 
prinzătoarele trăsuri din Braşov, bine înţeles 
după ce te vei fi încredinţat că obloanele, roa¬ 
tele, capra, capetele cailor, mînile «cocişului» 
ş. a. sînt la locul lor în stare bună, fiindcă altfel 
vei fi lăsat fără milă în mijlocul drumului, cu 
simpla declaraţie că: «de aici nu mai putem 
merge». Iarna sau pe vreme de ploaie, această 
declaraţie poate fi foarte neplăcută, dacă nu 
chiar primejdioasă, pe cînd în timpurile bune 
vei plăti numai o călătorie cu trăsura, pe care 
ai făcut-o, şi vei face o călătorie pe jos, pe 
care n’ai voit-o. 

Drumul trece prin şirul de căsuţe al Braşo¬ 
vului Vechiu, care nu sînt însă mai vechi decît 
ale noului Braşov de supt Tîmpa, ci sînt mai mici 
numai. Lîngă o casă parochială care se clădeşte 
acum, cu mult lux de piatră cioplită, se înnalţă 
într’un cuprins de ziduri cea d’intăiu biserică 
săsească a Braşovului, clădirea gotică mai sme¬ 
rită a Sf. Bartolomeiu, pe păreţii căreia se păstra 
în formă de cronică amintirea păţaniilor şi lup¬ 
telor oraşului. 

Coteşti la stînga, pe lîngă o veche rafinărie 
de petrol pe care dăunăzi un Ungur a cercat 
s’o cheme iarăşi la viaţă. De o parte e linia 
munţilor împăduriţi, limpede albastră sau învă¬ 
luită în negura de praf a drumului secetos; de 
cealaltă, se desfăşură pănă Ia alt rînd de înnăl- 

ţimi şesul Bîrseî, care se acopere pe rînd de sămă- 
năturî verzi, de mirişti uscate şi de pilcurile ză¬ 
pezii. Cel d’intăiu sat ce răsare dintr’acolo e 
Ghimbavul. Un moşinoiu de coperişuri roşietece 
peste care se înnalţă acoperişul ascuţit al unei 
biserici care nu are nici înnălţimea stăpînitoare, 
nici înfăţişarea de cetate a bisericilor săseşti din 
părţile Sibiiuluî. 

Trecem prin Cristian, sat mai mult săsesc — 
aici innaintarea noastră se face mult mai încet 
—, cu case mari, verzui, aşezate strins una lingă 
alta, în linii drepte. Curţi bine închise, pline de 
şuri şi grajduri trainice, purtînd însemnarea datei 
cînd s’au clădit. Tipul nu e aşa de curat ca în 
aceleaşi părţi sibiiene ’ r cerdacul din spre curte 
lipseşte, şi vechimea nu se arată în nici-unul 
din amănuntele clădirii. Marele sat pare mort, 
fereştile sînt lăcătuite, porţile prinse în zăvoare; 
rare ori vezi rătăcind cîte un copil singuratec. 

îndată se ajunge la Rîşnov. Aici este o piaţă, 
o primărie mai mare, un otel comunal, zidire 
înnaltă, cu două caturi şi biliard, unde orice 
stricare a postavului verde e preţuită 20 de co¬ 
roane, şi cu proverbe germane rimate. Adevărate 
străzi se desfac în toate părţile. Pe o mare culme 
unde stînca răzbate printre mărăcini se înnalţă 
un castel mare, cu multe bastioane, care se 
pare de departe neatins, locuit şi gata de luptă,, 
ca şi cum vechile tunuri ar păzi încă din des- 
picătura neagră a fereştilor înguste. Cînd te sui 

însă cu multe silinţî prin grămezile de bolovani, 
pănă la cununa de ziduri, te primeşte un vechiu 
paznic, încunjurat de găinile şi purceii lui; acela 
e castelanul Rîşnovuluî, şi el n’are la îndămînă 
alt ostaş decît baba care-i găteşte de mîncare; 
de pe ziduri nu se văd alţi duşmani decît ce¬ 
tele de case acoperite cu zale negrii ale caselor 
din satul de jos în vale. Odată era însă aicj un 
sigur loc de adăpost, spre care nimeni nu cu¬ 
teza să se suie; în odăi era loc pentru toată 
bogăţia orăşenilor, pivniţile adîncî erau pline 
de bucate şi apa se scotea bună şi din bielşug 
din fîntîna în care pănă la adîncime de mulţi 
metri paznicul face să se coboare funia de în¬ 
cercare, purtînd în vîrf o luminare care nu se 
stinge. 

Romîniî erau puţini odinioară, fără drepturi 
şi foarte horopsiţî. Saşilor stăpînl li se părea 
că eî s’ar fi aciuat, cumpărlndu-şî holde, mal 
mult din vremea lui Mihal Viteazul încoace, şi 
într’un rînd se luară măsuri aspre împotriva 
acestor oaspeţi nepoftiţi. Cu toate aceste pie- 
decî, eî păstrară ce aveau şi merseră şi mal de¬ 
parte. Astăzi casele gospodăreşti ale oierilor şi 
plugarilor romînî stau în rînd cu locuinţile ce¬ 
tăţenilor din alte vremuri, şi în curţile de unde-ţl 
vine mirosul bun al caşului proaspăt poţi să 
intri cu siguranţa că vei găsi pe unul din al 
tăi. în împrejurările de astăzi, Rîşnovul e în 
mare primejdie de a se face românesc. 

IV. 

Împrejurimi ale Braşovului: Branul. 

Trăsuri de la Rîşnov duc la Bran, în vre-o 
două ceasuri cel mult> spre Buceciul care-şi în- 
crestează în văzduh vîrfurile de stîncă, răsărite 
din mijlocul pădurilor. în lunile de toamnă us¬ 
cată, înnaintezi prin fînaţurile târzii, în aroma 
florilor uscate, fără să vezi altă ţintă decît acea 
nămilă zimţuită care taie o parte din albastrul 
limpede al cerului. Nu prea vezi drumeţi, căci 
Brăneniî apucă alte drumuri mai scurte decît 
această şosea bună. Cît vezi cu ochiul e, supt 
munte, numai nesfîrşita pajişte, bogat, înnalt 
înflorită. în mijlocul căsuţelor de bîrne, care au 
înlocuit bordeiele sărăcioase ale colibaşilor , se 
văd cîteva vile: a familiei Puşcaru, căreia i se 
zicea Puşcaşu cînd nu trecuse peste hotarele 
Branului, şi ale unor Ardeleni din România. Se 
vede o bună ospătărie, cu ciute îmblînzite ră¬ 
tăcind prin curte, o şcoală, biserica. Mai presus 
decît toate clădirile e însă pănă astăzi castelul. 

Cavalerii teutoni l-au clădit în gura hotarului 
dincolo de care tot ei au făcut mai tîrziu Cîm- 
pulungul. Regii unguri l-au primit de la aceşti 
ajutători ai lor. Pe urmă şi Domnii romînî din 
noul principat muntean, ca Mircea şi fiul său 
Mihail, au pus castelani aicea. Ajuns iarăşi al 
Ungariei, el fu închiriat Saşilor, şi dregători de 

rî lor ridicară de-acum înnainte la pasul de 
trecere al mărfurilor dajdea Craiului, de cinci 
la sută. 

Apoi negoţul apucă alte drumuri. Branul să¬ 
răci, apoi se pustii cu totul. Pe cînd Predealul 
se cutremura de graba trenurilor, ierburile cres¬ 
cură înnalte în jurul puternicului castel, şi pacea 
se făcu tot mai deplină în multele lui încăperi 
joase şi întunecate. Acum mergi în voie prin 
acele odăi care au adăpostit ostaşi şi te urci 
glumind, pe scările de lemn, spre acele ascu¬ 
ţişuri ale coperişuluî de unde s’a pîndit de atîtea 
oii apropierea năvălitorilor. Aproape nu vezi pe 
umilul locuitor de astăzi al cetăţii şi numai gîn- 
durile tale dau viaţă de o clipă clădirii ce se 
apropie încet de sfîrşitul ei. Jos, în timpul pri¬ 
elnic, cînd crivăţul nu se zvîrcoleşte în vale, tufi¬ 
şurile vuiesc de albine şi sînt ninse de fluturaşi. 

Aşteaptă în sfîrşit să vezi răsărind luna plină 
care va coborî taina ei asupra drumurilor, că¬ 
rărilor şi întregului şes al aromirilor tainice! Nu 
mai este un drum aşa de frumos ca acesta, de- 
cît doar acela care te aduce prin satele ador¬ 
mite de la Turnul-Roşu la Sibiiu. 

V. 

Împrejurimi ale Braşovului: Tohanele, 
Zîrneştiî. 

Dacă apuci însă de la Rîşnov drept înnainte, 
lăsînd cam la stînga cetatea orăşenească, vei 
avea în curînd ca tovarăş, în margenea mirişti¬ 
lor de aur, apa cătrănită a Bîrseî, lunecînd în 
largi luciri slabe de ardesie. Cel d’intliu. sat e 
Tohanul-vechiu, la dreapta căruia, pe costişă, 
e revărsat Tohanul-nou, care face cu cellalt 
Tohanele. Sat întins, cu o stradă care e drumul 
mare, cu multe case de formă săsească şi cu 
han ca la un tîrg curat. Ţerani de ai noştri 
merg la lucru şi se întorc de la cîmp în căru¬ 
ţele lor, pe care cai mărunţi le zguduie straşnic 
pe pietriş. 

Peste puţin vei vedea altă aşezare curat ro¬ 
mânească, Zîrneştiî, care înfăţişează de departe 
culmile de lemn înnegrit ale unei fabrici de ce- 
lulosă, unde lucrează sute de lucrători la topi¬ 
rea bradului din munte. Aici locuinţile sînt mai 
mici, din bîrne legate, care îşi scot vîrfurile în¬ 
călecate, din albeaţa varului. Spre stradă o fe¬ 
reastră sau două, în faţă uşa, între alte două fereşti, 
de o parte, şi o ultimă fereastră, de alta. încă¬ 
perile gospodăriei sînt deosebit de mari şi de 
frumoase. O biserică de zid şi ţigle, cu două 
turnuleţe şi multe răscroieli în ziduri, vine din 

timpuri destul de vechi, de la un Domn de aî 
noştri, se zice, dar a fost prefăcută, aşa cum se 
vede, abia în anul 1811, supt împăratul «Fran- 
•ţişcul» cel d’intîiu.. în cimitir se văd morminte 
ale familiilor Alduleanu, cu titlu de cavaler, şi 
Meţianu sau Meţan, din care este şi Mitropoli¬ 
tul ortodox de astăzi, P. S. S. Ioan, născut în 
acest sat şi odinioară chiar preot aice la Zîrneştî. 

Satul a luat de un timp, mulţămită pădurii, 
un mare avînt. Pe lîngă vechea crîşmă s’au ri¬ 
dicat «restaurante» şi «hoteluri», cu firme ro¬ 
mâneşti. Sînt mulţi beţivi, şi chiar cerşitorî. Fe¬ 
meile au părăsit cu totul portul cel vechiu şi se 
înfăşoară în sucne de tîrg, de ţi-e milă de ele. 
Pănă acum însă, satul e scutit de amestecul cu 
alte neamuri şi a rămas încă românesc de la un 
capăt pănă la altul. 

Ceia ce chiamă aici multă lume străină, şi 
chiar «ministere» cu trăsuri şi automobile, sînt 
vestitele prăpăstii , dintre Piatra Craiului şi cul¬ 
mea vecină, care se prelungeşte în încreţituri 
line, Măgura. 

După un scurt drum de pajişte deschisă în 
umbra ultimelor căsuţe învălmăşite ale satului, 
ajungi, pe un pietros drum de pădure, între 
fagi verzi şi roşietecî, cu crengile întinse. Tot 
mal mult calea spre «prăpăstii» se îngustează. 
«Rîul», apă fără nume, se răpede în salturi pe 
două, trei drumuri, înnecînd bolovanii negri al 
rmargeniî muntelui. O femeie bătrînă, uscată, dă 

rachiu într’o căsuţă de popas. Nu vrea să ni 
împrumute paharul ca să gustăm apa izvoarelor, 
şi, cînd îl căpătăm în sfîrşit, aleargă după noi 
pănă-1 are înnapoî: zice că dăunăzi doî Bucureş- 
tenî i-ar li luat păhărele,—veche şi tristă poveste a 
destrăbălării celor de dincoace. Acum tovarăşul 
zglobiu cu valul limpede nu mai este lîngă tine: 
aî trecut de izvorul lui. îndată vîrfurile se cu¬ 
răţă de verdeaţă, stînca iese tot mai mult din 
teaca ei de copaci, de ierburi înflorite şi ţiş- 
neşte dreaptă, lucie sau umflată de adăugituri, 
spre palidul cer albastru. Pe dînsa se prind 
numai fire lungi, supţiri, cu flori vinete, în clo¬ 
pote gingaşe, cărora li se zice «flori de piatră». 
E o lungă Dîmbovicioară, care ţine un ceas şi 
jumătate, cu linişte, răcoare şi măreţie. La ca¬ 
păt, o poiană se răsfaţă între munţi. 

La intrare ai în stingă culmea rotundă a 
Bîrseî, apoi muntele Pleşa şi în faţă şirul de 
dealuri înnalte, care se chiamă Faţa Pleşei. 
Dacă se coboară seara, luna se iveşte foarte 
luminoasă din spre vîrfurile Buceciului. 


VI. 

De la Braşov la Făgăraş. 

Plecarea din Braşov spre Făgăraş într’o tră¬ 
sură mare, cu caii voinici şi un tipar de vizitiu 
secuiu, care nu vorbeşte şi nu rîde nici măcar 

cu caii luî. Abia într’un tîrziu îl îmblînziră 
cîteva păhare de bere, ba încă atît de mult, 
încît începu să şuguiască cu bietele ţerancele 
noastre care veniau pe acelaşi drum cu noî. 

E o dimineaţă de toamnă foarte caldă, de un 
albastru sigur şi nemilos. N’a plouat de trei 
săptămînî, şi norî de praf plutesc într’una asupra 
depărtărilor. 

Aceiaşi ieşire din Braşov ca şi pentru Zîrneştî. 
Dar de la o vreme cotim spre dreapta, unde 
ne chiamă de departe marea culme rotunjită a 
Codlei. 

Cel d’intăiu sat e Ghimbavul, prin care trecem 
acum. Sînt în el şi destule familii româneşti, 
dar toată înfăţişarea greoaie, cu stradele şer¬ 
puind stîngaciu în arcuri largi, e săsească. Pe 
lingă dînsul curge apa care se chiamă pe nem¬ 
ţeşte Weidenbach şi care a dat numele ei şi aşe¬ 
zării de aici. 

Codlea poate fi numită numai cu greu un sat; 
ea are întinderea, rînduiala şi bogăţia unui tîr- 
guşor. Piaţa din mijloc, cu o biserică şi o pri¬ 
mărie purtînd în frunte stema cea veche, întă¬ 
reşte această impresie. Cumpăr cărţi poştale 
ilustrate, foarte interesante, la un fel de librărie 
unde serveşte un băieţel de Sas foarte şubred, 
cu capul mic şi bărbia ascuţită. Copii de Sas 
se întorc de la şcoală, şi la cîte unul faţa vă¬ 
deşte iarăşi o degenerare răpede. în schimb, 
noî avem aici aproape aceiaşi izbîndă ca la 

Rîşnov şi ne apropiem de numărul Saşilor. în- 
naintea circiumei unde se gătesc de cale că- 
tanele ce vin din manevre, femei romînce legate 
la cap vînd, cinchite la pămînt, prune, mere şi 
pere. Ele interese cu asprime Ţigănaşi tăvăliţi 
prin praf, cari aleargă spre mamele lor oacheşe, 
ce s’au întins cu zdrenţele pe aceiaşi moale 
saltea a verii secetoase. în margenea jsatului 
sînt o mulţime de bojdeuce ţigăneşti, care ar 
căuta să samene cu casele săseşti, dar sînt mici, 
strîmbe, chioare şi lasă privirile să pătrundă în 
curtea fără acareturi, dar năpădită de copii 
golaşi. 

Trăsura se strecură pe un drum între dealuri 
împădurite. Ea trece peste puţin de dealul cel 
mare, cu vîrful crăpat în două şi despre care 
birjarul secuiu asigură că foc îi arde în mărun¬ 
taie, gata să dea năvală în afară. Şi maî departe 
trecem printre înnălţimile înverzite. De o parte, 
la stînga, pădurea e puternică şi acopere bine 
cu fagii ei largi în ramuri coastele blînde, de 
lut roşiatec. De altă parte, bieţi copăcei şubrezi, 
cu frunza uscată înnainte de timp, abia se prind 
în ţerna maî gălbuie, în două cu nisip. Şi mai 
încolo, nu maî sînt decît trunchiuri tăiate în 
coasta nisipoasă, dogorită de soare. Nu e nici 
bucurie, nici altă frumuseţă decît a marilor 
linii paralele, a dungilor larg încrestate din 
care se alcătuieşte acest ultim colţ apusean 
din Ţara Bîrsei. în dosul pădurilor celor dese 

.2V. Iorga. — Ardealul. 4 

răsare din cînd în cînd uriaşul dinte cenuşiu 
al Pietrei Craiului, arătînd aşezarea Zîrneştilor 
şi margenea terii, începutul României noastre. 

Ajungi de ai două sate în faţă. Unul samănat 
pe un loc mai înnalt, e şi cel mai mare: Ţity- 
ţarii. Mai jos, cu case ceva mai puţine, se des¬ 
făşură pe laturile drumului mare Ylădenii. A^nîn- 
două sînt curat româneşti. Cel de-al doilea are 
o mulţime de căsuţe din timpurile sărace, poai 
vechi decît anii de noroc de pe la 1860, clă¬ 
diri de bîrne care n’au une ori nici obişnuitul 
coperemînt de ţigle, ci numai căciula de stuf 
buhoasă care se întîmpină în Moldova şi prin 
părţile dunărene. Multe sînt însă zidirile făcute 
de Nemţi şi Unguri după norma săsească. Dar 
casele poartă crucea răsăriteană şi nume roînă- 
heştî neaoşe, precum Zorea, Potcoavă, Brîndu- 
şoiu, Ladu, Stăniloiu. 

Biserica din cele d’ţntăiu timpuri de rînduiălă 
şi îmbogăţire e aciţm numai o ruină fntr’o mare 
curte plină de cruci răsturnate. A rămas, pănă 
la apropiata dărîmare deplină, numai altarul, cu 
multele chipuri de sfinţi frumoase, şi un po¬ 
melnic de piatră; zidurile tari sînt făcute din 
toate felurite de bolovani, pănă şi din frumoase 
bucăţi de granit negru şi roşietec. Biserica de 
astăzi, care se vede de departe, e rău ticluită 
de un străin, pe la 1878; păreţii ei sînt spoiţi 
numai în var. La casa parohială, cea mai bună 

din tot satul, se opreşte hardughia răsunătoare 
a căruţei de poştă, căci preotul îngrijeşte încă 
şi de rostul poştei, a scrisorilor şi a oamenilor, 
în acelaşi rînd se vede casa, menită peiril şi 
de mulţi ani pustie, în care stăteau odată dre¬ 
gătorii braşoveni cari aveau supravegherea asu¬ 
pra Vlădenilor, ce se ţineau şi el de marea 
cetate. 

Locuitorii poartă veşmîntul săteanului de 
munte; femeile au sucne, sau, cum se zice aici, 
attdroace , în locul catrinţelor uitate de curînd, 
Şi-şî învelesc capul cu ştergare albe. împreju¬ 
rimile fiind puţin prielnice pentru lucrul cîm- 
pUluî, eî merg pentru cîştig pînă în America de 
Nord, iar de un timp şi în Argentina. Merg flăcăii, 
dar şi oameni însuraţi, ale căror neveste se poartă 
de cele mal multe ori destul de bine, într’un 
singur an pribegii au trimes prin poştă 100.000 
de coroane celor de acasă, şi erau abia o sută 
de trimeţătorî. în România se duc la slujbă mal 
mult fetele, care, după cîte au isprăvit la noi, 
nu prea găsesc miri acasă. Odată drumul peste 
munte se făcea mal des, pînă ii) Moldova, undş 
*Vlădăreniî» vindeau brîie cumpărate la bîlciu- 
rile din Ardeal: un sfeşnicar din 1850 al bisericii 
poartă numele unul loguitor ajuns orăşean tocmai 
la Tîrgu-Ocnş. Cărăuşia, gătirea varului din piatra 
stîncil ajută la ţinerea gospodăriei. 

Şoseaua prăfoasă merge înnainte, cale lungă 


www.dacoromanica.ro 




Nuntă în Ţara Bîrsef. 

www.dacoromanica.ro 










54 


ŢINUTUL BRAŞOVULUI 


pînă la cel mai apropiat sat, între arbori puşî 
de curînd şi foarte bine cruţaţi în apărătorile 
lor de scînduri. Tot pădure tînără, slabă în cea 
maî mare parte, de fagi şi ulmi, pe cari toamna 
prinde a-î sîngera veşted. 

Perjaniî au holde mari pe o întindere de vre-o 
paisprezece chilometri; de şi anul acesta căldura 
a uscat «cucuruzele», care n’au legat «tuleu», 
s’a strins destul grîu ca să scape oamenii de 
grija iernii; în adîncurile de supt dealuri clăile 
de paie de la ariile treierate, «îmblătite», se înşiră 
moşinoaie; locuitorii sunt oameni harnici, cari 
au vite multe şi păşuni bune. De aici femeile 
încep a purta catrinţe şi şorţuri, mai mult ro- 
şietece, şi a se încălţa cu opinci îndoite la vîrf. 
Vezi frumoase feţe rotunde, oacheşe şi rumene, 
liniştite, şi altele supţirî, prelungi, palide, cu ochii 
cenuşii. Sîntem acum în Ţara Făgăraşului, unde 
de o parte sînt vechi locuitori romîni, iar de 
alta oaspeţi noi, aduşi de peste munte deVoevozii 
de «colo, stăpînî ai acestei ţeri: boieri căzuţi 
de mult în ţerănime. 

Dar casele sunt mărunţele, urîte şi sămănate 
cam la întîmplare. Pe o movilă înnaltă, crăpată 
de căldură şi săpată în beciuri părăsite, se înnalţă, 
între mormintele vechi şi nouă, bisericuţa. E o 
clădire lunguiaţă cu fereşti pătrate, linii de că¬ 
rămizi cu unghiul ieşit şi un bun turn de zid. 
Supt pridvorul pe stîlpi ca şi înlăuntru se văd 
multe zugrăveli cu stilul ce se obişnuieşte şi 

în ţară. De-asupra uşii e leatul 1767, dar cata- 
piteazma care pomeneşte, supt cununile prăfoase 
de la candele, un «birău domnesc» şi alt birău, 
«al satului», e din 1789, lespezile de jos sînt din 
1793, pe cînd cărţile de slujbă arată şi anul 
1750. Astăzi clădirea pe care abia găsim, cu toate 
chemările către «borese» (ţerance), un sătean să 
ni-o deschidă, e destul de dărăpănată şi se în¬ 
făţişează trist pe dîlmul din crăpăturile de căldură 
ale căruia se răsfiră simţitor mirosul acru al 
morţilor. 

Cînd aî ieşit din Perjanî, eşti într’un şes mal 
larg. Abia se văd la dreapta dealuri întunecate, 
spre Braşev şi Secuime. în stînga, munţii de 
peste Olt apar ca o dungă vînătă în lumina po¬ 
tolită a serii. Iar în faţă apusul de soare acopere 
pînă departe cerul de o strălucire ruginie, aurie, 
verde, care se pierde cu încetul, străbătută de 
ultima rază ce ţine pînă tîrziu, în albastrul de 
o limpeziciune desăvîrşită. într’acolo par că 
mistuie sate şi ţinuturi întregi flăcări de pustiire 
şi moarte. Iar la spate se ridică, înroşită de ne¬ 
gura serii şi sălbatec de sîngeroasă, luna plină, 
care-şî începe suişuL măreţ, limpezindu-se tot 
mal mult în înnăltare. 

E acum noapte, dar o noapte de lumină ca 
aceia, dnd străbaţi printre casele Şercaieî. Ma¬ 
rele sat săsesc arată o şcoală înnaltă, un turn 
vînjos, o bună biserică veche, apoi multe strade 

largi, înzestrate cu de toate cele ca în Codlea. 
Margenea toată e însă a Romînilor, stăpîniî de 
mîne şi în acest sălaş istoric. Iată vechea lor bi¬ 
serică mică, iată biserica cea nouă şi mare, cu 
turnul voinic lipit de dînsa ca în Moldova. După 
sfada îndărătnică a Saşilor de Ia circiume, auz! 
acum rîsetele de nevinovăţie îndrăzneaţă ale co¬ 
pilaşilor noştri, cari se alungă prin buruienile 
din marginea drumului. în cete zgomotoase, 
care cîntă, chiuie şi zornăiesc din arme şi tu¬ 
nuri şi cară, sosesc necontenit cătanele prăfuite, 
în fruntea cărora ofiţerii călări, cu frînele lăsate 
în voie, nu mal comandă. 

Abia dacă se mal strecoară acum căruţele 
mari pline de saci cu grîQ, de unelte şi de si- 
.pete, de drumeţi între cari se desfac băieţii tă¬ 
cuţi cu şapca pe cap, cari se duc la şcoala 
Braşovului, singuri, ori supt paza minteanuluî 
sau reverendei părinteşti, — drum lung, greu, 
scump şi cu roadă pentru viitor. 

Dintr’un alt sat, Mîndra, se văd abia cîteva 
case albe, apoi tot mal tare scînteie pe uşoara 
înnălţare din faţă luminile Făgăraşului. în curînd 
eşti între clădirile sale neluminate, pe stradele 
de praf şi de umbră tristă, fără locuitori, în 
mijlocul prăvăliilor necercetate şi primblărilor 
de melancolie ale acestui oraş unguresc sără¬ 
căcios, care nu s’a ridicat şi nu se va mal ridica. 

Ne primeşte o curte în care sună zurgălăii 

trăsurilor deshămate şi ronţăie caii flămînzî, pe 
cînd între ţipete de fete ce se alintă se gătesc 
bucatele birtului, care umplu aierul de mirosuri 
acre. De jur împrejur, o clădire cu două rîndurî 
şi cerdace de lemn cuprinde odăile celui d’in- 
tăiu otel din Făgăraş. Jos prînzesc în aer liber 
ofiţeri, şi, dacă te aşezi la o masă înnaintea uşii, 
localnicii vin să te privească pe fereşti. în toate 
părţile e răspîndită o duhoare ciudată, zăcută, pe 
care, cînd ţi se desfăşură prînzul, o recunoşti 
ca fiind a brînzeî de Făgăraş, pe care între- 
buinţînd-o împotriva duşmanului, ai putea cîştiga 
o bătălie. 

Cea mai aleasă obrăznicie deosebeşte pe sluj¬ 
başii acestei instituţii, cari ţi se năpustesc pe 
uşi şi fac gură dacă-î dai afară. Iar noaptea este 
totdeauna lume care se sileşte, prin clopote, 
ţipete şi alte îndeletniciri meritorii, să te împie¬ 
dece de a cădea într’un somn prea greu. Patriotul 
care ţine acest han se chiamă Kohn Samuel. 

Ce nu trezeşte pentru noi numele acesta de 
Făgăraş ? în ceaţa timpurilor celor mai depărtate 
vezi satul românesc de lingă pădure, care-şi iea 
numele de la fagul ocrotitor, din care s’a făcut 
făgăraş spre deosebire de făgaş, precum locu¬ 
itorilor satului Vlădenî li se zice, în loc de acelaşi 
nume, Vlădeniî, —Vlădăreniî. Satul creşte, se în- 
nalţă, în jurul lui se alcătuiesc altele. Este acum 
un adevărat Ţinut al Făgăraşului. Un Craiu un¬ 
guresc, care avea nevoie împotriva păgînilor 
de la Dunăre de ajutorul Domnului românesc 
de peste munţi, — Ludovic-cel-Mare el însuşi —, 
face din acest pămînt oltean un dar de împăcare 
şi de ispitire pentru acel Voevod al plaiurilor 
vecine, pe care-1 creează duce al Făgăraşului. 
După ducele Vlaicu-Vodă vin alţii din acelaşi 
sînge şi de pe acelaşi Scaun de stăpînire: Mir- 
cea r Dan, Vlad Dracul şi fiul său, încă mai 

îndrăcit, Ţepeş, apoi frumosul Radu, adus pe 
aripa Turcilor prieteni. Coroana ducală se păs*, 
trează apoi numai în titluri şi în amintiri. 

Duciî-Yoevozî aduc dincoace de vîrfurî boieri 
de-aî lor, cărora li încredinţează moşii întinse 
în schimb pentru slujba de ostaş şi întîmplătoare 
daruri. Lîngă nobilimea ungurească mal veche 
de prin vecinătate se ridică acum această nouă 
tulpină sfioasă a boierimii noastre, stăpînă pe 
acest pămînt ardelean al visurilor noastre. Chiar 
în mijlocul şesului, la o foarte mică depărtare 
de şerpuirea lată a Oltului se ridică o cetate 
de privighere, încunjurată cu ziduri trainice du¬ 
rate din cărămidă şi bolovani. Acolo stau, ju¬ 
decători de pace şi fruntaşi de războiu, pîrcălabiî 
lui Vodă, mal mari peste toată această voinicime 
neastîmpărată ce se zbate în jurul lor. 

S’a întîmplat însă că decăderea acestui în¬ 
semnat aşezămînt românesc să vie foarte răpede. 
Domnii noştri nu mal avură nicl-o putere în 
aceste părţi oltene de ’nnaintea munţilor; regii 
unguri numiră aici castelani cari făceau parte 
une ori din cele d’intăiu familii ardelene şi 
erau aduşi să joace un mare rol în toată viaţa 
terii. Şi Bâthoreştiî, cari au dat mal mulţi prin¬ 
cipi Ardealului şi un rege, un mare şi vestit 
rege, Poloniei, fură printre cel ce porunciră din 
cetatea Făgăraşului. Boierii păţiră apoi ceia ce 
păţiseră fraţii lor moldoveni dăruiţi cu moşii de 
■Ştefan-cel-Mare. Veni rîndul copiilor mulţi şi 

săraci, cari, cu cită moştenire li se venia, tre¬ 
buiau să se coboare, să se întoarcă în rîndurile 
harnice ale ţerănimii. Ei mai păstrară numai 
unele rînduieli de judecată, în Scaune deosebite, 
unele scutiri nobiliare şi mîndria unor oameni 
cari pot să arăte o lungă urmare a străbunilor, 
însemnaţi anume în spiţe întărite cu pecetea 
regilor şi a principilor. 

Apoi Mihai Viteazul cucereşte Ardealul. Prin¬ 
tre cele d’intăiu măsuri ale sale e şi aceia de 
a se asigura despre Făgăraş, unde hotărăsc 
acuma dregători de-aî lui. în cererile sale către 
împăratul e şi cererea, pentru el şi toţi urmaşii 
săi, a străvechiului Făgăraş românesc. Cînd, în¬ 
vins, el e silit a-şi da nevasta, mama, copiii în 
paza străinilor ce nu se încred în dorinţa lui 
de pace, aici, în cuprinsul,zidurilor făgărăşene 
se închide durerea nemîngîiată a Doamnei Stanca 
cu ochii în lacrimi, copilăria umbrită de pri¬ 
mejdie a plăpînduluî copil care s’a chemat o 
clipă Nicolae-Vodă al Ţerii-Romăneşti şi nu mai 
e acum decît fugarul, robitul fecior de Domn 
«valah» Pătraşcu. Spre acest Făgăraş cu ză¬ 
voarele trase asupra comorilor inimii sale, se 
îndreaptă, după biruinţa răsplătitoare de la Go- 
roslău, gîndul îngrijorat, înduioşat al lui Mihai. 
Era să plece într’acoace, cînd suliţile-i intrară 
în «cinstitul trup» pe cîmpia Turdei, într’o fru¬ 
moasă dimineaţă din August, după Sîntă-Mărie. 

De acum înnainte Făgăraşul, care scade ne- 

contenit, nu prea este pomenit în paginile tre-» 
cutuluî nostru. Un Domn al zilelor umilite, Gri- 
gore Ghica din 1672, cutează a-1 cere iarăşi, ca 
bunii înnaintaşi de odinioară, pentru Ţara-Ro- 
mănească. Dintre boierii Făgăraşului se ridică 
pe rînd un Şerban Tălabă, care tălmăceşte pentru 
pretendenţul ungur Francisc Râkdczy şi al cărui 
nume se întîmpină destul de adese ori în sfa¬ 
turile din Iaşi, Bucureşti şi Constantinopol, ori 
acel Gheorghe Şincai din Şinca, care, o viaţă 
întreagă, săpă din greu pentru a pune temeliile 
istoriei neamului său. în breslele de meşteşugari 
din oraş, în ţehurile îngrădite cu privilegii, sînt 
mulţi de-aî noştri, ale căror nume, se mai păs¬ 
trează pe foile cărţilor bisericeşti. 

în Ţara Făgăraşului, Constantin-Vodă Brînco- 
veanu avea două moşii: Sîmbăta-de-sus şi Po- 
iana-Mărului ; nepotul şi, în curînd, urmaşul său 
Ştefan Cantacuzino cumpărase o a treia, la 
Râcea. Brîncoveanul, marele clăditor de biserici, 
dărui una şi Făgăraşului, încă de la 1697, şi o 
înzestră cu frumoase daruri de tot felul. 

Unirea cu Roma tulburase viaţa religioasă a 
Romînilor din Ardeal. Mitropolia din Bălgrad, 
în potriva tuturor făgăduielilor împărăteşti, zăcea 
la pamînt. Guvernul însuşi nu ştia ce să mai 
facă din acea «episcopie» românească închinată 
Papei pe care el o întemeiase. Episcopul Ioan 
Patachi fu scos din vechea reşedinţă, ajunsă 
acum cea mai puternică din cetăţile ţerii, şi 

X. lor ga. — Ardealul. g 

aruncat aici la Făgăraş, între Romîniî săi şi în 
preajma bisericii brincoveneştî, cu care nu se 
putea asămăna nicî-una dintre ale Romînilor de 
aici. Vre-o douăzecî-treîzecî de ani, Făgăraşul 
fu un Scaun vlădicesc, capitala acelei forme a 
legii româneşti pe care o recunoştea Cîrmuirea. 

Apoi Blajul îî răpi această cinste, şi bietul 
orăşel, despoiat de toate măririle, folosirile şi 
rosturile, rămase numai ce este astăzi. 

în lumina dimineţii îl văd, cu apa săracă a 
rîuluî său limpede care-şl încreţeşte mersul în- 
cetinel subt podurile de lemn care tremură, cu 
uliţile nespus de prăfoase, cu moviliţele case¬ 
lor de gospodărie smerită. în piaţă se fălesc zi¬ 
diri nouă care adăpostesc două oteluri şi mal 
multe prăvălii ce sînt tot ale Evreilor. Neamul 
acesta n’are nici una din cele opt mii de tîr- 
goveţî aî «comunei» reşedinţă de comitat, dar 
în mînile lui se află toată bogăţia şi tot rostul 
negustoresc al Făgăraşului. 

Ungurimea e înfăţişată prin funcţionari . cu 
ifos, prin slujbaşi în uniforme şi prin cîteva fa¬ 
milii de meşteşugari. Mal sînt cîţîva Saşi, cari 
s’au întins pană aici din satele vecine, dar n’au 
avut nicî-o apărare prin drepturi şi s’au topit 
răpede, pănă la acele cîteVa rămăşiţe interesante 
ce mal dăinuiesc încă. AI noştri au destule din 
casele mici de către margine şi fruntaşii lor, 
advocaţi, medici, locuiesc prin zidirile cele fru- 

moaşe şi înnalte. în adunarea comitatului, ei 
aii o zdrobitoare majoritate şi au izbutit a face 
să se aleagă un vice-comite de origine româ¬ 
nească şi care ni vorbeşte, cît de cît, limba. N’au 
însă şcoli, nicî ziar (ca Ungurii, cu gimnasiu şi cu 
o foiţă de provincie: «Făgăraşul şi împrejurimile»). 
Rostul protopopului unit şi vicariu al Făgăra¬ 
şului nu se simte de loc, şi se aşteaptă să se 
vadă cine va fi întărit ca protopop făgărăşean 
pentru Romînimea neunită, în număr cu o tre¬ 
ime mai mare. De mult încă, se alege ca depu¬ 
tat într’unul din cele patru cercuri ale Ţinutului 
istoric advocatul Şerban, om cu trăsură trasă de 
patru cai supt direcţia unui vizitiu în livrea un¬ 
gurească, dar aceasta n’are însemnătate în viaţa 
politică a neamului, cu tot titlul de «boier de 
Făgăraş», pe care-1 aminteşte cu plăcere alesul. 
Candidatura unui tînăr mai îndrăzneţ, Octavian 
Vasu (care candidase însă ca guvernamental), 
a căzut dăunăzi. Pe toate pietrele din colţurile 
de stradă se citesc încă «eljenurf» pentru depu¬ 
tatul făgărăşean Mikszâth Kâlmân, care nu e al¬ 
tul decît vestitul povestitor şi humorist ungur 
cu acest nume, care, în afară de nepărata sa 
izbîndă în alegeri, n’are, fireşte, nicî în clin, nici 
in mînecă ca noi. 

De jur împrejur însă, pînă la munţii din faţă, 
pină la Oltul din urmă, pînă în satele bîrsene 
de dincolo de «lacuri» şi în cele sibiiene de la 

Răsărit, e numai Romînime, frumoasă, curată, 
întărită, fără nicî-un amestec cu nimeni. Saşii 
ce au fost s’au dus, lăsînd numai, în urma lor, 
numirile stîlcite ale vechilor sate ce întemeia* 
seră: Beşembacul, Porumbacul, Şona, Beclea- 
nul sînt curat numai sate româneşti. 

Din toate aşezările vecine lumea s’a strîns 



în piaţa Făgăraşului. 


astăzi Vineri la marele tîrg al Făgăraşului. Cînd 
ies din aşezâmîntul patriotic al dumisale Kohnul 
Samuel, e o uimire pentru ochii mei. în zarvă 
şi frămîntare, în vălmăşagul mînilor ce se mişcă, 
în huruitul căruţelor cu covergî, care vin şi 
pleacă, în fuga cailor mărunţi, sînt tot de-al 
noştri, cu sutele. Pălării rotunde, scurte în mar- 
genî, şi cămăşi albe, la bărbaţi; femeile prind 
în brîu catrinţe roşii şi albaştre, vărgate, după 

sate, în lung sau în lat cu foarte mult gust; 
cămaşa ţesută în arniciu negru e acoperită une 
ori cu un cojocel alb înflorit, ca acelea din 
Moldova şi din Bucovina. Pe cap ele poartă 
peste părul ciudat pregătit o mare cunună în- 
voaltă, răsucită ca un turban, de bogate pînze- 
turî albe. Nevestele maî lasă să se vadă supt 
această diademă înfoiată căiţele negre, tăpşite pe 
lîngă urechi. Părul negru, împletit în codiţe 
supţirî, atîrnă supt ele ca la Ţigance. E o mare 
de capete albe, umflate. 

Aici se văd maî mult feţele rotunde, mari, 
oacheşe, cu ochii buni. Statura nu e înnaltă de 
cît arare ori ; nu lipsesc, ca în Muscel şi Argeş, 
schilozii cari îndrugă pe la vre-un colţ jălania 
nenorocirii lor, cerşindu-şî crăiţarul. Văd nasuri 
rupte, şi odată-mi sare înnainte un slab de 
minte care mi se înfăţişează rîzînd ca «fruntea 
boierilor din Vaida-Recea». 

* 

Din trecut a rămas cetatea, care e chiar în 
mijlocul oraşului, încunjurată de o grădină mă- 
ricică. Ea jiu e o ruină, căci o locuiesc catanele 
în scurteice şi poturi albaştri ai unui regiment 
maî mult de Romîni. N’are crenele rupte şi zi¬ 
duri zguduite, negre de funinginea zilelor multe. 
Greoaia clădire a fost dese ori prefăcută şi a 
pierdut de mult orice stil, şi aproape orice chip. 
Buruiana sălbatecă nu-i îmbracă lespezile, de 

pe care atîrnă hainele maî mult sau maî puţin 
spălate ale cătanelor sau pe care se înşiră şiru¬ 
rile de pedestri şi călăreţi văpsiţî în negru cari 
slujesc pentru tragerea la ţintă. Iar în locul 
mirosului de mucigaiu te trăsneşte acela al unei 
neaşteptate mîrşăviî, ca în temniţele rău ţinute. 

Cea mal frumoasă clădire istorică e biserica 
astăzi unită, pe care a hărăzit-o Făgărăşenilor 



Cetatea Făgăraşului. 

larga mărinimie domnească a lui Constantin 
Brîncoveanu. în mijlocul unei întinse curţi de 
iarbă deasă sămănată cu morminte nouă, se vede 
pridvorul pe stîlpî, turnul pus într’o parte, mic 
şi ţuguiat supt coperemîntul lui de ţigle, şirul 
fereştilor încunj urate cu cadre care sînt lucrate 
ca acelea din Moldova anului 1650, cu roset 

şi liniî gotice, şi în sfîrşit altarul poligonal din 
fund. Poţi vedea încă frumoasa inscripţie din 
faţadă, încunjurînd stema munteană a vulturu¬ 
lui cu crucea în plisc, zugrăveala frumoasă, în¬ 
noită numai în tindă pe la 1770, catapiteasma 
săpată şi aurită ca în «ţară». S’ar fi păstrat până 
şi zestrea de cărţi a bisericii, pe lîngă care unele, 
tot din vremea lui Brîncoveanu, au pe ele această 
însemnare, poate de mîna domnească însăşi: 
cLa Mitropolia din Ardeal». 

E vorba, mi se spune, de a se drege, mări şi 
împodobi, trîntindu-I un turn nu ştiu unde, această 
frumoasă clădire, care e cea d’intăiu între bise¬ 
ricile româneşti de peste munţi. Adecă pentru 
aceasta s’ar fi sprijinit ea pînă acum, timp de 
peste două sute de ani? Cel ce ar face sau în¬ 
tări o asemenea faptă, ar fi sau un om cu totul 
lipsit de evlavie pentru trecutul românesc, sau 
un prost. 

* 

Şi biserica neunită a Făgăraşului e destul de 
veche şi a păstrat pănă astăzi acest câracter de 
vechime al eî. Oraşul şi-a avut şi el o Compa¬ 
nie de negoţ grecesc, şi negustorii din ea, or¬ 
todocşi foarte statornici, ca toţi Răsăritenil, n’au 
vrut să audă de schimbarea legii. Mult timp, 
eî nu şî-au avut nici biserică, şi nici chiar preot. 
Abia după orînduirea împrejurărilor religioase 
prin aducerea în Ardeal a episcopului sîrb din 
Buda, Dionisie Novacovicî, un preot, numit apoi 

protopop şi pentru comunele vecine, a putut fi 
aşezat la Făgăraş, dar el nu-şî făcea slujba aici, 
ci mergea la orice împrejurare dincolo de apa 
Oltului, în satul Galaţi, unde se afla o veche 
biserică netrecută la Unire, şi «Grecii», maî mult 
Romînî pe acel timp, aî Companiei Făgăraşului 
se duceau acolo, precum alţi «Greci», tot aşa 
de Greci şi aceia, aî Companiei din Sibiiu se 
duceau la slujbă tocmai pănă la Bungard. Voia 
de a clădi o biserică orăşenească veni, în sfir- 
şit, supt împăratul Iosif al II-lea, şi un loc fu 
căpătat destul de ieften de la negustorul com- 
panist Borşoş. Clădirea făcută atunci prin 1790 
se păstrează pănă astăzi,— o mare clădire cu aco¬ 
perişul greoiu, de ţigle înnegrite. La stînga e în¬ 
nădit un paraclis, iar în fund dărnicia negusto¬ 
rilor a înnălţat şi un foişor de zid de-asupra 
maî multor cripte, acum închise şi astupate pen¬ 
tru totdeauna: aici se iese cu învierea. De jur 
împrejurul păreţilor bisericii mai răsar din pă- 
mînl cruci cu însemnări cirilice mîncate devreme, 
care pomenesc fruntaşi ai negustorimii Făgără- 
şene. Comunitatea are şi o archivă, din străbate¬ 
rea căreia se desluşeşte cîte un colţ din vechea 
viaţă de munca simplă a orăşenilor de neamul 
nostru, negustori şi «timarî» sau pielari. Negusto- 
rimea s’a păstrat foarte puţin, iar «timarii* 
au avut viaţa mai tare: şi astăzi unul din ei, 
epitrop al bisericii, aduce vagoane întregi de 
scumpie pentru argăsit, din Bulgaria. 

II. 

împrejurimile Făgăraşului: Cea d’intăiu 
călătorie. 

într’o după amiazi, cercetez două din satele 
vecine : .Hurezul, numit, ca şi cel de la noî, cu 
vestita mănăstire brîncovenească, după huhure¬ 
zul plîngător al codrilor, şi Săsciorii, adecă să¬ 
laşul cîtorva Saşi de pe vremuri, pierduţi de 
mult însă în mijlocul nostru. 

Mergem prin drumul de praf care despică 
drept şesul oltean, acoperit acum cu miriştile 
grînelor culese, cu biete porumburi sfrijite şi 
strîmbe şi cu catifeaua mirositoare a finului cu- 
Jes. Drept în faţă staă munţii, în zid nestrăbătut, 
făcînd hotar aspru şi greu spre România. De la 
Buceciul care se iţiieşte foarte departe, gol şi 
trist, se înşiră Ţaga, Clăbucetul, Ţiganul şi cîte 
urmează apoi spre dreapta către Sibiiu. Aici 
văile sînt adîncî, pădurile mari, prăpăstiile pri¬ 
mejdioase. Pe culmi aleargă zimţii, iar pe laturi 
fiecare-şî coboară către noi margenile încolţite 
şi dărăpănate. Dintr’o adîncitură înverzită izvo- 
reşte des fumul brazilor ce ard într’o pălălaie 
uriaşă, şi albastrul e străbătut de o dungă lăp¬ 
toasă care înnaintează în vîrf supţire pînă către 
Făgăraş. Aiurea peste vîrfurî plutesc vîrci ru¬ 
ginii de nori foarte străvăzătorî. 

Şi în stînga ai înnălţimi, acele lazuri care, 

mergînd de la Măgura Codleî, rotunjită măreţ, 
despart prin coama lor ciudat încrestată, ca nişte 
gheburi grase de cămilă, Ţara Bîrseî mici de 
această minunată ţară a Oltului mare. în fund, 
la spatele noastre, între Făgăraş şi satul Gala¬ 
ţilor, curge apa însăşi, şi, dincolo de dînsa, se 
văd alte ridicăturî, în acelaşi şir lung, dar tăp- 



Uliţă de sat românesc din părţile Făgăraşului. 


şite, umile şi fără rînduială, — linia cea d’intîiu 
a dealurilor ardelene. Căci deocamdată am fost 
numai între Bîrseni şi Olteni, iar Ardealul vine 
numai după aceia. 

Amîndouă satele, dar mai ales cel din urmă, 
sînt înrîurite de felul de clădire săsesc şi arată 
oarecare bielşug. în Săsciorî, răchiţi mărginesc 

rîul satului, care dă răcoare şi viaţă în jurul 
lui. Aici e o singură bisericuţă din veacul al 
XVTO-lea, cu fereştile mici şi cuprinsul umil: 
un preot unit slujeşte în ea. Dincolo, o mare 
biserică neunită se ridică în acelaşi gard chiar, 
blestemat în vecii vecilor ca un simbol al di¬ 
honiei zădarnice care slăbeşte neamul, cu ve¬ 
chea clădire de închinăciune, rămasă pe sama 
uniţilor, cu multele ei cărţi, vechi pînă în veacul 
al XVI-lea. în Săsciorî se văd adesea chipuri bă¬ 
lane de copii cari vădesc sîngele săsesc al stră¬ 
moşilor. Dar locuitorii se ţin toţi numai de cîte- 
va familii, şi nume ca Motoc, Ţeţu sună curat 
româneşte. La Urezi cetesc pe o piatră de mor- 
mînt numele de Sasu, al unei familii preoţeşti 
care nu va fi avînd în zădar acest nume. 

III. 

împrejurimile Făgăraşului: A doua 
călătorie. 

Pe ziua următoare ni-am găsit vizitiul într’un 
Romînaş din Galaţi, peste Olt, în faţa oraşului: 
slab, cu faţa roşie, învelit într’o cămaşă cam 
aşa cum poate fi la sfirşitul săptămînii, neajutat 
în mers şi încă mai neajutat în vorbă, scurtă şi 
aspră, el stăpîneşte însă desăvîrşit cei doi cai 
mari, voinici şi plini de foc, pe cari i i-a dat în 
samă stăpînul său, alt Gălăţean. Cu el poţi merge 

încet, dar sigur oriunde. Plata e, faţă de Sibiiu 
şi mal ales de Braşov, foarte mică: îl poţi avea 
pe toată ziua cu cine! florini sau, cum li se mai 
zice pe aici în popor, florenî, zloţi. 

Ieşim din Făgăraş pe un alt drum, de la ca- 
sarma honvezilor albaştri innainte. Iarăşi în faţă 
munţii Făgăraşului, pe cari-i îmbrobodeşte încă 
la ceasurile 9 o uşoară ceaţă ca de fum; abia 
zăreşti în stînga cocoaşa Codleî şi lazurile cu 
linile domoale. în fond, lumina cade pe coastele 
mai mult pleşuve ale dealurilor ce mărgenesc 
Oltul. Şesul e acoperit mai tot de o mirişte ce 
seînteie în arşiţă; rare ori o pătează lanuri de 
cucuruz în boală sau de cartofi ori, cum li se 
zice pe aici, de «crumpene». în dreapta şi în 
stînga, ai însă frumoase linii de copaci, şi alte 
dungi de verdeaţă bogată şi înnaltă taie miriştea 
de-a curmezişul, însemnînd locuri unde sînt pi¬ 
tulate satele, care nu se văd altfel de cît prin 
acest îmbielşugat veşmînt ailor. Din loc în loc 
se mai văd îngrădituri de nuiele sămănate printre 
holde ca să cuprindă cîţîva arbori răzleţi sau 
vre-o sămănătură de trifoiu cu capetele tranda¬ 
firii. în tot lungul drumului se înşiră cruci de 
piatră cu liniile pîngărite de creioanele trecă- 
torile, cruci de lemn negru, cu adevărate ramuri 
sau numai cu crestături care le înlocuiesc, cruci 
tot de acestea, dar cu mai multe ramuri, şi în 
sfîrşit crucifixe de tablă foarte grosolan tăiate, 
şi adese ori prefăcute într’o zdreanţă neagră ce 

atîrnă în cuie ruginite. Cununi de spice aurii 
sînt atîrnate de stîlpi, ca o mulţămită pentru 
binecuvîntarea secerişului. în alte locuri, smocul 
de spice e înnălţat în vîrful unei uriaşe prăjini 
prin curţile plugarilor. 

Fără să trecem pe la Rîuşor, ne oprim întîiu 
la Ileni, ceiace înseamnă satul lui Ile, al lui 
Ilie. în aşezarea caselor şi în clădirea lor se 
vede obiceiul săsesc. Şi aici ca şi la satele ce 
am cercetat ieri, îngrăditura e înlocuită prin 
ziduri joase. Biserica, unită, e o clădire nouă, 
a re păstrează insă pe vechile ei cărţi de slujbă 
destule amintiri ale trecutului sătenilor. 

Urmează acum un sat căruia, după modelul 
unguresc, i se zice Herseni, dar al cărui adevărat 
nume românesc, adeverit în scrierile din vremuri, 
e Hirsenî, după numele unui Hîrsu, întemeie¬ 
torul. E mai puţin rînduit de cît cellalt, dar 
păstrează aceleaşi obiceiuri de clădire. Sînt două 
biserici, una lîngă alta, sînt chiar două şcoli deo¬ 
sebite, pentru cele două confesii care se pîndesc 
pentru a-şî face tot răul cu putinţă. Altfel, amîn- 
două lăcaşurile de închinare şi amîndouă lăca¬ 
şurile de învăţătură sînt bine ţinute. Le văd pe 
rînd, şi împac pentru o jumătate de ceas pe cei 
ce stau în fruntea şcolilor şi în. ochii cărora la 
cea d’intîiu întîlnire a licărit neapărata bănuială. 
Profesoratul mieu românesc de peste graniţă iz¬ 
buteşte s’o-înlăture. 

Cotim la dreapta spre Copăcel. Livada încun- 

jurătoare e şi maî mare aici, şi mai bătrină, as- 
cunzînd cu totul casele cele multe ale satului. 
Mi se spune că odată Mitropolitul unit Yancea, 
venind aici în visită pastorală, ar fi întrebat 
unde e satul atunci cînd era în mijlocul luî, şi, 
spuindu-i-se aceasta, ar fi adăugat rîzînd: «De 
mulţi copaci nu se mal vede acest Copăcel al 
d-voastră!». 

Este o singură biserică, veche, în stil şi în 
zugrăveli. De oare ce satul a fost grăniceresc, 
ea e în stăpînirea Uniţilor. Zidirea e făcută oare¬ 
cum în stil românesc, şi uşa de intrare din prid¬ 
vor în pronaosul mărgenit înnainte cu stîlpl are 
un cadru de flori săpate, întocmai ca acelea 
care se văd la noi; dar sus, unde se vede data 
de 1776 şi o înfăţişare grosolană a Treimii, un 
meşter ungur a săpat chemarea într’ajutor a 
Dumnezeiril pe limba sa, — întîmplare unică în 
miile de biserici româneşti. Găsesc înnuntru, pe 
lîngă unele icoane vechi, şi de acelea zugrăvite 
de-a dreptul pe sticlă, pe care le vînd Făgărăşenil 
ce călătoresc peste tot locul cu carăle pline de 
asemenea marfă, — şi o bună litografie făcută 
în Viena la 1835, cu cheltuiala unul Braşovean 
evlavios. Slujba obişnuieşte a se face la răsă¬ 
ritul soarelui, şi mi se spune că nimic n’ar fi mai 
frumos decît adunarea la ieşirea din biserică a 
mulţimii în albe haine de sărbătoare, stropite de 
aurul viu al soarelui ce Se iveşte. 

Aici casele au chipul românesc şi sînt ridi- 

cate în mijlocul unei curţi mai mari. La por¬ 
tiţele slab săpate în flori şi cruci răsar feţe 
foarte frumoase de copiî bălani cu bărbia pre¬ 
lungă şi ochii albaştri duioşi. Preotul e un gos¬ 
podar vestit pentru hărnicia şi avutul său, şi în 
casa lui, împodobită cu cele mai strălucite lu¬ 
cruri de mînă, ţesute de însăşi doamna preo¬ 
teasă, după închipuirea ei şi cu un «războju» 
ca oricare altele, nu lipsesc decît acele cărţi şi 
reviste româneşti care nu trebuie să lipsească 
din casa nicî-unuî îndreptător şi fruntaş al po¬ 
porului. De almintrelea, pănă acuma nu le-am 
văzut nici aiurea, şi inima mi se strînge de du¬ 
rere de cîte ori mai văd odată cit de în deşert 
sînt silinţile noastre, făcute totuşi cu toată dra¬ 
gostea jertfei celei mai curate. 

Sînt două Berivoaie, despărţite prin obişnuitul 
rîu al satului, în care femei voinice, cu turba¬ 
nele albe în jurul capului, zolesc din răsputeri 
rufele casei. Berivoiul mare e astăzi cel mic, 
iar cel Mic şi nou a ajuns a fi cel Mare. în fie¬ 
care, cele două- legi se luptă. La Berivoiul Mare 
un sătean tînăr mă duce cu cheia în mînă spre 
alba biserică a neuniţilor, căreia el îi zice a 
«obagilor», fiindcă iobăgimea a rămas neclintită 
în legea veche. Apoi, alt sătean tot tînăr, cu 
altă cheie tocmai ca şi cealaltă, mă îndreaptă la o 
a doua biserică, întru toate asemenea cu cea 
d’intăiă, care e a uniţilor, zisă şi «boierească», 

pentru că boierii s’au păstrat în legea nouă, pri¬ 
mită de eî încă de la început. Săteanul neunit 
zice că n’a mers decît în copilărie la biserica 
din faţă, dar acum, pe urma mea, se trezeşte 
acolo, şi, din cetirea însemnărilor de pe cărţile 
vechi, pe care o fac cu glas tare, el află, foarte 
mirat, că un strămoş al lui a fost unit şi a dă¬ 
ruit şi el o carte acestei biserici unite. Altfel, 



Femei f&gărfişene. 


în ciuda iobăgie! şi boieriei de odinioară, în 
ciuda unirii şi a neunirii de astăzi, flăcăii şi fe¬ 
tele se ieau tot după cum Ii plac ochii unul 
altuia. Dar dezbinarea se păstrează cu scumpă- 
tate în orice împrejurare a vieţii şi, cu toate că 
neuniţii n’au ales de doi ani preot în locul celui 
ce-li-a murit, eî n’ar cere în ruptul capului, fără 

o ţidulă de dezlegare, împărtăşenia preotului 
unit pentru unul din ai lor care se stinge. Gîl- 
ceavae veche, şi nu e vinovat pentru dinsa nimeni 
decît o îndelungată şi cruntă tiranie care a plecat 
fruntea atîtor Romîni supt furcile unei prefaceri 
a legii, dar oricine mai drege astăzi un zid care 
s’ar dărîma altfel, ori cine-1 înnalţă mai ales, e 
vrednic de blestemul tuturor Romînilor ce-şî iu¬ 
besc neamul. Aceasta se potriveşte fără deose¬ 
bire pentru învierşunaţii şi îndărătnicii din amîn- 
două taberele, oameni cari socot că aduc prinos 
de iubire lui Dumnezeu sămănînd ura între oa¬ 
meni din acelaş şînge, meniţi aceluiaşi viitor. 

Iarăşi apucăm mai spre stînga, pentru ca să 
atingem acum satul, care era odată Recea fără 
nici-Q altă poreclă şi care e împărţit astăzi prin<- 
tr’o adîncă rîpă în Vaida-Recea şi Teleki-Recea. 
Aceasta înseamnă că în cea d’intăiu, mai mare 
şi mai frumoasă, a fost stăpîn de iobagi un 
Vajda pentru Unguri, care pentru noi era Ştefan- 
Vodă Cantacuzino, Domn al Ţerii-Romăneşti, 
fiul acelui vestit învăţat, scriitor şi cugetător pa¬ 
triotic, Constantin Stolnicul, care a dăruit bise¬ 
ricii din Recea un Triod brîncovenesc din 
1699-700. Ştefan adusese mazilia şi moartea 
Brîncoveanuluî, vărul său, şi ca o năprasnică 
pedeapsă veni şi pentru dînsul, după numai doi 
ani de zile, mazilia şi moartea, în 1716. Văduva 
lui, Doamna Păuna, care stătea iarna în Şcheii 

JV. Iorga. — Ardealul* 3 

Braşovului, îşi petrecea verile în acest sat, şi el 
trecu în mînile fiilor ei, pănă ce trădarea amîn- 
durora, a lui Radu şi a lui Constantin, faţă de 
împăratul, aduse confiscarea moşiei. Abia sînt 
170 de ani de atuncea, dar poporul a uitat cu 
totul oamenii mari şi nenorociţi cari au locuit 
odinioară în mijlocul lor. 

Satul are o biserică unită în această parte 
cdomnească» a lui, iar dincolo, la iobagii ce ră¬ 
măseseră în stăpînirea comitelui Teleki, vîn- 
zătorul faţă de Cantacuzini, — dincolo, deci, mai 
este la deal şi o bisericuţă de lemn, a neuniţi¬ 
lor. Aceiaşi poveste de jale, şi mi se spune că 
pănă mai dăunăzî erau numai vre-o patru fa¬ 
milii de uniţi, dar că preotul a trecut apoi la 
Unire cu o întreaga turmă numeroasă, care a 
şi făcut noua biserică bună din vale. Iar părin¬ 
tele de la neuniţi, cu puţine familii, vre-o patru¬ 
zeci, abia mîngîiat şi el de congruă, de leafa 
Statului unguresc, primită cu lăcomie de clerul 
amînduror confesiilor, are tot răgazul să-şi în¬ 
grijească de frumoasa turmă necuvîntătoare : în 
urma lor l-am şi găsit, ca pe un tînăr slujbaş 
dumnezeiesc din vremurile patriarcale. 

Recenii sînt oameni frumoşi şi de toată cu¬ 
viinţa, bogaţi în copii şi foarte aleşi în vorbe. 
Satul lor, ca toate cele ce vin după Copăcel, 
are curţi mari, garduri de nuiele bine ţesute şi 
cea mai mare asămănare cu ale noastre de din- 

coace,—putînd să se întreacă însă cu cele mai 
frumoase. 

în căderea serii mal văd Netotul, suit pe o 
uşoară culme de lut, cu biserica-î mare, nouă, 
lîngă care vorbesc cu un bătrîn notar în pen¬ 
sie, care-şî are mulţi băieţi şi fete prin biurou- 
rile şi şcolile din România. Biserica de aici pri¬ 
veşte în faţă, peste lanurile de grîu secerat, de 
cucuruz, cartofi şi hămeiu, la biserica din Breaza, 
drept supt munte. Mergem într'acolo, pe mu¬ 
chea şubredă a unei adîncî brazde săpate în 
pămîntul lutos, şi tot mal aproape, mal deslu¬ 
şit se vădeşte muntele, scrijelat de văl adîncî 
în mijlocul pădurilor. Mal frumos decît toate 
celelalte sate, mi se pare acesta, de o aşa de 
adevărată gospodărie românească, cu uliţa plină 
de femei, de copil, cari aşteaptă trecerea tur¬ 
melor ce se întorc pripit, a vacilor învălmăşite, 
a greoilor bivoli cu mersul solemn, de înnalţî 
funcţionari. La biserică, iarăşi reparată de cu- 
rînd, crîsnicul mă recunoaşte fiindcă m’a vă¬ 
zut la Făgăraş şi spune hotărît că un preot aşa 
de «fain» ca mine nu poate fi decît din locuri 
foarte depărtate. Puţin mal către munte ar fi 
încă una din cetăţile de care poporul leagă nu¬ 
mele fabulos al unul Negru-Vodă care n’a trăit 
nicî-odată. Pe acolo drumul duce de-a dreptul la 
Cîmpulungul nostru. 

La ieşirea din sat, lîngă nişte cărămidării în¬ 
flăcărate, un convoiu de Ţigani ne întîmpină i 

cînil slabi deschid alaiul, căruţele bucşite de cîrpe 
urmează, purtînd femeile şi copiii, iar la urmă 
vine straja întunecată a bărbaţilor cu plete lungi 
şi ochii sălbateci. 

Luna plină, zvîcnind roşie pe culmile pădu¬ 
rilor, luminează drumul de întors, care de la 
Recea duce prin Hurezi la Făgăraş, peste linia 
pustie a trenului. 


IV. 

împrejurimile Făgăraşului: A treia 
călătorie. 

Ceaţa s’a prefăcut într’un coviltir de greoi 
nori albi, care ascunde cu totul munţii şi din 
care ploaia rece a lui Septembre cade necon¬ 
tenit, în picături mari, triste sau în ropote de 
stropi mărunţi. în ajunul Sîntă-Măriel celei mici 
e cea d’intăiu zi de toamnă. 

în vre-o trei şferturî de ceas de cale prin 
mirişti ce se înfundă ’n gropi lutoase sau se 
desfăşură larg pănă în fundul zării, sîntein la 
Beclean. Satul e vădit de obîrşie săsească; aî 
noştri însă au cucerit tot, şi e vreme de cînd 
s’a stîns aice neamul celor d’intăiu stăpînl. Casa 
aceia frumoasă, nouă, care se zideşte în mar- 
genea drumului, îşi are temelia în pămînt de 
cimitir şi pe acest loc stătea odată biserica să¬ 
sească. Drumul spre biserica noastră duce prin¬ 
tre ogoarele în care s’a împărţit la vînzare ecle- 

jia străinilor. Totuşi tipul locuinţiî săseşti nu 
se prea vede, şi sătenii au faţa oacheşă a celor 
din neamul nostru. 

La Luţa întîlnim o ceată de ţerani care re¬ 
cunoaşte îndată pe advocatul Vasu, ce mă înto¬ 
vărăşeşte. La alegerile din urmă pentru parla¬ 
ment ei au votat împotriva lui şi pentru acel 
om dibaciu, pe placul tuturor guvernelor, care 
e advocatul Şerban. Eî nu se siîesc însă de a- 
ceasta, ci mai fac şi haz pe de-asupra. Unele 
glume sînt greoaie, altele mai bune. Unul spune 
că toate cărţile nu sînt aşa de vechi, căci sînt 
după Hristos, iar altul, neunit fanatic, numeşte 
biserica unită... circiumă. Poate că mai mult 
decît siguranţa şi vioiciunea lor îmi place buna 
sfială, înceata cumpănire a cuvîntului, care deo¬ 
sebesc pe ţeranul moldovean din România, Bu¬ 
covina şi Basarabia. Dar e drept că acela nu 
e în stare, aşa cum a fost crescut de timpuri, 
să facă astfel de gospodării precum sînt acestea 
şi să meargă în America — precum fac aici 
atîţia din toate satele — pentru ca să aducă la 
întors sutele de florini de care are nevoie. O 
fetiţă de şcoală dă răspunsuri de ţi-e mai mare 
dragul să le asculţi. 

Liudişorul are şi biserică unită şi biserică neu¬ 
nită. Preoţii trăiesc bine la o laltă, şi unul merge 
în biserica celuilalt fără nici-un gînd de a-1 jigni 
prin observaţii amare. Doar dacă cel interesat 

la aceasta aminteşte că a fost un timp cînd toată 
comuna era unită. 

Cu preotul unit mergem la Pojorîta (astăzi i 
se zice Poşorta), satul vecin, în care el îşi are 
locuinţa. Ploaia înnegreşte harnic lanurile unde 
s’a aruncat sămînaţa. îndată sîntem şi în această- 
laltă aşezare făgărăşeană, foarte întinsă şi în¬ 
floritoare, cu multe case de cărămidă şi îmbiel- 
şugate pometurî, care dau mere frumoase, ce 
se plătesc bine. Unul din preoţi, vice-protopop 
onorific, abia-şî cere retragerea la pensie acum 
după optzeci de ani; cellalt, căsătorit de mulţi 
ani cu o fată din sat care n’avea la nuntă mai 
mult de treisprezece ani, e încă tînăr după al 
douăzeci şi cincilea an de slujbă bisericească. 
E dintr’o familie de boieri preoţi şi pe adresa 
unei cărţi poştale ilustrate văd chiar particula 
de înnaintea numelui său. Casa-i e o gospodărie 
ţerăneascâ model. Lîngă biserica de zid se păs¬ 
trează încă şi vechiul lăcaş de lemn, adus cînd- 
va de la Beclean; părăsit acuma şi menit unei 
distrugeri încete. 

Lisa are în mijloc cîteva case bune. Două 
biserici stau una lîngă alta, despărţite printr’o 
cărăruşă. Ele înfăţişează cele două legi, dar 
preoţii sînt tot fraţi şi cumnaţi. Cel mai tînăr 
din ei are cîteva cărţi şi e abonat şi la reviste; 
în viaţa lui el păstrează obiceiurile cărturarilor 

şi orăşenilor, ceia ce e foarte rar aici. Dar a venit 
numai de curînd în parohie, înlocuind pe tatăl 
său mort. 

Ne întoarcem pe un drum care atinge întăiu 
Voivodeniî, ce se împart în Mari şi Mici. Satul 
e neunit. La ieşirea de la biserica din sus, o 
ceată de ţerani strigă un «Trăiascăt, rămas în 
gît de la alegeri, avocatului Vasu. 

Nu departe e marele sat Voila, în care ne 
apucă noaptea. Şcoala de aici ar fi fost vestită 
în timpuri. Biserici sînt două: unită şi neunită. 
Aflu însă cu mirare că sătenii cari se împărtă¬ 
şesc numai la preotul de legea lor, merg să se 
spovedească la acela din doi cu care trăiesc 
mai bine. Preotul neunit se coboară de altfel 
după tată dintr’o familie unită şi tatăl său a fost 
la început preot unit. Ce zădarnice sînt deci 
aceste forme ale dezbinării, pe care nimic nu 
le mai însufleţeşte şi pe care le ţine în picioare 
mai mult interesul şi ambiţia cîtorva! 

Munţii se curăţă încet-încet de neguri şi cîteva 
stele apar în mijlocul norilor scărmănaţi cari se 
luptă în noapte. Făgăraşul pare cil totul pustiu, 
şi n’auzî măcar cîntecele şi răcnetele obişnuite 
în otelurile din piaţă. 


www.dacoromanica.ro 




88 


ŢINUTUL FĂGĂRAŞULUI 


V. 

împrejurimile Făgăraşului: A patra 
călătorie. 

A doua zi soarele scapătă prin rămăşiţele în¬ 
tunecate ale norilor, cari trimit picături rare de 
ploaie amestecată cu grindină (prin satele de 
pe lîngă munte se zice, ca în Moldova: piatră). 
Munţii sînt limpezi acuma, şi chiar de pe vîrfurî 
se desfac negurile scămoşate, lăsînd să se vază 
pulberea albă a zăpezii proaspete. Culmea Vis- 
teî e ninsă cu totul. 

Apucăm încă odată drumul prin Ileni şi Hîr- 
seni, duşi în trapul iute de tatăl vizitiului de 
ieri, un zdravăn Romîn de peste şeîzeci de ani, 
care se chiamă Bîrghişanu. Şi el vorbeşte foarte 
puţin, dar mi s’a întîmplat rare ori să întîlnesc 
pe unul care aude mai bine: la orice vorbim 
în trăsură, el e luător aminte şi, fără să-şi în¬ 
toarcă capul, ni aruncă un răspuns de două- 
trei vorbe, cuprinzînd miezul lucrului. E altfel, 
cu toată oboseala la care se supune zilnic, un 
om în adevăr înstărit şi care s’ar putea odihni. 
Prin aceste părţi pănă la sfîrşit ţerănimea ur¬ 
măreşte banul şi-l smulge de la orişicine cu ori- 
cîte jertfe. Sînt în Făgăraş vre-o patru advocaţi 
romîni şi un Evreu, cari toţi o duc bine într’un 
Ţinut unde cei mai mulţi săteni cheltuiesc mai 
curînd cu advocatul ceia ce n’ar dărui de bună 

voie fratelui cu care nu se pot înţelege. Aud 
că la tribunalul din Braşov şeptezecî la sută 
dintre pricini vin de aice, din această război¬ 
nică, cerbicoasă şi lacomă ţară a Oltului. Sin¬ 
gurul birtaş romîn al Făgăraşului, un fiu de 
ţeran din Galaţi, întrece în preţuri chiar şi pe 
colegii săi evrei. Dar fără îndoială că aceste 
apucături ajută foarte mult înnaintarea mate¬ 
rială a unul neam, şi de aici, dacă sufletul nu 
se usucă prea mult, pot ieşi în viitor şi alte 
însuşiri, mal simpatice. 

După ploaia răbdătoare de ieri, care pe alo- 
curea a pătruns bine, e o mare viaţă la cîmp. 
La plugurile supţiri boii cu coarnele lungi, bi¬ 
volii vâcsuiţî, cari nu-şî iese din pasul de mi¬ 
niştri şi se opresc necontenit ca să smulgă bu¬ 
ruienile din brazdă, caii mărunţi cu capul bu- 
hos trag de o potrivă pentru ruperea brazdei 
sau pentru înnoirea eî. Căci în acest pămînt 
mai sărac decît al plaiurilor şi şesurile Româ¬ 
niei, fierul deschide întăiu numai o «pajişte», 
apoi aceasta e ogorîtă prin a doua arătură, care 
«întoarce» brazda, şi une ori el mal trece şi a treia 
oară pană vine clipa cînd sămînţa poate fi a- 
runcată cu siguranţa rodirii îndestulătoare. Se 
şi vede cîte un sămănător, cu sacul legat de 
gît, care din mîna întinsă măreţ aruncă ploaia 
supţire a grăunţelor de săcară şi de grîu pe 
care peste cîteva săptâmînl le va acoperi ză- 

pada timpurie. Prin curţi femeile scotocesc prin 
ţernă la movilele cartofilor. Iar, alături, bobul 
porumbului se usucă, în lanuri care înnainteazâ 
pănă supt munte şi pănă supt margenea pădu¬ 
rilor dese, din care, sara, se coboară une ori, 
pentru hrană, urşii lipsiţi de prada vitelor, ce au 
venit acum în vale, şi mistreţii, «porcii», cari 
sfarmă în picioare ce nu pot strivi în dinţi. 

Cite un ciobănaş se zgribuleşte în margenea 
şanţului, pe cînd vitele albe, vitele negre se 
răsfiră pe fineţele înviorate. Doi bivoli sau bivole 
(se zice aici şi: bivolă, pe lingă: bivoliţă) zac ca 
morţi la o parte şi cioarele se caţără pe spinarea 
lor ca pe a unor hoituri. Vizitiul mă lămureşte 
că aceasta face q deosebită plăcere greoaielor 
dobitoace, pe care căngile înfipte în iuftul lor 
le scarpină uşor. 

Drept înnainte mal avem satul Sebeşului, al 
cărui nume vechiu şi bun e Şăbeş. La biserică 
ne găsim cu un bătrîn cantor tare de ureche şi 
cu un tînăr învăţătoraş vioiu. Cel d’intîiu a votat 
întîiii cu d. Şerban pentru că nu e Jidan şi acum 
votează pentru d. Vasu pentru că e «Romîn ade¬ 
vărat» ; învăţătoraşul, care-şl are în sat gospo¬ 
dăria şi şi-a clădit «căşile» după abia doi ani de 
slujbă, fără să-şî fi găsit încă nevastă, adecă zestre, 
votează cu guvernul, de ajutorul bănesc al că¬ 
ruia are nevoie. La plecare, dau mîna numai cu cel 
d’intîiu, cu cinstitul bătrîn surd, care are inimă. 

Mărginenii, care se întinde lingă rîul său, în 
dunga de livezi din a dreapta, e un sat foarte 
mare. El a dat împăratului său şi analelor vitejiei 
româneşti pe colonelul baron David Ursu «de 
Margine», adică din acest sat al «Mărginenilor», 
grăniceri apărători ai hotarului. Mormîntul eroului 
se află în cimitirul bisericii unite de la Sibiiu, 
pecetluit cu ghiuleaua care s’a oprit la doi paşi 
de dînsulîn lupta de la Lissa, care i-a dat gloria. 
Neamul lui trăieşte încă aici, şi pe podul unei 
case, în locul unde se scrie în toate aceste sate 
anul «edificării» şi numele stăpînuluî, cetesc: 
Isidor Ursu. 

Odată Mărginenii, fiind catane din neam în 
neam, erau cu toţii uniţi. Acuma lîngă biserica 
unită se ridică una, şi mai frumoasă mi se pare, 
a neuniţilor, cari sînt însă numai vre-o cîteva 
familii. Ele sînt foarte mult duşmănite de ma¬ 
joritatea sătenilor, care se plînge că printr’a- 
ceasta s’ar fi sfărmat buna înţelegere şi pacea 
de pănă atunci. 

în biserică vine şi un bătrîn foarte bătrîn, cu 
cămaşa descheiată şi ochii rătăciţi, care vor¬ 
beşte într’aiurea : a sosit de la circiumă şi, cînd 
ceilalţi îl scot afară, se duce tot acolo, unde e 
oricînd şi oricum bine primit. Aici e multă lume 
prin sat, mulţi copii voinici, şi către unul, micuţ, 
mama, strînsă în catrinţă, se aruncă de departe 
cu braţele deschise ca nişte âripi, într’un mi¬ 
nunat avînt de iubire. 

La ieşirea din biserică întilnesc pentru întâia 
oară pe jandarmii crăieştî, cu puştile ’n spinare: 
unul dintre eî poartă galoanele de sergent. Cu 
aceste cunoştinţi nouă se schimbă următorul 
dialog care-mi aminteşte Basarabia. 

— Unde mergeţi? 

— La primblare. 

— Dumneata eşti din România ? 

— Da. 

— Aî paşaport. 

— Iată-1. 

— De ce nu scrie în el şi ungureşte ? 

— Fiindcă, precum aici Statul e unguresc,, 
la noi e românesc. 

— Dar de la noi ce scrie ? 

— Visa de la Turnu-Roşu, ca să pot trece aici. 

— Ca să poţi trece, dar nu ca să poţi merge 
şi ca să poţi intra în biserică (sic). 

Unul din ţerani explică: 

— Cînd merg eu în ţară, paşaportul mă lasă 
să intru, şi pe urmă eu fac ce am nevoie să fac. 

— Dar ce cauţi d-ta la biserici? 

Şi iar ţeranul, căruia-i dădusem sfatul de a 
face să se schimbe o veche cărţulie slavonească. 
tipărită de Coresi cu cărţi nouă româneşti, de 
folos pentru slujbă, se amestecă: 

— Domnul a venit să ni dea cărţi la biserică; 
iar, de luat, sînt destui să ni iea. 

Supt ochii rămaşi bănuitori ai credinciosului 

geandarm, mînâm mat departe spre Buciumi, 
căruia i se zice azi Bucium. 

Aici biserica aşezată pe un deluleţ ni e arătată 
de cîrciumarul din faţă, un frumos Romîn nalt, 
cu căciula lungă aşezată drept în vîrful capului. 

De la Buciumi ne întoarcem spre linia Oltului, 
lăsînd în urmă munţii Făgăraşului de cari ne-am 
apropiat mal mult decît orîcînd, aşa încîl toate 
liniile, cotiturile şi scufundăturile lor se desluşiau 
pînă în amănunte. Lazurile sînt şi ele foarte apro¬ 
piate şi se înfăţişează de un brumăriu frumos. 

Ajungem în satul, mal sărac şi mai leneş răs¬ 
firat, al Şercăiţil. Locuitorii de aici au fost de 
de mult iobagi aî puternicilor Saşi din Şercaia, 
cari li-au dat şi numele. Ca şi în celelalte sate 
făgărăşene, vechile familii, «fămeal», zice o în¬ 
semnare de carte bisericească, s’au păstrat pînă 
astăzi, şi ele se chiamă cu porecle aşa de fru¬ 
moase ca Bărbat, Dumitraşcu, Bragheş, Vodă, 
Şărbănuţă, Costea, Oancea, Hîrsean. Şi aici nume 
ca Şolomon, Roven (Ruvim), Naftanail, vechi 
urme ale bogomilismuluî, inspirat din Vechiul Tes¬ 
tament, nu sînt de loc rare nici în zilele noastre. 

Unul din mulţii preoţi pe cari i-a dat aici 
neamul Bărbat, a pus în scris cele mal însem¬ 
nate întîmplărî din viaţa satului pe fol albe din 
cărţile bisericii clădite, după inscripţie, în 1798 
şi zugrăvite în 1811. E vorba în acele rîndurî 
umile de zăpezi mari ce închideau satul din 

toate părţile, de ploi cu «tină», de lupte şi ne¬ 
norociri, ca în 1848, cînd «la pod la Hăghig la 
Olt Ungurii au puşcat pe Moise Şărbănuţă, de 
au murit acolo, şi Ioan Şolomon, şi Gheorghie 
lui lacov Codlie, şi Gheorghi Aldea Cucu tot 
acolo s’au prăpădit, toţî patru, dară aceşti 3 ni- 
minea n’au ştiut cum s’au prăpădit; şi au rămas 
de la toţî 18 copii fără tată, săraci». Numai o- 
dată un strigăt de bucurie, în aceste cuvinte 
avîntate: «Să se ştie precum la anul 1848, la 
Dumineca Mare sau la Dumineca Tuturor Sfin¬ 
ţilor, am scăpat de supt jugul cel greu al iobă- 
giei, adecă am scăpat, am fost slobozi, n’am mai 
fost iobagi.» De atunci biată Şercăiţă mică are 
zile mai bune, pe cînd departe marea Şercaie 
mîndră se plînge de tot mai marea încălcare a 
Romînilor, păziţi de cele două biserici din margine. 

Acum soarele scapătă spre sară şi, pe cînd 
cele două linii de dealuri, unele verzi de păduri, 
altele pleşuve de lut, printre care curge Oltul, 
stau în umbră, o lată dungă de lumină preface 
lanurile de la poalele lor într’o mare de aur 
străveziu. 

Drumul tot înainte duce la Şinca-Veche, una 
din cele mai bogate aşezări româneşti din Ţara 
Oltului. Numărul caselor de piatră, cu perdele la 
multele fereşti de către stradă, e foarte mare. 
Bogăţia sătenilor se vede la tot pasul. Cutare 
din ei ar fi avînd peste 100.000 de florini. Po- 

metui'ile sînt de un deosebit bielşug. Pănă şi 
stradele par mai late decît aiurea. 

Biserica, unită, nu prea are urme din trecut, 
afară de pomenirea unui ofiţer romîn mort supt 
steagurile stăpînitorilor săi în 1866. Şi totuşi de 
aici, din această boierime îndrăzneaţă şi înstă¬ 
rită, a plecat unul din cei mai mari cercetători 
ai trecutului românesc, omul cu puteri neînfrînte 
şi cu principii neclintite, care a vrut să dea 
neamului «hronicul» bogat al tuturor faptelor 
şi suferinţelor sale şi a trecut prin viaţă, cufun¬ 
dat în acest gînd mare, aspru şi neiertător faţă 
de oameni, pănă ce a căzut frînt pe o margine 
de drum care era însuşi locul răzleţ menit a-i 
fi mormintul. în cimitirul stropit de flori galbene 
căzute din mănunchele pe care ieri le-au adus 
femeile la biserică, în acest cimitir, unde acel 
mucenic al credinţi! sale în ideie nu s’a putut 
odihni lîngă ai săi, mi se pare că văd rătăcind 
în singurătate mîndră chipul lui Gheorghe Şincai, 
neînduplecat şi neîmpăcat pănă dincolo de ho¬ 
tarele morţii. 

După aceste gînduri de înduioşare şi de amă¬ 
răciune, ce dulce pare satul Ohabei, cu biserica-i 
urcată pe dîmb şi cu multele cruci ale cimiti¬ 
rului său ţerănesc! Pe una din ele, spoită în 
albastru, versuri pomenesc pe un moş bătrîn, 
mort dăunăzi, şi dintre dinsele se desfac aceste 
trei, de o împăcare cu moartea, de o înfrăţire 

în semnul eî cu natura şi cu Dumnezeu cum 
nu le poate scrie nici cel mai mare dintre poeţi: 

Doamne, dă soare şi plouă, 

Şi noaptea trimete rouă 
Peste groapa asta nouă... 

Satul Vadului are două strade model şi o bi¬ 
serică din anii 1870, înnoită chiar acum cu o 
cheltuială de 8.000 de coroane, care s’au strîns 
de la credincioşi «pă număruşe» (după numărul 
caselor).‘Lingă dînsa e o singură cruce de pia¬ 
tră, care pomeneşte pe răposaţii Arsenie Bunea, 
mort în 1890, şi soţia lui Verona Ursu, care s’a 
înmormîntat încă din 1872. Fiii lor au ridicat 
acest semn de amintire şi unul dintre dînşii £ 
canonicul blăjean Augustin Bunea, care a plecat' 
din acest sat vecin cu al lui Şincai bătrînul, 
pentru a fi astăzi cel mai bun istoric al Romi 
nilor din părţile ardelene şi ungureşti, al căror 
trecut îl povesteşte, cînd are răgaz, în graiu 
limpede şi sigur. Intru cu o deosebită bucurie 
în casa preotului, care e fratele prietenului şi to¬ 
varăşului mieu adevărat. 

Cotim prin Şercaia, şi iarăşi ni se desfăşură 
înnainte, între dealuri, cu Oltul nevăzut din a 
stînga, drumul înnoptat car.e duce spre Făgăraşul 
ce se înseamnă prin lumina vioaie a fierăstraielor 
electrice, pe cînd mori sfătoase vîjîie, cînd mai 
tare, cînd mai slab, de mişcarea apelor de munte, 
în circiumă la Mîndra e încă multă lume, şi 

2?. Iorgtt. — Ardealul. 7 

din această cercetare deasă a lăcaşului băuturii 
iese bătăi şi omoruri cu cîte şepte capete 
strivite ca mai anii trecuţi. Mai în toate casele 
e aprinsă încă lampa sau, cum i se zice aici, 
lămpaşul, atîrnat de tavan pentru a lumina cina 
de sară, după o zi de muncă la holde. Dincolo 


în Ohaba. 

de Olt, dacă priveşti bine, furnicarul de aur al 
stelelor de sus se urmează cu scînteierea mă¬ 
runtă a caselor altui sat care cinează şi se 
culcă: Şona. 

VI. 

Împrejurimile Făgăraşului: A cincea 
călătorie. 

Astăzi mînă Bîrghişanul cel tînăr, care, la cîte 
un năcaz, îşi iea în sfîrcul biciului caii puter- 

nici şi inimoşi. Răpede pornim pe drumul ce 
duce drept la Beclean: în dreapta, nu departe 
supt dealuri, Oltul e acela care hrăneşte Jinia 
fragedă a copacilor de apă. Trecem printre pă- 
mînturî ale Statului, adecă «bunuri erariale>, 
confiscate prin timpuri de la cine ştie ce nobil 
nesupus sau siadalnic; plopi înnalţî mărgenesc 
une ori calea, care merge apoi prin gardul viu 
al tufelor de salcîmî tineri, pănă ce între ţari¬ 
nele sătenilor el n’are altă împrejmuire decît 
vlăstare tinere, prinse în lopăţele, care numai 
tirziu vor putea să dăruiască umbră drumeţilor 
verii. 

Dincolo de Beclean e Dridiful. în zădar unii 
văd în acest nume un Dreidorf săsesc, pe careţ 
l-am fi cucerit pe deplin ca şi pe Bethlenul de 
alături. Şi în România era un pod al Dridifulul, 
lingă Gherghiţa, şi de sigur satul aminteşte pe 
întemeietorul său, care se chema astfel. El pare 
cam măruiTffel şi sărac. Două biserici duşmane 
îşi împart însă credincioşii. în cimitirul uneia 
din ele sînt multe morminte de piatră, răpede 
jupuită de inscripţie; la anume din ele crucea 
e fcicunjurată de o salbă de spice, ca să ştie' 
şi gospodarul din pămînt că ogorul lui a dat 
roadă bună, sau poartă cîte o cunună de flori 
uscate, din care atîrnă o basma cu flori, ca 
steagul închinat al unei vieţe tinere de flăcău 
sau fată fără noroc. 

La ieşirea din singura biserică pe care o pu- 

turăm deschide, întîmpinăm un car minat iute 
de o frumoasă nevastă tînără, cu o statură, un 
glas şi cu toate acestea o seninătate care o face 
să samene cu o Ceres învingătoarea. 

încă odată venim în Voila pentru a-î scotoci 
trecutul din însemnările cărţilor sale bisericeşti. 
La biserica unită, ca şi la cea neunită, stă la 



Calea plopilor. 


indămîna cantorului Cazania lui Varlaam, Mitro¬ 
politul Moldovei de supt Vasile Lupu. Ar crede 
cineva că e numai o rămăşiţă netrebnică a tre¬ 
cutului, precum sînt cărţile coresiene din alte 
biserici. Dar nu; sînt asigurat că sătenii vreau 
să audă în acest rost vechiu şi cam străin, pe 
care mulţi preoţi şi cantori îl află încîlcit şi ne- 

înţeles, morala de la sărbători şi, după ce o 
ascultă, cu toată răbdarea şi luarea aminte, ar li 
suspinînd adînc, de acel suspin în care ţeranul 
nostru îşi mărturiseşte pocăinţa şi hotărîrea de 
a fi mai bun. Şi e înduioşător gîndul că după 
aproape trei sute de ani scrisul unui Mitropolit 
din depărtata mea Moldovă, scrisul unui fiu de 
ţeran din părţile Putnei mai poate mişca aşa de 
adînc ţerănimea românească de pe acest picior 
de plaiu stăpînit de străini. 

Nu e mai lung de cît de obiceiu de la un sat 
pînă la altul drumul spre Sîmbăta-de-jos, din care 
unele cărţi s’au rătăcit la Voila. Satul are lîngă 
el o herghelie sau o «stavă» a Statului, cu func¬ 
ţionari unguri şi nemţi, şi marea zidire galbenă, 
cu două caturi, în care pînă mai dăunăzi poruncia 
familia comiţilor Pâlfiy, e acum adăpostul unor 
soldaţi de cavalerie; bonetele roşii înfloresc 
printre bătrînii copaci aî parcului nemărgenit, 
cu vînătorile încheiate. Copii de alte neamuri 
se joacă în marginea drumului. Pină şi in ci¬ 
mitirul bisericii întîlneşti lîngă nume româneşti 
ca Talabă şi pe acelea ale străinilor cari la moarte 
nu şi-au putut afla alt adăpost decît cel care 
primeşte pe aî noştri. 

Biserica e neunită, şi întreg acest unghiu e al 
neuniţilor. A ridicat-o la 1806 vestitul Brucken- 
thal, care-şi avea moşie, se pare, şi aici ca şi la 
Avrig. Sătenii au zugrăvit-o apoi cu cheltuiala 

lor, la 1814. Auzind aceste date, crisnicul oftează 
şi pomeneşte zilele grele ale iobăgiei, care nu 
s’a şters încă din amintirea dureroasă a ţeră- 
nimii noastre. 

Sîmbăta-de-sus, altă moşie de vechi iobagi, unde 
însă stăpinul a fost de pe la 1700 neamul dom¬ 
nesc al Brîncovenilor, e chiar supt munte. Pe 
o potecă printre lanuri, ajungem într’o clipă la 
castelul care-şî înnalţă coperişul ascuţit, ţigla 
veche, din mijlocul uneia din cele maî minu¬ 
nate păduri bătrîne, cu pomii încărcaţi de roade. 
Palatul acesta cu multe încăperi şi cu o largă 
sală de danţ, ce-şî înnegreşte acum în zădar 
scîndurile necălcate, a fost zidit de Grigore Brîn- 
coveanu, ale cărui iniţiale «G. G. B.» strălucesc 
aurite pe balcon, dar ale cărui arme au fost 
date jos de curînd din porunca noilor proprietari. 

Grigore, fiul lui Manolachi şi nepotul de fiu 
al lui Constantin al treilea, care şi el era ne¬ 
pot de fiu al bătrînului Constantin-Vodă cel 
măcelărit de Turci, era un boier cu multă în¬ 
văţătură, un cărturar de greceşte, care a şi tra¬ 
dus şi tipărit în această limbă, un nobil strălu¬ 
citor, cu înţelegere pentru viaţa socială a Euro¬ 
pei, între aristocraţia căreia se putea mîndri cu 
titlul ereditar de «principe al Imperiului». Dese 
ori el petrecea ani de zile prin Ardeal, pe cînd 
războiul şi turburările zguduiau ţara de peste 
munte. Foarte evlavios însă în legea sa răsări- 

teană, el lăsă ca după moarte, nefiind moşteni¬ 
tor din sîngele său, moşiile sale din aceste 
părţi, Simbăta-de-jos şi Poiana-Măruluî, să fie 
spre ajutorul bisericii ortodoxe din cetatea Bra¬ 
şovului, de care biserică se îngrijia Compania 
grecească. Această Companie n’avea însă nimic 
naţional grecesc şi cuprindea mai mult Romînî 
sau Greci cu totul romanisaţî. Nedibăcia Ro- 
mînilor a făcut însă ca ei să fie învinşi în pro¬ 
cesul început cu Grecii naţionalişti, şi astăzi, 
pînă la CQnfiscarea apropiată de către Stat, stă- 
pîniî moştenirii princiare brîncoveneştî sînt cei 
cîţîva Greci din Braşov. Curatorul, d. Paras- 
kevas, care-şî înviorează bătrîneţele la aier de 
pădure şi de munte, înfăţişează aici această nu¬ 
meroasă, simpatică şi puternică comunitate, care 
şi ea trăieşte tot numai din averile pădurilor 
Brîncoveanuluî: o mie de iugăre ! Moşia, fără 
păduri, e arendată unor membri ai familiei Vasu, 
cari, subarendînd ogoarele, se bucură de pacea 
împărătească a frumosului castel din mijlocul 
pomilor roditori. 

în mijlocul curţii zace un capitel frumos, săpat 
în piatră. O mare floare de piatră aşezată pe 
nişte dărîmăturî slujeşte de bancă. Şi aiurea, 
cîte o bucată de stîlp, înflorit la vîrf şi pe la¬ 
turi, se păstrează. în urîta poartă de cărămidă 
pe care Grigore Brîncoveanu o mîntui la 9 Oc- 
tombre 1800, se văd doi stîlpî de aceştia întregi 

şi patru căpiţele, care cu vîrful în sus, care cu 
vîrful în jos. 

Aceste lucrări de veche artă cinstită şi bogată 
au făcut parte dintr’o casă şi mai veche, aceia 
pe care, cu luxul ce se vede în casele egume¬ 
neşti de la Hurezul oltean, o clădise bătrînul 
Constantin-Vodă pentru a-şî adăposti aici zilele 
din urmă, dacă mazilia ar fi să-l scoată înnainte 
de moarte din Scaunul domnesc al ţeriî sale. 
Această mazilie a căzut însă asupra lui ca un 
trăsnet, în straşnicul an 1714, cînd Paştile-î 
aduseră căderea şi Sîntă-Măria moartea sa şi 
moartea tuturor acelor fii iubiţi, cărora li gătise 
aici un cuib de fericire asigurată. Curţile fru¬ 
moase, cu stîlpiî de horbote săpate, s’au dărîmat 
cu încetul şi sătenii au luat din ele piatră şi 
cărămidă pentru căsuţele lor, iar acolo unde a 
stat frumosul lăcaş în stil răsăritean, adăstîn- 
du-şi stăpînul, e numai o mocirlă de cărămizi 
măcinate, din buruienile căreia se ivesc acum 
cele d’intăiu brânduşe de toamnă, gingaşele 
flori vinete ale frigului şi morţii apropiate, — 
ca o pomenire, veşnic înnoită, a fericirii pa¬ 
triarhale ce a murit năprasnic. 

Pornim iute, pentru a întrece căderea pripită 
a serii, către pădurea în care se ascunde schi¬ 
tul brîncovenesc. Străbatem mirişti, lanuri de 
cartofi, cucuruze, sămănate în pămîntul lutos, 
destul de sărac. Munţii stropiţi de neauă seîn- 

şiră în fund, hotar de ţară şi despărţitori ai ace¬ 
luiaşi neam. La dreapta, în urmă, se ascunde 
satul Drăguşul, iar în stînga turnuri albe, mici, 
arată unde e Pojorîta, apoi Lisa şi Breaza, în 
fund, supt codru. Trei piscuri albe se înfundă 
rotunzit, făcînd ceiace se chiamă Fundul Sîmbeteî. 
De o parte şi de alta, vîrfurile se urmează într’o 
uriaşă platoşă de păduri, în care de la fagii, 
mestecenii, paltinii verzi, bradul negru duce la 
culmile de o albeaţă aspră. 

Un drumuşor de pădure suie spre o casă 
veche, cu obloanele de lemn închise. E reşe¬ 
dinţa curatorului averii brîncoveneştî stăpînită 
de străini. Lătrături furioase ne întîmpină pănă 
ce un bătrîn pădurar vine şi face linişte. Tur¬ 
mele au început a se coborî de la munte, unde 
încă de acum frigul e fără milă, şi ciobanii, pă¬ 
curarii poienelor înnalte gătesc de. mămăligă 
în margenea unui rîuleţ ce, răsărind din munte, 
aleargă despletit spre lumina şesului. Ciţiva mă¬ 
gari — şi aici! — îmi stau în cale ; măgarii cio¬ 
băneşti îndeplinesc însă, precum se ştie, una 
din sarcinile cele mai folositoare, şi ei poartă 
încă în spinare toate uneltele şi ciuoaiele ba¬ 
ciului. 

Drept supt colţul alb al Pietrii-Roşii, în mar¬ 
genea soborului împărătesc al munţilor, între 
copacii deşi, printre cari spumegă într’o năvă¬ 
lire zgomotoasă două rîuri de munte care stro¬ 
pesc de apă îngheţată întreaga pajişte sămănată 

cu brânduşe plăpînde, vezi dărîmăturile schitului. 
Un turn fără vîrf se fărîmă de-asupra unei clă¬ 
diri, cu pridvor şi tindă, încinsă de linii zim- 
ţuite. Copaci supţiratec! cresc pe zidul măcinat, 
şi-î acopăr cu pietate goliciunea părăsită. Po¬ 
melnicul se vede încă, şi din el se înţelege că 
mănăstioara a fost făcută de fraţi! Manolachi 
şi Nicolae Brîncoveanu în anul 1767. Dec! nu sînt 
maî mult de o sută cinc!zecî de an! de la aşe¬ 
zarea în casele cu totul sfărîmate astăzî a aceluî 
Visarion, cel d’intăiu egumen al Sîmbeteî-de-şus 
răsăritene. Dar biserica grecească, moştenitoare 
a Brîncovenilor, n’a voit să păstreze mănăstirea 
clădită de dînşiî întru pomenirea lor, şi ea dă 
astăzî abia un ajutor uneia din bisericile satului. 
Şi aici Greci! au făcut ceia ce li s’a imputat 
cu dreptate în ţară, mistuirea averilor mănăsti¬ 
reşti, lăsînd să se nimicească de timp mănăstirea 
însăşi. 

în căderea seri! ne întoarcem către sat. E un 
apus de toată frumuseţa în cerul limpede care 
se încinge de jur împrejur de lumină roşie în 
clipa cînd ochiul de foc scapătă după livezile 
din margine. De la munte se coboară încetinel 
prin mirişti vitele satului, în lung şir alb mînat 
din urmă de o fată rumănă şi voinică, cu pălărie 
bărbătească pe cap şi un căţelandru sfrijit lîngă 
dînsa. 

Cercetez bisericile Sîmbete! după căderea 
nopţi!, străbătînd uliţele în care rătăcesc săteni, 

de la circiume sau intr’acolo. Biserica din Sîm- 
băta apuseană e urcată pe un deluţ; recunoşti 
uşor şi în alcătuirea ei datina de peste munte: 
e de sigur o ctitorie a Brîncovenilor celor mai 
noi, şi de aceia şi are dreptul la mărinimia gre¬ 
cească. Şi aici, dar mai mult dincolo, în Sîm- 
băta răsăriteană, altă comună la care ajungi 
peste rîurî de munte cu punţile din trunchiuri 
răzleţe ce se clatină supt pasul sigur al sătenilor, 
—chiar cînd au băut prea mult, — şi al sătencelor, 
se descopăr îndată rămăşiţi din timpurile brîn- 
coveneşti. Cărţile de slujbă sînt în parte de pe 
la 1700 şi pe lîngă acelea care pomenesc pe 
Visarion, «cel d’intăiu egumen», aflu una care 
mărturiseşte că vine de la «bunul stăpînul nostru 
Io Costandin Basarab Brîncoveanu Voevod». 

Din aceste însemnări şi din spusele sătenilor, 
se desluşeşte că Sîmbăta-de-sus avea odinioară 
mulţi popi prin toate colţurile, hirotonisiţi mai 
târziu, foarte bine. la mănăstire. Supt Constantin- 
Vodă, nu era decît o singură biserică însă, una 
de lemn, pe locul celei de piatră din Sîmbăta 
răsăriteană, clădită abia la 1786. Pănă tîrziu a 
rămas ceva din înrîurirea călugărească, şi can¬ 
torul de la această biserică, tîmplar sau «măsar» 
de meşteşug, crescut de un călugăr, care nu 
mai stătea însă la mănăstire, e cel d’intăiu pe 
care-1 aflu ştiind să cetească, şi încă fără greş, 
vechea scrisoare de mînă a însemnărilor. 

VIL 

împrejurimile Făgăraşului: a şasea 
călătorie. 

Vedem pentru întâia oară Oltul în aceste 
părţi la trecerea spre Galaţi. E o apă mare, 
lină, curgînd liniştit printre malurile joase ; co¬ 
paci de apă îşi moaie_pe alocurea crengile blege 
într’însul; aici e alb şi vesel acel rîu, care, după 
ce a trecut prin două strînsori de munte, de la 
un capăt la cellalt al Ardealului, vine la noi 
trist şi negru, îngust şi adînc, aducînd ca o 
solie de jale ce nu se poate mîngîia, de sufe¬ 
rind ce nu se pot înlătura. 

Un mare pod ţesut din bîrne se încovoaie 
de-asupra lui. înjghebarea lui prin 1850 a fost 
un mare eveniment pentru Romînii noştri de 
prin sate, deprinşi a trece tot cu luntrea. El 
s’a păcătoşit Insă cu vremea, şi acum trecerea 
pe dînsul e îngăduită numai călătorilor pe jos. 
Pe cînd se lucrează, în pufniturile aburului, la 
un alt pod, de fier, chiar lingă acesta, carăle 
de ţeranî şi trăsurile de «domni» trec pe un 
«hurduzău» în lunecarea înceată a luntrii încăr¬ 
cate pe luciul funiei de fier care e adevăratul 
«hurduzău». Tovărăşiile cele mai neaşteptate şi 
mai interesante se înjgheabă astfel pe scîndu- 
rile prelinse de apă ale podului umblător, care 
zi şi noapte îşi aşteaptă muşterii. 

Galaţii sînt un rînd de case săseşti, locuite 

numai de Romînî, de-a lungul unui drum prăfos 
sau tinos şi în jurul gîrbovei bisericuţe vechi. 
Sătenii se ţin cu holdele, dar şi cu cărăuşia: ceî 
maî buni birjar! din Făgăraş sînt aceşti Gălăţeni. 

De aici înnainte e tot ţara Ardealului, «pădu¬ 
rea» de odinioară a regelui ungur, cucerită asupra 
Romînimiî din satele Someşului, Murăşuluî, Tîr- 
navelor şi Oltului. Ţinutul oltean e lîngă tine, 
şi de pe drumul care se înnalţă râpede pănâ 
foarte sus, vezî din a dreapta una din cele maî 
strălucite privelişti. Răzimată în munţi! albaştri, 
în lazurile! fumuri!, o j tară întreagă îţî înfăţişează 
drumurile întortochiate, lanurile deslaşurate în 
lăicere verzi şi galbene, satele ascunse în li¬ 
vezi, turnurile albe ce răzbat şi stăpînesc de¬ 
asupra copacilor. Dar dincoace o lume nouă ţi 
se vădeşte în locuri şi oameni. 

E un mare sobor neorînduit de dealuri ce nu 
încap unele de altele, ci se amestecă, se încalcă, 
părînd încremenite într’o mare luptă pentru loc 
şi lumină. Dealuri galbene, bune, cu pămîntul 
supus plugului, cu brazda neagră, părintească 
pentru sămînţă, cu apele rari, trîndave şi tul¬ 
buri, dealuri de bielşug lesnicios şi de drumuri 
grele, — ca în Moldova şi Basarabia. Numai pe 
lingă comunele săseşti, care încep în curînd, se 
maî află mari petece din pădurea fără de mar- 
geni ce era odinioară. încolo, numai mirişti şi 

cucuruze, întrerupte de cîte o largă pată întu¬ 
necoasă de arătură proaspătă. 

Şi alcătuirea satelor e asemenea cu cea mol¬ 
dovenească. Aici strada nu ţinteşte drept în- 
nainte, ci se întortochiază şi se încolăceşte pe 
placul ei, urmînd înnălţările şi aplecările pă- 
mîntuluî neorînduit. Curţile sînt mai mari, co- 
perişurile de stuh şi paie cu mult mai dese de- 
cît în ţara Oltului; clădirea, de bîme şi de pă- 
mînt, e mai umilă şi neîngrijirea mai mare. 

Oamenii se îmbracă şi se poartă altfel. Băr¬ 
baţii au chică, pe care o ung; femeile poartă 
cojocele peste ie, iar pe cap, de-asupra părului 
clădit sus, un cearcăn de mucavâ de pe care 
se desfăşură pe spate vălul, «velitoarea» în 
toată lungimea lui; fetele obişnuiesc a se înfă¬ 
şură pe frunte cu o maramă neagră, ca la Să- 
lişte, care flutură pe umeri. Văd tot feţe fru¬ 
moase, obrazuri prelungi cu bărbia fină, ochi 
adîncî. Această rasă mai bine înzestrată samănă 
iarăşi cu aceia care locuieşte cea mai mare 
parte din Moldova, din Bucovina şi Basarabia. 

Am văzut două sate, cu cîte două biserici 
de două legi, din care cea neunită pare să cîş- 
tige zilnic suflete nouă: Calborul şi Boholţul. Se 
recunoaşte uşor că ele s’aii chemat întîifi : Kalt- 
brunn şi Buchholz, Fîntîna-Rece şi Făgetul. 
Pănă nu departe în urmă, locuitorii erau aici 
Saşi, cari, pentru că înlocuiseră pe Slavi de-a 

dreptul, erau numiţi de ai noştri Şchei, ca şi 
cel de la Ruşcior şi Bungard, în Ţinutul Sibiiuluî. 
Se mai vorbeşte însă de o biserică calvină ce 
ar fi stat în amîndouă satele (de sigur însă 
pentru Romînî, mînaţî de Stat la staulul calvi- 
nismuluî), de un Vlădică romîn ce ar fi locuit 
odinioară în satul părăsit al Făgetului Romî- 
nilor. Adevărul e că Romîniî au mîncat pe Saşii 
din cele două sate sau i-au silit să treacă în 
aşezările vecine, destul de mari ca să poată 
luptă. Dar şi în acestea, Cincul-Mare, Cincul- 
Mic sau Cincşorul, în faţa Voileî (Gross-Schenk 
şi Klein-Schenk), aî noştri au răzbătut, iar la 
Şona eî au biruit chiar pe duşmanii de rasă. 
Ceia ce împiedecă o cotropire mai răpede e 
datina, luată de la Saşi, de a mărgeni în chip 
nelegiuit numărul copiilor, fiindcă traiul e mai 
uşor fără dînşiî. Una după alta vin gospodării 
de oameni tineri, unde nici-un zîmbet, nici-un 
tropot de picioruşe, nici o vorbă nevinovată nu 
întrerup încruntata muncă îndărătnică pentru 
ban. Şi fireşte nimeni nu e în măsură să poată 
urmări şi pedepsi pe ucigaşele pruncilor ce nu 
s’au născut. 

Şi această margene ardeleană pare o ţară 
foarte evlavioasă şi închinătoare de idoli în 
forme străvechi. Unde-ţi arunci ochii, pe dru¬ 
muri, în cimitire, prin cîte un pridvor de bise¬ 
rică, vezi crucile, făcute mai ales de lemn, care 
înfăţişează răstignirea singură sau o întreită răs- 

tignire: cruci acoperite, cruci descoperite, cruci 
purtînd o tablă şi cruci cioplite numai. Pe una 
mai mare şi mai veche, la biserica din Buholţ, 
văd tipul desăvîrşit al lor: în faţă zboară sus 
cu aripi vinete «Tatăl Savaoft» în triunghiul 
sfînt; la mijloc, Mîntuitorul întinde braţele piro¬ 
nite ; jos Maica Precista şi Sf. Ioan Botezătorul 
ţin de mini pe Satana, negru de drăcie şi ne¬ 
gru de mînie. Pe laturi, se văd heruvimi, cu 
capetele în aripi, Sf. Nicolae bătrînul şi Sf. Va- 
Sile, Sf. Pavel cu sabia şi Sf. Petru cu cheile. 

VIII. 

împrejurimile Făgăraşului: a şeptea 
călătorie. 

Pe o minunată zi răcoroasă, lăsăm, părăsind 
acum cu totul Făgăraşul, drumul prin Beclean, 
Dridif şi Voila şi înnaintăm acum pînă la Be- 
şimbav. Satul se mai chiamă şi Beşimbac, şi 
locuitorii se numesc Beşimbăceni. E sigur că ei 
vin în locul Saşilor, ce au avut aici un Besen- 
bach, pe care l-au părăsit de foarte multă vreme. 

Un roiu de copilaşi ieşiţi din şcoală a cope- 
rit cele cîteva drumuri ale satului, frumoşi, vioi 
şi ageri. Nu se sfiesc să răspundă .la întrebări, 
şi te încunjură din toate părţile. Un băieţaş 
mai mare e de părere că temeiul la învăţătură 
îl dau tot băieţii. 

X. lorga . — Ardealul . 8 

E o singură biserică, unită, în jurul căreia s’a 
strîns acum tot satul. Cum s’a făcut aceasta, me¬ 
rită să se spuie. Erau adecă doî preoţi, dintre 
cari unul, cel unit, avea un băiat, iar cellalt, 
neunitul, o fată. Băiatul era cleric şi fata bucu¬ 
roasă să fie preuteasă în satul ei. S’au luat cu 
binecuvîntarea amînduror confesiilor, şi con- 
fesia bărbatului a învins. Aşa zice povestea, 
care e frumoasă într’un fel, iar în altul dovedeşte 
încă odată ce încurcătură zădarnică şi ce copi¬ 
lărie, care se sfarmă de cea d’intîiu potrivire a 
intereselor, e această dezbinare a Romînilor în 
două legi pentru acelaşi rit, în două trupuri 
pentru aceiaşi faţă. 

Trecem iarăşi Oltul pe ihurduzău». Podarul 
e un moş uscăţiv, iute şi hazliu la vorbă; peste 
rîu, baba lui unge cu humă culeasă din scor¬ 
burile văilor un bordeiaş cît o colivie. Trecerea 
se face cu plată, şi o înştiinţare comunală arată 
amănunţit cît se plăteşte (după un vita mare» 
şi «după un vita mică», adecă : coie, capra, 
miel, viniator, vitiel». Viniator e... o porcărie 
pentru rîmător. 

Dincolo de Olt, întîlnim în suişul către Ru- 
cărul din aceste părţi o ceată de Ţigani cor- 
turari. Ce măreţe şi întipărite de o înnaltă poesie 
visătoare sînt feţele prelungi, cu ochii de foc 
şi lungul păr negru coborîndu-se inelat pe 
umerii goi! Mai este şi un bătrîn cu barba ’n 

ţurţuri sălbateci, şi o Ţigăncuşă descheiată şi o 
bătrînă dălăbăzată, precum şi trei danci, dintre 
cari doi au cămaşă de amîndouă părţile, iar cel 
de-al treilea numai d’indărăt. Cer crăiţarî, şi, 
cînd îi aruncăm, toată lumea se prăbuşeşte la 
pămînt, unde se zvîrcoleşie apoi în praful de 
lut. Un copil face roată din nou pentru ca să 
fie iarăşi dăruit, iar alţii aleargă sălbatec, nebun, 
după trăsură. «Da-i şi lui, ca crapă», spune în 
treacăt, într’un graiu uşor, încă o Ţigancă, ce 
trece pe lîngă noi. 

Sîntem îndată în satul destul de mare al Ru- 
căruluî, care se acaţă pe înnălţimea gălbuie. Este 
o biserică neunită pe culme, făcută de la 1806 
la 1811 pentru cei mai mulţi locuitori; cîţîva 
uniţi au de vale o biată bisericuţă nespus de 
săracă şi de părăsită, căreia-î lipseşte deocam¬ 
dată preotul, pînă-şî va mîntui învăţătura la Blaj 
un tînăr simpatic care ne întovărăşeşte. în acest 
sat sînt iarăşi două Cazanii întregi ale luî Var- 
laam şi o a treia în flenduri, pe care mi se în¬ 
găduie să o ieau. 

Un nouraş negru s’a ridicat de la munte. în 
curînd el pare că întinde âripi vinete care cu¬ 
prind tot cerul. Cîteva picături cad, apoi un 
adevărat potop. înnaintea lui aflăm adăpost în 
casa mamei preotului neunit, alt tînăr. Locuinţa 
are un cerdac, la care ajungi prin scară de 
lemn, o tindă în care atîrnă o şuncă şi alte 

uscături ce te ispitesc cu mirosul bun, şi o odaie 
cu laviţî, lăzî şi poliţe pline de ţesături şi cusă¬ 
turi. O parte le-a făcut bătrîna, alta nora eî, 
care are vre-o 15 anî abia. Se lucrează iî cu 
bete minunat de fine, brîie, fote, care încunjură 
tot trupul şi se chiamă tot catrinţe, velitori care 
se pun pe cap peste o formă de papură ridi¬ 
cată pe lături ca două coame şi supt care părul 
atîrnă în laţuri de codiţe, — presuri şi traiste. 
Fota-catrinţă şi «coamele» sînt semne deosebi¬ 
toare ale Rucărenelor, împletituri de acestea 
vinde o rudă a gazdei noastre, cu cîte 40 de 
crăiţari bucata. Pe încetul mai soseşte cineva şi, 
pe lîngă cantor, mai avem la această mică şeză¬ 
toare de zi, strînsă de hatîrul străinilor, încă o ne¬ 
vastă şi o copilită de nouă ani. Aceasta merge la 
şcoală în al patrulea an, poate ceti destul de 
bine, dar nu ştie nici cine e rege în această 
ţară, nici cine păstoreşte Biserica ortodoxă a 
Ardealului. în cea d’intîiu privinţă, îi dau lămu¬ 
riri iredentiste. 

Acum călătorim prin noroiu, prin «tină» lu¬ 
necoasă la vale spre «hurduzău», unde ne aş¬ 
teaptă acelaşi «brudariu» bătrîn al vadului, că¬ 
ruia depărtaţii străbuni îi ziceau «brod». Ţigă- 
nimea corturilor rătăceşte acum undeva pe dru¬ 
murile de la stînga Oltului, dar cară pline se 
îngrămădesc la trecere. Bătrînul găseşte o vorbă 
de glumă pentru a ni face loc nouă mai întăiu : 

«Voi treceţi pe la mine în fiecare zi, dar dum¬ 
nealor numai odată». 

în curînd sîntem la Viştea-de-jos. Sat mare, 
înşirat frumos de-a lungul unei văi bogate şi 
limpezi, care aleargă din munţi, între cari unul 
poartă acelaşi nume al Viştei sau, în dialect 
şi în scrisul cel mai vechiu, Ghiştei. Sîntem 
aici oaspeţii clericului cu faţa impunătoare şi 
graiul frumos, care a fost ales de curînd pro¬ 
topop al «tractuluî» făgărăşean, păr. Borzea, 
care binevoieşte să-mi fie un călăuz prietenesc 
în împrejurimile satului unde a stat ca paroh 
douăzeci de anî, dînd locuitorilor pildă de hăr¬ 
nicie, de pricepere gospodărească şi de omenie. 

Pe uliţa cea mare a Viştei sînt două biserici. 
Cea veche e a uniţilor. Aşezată pe o înnălţime, 
ea nu înfăţişează nimic deosebit. Mai nouă şi 
foarte bine ţinută, e biserica neunită, «biserica 
a neunită» din jos, căreia nu-î lipseşte decît Ca¬ 
zania lui Varlaam, de care s’au împărtăşit mai 
toate bisericile din aceste părţi ale Făgăraşului. 

O altă Vişte se află mai sus, la o depărtare 
de vre-o trei chilometri, pe cari-i străbatem în 
ziua următoare numai. Multe case cu gardurile 
de nuiele; şi podul de la unele din ele e uns 
cu tencuială peste asemenea împletituri de vergi. 
Destule coperişurî de stuh, care se înfăţişează 
urît, fiind rău clădit, şi cu atît mai urît cînd 

fumul ce iese din cuptor se revarsă pe toată 
întregimea Iui, înnegrindu-1 ca după un foc. 
Mi se spune însă că un coperiş de ţiglă trebuie 
dres necontenit, pe cînd cel de paie, dacă e bun, 
ţine o viaţă de om. Altfel, e un plăcut sat de 
munte, cu uliţa pietroasă, care urcă la deal. 
Văd frumoase chipuri de fetiţe de şcoală, care 
se întorc fluturîndu-şi părul bălan lăsat în plete. 
Şi aici ca şi în cele mai multe din aceste aşe¬ 
zări buna stare e foarte puţin scoasă la iveală 
prin podoabele locuinţii şi ale portului. însă la 
călătorie oamenii se îngrijesc cît se poate de 
bine, şi e o plăcere pentru noi să facem loc 
în trăsură tineî voinice neveste rumene, în veş¬ 
minte albe ca zăpada, care merge la gara Vişteî- 
de-jos pentru ca să-şi caute apoi la Sibiiu băr¬ 
batul, cătană care s’a îmbolnăvit la manevre. 

Acum sara nu ne putem urca pănă la această- 
laltă Vişte, şi căutăm deci, pe un drum destul 
de rău, peste văî şi movile de lut, sămănate pe 
alocuri de bolovani, satul Drăguşului, în veci¬ 
nătatea Sîmbetei-de-sus. Sosim numai la căderea 
nopţii, învăluită în neguri şi tulburată de căderea 
zgofhotoasă a unei ploi de toamnă neogoite. Se 
mai vede ceva cînd intrăm în biserica neunită, 
care e nouă, clădită din venitul circiumei, care 
aparţine comunei. Numai la lumina luminărilor 
se desluşesc însă zugrăvelile foarte bune ale 
unei bisericuţe de lemn, ce a luat pe la 1790 
locul vechii mănăstiri drăguşene, care fusese în 

codru, cu călugării şi «logofeţii» el — ca meş¬ 
terul caligraf logofătul Matei Voileanu, de pe 
la 1750 —, pănă la dărîmarea el din porunca 
lui Iosif al II-lea, împăratul distrugător al mă¬ 
năstirilor unde se adăpostiau călugării uneltitorî 
contra Unirii. Prin noroiu şi supt şiroaie de apă 



Apărătorii patriei: jandarmii lingă bisericile Romînilor. 


mergem cu lumini ce sfirîie fricos supt picături 
spre mărunta biserică unită, al cărei preot e fiul 
unul protopop neunit. E firesc lucru ca el să 
primească fără mirare pe tovarăşul său de legea 
veche. 

Ne ascundem de ploaie în casa acestuia din 
urmă, a cărui primire bună e în curînd tulbu- 


www.dacoromanica.ro 










120 


ŢINUTUL FĂGĂRAŞULUI 


rată de sosirea jandarmilor. Un strajameşter 
(sergent) şi un «firer» (caporal) intră în casa 
preoţească fără nicî-o înştiinţare, cu chipiile de 
serviciu pe cap. Cer paşaportul, nu-1 află în¬ 
destulător pentru ca să se poată vedea bisericile, 
furişează tot felul de bănuieli, se mînie maî la 
orice răspuns, stau aproape un ceas în casă, 
tot cu capul acoperit, şi la ieşire ameninţă că-mî 
vor face vînt peste hotar dacă nu voiu aduce 
o învoire de la Guvern. Aici în Ungaria deci 
nu există respectul pentru sfinţenia casei fie¬ 
căruia, care e unul din temeiurile vieţii popoa¬ 
relor civilisate. Paşaportul dat în numele Suve¬ 
ranului unui stat prieten e privit ca o zdreanţă 
fără însemnătate şi fără preţ. Sau slujbaşii de 
rînd sînt lăsaţi fără nici-un frîu să se arunce 
asupra oamenilor cari n’au călcat întru nimic 
legile ţerii străine, în care au conştiinţa că se află. 
Călătoriile unui biet nebun din România care 
străbătuse de curînd aceleaşi sate cu paşaportul 
şi revolverul în mînă, cerşind cu ameninţări ori 
pe unde putea, nu îndreptăţesc cu desăvîrşire 
astfel de apucături. Altfel, poliţia ar fi în drept 
să apuce de guler pe orice trecător pe stradele 
unui oraş în care de curînd s’ar fi făptuit un 
omor. Grosolănia de vizitii a jandarmilor săi 
nu ajută întru nimic Ia asigurarea stăpîniriî un¬ 
gureşti în aceste Ţinuturi locuite de Romîni 
cari deocamdată au cu totul alte gîndurî decît 

a pregăti o răscoală cu ajutorul profesorilor de 
Universitate din România. 

Ne întoarcem noaptea supt un cer cu stele, 
şi a doua zi în schimb ne trezim cu cerul de 
neguri din care picură ploaie. 

IX. 

împrejurimile Făgăraşului: a opta 
călătorie. 

Avînd acuma învoirea ce trebuie, mergem prin 
bisericile Arpaşuluî-de-jos, care se adăposteşte 
supt zidul munţilor. Şi aici a fost o mănăstire, 
şi locul ei se arată şi astăzi de săteni. La clă¬ 
direa bisericii neunite, în secolul trecut, au 
ajutat şi «domnul de pămînt» ungur şi func¬ 
ţionarii, precum spune inscripţia zugrăvită de-a- 
supra porţii de intrare. Mai este şi o biserică 
neunită, mai mică şi mai săracă. Cei doi preoţi 
sînt rude şi poartă acelaşi nume. La Arpaşul- 
de-sus, cu altă amintire de mănăstire, n’am putut 
merge. 

Arpaşul-de-jos e reşedinţa unei preturi (sub¬ 
prefecturi) avînd în fruntea ei un «prim-pretor» 
sau fo-solgabirău şi un «pretor» sau solgabirău, 
cari atîrnă la rîndul lor de vice-comitele şi co¬ 
rniţele, ali-şpanul şi şpanul din Făgăraş. Oficiul 
e aşezat într’o casă urîtă cu două rîndurî, care 
se înnădeşte acum. Biurourile ocupă numai rîn- 


www.dacoromanica.ro 



122 


ŢINUTUL FĂGĂRAŞULUI 


dul de sus, în care se suie ţeranî după afaceri, 
şi, pe cind se dezbat acolo pe ungureşte trebile 
Statului, de jos, unde învaţă copiii şcolii confe¬ 
sionale, se înnalţă în auzul mieu un sunet ar¬ 
gintiu de glasuri limpezi care suie şi coboară, 
cîntînd Tatăl Nostru pe româneşte. Şi mi se 
pare că văd în aceasta un simbol al împreju¬ 
rărilor de astăzi în această ţară: sus sila pri¬ 
pită, bănuiala, prigonirea, iar jos o imensă cîn- 
tare a milioanelor de glasuri curate care cer lui 
Dumnezeu dreptatea, cu siguranţa că vor că¬ 
păta-o. 

în stînga, către Vişte, sînt cele două Uce, 
numite şi ele Ucea-de-sus şi Ucea-de-jos, după 
cursul rîuleţuluî lîngă care sînt clădite. Acest 
rîu porneşte din munte cam în acelaşi punct 
care vede obîrşia Argeşului nostru. Soarta uneia 
din aceste ape şi a celeilalte pare a oglindi 
soarta neamului românesc ce trăieşte pe mar- 
genea lor, de o parte şi de alta a muntelui: 
Argeşul merge în Dunăre de-a dreptul, pe cînd 
aceastălaltă apă de munţe nu ajunge acolo de- 
cît după multe rătăciri şi schimbări de nume. 

Ucea-de-sus are două biserici, dar cei doi 
preoţi bătrînf, cu bărbile albe, sînt veri din 
fraţi şi samănă destul de bine. Cele două clă¬ 
diri albe au, de altfel, aceiaşi portiţă de intrare, 
aceiaşi curte, acelaşi cimitir sau «progade» în 
care se înfrăţesc mormintele româneşti ale ace- 

loraşî plugari romînî, asemenea în făptura lor 
sufletească precum şi în cea trupească. 

Ucea-de-jos începe cu o Ţigăhie de vre-o 
sută de suflete. Căsuţe micî, strîmbe, dar mult 
mai bune decît ale Ţiganilor noştri. Aici e şi 
oarecare înlesnire, şi purcei guiţă în curţile 
acestor meşteri de linguri. Portul e ca şi al ţe- 
ranilor noştri, cu cari aceşti oaspeţi caută să 
samene cît pot mai mult, şi te-aî crede într’un 
colţ sărac de sat romanesc dacă n’ar fi feţele 
prelungi, palide, cu calzii ochi de visare săl¬ 
batecă, pe cari nicî-o sărăcie şi nici-o umilinţă 
nu-i poate stinge. 

Satul e «curat» din punct de vedere confe¬ 
sional, adecă are numai o lege, pe cea neunită. 
Bisericuţa e lăsată cu cheia de-asupra uşii: flo¬ 
rile de Sîntă-Mărie se usucă de-asupra icoane¬ 
lor, ouăle aduse de închinătoare stau încă pe 
discuri şi crăiţarii culeşi de la ţerani se văd în 
margenea mesuţei cu icoana hramului. Sătenii 
sînt deosebit de evlavioşi şi se tem ca de' foc 
de afurisanie şi de pedeapsa, de «bătaia» lui 
Dumnezeu. 

în margenea din jos a satului, la drum, stă- 
pînirea şi sprijinurile ei sînt represintaţi printr’o 
şcoală de Stat, văpsită urît cenuşiu şi care nu 
e decît un fost han prefăcut, precum şi prin 
două circiume ţinute la un capăt şi la altul al 
podului de doi Evrei, tatăl şi fiul, cari vînd un 
spirit» foarte puţin sfînt. Altfel, Evrei de aceia 

cari ştiu româneşte maî bine decît ceî de la noi 
(pe aicî sînt chiar şi Evrei cari nu ştiu altă 
limbă decît româneşte, dar nu sînt, despre aceia, 
mai priincioşi neamului pe care-1 cîrciumăresc). 

X. 

împrejurimile Făgăraşului: a noua 
călătorie. 

După amiazi, apucăm spre Olt, către Feldi- 
oara, aşezată dincolo, în Ardeal. Şi, fiindcă e 
vorba iarăşi de Ardeal şi de Ţara Oltului, nu 
se poate spune în de ajuns cît se simte şi de 
popor pănă în ziua de astăzi această deosebire. 
O viaţă politică şi socială deosebită timp de 
atîtea veacuri a deprins pe locuitorii de acelaşi 
neam ai celor două maluri să se privească cu 
ochi de batjocură, dacă nu de duşmănie. în 
cele mai vechi timpuri, Ţara Oltului pare să 
se fi ţinut de Oltenia noastră, de acel Voevod 
oltean din Gorj şi Vîlcea, care mai târziu şi-a 
închinat steagul înnaintea Domniei argeşene 
care a întemeiat marele principat al Ţerii-Ro- 
măneşti. «Marii Voevozi» au rîvnit totdeauna 
spre părţile Făgăraşului, şi de aceia Ludovic- 
cel-Mare a vrut să-î cîştige dîndu-li ca o feudă 
ducală acel pămînt de margine, în care ai noş¬ 
tri ar fi vrut să rămîie stăpîni desăvîrşiţî. După 
înlăturarea drepturilor domneşti asupra acestei 

părţi de peste munte a Olteniei, rămase desi¬ 
şul îndărătnic al boierimii strămutate de din¬ 
colo prin cărţile de danie ale Voevozilor, ră- 
zăşie săracă, mîndră şi vitează, ca bradul crescut 
pitic şi ursuz pe ţerna pietroasă a unui munte 
înnall pe care-1 bat vînturile vrăjmaşe. Dincolo 
de Olt era în acel timp bogăţia funducului , pă- 
mîntuluî regal dat pe mina Saşilor, cu holdele 
şi pădurile luî de pe dealuri. Romînul stătea 
aici ca un rob sau se strecura ca un duşman, 
arzînd casele şi furînd vitele. Cînd îl prindeau, 
furcile-i ştiau de rost, dar, cîtă vreme era slo¬ 
bod, codrul recunoştea într’insul păunaşul luî. 
Pănă la 1848 şi la desfiinţarea iobăgiei, pădurarii 
erau treziţi noaptea de voinici necunoscuţi cari 
pieriau în întunerec. «Dacă n’aveau hrană», 
spune cineva care-şî mai aduce aminte, «ziceau 
tatălui mieii: Ai ceva şi pentru noi, firtate, iar, 
dacă erau sătuî, miceau numai: Fîrtate, noapte 
bună». în 1848, cînd flăcările răzbunării au în- 
cunjurat vechea clădire blestemată, aici s’a văr¬ 
sat mai mult sînge. Mi se povesteşte despre un 
nemeş ungur care pentru o ceartă de moşie 
făcuse să piară în temniţă pe un bătrîn boier 
şi care a perit atunci, după îndemnul flăcăilor 
rămaşi pe urma luî, de mîna Ardelenilor cu to¬ 
poare şi furcoaie, cari l-au legat de cai neîn¬ 
văţaţi şi l-au prins de scocul morii pănă l-au 
văzut că se sfîrşeşte în rugăciuni zădarnice şi 
în blesteme. Mult mai mult decît Făgăraşul, unde 

doar privirile lacome urmăresc întinderea mo¬ 
şiilor erariuluî (Statului), — de pe la care pleacă as¬ 
tăzi cu patru cai, vizitii în roş, vizitii în albastru, 
cu calpace şi surguciurî de pene, funcţionari un¬ 
guri de cei cu cîte o sută de coroane pe lună, 
— mult mai mult decît acolo, Ardealul acesta 
cu pămîntul negru, plin şi astăzi, ceva mai de¬ 
parte de Olt, pănă în Tîrnave şi Mureş, de sate 
săseşti bogate, e pămîntul de ură al neamului 
nostru. 

Ardeleanul rîde de sărăcia ţarinii de peste 
apă, cînd cîntă: 

Ţar’a Oltului, 

Ţară de săcară, — 

ţară de săcară pănă astăzi, şi nu de grîu să- 
ţios, — 

Pămînt de ocară. 

Iar Olteanul boier răspunde lăudîndu-şi valea, 
în care 

Cîte lunci 

Atîtea cruci, 

sau zugrăvindu-şî astfel pe acel vecin iobag 
sau haiduc: 

Ardelean cu ţundra sură, 

Ziua bea şi noaptea fură. 

Satul Feldioareî e risipit pe o înnălţime, în 
dosul căreia vin altele, de cea mai neaşteptată 
şi ciudată înfăţişare. Sînt adîncituri care par 

săpate, linii drepte care arată să fie rînduite de 
mîna omului, piramide cu unghiul desăvîrşit. 
Localnicilor li place a vedea în aceşti unici 
zimţi de dealuri vechi întăriturî romane, fără a 
se gîndi la greutatea unei răscoliri aşa de uriaşe 
a pămîntului şi la puţinul folos pe care ar fi 
putut să-l aibă. Imităm aşa de des natura, încît 
şi ei îi este iertat să ne imite prin anticipaţie. 
Numele acestor jucării ale ei e tot aşa de în- 
tortochiat şi neînţeles, ca şi înfăţişarea pe care 
o au: li se zice Păţărlîile. 

Mai este şi o rămăşiţă de cetate din care s’ar 
fi scos bani de la Dorniţian şi Traian: n’am 
avut răgazul s’o văd, în căderea pripită a serii. 
Era aproape întunerec cînd am ajuns la cele 
două bisericuţe cu turnurile ascuţite, de ţiglă 
veche, ce se tupilează supt Păţărlîi, în aceiaşi 
curte, care e progradea tuturor sătenilor. Cele 
două micuţe clădiri vechi samănă bine între ele. 
Cea unită vine către poartă, şi e ceva mai mică: 
înnaintea pragului ei e răspîndită în tufe cu mi¬ 
rosul puternic floarea de tămiiţă cu bobiţele mă¬ 
runte, verzi. Preotul, care se bucură de faima 
unui vestit gîcitor de taine, e un bătrîn cu barba 
albă stufoasă şi trupul de luptător pe care anii 
nu-1 pot îndoi; în acea clipă de sară, în mirosul 
tare şi sălbatec al tămîiţei, în acea tindă întu¬ 
necoasă de veche biserică mucedă prin adîncul 
negru al căreia scînteie luminile de ceară din 
mînile noastre, el pare patriarhul unui trib de 

uriaşi, coborît din Palatul Păţărlîilor, de unde 
urmăreşte mersul stelelor pentru a prezice viitorul. 

Iarăşi trecem Oltul în -noaptea umedă cu pi- 
cuşuri de ploaie rece. între cele două colibe de 
pe culmea tinoasă aşteaptă bătrînul brudariu, 
privind cu ochii obosiţi la dunga lată de argint 
a Oltului, nemişcat ca un lac. Tropotul cailor pe 
luntrea care lunecă pe nesimţite, vorba rară, 
supusă a moşneagului, pustiul negru ce mărge- 
neşte apa lucioasă îţi chiamă în minte scene de 
trecere războinică în bătrîne timpuri sălbatece. 

XI. 

Spre Sibiiii. 

Ne despărţim în sfîrşit de tata Bîrghişanul, 
care pe vreme bună şi pe ploaie, cu bucurie şi 
cu năcaz, tăcut şi în una şi în alta, afară de 
cîteva cuvinte aruncate în treacăt, a fost cîteva 
zile purtătorul nostru. Cu toate că aş fi vrut să 
merg şi mal departe cu putinţa vederii în toate 
părţile, cu răgazul popasurilor în care poţi cer¬ 
ceta locurile, bisericile, casele şi oamenii, trebuie 
să ieau pănă la Sibiiu trenul. El se opreşte la 
revărsatul zorilor în staţia Viştel-de-jos. 

Nicî-odată greoaia maşină cu mirosul de căr¬ 
buni şi ferestuicile chioare nu mi s’a părut mal 
mult o temniţă decît în acel ceas de ivire ne- 
hotărîtă a unei zile albicioase de toamnă. De la 
Arpaşul-de-jos, cea d’intăiu staţie, se vede bine 

dar ce tristă e această cale în drumul cufundat, 
departe de sate şi între păreţiî impuşi ai staţiilor, 
plantaţiilor, semnalelor, împestriţate cu Unguri 
decorativi ca o reclamă- minciunoasă, menită să 
ascundă atîta Romînime curată! 

Porumbacul-de-jos se desfăşură mai bine decît 
alte sate pe care abia le giceşti în dosul live¬ 
zilor îmbîcsite. Flăcăi iese călări la ţarine, un 
ciobănel în sarică îşi răsfiră oile pe pajişte. Tur¬ 
nurile ţepoase ale celor două biserici îşi fac 
în ciudă ca două cumetre rele ce nu încap una 
de alta la slujba cea sfîntă lui Dumnezeu. 
Acesta e unul din cele mai bune sate făgără- 
şene, şi lucrul l-a înţeles şi un comite italian 
născut în Germania, care a venit aici cu servitorii 
săi englesî şi stă în fiecare an luni întregi de 
zile vînînd codrii cu hăitaşî romîni cari-i caută 
ursul, «capra» şi «porcul». 

După Porumbac linia de dealuri, care ascundea 
aproape cu totul, din a dreapta, munţii, se pră¬ 
buşeşte în căderi răpezi, ca o costişă de cetate. 
Eşti mai aproape şi de linia înnaltă a hotarului 
şi de ştergarul de argint al Oltului întins pe 
pajiştea verde. Valea se tot strînge, pregătind 
o închisoare apei care s’a deprins a merge lin şi 
vesel, de cîte ori nu duce în sine mînia năpras¬ 
nică a pîraielor muntelui, a rîurilor de prin sate. 

Pe o modîlcă a şesului oltean se revarsă un 

X. Iorga. — Ardealul . 9 

sat mare, cu multe coperişurî roşii şi două 
biserici greoaie, dintre care cea mei depărtată e 
înnegrită de timpuri. La el duce o strajă de plopi 
vechi, şi alţi tovarăşi de bătrîneţă ai lor se în¬ 
grămădesc în cuprinsul foarte larg al unor ziduri 
de cărămidă înroşite de ruină. Trenul se opreşte 
mai mult înnaintea unui fronton de gară ce se 
recomandă Felek. Odată cînd erau Saşi pe acolea 
— Unguri n’au fost nici-odată —, adecă pănă 
prin anii 1840, ei ziceau satului: Freck. Iar 
pentru noi, cari sîntem acum singurii stăpînii 
aice. unde avem şi o protopopie, acesta e Av- 
rigul. 

Avrigul lui Gheorghe Lazăr, care a pornit de 
aici ca un dascăl sărac la copiii unei cocoane 
bogate din Bucureştii cei cu carte grecească pen¬ 
tru lume, şi cu carte românească numai pentru 
biserică, şi care a dus cu sine binefacerea ace¬ 
lui spirit naţional pe care-1 răspîndise dincoace 
şcoala lui Clain, Maior şi Şincai. înviorătorul 
unor timpuri veştede a rămas totdeauna dascăl 
sărac precum plecase, şi într’o zi, după tulbu¬ 
rările de la 1821, în care nu şi-a putut afla ros¬ 
tul, o căruţă ţerănească îl aducea bolnav de 
moarte în locul umil de unde plecase ’n drumul 
lui de apostol. în mijlocul Bucureştilor, în mar¬ 
mură, Avrigeanul pletos cu mustaţa mică, muş¬ 
cată în clipele de amărăciune, stă în picioare, 
făcînd o mişcare care, în numele Spiritului, po¬ 
runceşte timpului să se schimbe; aici ţărîna lui 

se amestecă în pămînt cu ţărîna altor plugari, 
fraţii, părinţii, moşii şi strămoşii lui, tot iobagi 
de*aî lui Bruckenthal şi ai altor nemeşi de cei 
cu copacii din vale. Un mic semn de piatră cu 
cîteva slove arată că acest trup de sărman zace 
în pămîntul bisericii neunite, dar gîndul ce a 
fost în el, acela e şi în biserica unită şi în toate 
bisericile şi casele de cărturari; el suflă slobod 
şi tare în largul Romînimii întregi. 

îndată după Avrig dealuri mărunte, movile 
rupte se înnalţă şi cad în şes. încă de la Sebe- 
şul-de-sus, în dreapta dealurile oltene, purtînd 
vii şi holde, se prefac în mari movile ascuţite, 
pe care le acopere pădurea. Înnălţîndu-se şi în- 
desîndu-se tot mai mult, ele parcă vreau să în¬ 
frunte munţii din faţă, închizînd drumul Oltului. 

Deodată acesta se încovoaie şi fuge, cotind 
printre innălţimî spre planurile noastre libere. 

Drumul trece cotitura apei pe un pod mare, 
între căciuli uriaşe de muncele la poalele cărora, 
prin cărăruşi albe, se strecoară şiruri de vite 
albe, de bivoli cu piele de Satană. Mari sate 
grămădite, cele mai multe cu Saşi în ele, bise¬ 
rici negre, cocoţate sus, se aciuiază întră ridi- 
căturile pămîntului. Apa Sibiiului luceşte cîtva 
timp ca o vîrcă de oţel în verdele pajiştelor bo¬ 
gate. Apoi şesul sibiian se lărgeşte pentru lo- 
cuinţî şi holde, mărgenit numai din a stînga de 
blîndul şir de dealuri al Apusului. 

Nicl-o trecătoare în Ardeal nu samănă cu 
cealaltă. Cine e deprins cu înnălţarea treptată a 
culmilor, cu tot mai marea adîncire a brazilor 
sumbri, cu clădirea tot mal sus a lespezilor 
goale pe valea Prahovei pănă la Predealul tăiat 
în munte ca de sabie, va rămînea nedumerit la 
Turnu-Roşu. După Rîmnic şi pănă pe la Lotru, 
drumul e mărgenit de “Clădăril mari de pămînt 
mestecat cu bolovani albicioşl sau roşieticl, peste 
care creşte verdeaţa palidă a mestecenilor ce-şl 
pleoştesc leneş crengile zburlite şi molîl. Apoi 
se face ca o îndulcire a frămîntăril de dealuri; 
în zări maî largi se rotunzesc mari movile blînde, 
maî mult pleşuve, pe cînd soarele bate ’n cul¬ 
mile rămase în urmă, prin verdele slab al cărora 
zvîrle pale de aur zimbitor. La o schimbare nouă, 
calea se zugrumă între muncele golaşe; Oltul 
fără maluri, nici măreţ, nici curat, nici vesel, are 

toată vajea numai pentru perindarea apejor saje 
gălbui. Drept înnaintea căsuţei de pază, cu pana 
sucită dîrz la căciujă şi haineje sţfţnse ştrengă¬ 
reşte, stă grănicerul tî nar > care înseamnă cel 
din urmă punct aj stăpînirii României noastre. 
La ajtă căsuţă ca aceia, jandarmii şi flnanţiî 
vecinului cu pene de cocoşi şi lampasuri verzi. 
JJotaruJ a căzut, ca un ascuţiş în carne. 

Apoi ţn pasul î n gust, foun de pază, răQ pentru 
oşti năvăjitoare, un mare turn vecjjiă răsare ce¬ 
nuşiu pe margenea OJtului, prelungit prin clă¬ 
diri mai nouă. Acesta e turnul Lotrujui, Jîngă 
pîrăuj ce se numeşte Lotru pentru şiretele Jui 
apucături tătăreşti. Pe aici stăpîni^ din vecJjiQ 
grofuj sas Conrad, apărătorul Rotarului ungu¬ 
resc, acum şapte sute de ani aproape împliniţi. 
Tot mai departe, deajurî, caje îngustă, umlpră, H 
şi lunecarea de oţel ne gri£i a Oltului ticnit. La 
capătuj gîrliţei de munte, cam pe la un mijloc 
de culme, un mare turrţ, pe tencuiala zdrenţuită 
a căruia se văd pete roşii, nu ca de sînge, ci 
ca de floare, pin aceiaşi piatră sînt făcute o 
samă de locuinţe întunecate, de ziduri de îm¬ 
prejmuire, îmbunate acum, care nu mai spăi- 
mîntă şi nu mai sjujesc Ja nici-o nevoie de 
oaste. E Tumuj-Roşu. 

Ceva mai departe ai de jur împrejur prăvă- 
lirea modîjcoasă a muscelejor îmbrăcată cu mes¬ 
teacăn. E mai înnajt, mai umbros şi mai trist 

decît dincolo; îţi lămureşti astfel şi negrul veş¬ 
mintelor de aici faţă de albastrul Vîlcei, care 
abia zîmbeşte, faţă de roşul veselelor muscele 
bătute de soare ale Argeşului şi mai ales Musce¬ 
lului. Oltul e acum mai de o potrivă cu sine, mai 
bine păzit de sălcii mari, care se apleacă asupră-î, 
închinîndu-i-se ca robii; apa lui trece mai scurt 
şi sigur, într’p înnaintare domnească, fără în¬ 
drăzneală şi vioiciune, dar mîndră. Apa se pierde 
curînd în dreapta, făcînd unghiul desăvîrşit, întor¬ 
sătura de cot strîns prin care el vine de la de¬ 
părtatele izvoare, după ce şi în aceste părţi ro¬ 
mâneşti face o «ţară a Oltului». Nu mai sînt 
de acum decît ape mici, care au mersul lin şi 
nelămurirea lutoasă a stăpînului lor, Oltul. Ne¬ 
contenit se vede în fund verdele dulce, albas¬ 
trul brumăriu al rostogolirii munţilor Vîlcei, peste 
cari de aici se văd fluturînd nori şi şuviţe negre 
ca fumul. 

Aici, între aceste culmi, avînd în faţă această 
catapiteasmă a ţerii sale, Mihai Viteazul a învins 
pe cardinalul Andrei principe al Ardealului şi 
i-a luat locul, făcînd domnie de voinic în locul 
domniei de preut, şi domnie de «păstor romîn». 

Pe margenea drumului, la ulucile caselor, în 
gări, se văd multe femei cu cîrpa neagră înfă- 
şurînd capul rotund şi căzînd pe gît ca o aripă, 
mulţi săteni cu pălăriuţa rotundă, — Romînii 
de aici. Pămîntul a fost însă odinioară tot al 

Saşilor, cari-1 primiseră danie de la rege pentru 
a-1 lucra şi a-1 apăra. Pretutindeni se vede pe¬ 
cetea lor, în cîmpiî mici, bine îngrijiţi, gunoiaţi 
şi întrebuinţaţi cu scumpete gospodărească: 
ogoare de porumb, zarzavaturi, petece de vie, 
livezi bune. Ţinut de oameni stăruitori, harnici 
şi economi, cari au adus în <• pustiul» românesc 
datine de străduinţă minunată de prin ţeri depăr¬ 
tate de sfîntă muncă îndelungată a oamenilor. 
Ca la Rin, vezi pe costişe satele cu case greoaie, 
zidite ca pentru o mie de ani, cu coperemin- 
tele apărătoare, de ţigle roşii-şterse, care se 
urcă în ţuguiu cu şirurile lor de zimţi rotunzi, 
ca de platoşă; drumuri albe drepte, pieţe, cite 
o mare biserică, scoţînd turnul puternic ca un 
git de barză dintre umerii ridicaţi. Aşa vezi Por¬ 
ceştii de lîngă staţia hotarului, Tălmaciul-Mare, 
Veştemul, care a dat Romînilor pe bunul Teo- 
dosie. Mitropolit al Ungrovlahiei la dreapta lui 
Şerban Cantacuzino şi a lui Constantin-Vodă 
Brîncoveanu ,Şelinbărul, locul biruinţii neuitate. 

în Veştem, slove mari negre pe o puternică 
zidire spun pe româneşte: şcoală. Sămănătu- 
rile frumoase la care lucrează încă ai noştri 
în haine negre şi albe spun, tot pe româneşte, 
muncă. Şi, prin aceste două puteri al căror 
rod nu se pierde nicî-odată, un vînt de pre¬ 
facere trece asupra colţului renan de viaţă să¬ 
sească, şi clopotele din turnurile roşii freamătă 
un cîntec de jale aşteptînd să cheme la altă 

rugăciune decit aceia a lungului şir de oaspeţ» 
străini. 

Aici Romîniî luptă şi cuceresc. Aiurea, ei au. 
fost în toate timpurile, anume în satele româ¬ 
neşti ale Sibiiului. 

* 

Ca să vezi însă în amănunte toate aceste lo¬ 
curi, trebuie să porneşti încet, — cu caii săseşti 
cari nu se grăbesc şi nu obosesc nici-odată, cu 
«cocişul» romîn, bucuros de vorbă şi cinstit, sau 
cu cel sas, care amuţeşte pe capra lui şi cere 
totdeauna ceva mai mult, — într’o limpede dimi¬ 
neaţă de primăvară sau de toamnă cînd Sibiiul 
se înfăşură’n urmă în raze tinere, pe cînd o 
brumă de albastru nelămurit acopere ca un ză¬ 
branic de taină lungul şir de munţi din faţă, 
printre cari gîceşti dunga ce a fost tăiată pentru 
trecerea Oltului. 

Întîiu cîmpie abia corogită, din miriştile sau 
din tinerele sămănături ale căreia se înnalţă 
marele mormînt de ţernă al movilei lui Mihai- 
Vodă. Uite pe acolo au venit oştile, supt mun¬ 
tele albastru înnegurat, prin miriştile toamnei 
târzii, peste rugina frunzelor moarte din No¬ 
vembre. Din coace, de unde vii şi tu, a sosit 
cardinalul Andrei în haina-i de purpură sînge- 
roasă. Peste aceste brazde sfărîmicioase au sărit 
haiducii, Cazacii şi minunaţii călăreţi în platoşe 
ca argintul, ai Voevoduluî cuceririi. Prin acele 

gropi unde se ascunde acum, în August, pre¬ 
peliţa împovărată de dulcea hrană a griului, s’a 
încleştat încăierarea cea mare. Spre stînga a 



fugit trufaşul principe, cardinal şi episcop, lepă- 
dînd de pe dînsul haina roşie ca sîngele vărsat 
pentru setea luî de stăpînire. Iar supt aghiasma 

preoţilor romînî aceia pe cari moartea-î alesese 
în rîndurile învingătorilor ca şi ai învinşilor ati 
fost culcaţi alături în locul peste care s’a clă¬ 
dit sus ţărîna pomenirii. 

Acel mare sat din faţă, cu porţile şi zidurile 
bătrîne, înnegrite une ori şi dărăpănate, cu bi¬ 
serica veche şi frumoasa şcoală nemţească nouă, 
e Şelimbărul, pe care Saşii îl numesc Schellen- 
berg. Dincolo de mica apă noroioasă şi de ma¬ 
lul nisipos în care sapă Ţiganii şi se bălăcesc 
copiii, e cuibuşorul de patruzeci de case al Ro- 
mînilor; sus pe dîmb, unde bate aspru vîntul 
încărcat cu mirosuri de busuioc sfint şi jalnic, 
e bisericuţa, de unde privirea loveşte drept mo¬ 
vila măririi noastre biruitoare. Vor fi oare cînd- 
va oamenii din această margine stăpîniî marilor 
case gospodăreşti ale Saşilor de peste «vale» ? 

în Bungard, satul vecin, de dincolo de sălcii, 
pe costişa dealului, această minune s’a întîm- 
plat. Era odată aici un Baumgarten, o «livadă» 
a Saşilor, locuită de oameni cari, vorbind nem¬ 
ţeşte, păstrat! pentru Romînî numele de Şchei, 
al vechilor locuitori de rasă slavă, ca în Ruş- 
cior. Ei eraţi evangelicî, şi aveaţi o frumoasă 
biserică, acolo unde astăzi stafi copaci singurei 
pe locul din faţa şcolii, de unde s’afi cărat pănă 
şi dărîmăturile. Eraţi preoţi luterani, dintre cari 
cel din urmă a plecat dăunăzi ca să trăiască 
din pensie în oraş. Era o mare avere biseri- 

ceaşcă, o eclejie (de la latinescul ecclesia), pe 
care consistoriul săsesc o dă astăzi în arendă, 
pe un preţ de nimic, unor ultimi tŞchei», cor¬ 
ciţi şi ei cu Romîniî, cari mînî vor cumpăra şi 
această rămăşiţă a unui trecut mort şi îngropat 
cu voia lui Dumnezeu. 

Bătrînul preot de optzeci de ani care, singur 
^i împovărat de toate durerile lumii, suie la deal 
spre biserica lui, cu paşi mărunţi, pe cînd vîn- 
tul înteţit îi mişcă lunga barbă albă pe cămaşa 
de ţeran, acest patriarh al neamului nostru îşi 
mai aduce aminte cînd, prin 1850, la venirea 
lui, erau mulţi Saşi, cari aveau maghistratul 
şi se purtau ca domni. Dar ei s’au stîns pe în¬ 
cetul, s’au dus, ori ts’au dat de partea noas- 
Irâ», cum dovedesc şi ochii albaştri blînzi şi cîr- 
lionţil bălani ai altora dintre copii. Astăzi în 
casele cu obloane verzi sînt numai Romînî, în- 
grijindu-şi livezile şi săpînd milioanele de cas¬ 
traveţi, din vînzarea cărora mai ales se ţine 
"viaţa satului. 

Biserica, zidită odinioară de Compania gre¬ 
cească a Sibiiului şi de Maria, fiica lui Şerban- 
Vodă Cantacuzino şi văduva vînătorului de Dom¬ 
nie Aga-colonel Constantin Bălăceanu, această 
biserică întru toate grecească a fost dărîmată 
în veacul trecut. Din ea a rămas numai zidul 
de împrejmuire, crucea de piatră prinsă în el, 
cîteva lespezi de mormînt cu litere greceşti, 
unele icoane pe fond de aur şi catapiteasma 

săpată, afară de dîmbul de ruine de la poartă. 
Clădirea nouă nu se deosebeşte decît prin mă¬ 
rime, dar ea chiamă prin această mărime de de¬ 
parte privirile călătorului, ca un trofeu al bi- 
ruinţii româneşti. 

Satul următor, destul de îndepărtat, e Veş- 
temul. Aici au stat, ca în Orlat, grănicerii, şi de 
la dînşiî aii rămas casele mari, de formă mai 
mult săsească, izvorul în jurul căruia roiesc fe¬ 
meile cu cofiţe, locuinţa, mai mare, a căpita¬ 
nului de pe vremuri. Şi strălucita şcoală cu două 
rînduri, al cărei titlu e pus în trei limbi şi a 
cărei pecete e numai ungurească, se ţine tot 
din averea grănicerilor de mult desfiinţaţi. Bi¬ 
serica, unită, are o Evanghelie de-ale lui Şerban 
Cantacuzino, trimeasă aici de Gheorghe Bran- 
covici, ce-şî zice însă aici româneşte: Brînco- 
veanul, şi care a fost fratele Mitropolitului 
Sava, vestit pentru chinurile şi umilinţele ce 
le-a îndurat de la Craiul unguresc al Ardealului. 
Şerban şi Sava sînt pomeniţi şi la vechiul po¬ 
melnic pe lemn. Pe atunci Veştemul dăduse şi 
un Mitropolit Ţeriî-Romăneştî în acel bun şi 
curat Teodosie, care a priveghiat cu atîta iubire, 
supt Vodă Brîncoveanu, la înnaintarea şi desă- 
vîrşirea literaturii noastre bisericeşti. 

De aici munţii minunat împăduriţi îmbrăţi¬ 
şează toată zarea. Eşti la picioarele lor în ma- 

rele sat al Tălmaciului, amestecat, de Saşi şi de 
Romînî, cu zidul alb al cimitirului său, înflorit 
cu inscripţii germane. Ce curat e vinul pe care-1 
aduce de la circiuma cu fereştile înnalte fetiţa 
frumoasă care rîde cînd spune că o chiamăAna! 

în stînga curge iutişor rîul Săghiiuluî sau al 
Sibiiului, grăbind spre marele Olt, încă nevă¬ 
zut. în dreapta aleargă rîul Sadului spre colţi¬ 
şorul de viaţă ţerănească, de unde ni-au venit 
Mitropolitul mucenic Ioan Inochentie Clain, că- 
ruia-î zicea de-acasă Micul, şi blîndul călugăr 
Samuil, nepotul său. Mai în fund e Tălmăcelul, 
al cărui turn de biserică abia se zăreşte din 
verdeaţă. Iar pe înnaltul deal din faţă se deo¬ 
sebesc limpede zimţii suri ai vechii cetăţi Lan- 
deskrone, «cununa ţerii», astăzi sfărîmată şi pă¬ 
răsită pe culmea ei pustie. 

Tot mai înnainte prin vălmăşagul munţilor 
rotunzi, gîrbovi, înveliţi în cojoacele lor de pă¬ 
duri. Calea se strînge, şi un drum de piatră 
duce acum printre casele mari de bîrne, rău 
tencuite, cu înnalte coperişuri negre, ale Boiţei. 
încetarea negoţului de porci cu Ţara-Romă- 
nească a sărăcit acest cuib de munteni, unde 
femeile fac finul pe pajişti, culeg în vale cucu¬ 
ruzul în tulăe (coceni) şi fasolele sau pleacă spre 
tîrg în cioareci, călări bărbăteşte pe blînzii şi 
sigurii cai de munte. Şi acum calea ţi-o taie 
lata dungă de întunerec a Oltului care trece 

trist, după lăsatul lui, între nisipurile şi sălciile 
malurilor joase. 

Pentru cîteva «piţule», doî săteni voinici te 
trec, cu trăsura şi cu caii, pe podul umblător, 
mişcat de funia de fier a hurduzăulut. Apa tul¬ 
bure, frămîntată de vîntul rece, se mişcă greu, 
în năcaz, înnaintea scîndurilor îngreuiate. 

Acum de-o parte e gara cea lungă a Turnului 
Roşu, care turn sîngerează încă de o ultimă li¬ 
cărire de soare drept înnainte la capătul Boiţei. 
In faţă sînt Porceştii, bogat sat de hotar, cu 
livezi de nuci şi pruni pe munte şi 80.000 de 
florini în casa bisericii. Această biserică e făcută 
cu banii lui Matei Basarab, prin boierinaşi de ai 
lui, trimeşi aice pentru aceasta, la 1653. Frumoasă 
frunte de zimţi şi de brîu, care se încovoaie in- 
cadrînd sus uşa, firide cu şi fără de icoane, 
stemă a vulturului negru cu crucea în plisc. 
Turnul cu fereastă gotică, ce s’a adaus ceva mai 
în urmă, se potriveşte cu clădirea, care a fost 
hîzită însă în fund printr’o umflare de mai dău- 
năzi a stranelor şi a altarului, pe care, din feri¬ 
cire, o ascunde, cînd te uiţi de departe, un arbore 
bătrîn. 

Acum, la căderea serii, se întorc în sat vacile 
răzleţe, bivolii într’o legănare greoaie, multele 
turme supuse, mînate de copilaşi cu ochii negri, 
neînchipuit de frumoşi. E totuşi, în atîta viaţă 

A”, Iorga. — Ardealul. 10 

ce se grăbeşte spre odihnă, o mare tăcere. Şi 
cornul lunii stăpîneşte liniştea sfîntă coborîtă 
asupra văii Oltului trist. 

II. 

S i b i i u 1. 

Pănă astăzi Sibiiul, un oraş de 30.000 de lo¬ 
cuitori, păstrează ceva din trecutul său puternic 
şi aristocratic. De la început, el s’a impus ca 
un centru al Săsimiî. Foarte bine păzit prin 
aşezarea lui acoperită, apropiat de părţile acelea 
ale Murăşuluî-de-jos unde prinsese temeiu stă- 
pînirea Craiului ungur, încunjurat din toate păr¬ 
ţile de aşezări ale coloniştilor, el ajunse în chip 
firesc locul unde se strîngeaii ştirile, unde sosiau 
poruncile, unde se păstra Vistieria şi de unde 
porniau hotărîrile şi sfaturile pentru apărarea 
neamului primejduit. Aici locuia acel comite al 
Saşilor, acel Sachsengraf care stătea în fruntea 
poporului său şi-l îndrepta la luptă. în marea 
biserică zidită încă din veacul al XV-lea, cea 
mai măreaţă podoabă de piatră a Săsimiî ar¬ 
delene, se adunau la zile mari care nu se vor în¬ 
toarce nici odată, Trimeşii celor Şepte Scaune 
care alcătuiau împreună «Universitatea», comu¬ 
nitatea Saşilor: negustori în scumpe haine de 
stofe răsăritene şi preoţi cu învăţătură, şi aici 

se sfinţiau steagurile de luptă supt care se jert- 
fiau pentru binele tuturora, meşterii tineri ai 
oraşelor Ardealului. 

Principii de la 1526 înnainte ai Ardealului, 
cărora li se mai zicea în deşert Crai , au rîvnit 
la această mîndră cetate, din care şi-ar fi făcut 
bucuros reşedinţa, dar puterea privilegiilor bă- 
trîne îi opria de la o încălcare. Doar ca oas¬ 
peţi puteau ei să petreacă aici cîteva săptămînî 
de zile, spre marea deznădejde a orăşenilor cari 
trebuiau să-î ţie cu mîncare şi să-i acopere de 
daruri. Odată un tînăr prinţ nebun, Gavril Bâ- 
thory, călcă în picioare toate legăturile trecu¬ 
tului şi se aşeză cu sila în Scaunul Sibiiuluî, 
din care avea de scop să stăpînească pănă la 
Dunărea depărtată, supt aripile ocrotitoare 
ale marelui împărat turcesc. Saşii acoperiră de 
blesteme pe sumeţul încălcător al drepturilor, 
pe jefuitorul lor fără ruşine. Blestemele îl şi 
atinseră: peste cîteva luni, tocmai Turcii erau 
aceia cari veniau cu holătă mare, tîrînd după 
ei şi pe Domnii noştri, şi răpuneau puterea lui 
Gavril nebunul, pe care haiducii lui însuşi îl 
aruncau ca pe o zdreanţă sîngerată pe stradele 
Orăziî-Marî. Sibiiul putea să-şi înnalţe iarăşi 
jnîndrul steag cetăţenesc din vremuri. 

Cînd Ardealul ajunse al împăratului austriac, 
de limbă germană, unde aiurea decit în Sibiiu 
putea să se aşeze Guvernul cel nou şi gene¬ 
ralul care-1 apăra ? Oraşul, care de mult nu mai 

avea însemnătatea lui veche negustorească, primi 
o viaţă nouă prin năvălirea mulţimii zurnăitoare 
a catanelor şi ofiţerimiî, prin năpădirea atîtor şi 
atitor conţipiştî sărăcăcioşî cari lucrau harnic 
din condeie la nesfîrşitele movile ale protocoa¬ 
lelor şi «conclusurilor», ale socotelilor pentru 
taxele de tot felul. între puternicii cei noî, îm¬ 
podobiţi cu titluri şi ordine împărăteşti, se ridi¬ 
cară în lumina înnaintărilor şi «binevoitoarei 
favori», şi unii dintre Saşi chiar. Contele de 
Brukenthal întrecu, în a doua jumătate a vea¬ 
cului al XVlII-lea, pe toţi cei ce fusese pănă 
la dînsul în astfel de locuri de cinste, şi nimeni 
dintre urmaşi nu-1 putu atinge. Grand seigneur, 
«domn mare» după moda înhorbotată, înpan- 
glicată şi pudrată a timpului său, el purtă pe 
stradele Sibiiului trăsuri aurite ca pentru o mă¬ 
reaţă păpuşă, el strînse din toată lumea tablouri, 
între care unele de maeştri, din Olanda şi Franţa, 
cumpără tot felul de vechituri şi-şi mobilă ca 
la Paris palatul său din piaţă, care se înnălţa ca 
minunea mică şi drăgălaşă a timpului nou în faţa 
mareî minuni decăzute a bisericii vechi, cu puter¬ 
nicul turn stăpînitor, cu uşile săpate în arcuituri 
rupte şi încadrate în linii frumoase ca la clădi¬ 
rile lui Ştefan-cel-Mare, făcute de aceiaşi meşteri* 
Apoi şi această mărire de Curte se duse unde 
zăceau măririle de muncă şi de luptă. Casa 
ajunse un museu cu odăile pustii noaptea, cînd 
strămoşii din cadre priviau la scînteierile zădar- 

nice ale mobilelor aurite prin întunerecul des al 
părăsirii.. Stăpînirea absolutistă a Austriacilor îşî 
făcu şi ea vremea, şi se stinse. Rămaseră numai 
imensele căsărmî, cu vulturul bicefal, cu titlu¬ 
rile nemţeşti şi gheretele văpsite în negru şi 
galben, spre care se uită cu ură ochii <patrio- 
ţilor* noului regat al Ungariei. Rămase mulţimea 
trupelor de toate colorile şi tăieturile: infante¬ 
rie, artilerie, husar!, honvezi, cari umplu cafe¬ 
nelele, panoramele, grădinile în zilele de sărbă¬ 
toare şi sara fac curte cu pişcături în gangu¬ 
rile negre ale caselor de modă veche codanelor 
din satul lor. Rămaseră generali!, şcoala de 
cadeţî, înnaltele instanţe militare. încolo însă 
Sibiiul căzu în rîndul micilor oraşe de provincie 
ale regatului Ungarie! unite. 

Decăderea maî deplină a cruţat Sibiiul de 
prefacerea în urît şi modern pe care a suferit-o 
şi o sufere zilnic Braşovul, care se luptă încă 
pentru bogăţie. Piaţa pe care o stăpîneşte bi¬ 
serica maî nouă a catolicilor, amintire din tim¬ 
purile cînd Austria răzimată pe Iesuiţî chema 
pe eretic! la picioarele Madone! catolice, această 
mare şi frumoasă piaţă are prăvăli! cu vitrine 
moderne, dar casele au păstrat ma! toată smerenia 
paşnică a trecutului. Tot între clădiri de aces¬ 
tea cu fereşti mici, obloane, înnalte coperişurî 
de ţiglă şi curţi pline de umbră umedă, merge 
strada în jos către promenada Bretter , către 

parcul orăşenesc, vecjje dumbravă cu drumuri 
netede şi tari, luminate astăzi cu o electricitate 
supărătoare pentru întîlnirile de noapte, iar în sus 
către cotloanele ce duc la garft, în povîrnişuri 
răpezî. Atîtea şi atîtea ulicioare suie, coboară, 
lunecft, printre căsuţele lyătrîne care adăpostesc 
jn cuprinsul lor de umlprfl tristă tot alte bucurii 
şi durerţ ale vieţii şi arată în acelaşj cadru în¬ 
negrit de fereastă măruntă tot alte cfoipufj bă¬ 
lane şi albe de fete cuminţi şi de fete zglobii, 
în cutare din cele mai mici printre hudiţe cal- 
darîmul zmuncit e aşa de singuratec, obloanele 
se încjjid aşa de deplin şi e atîta tăcere în cur¬ 
ţile negre, încît pare că trecerea veacurilor nu 
s’a petrecut aice şi că prin aceste ascunzător 
de oameni stau încă aceia cari au luptat cu 
Turcii supt Iancu-Vodă din Huniedoara safi 
şi-au văgut steagul încj]inîndu-se înnaintea lui 
Rareş Moldoveanul. Şi iarăşi aceje timpuri îţ| 
cuceresc gîndul cînd pe lîngă desişurile de co¬ 
paci, care în marile şi vestitele spitale încunjurft 
de linişte suferinţa şi agonia omenească, vezţ 
pefjndîndu-se zidurile zdrenţuite din care se ma¬ 
cină cărămida în dîre ce par de sînge viu, şi 
bastioanele sure jşî Jnnalţă printre cuceririi^ 
timpului nou ţuguiurile lor bătăioase de unde 
în atîtea rîndurj din mîna meşterilor saşi îndîr- 
jiţî în apărarea b°găţieî şi cinstej lor a pornit 
moartea duşmanilor. Şi aiurea sînt de aceste 
colţuri neschimbate : de jur împrejurul bisericii 

de pildă, unde casa preoţească arată săpături 
frumoase, şi lingă zidirea de casarmă sură şi 
verde a gimnasiuluî săsesc ţi se iveşte pe straş¬ 
nicele eî temelii casa neagră în care a locuit 
acel Mark Pemflinger, conte al Saşilor, om de 
îndrăzneală şi de avînt, care a rîvnit putere şi 
în ţara noastră de dincoace de munţi şi, şi-a 
legat numele şi de trecutul românesc. Şi iarăşi 
trăieşti în acele timpuri de cîte ori cauţi un drum 
mal scurt prin curţile neprietenoase, cu mirosuri 
grele şi te strecori prin lungi şi înguste gan¬ 
guri de întunerec, bune pentru pîndă şi omo¬ 
ruri răzbunătoare. 

Saşii sînt un popor vestit de păstrător al moş¬ 
tenirii lor de datini şi de — bani. Mişcarea zbu¬ 
ciumată şi cutezătoare a industriei şi negoţului 
nou nu i-a putut prinde. Cutare a găsit în lă¬ 
zile tatălui său multe valori pe care se gîndeşte 
numai a le înmulţi, cutare altul a descoperit, să 
zicem, o vînă de cărbune într’o mină şi şi-a 
făcut răpede milionul, care-I dă însă numai 
greoaia grijă de a-şî pierde zilele mal scump, 
lucru în care rasa lui nu poate izbuti. Totuşi 
exemplul altor naţii, depărtata înrîurire a Buda¬ 
pestei în hainele el, bune sau rele, dar nouă- 
nouţe, spiritul ungaro-american care răzbate cu 
încetul în toate, apoi dorinţa firească de a ră¬ 
sufla alt aier decît mucegaiul şi duhlirea curţi¬ 
lor strămoşeşti aii ajutat silinţile unul speculator 

dibaciu şi au întemeiat în ultimele timpuri un 
Sibiiu nou. E aleia bogătaşilor, clădită pe locul 
deşert unde erau odată gropile şi buruienile li¬ 
vezii lui Haller. Aici vilele întortochiate şi co¬ 
chete, înfăşurate în verdeaţă poetică pe tot: 
timpul verii, sînt lîngă aspra vechime a cetăţii 
însăşi ca o Sinaie înfloritoare, ca un unghiu fe¬ 
ricit de tînăr oraş sviţerian. 

Ungurii au aici funcţionarii şi cafenelele. 

încă din timpuri destul de depărtate se întîl- 
nesc Romînî în acest Sibiiu care, la începutul 
începuturilor, trebuie să fi fost un sat al lor, 
împrejmuit cu ziduri şi ridicat la înnălţimî de 
bogăţie şi lumină de către oaspeţii germani. în 
curtea bisericii din noul cartier al lui Iosif al 
Il-lea, Josephstadt , se află pe laturea cimitirului 
bucşit de morminte o frîntură de piatră albă 
pe care slove frumoase înseamnă anul 1631, 
numele Vlădică! românesc Ghenadie al Bălgra- 
duluî şi al lui Stan ctitorul. A fost deci în Si¬ 
biiu încă de atunci, undeva pe la margene, o 
aşezare de Romînî, săteni săraci cu case mă¬ 
runte şi şubrede, pentru cari s’a simţit şi nevoia 
de a se înnălţa o biserică. Poate să fi fost pe 
locul acelei în umbra căreia se află astăzi in¬ 
scripţia, poate, iarăşi, să fi trăit şi căzut în ruine 
aiurea. Dar mărturia el netăgăduită rămîne, 
veche amintire de viaţă între multele amintiri 
ale morţii, risipite aicea. 

De jur împrejurul cetăţii, dincolo de platoşa 
zidurilor, se întindeau livezi şi cîmpuri. în mij¬ 
locul lor se aşezaseră muncitori din neamul 
nostru, cari erau folositori Saşilor şi puteau fi 
suferiţi în a'cest loc ce nu era sfinţit prin pri¬ 
vilegii şi nu ridica la nicî-o înnălţime de drept 
pe locuitorii lui. Nemţeşte această cingătoare 
de verdeaţă se chiamă Maiereien , iar româneşte 
i s’a zis Maieri, Maieriî Sibiiului: cine stătea 
aici era Maieran. Harnicii Maierani n’aveau 
nici-un preţ şi nicî-o cinste, şi trecutul lor n’a 
prea lăsat urme. 

încă de pe la începuturile veacului al XVH-lea 
îndată după Mihaî Viteazul, negustori greci, bul¬ 
gari, armeni şi romîni se deprinseseră a cu¬ 
treiera, ducînd mărfuri răsăritene, de bumbac, 
mătasă, piper, săftian, lămîi şi mirodenii, văile 
şi cîmpiile Ardealului şi Ungariei, pănă departe 
la Tokaj şi Seghedin. Gheorghe Râkdczy cel 
d’intăiu. li dădu dreptul de a-şi face singuri ju¬ 
decăţile şi orice alte acte de drept printr’un 
birău sau staroste şi doisprezece juraţi. Alţi 
Crai ardeleni ocrotiră pe aceşti musafiri «tur¬ 
ceşti», şi Casa de Austria recunoscu bucuroasă 
privilegiile negustorilor străini. 

La început, Compania Grecilor Sibiiului, care 
a ţinut pănă după anul 1850, era într’adevăr cu 
mult mai mult grecească. Dar pe încetul Romî- 
niî străbătură în ea, mai ales pe vremea stăpî- 
nirii de către Austriaci a Olteniei vecine. Scri- 

şorile româneşti se îngrămădesc în archiva Com¬ 
paniei. Acuma Sibiiul avea negustori romînî sta¬ 
tornici, cari priviau foarte de sus pe Măieraniî 
hotarului de ogoare, oameni bogaţi, ale căror 
femei încărcate cu aurării şi pietre scumpe se 
certau între ele in privinţa dreptului de a merge 
mai înnainte la slujba bisericească. 

Dintru întăiu, Greci^ nu fură îngăduiţi a-şî 
face biserică în cetate sau la margine măcar, şi 
ei mergeau la liturghie sau îşi duceau morţii 
tocmai în Bungard, unde cu multă greutate îşi 
clădiseră un lăcaş de piatră, ajutînd şi Maria 
Bălăceanu, fiica de Domn pribeagă. Cînd însă 
Unirea cu Roma dădu legii româneşti o formă 
nouă, plăcută Cîrmuiriî, Romînii din Maierî că- 
pătară voia de a-şî face o biserică pe locul Ie- 
suiţilor. Politica lui Iosif al II-lea, îngăduitoare 
pentru toate religiile, lăsă apoi să se. înnalţe 
biserica din suburbiul iosefin şi capela Grecilor 
din cetate. 

Cea d’intăiu, mai nouă cu zece ani decît bi¬ 
serica Uniţilor, era în afară de ziduri, aşa încît 
putu să se întindă mai mult, să se încunjure cu 
un cimitir şi să înnalţe turn. Ea fu clădită aşa 
trainic şi frumos, în fel nemţesc fireşte, cum se 
vede astăzi, prin dărnicia unui Grec din Com¬ 
panie, Hagi Costandin Pop, al cărui fiu, mare 
patron al bisericii părinţeşti, a fost vestitul ban¬ 
cher Zenovie Pop, unul din directorii Băncii 
Austriace. Cea de a doua a fost la început nu- 

mai o casă de rînd în mijlocul unei curţi mari: 
biserica schismatică se ascundea ca aiurea, pe 
pămînturile turceşti, înnaintea intoleranţei Saşi¬ 
lor stăpîni şi a Guvernului,—a luteranilor şi a 
catolicilor. 

Cînd se văzu că nu se poate ţinea în Uni¬ 
rea cu Roma întreagă Romînimea ardeleană, 
Neuniţiî căpătară un episcop, sau mai bine o 
jumătate de episcop, căci Dionisie Novacovici 
primi titlul de Vlădică ardelean fără a pierde 
pe acel sîrbesc de episcop al Budei şi cîmpiilor 
Mohaciuluî. Dionisie stătu în căsuţa ţerănească 
a preotului din Răşinari, dar veni şi prin Si- 
biiu, iar urmaşul său şi mai des decît dînsul. 
Cînd, după Sîrbî, un Romîn, Vasile Moga, a- 
junse, cu începutul veacului al XlX-lea, episcop 
neunit, el se aşeză în Sibiiu. Aici şi-a trăit el 
toată viaţa smerită, pănă ce.în adîncî bătrîneţe 
îl ajunse o moarte blîndă şi remăşiţele sale fură 
aşezate lîngă păretele din dreapta al bisericii 
din suburbiul iosefin. Tot aici fu îngropat ruda 
sa, harnicul director de şcoli româneşti şi pro¬ 
topop Moise Fulea. 

Numai într’un tîrziu, Moga căpătă un urmaş 
în fiul de negustor macedonean, crescut în cul¬ 
tură sîrbească, Andrei Şaguna. Acesta se găsi 
într’o anume clipă de prefacere în fruntea po¬ 
porului său şi făcu din episcopia sa o Mitropo¬ 
lie prin voinţa împăratului recunoscător pentru 
neclintita credinţă a Romînilor. Baron al Impe- 

riului, nobil în cuvinte şi apucături ca orice ur¬ 
maş de veche familie nobilă, darnic şi strălu¬ 
citor, mîndru şi mărinimos, el a cuprins în lu¬ 
mina persoane! sale întreaga Biserică pe care 
o înfăţişa. Capela grecească trecu în mînile Romî- 
nilor la desfiinţarea Companie! care cuprindea la 
urmă un singur membru, Romîn şi acela, fără 
cunoştinţă de greceşte, şl la moartea bunului 
archimandrit Meletie, venit din Bucureşti, de aL- 
minterea, cel din urmă paroh grecesc. Aici se 
sluji de acum înnainte româneşte, în mijlocul 
cetăţi!, de Mitropolitul însuşi saâ supt ochi! lui- 
Şaguna visa pe acest loc o strălucită clădire 
potrivită cu însemnătatea tot mai mare a Ro- 
mînilor din Sibiiu şi a Mitropolie! ortodoxe. El 
şi lăsă pentru aceasta un fond care stă la te¬ 
melia clădiri! de astăzi. Prin îndemnul şi munca 
lui se făcu tipografia, librăria, ziarul românesc 
al archidieceseî, acel «Telegraful romîn», care 
astăzi tînjeşte aşa de jalnic, cu biata luî prosă 
miloagă. Noul avînt economic al Romînimi! 
aşeză în vecinătatea Reşedinţi! — o casă ca ori¬ 
care alta — biurourile bănceî «Albina», care se 
ridică destul de răpede, mulţămită maî ales d-lui 
Partenie Cosma, foarte sus. Tot prin aceste lo¬ 
curi o impunătoare clădire în trei rîndurî se în- 
nălţă pentru şcoala de fete, în oraşul unde bă¬ 
ieţi! însă n’aă decît alegerea între gimnasiul 
Saşilor şi al Ungurilor (acesta şi cu un curs de 
limba românească). Seminariul luî Şaguna se or- 

ganisă ca o şcoală model pentru preoţimea or¬ 
todoxă şi ca un focar al noului spirit naţional. 
Strada Măcelarilor, care pleacă de lingă Bret- 
terul căsărmilor şi panoramelor pentru ca să 
duca la locul înnalt şi deschis unde se văd al- 
băstrind aproape munţii innalţi ai Făgăraşu¬ 
lui, ameninţă să ajungă marea stradă a Romî- 
niltfr Sibiiului, clerici, profesori, avocaţi, negus¬ 
tori chiar, de şi puţini. 

învăţătura acestor profesii dădu Roroînilor din 
Sibiiu un caracter distins, aristocratic, cum nu 
se întîlneşte aiurea în acelaşi grad. Convorbi¬ 
rile alese, iubirea pentru literatură o deosebiră 
spre cinstea ei. Scăderea prestigiului Mitropo¬ 
liei supt Sîrbul Ivacicovici, situaţia ei atacată 
supt Mitropolitul Miron, om fără îndoială mîn- 
dru şi vrednic, dar sfios politiceşte şi fără în¬ 
semnătate culturală, gospodăria paşnică de supt 
actualul Mitropolit, Ioan Meţianu, care poate 
chiverniseşte prea mult acolo unde ar trebui să 
cîrmui3scă, toate aceste îndelungate neajun¬ 
suri n’afi slăbit această însuşire a societăţii ro¬ 
mâneşti din Sibiiu. Romînul venit din alte părţi 
se simte bine în acest mediu vioiâ şi fin, unde 
se înţelege foarte bine alusia şi gluma. Dacă 
n’ar fi duşmănia care desparte familiile fruntaşe 
şi oarecare predomnire a spiritului german, 
dacă iubirea pentru literatură ar ieşi din pasi¬ 
vitate şi ar da o gazetă bună, o librărie vioaie, 

şiruri de conferinţî folositoare, stările culturale 
din Sibiiul cu cu 5.000 de Romînî (a patra parte 
din locuitori) ar mulţămi şi mai mult. 

înnaintarea noastră se vede însă, chiar şi astfel, 
zi de zi. O masă comună, ţinută din fondurile 
Albinei, strînge la un loc pe şcolarii romînî ai 
înnaltelor şcoli străine. Visul lui Şaguna de 
mîndră Mitropolie românească s’a îndeplinit: 
dacă pe locul capelei greceşti dărîmate se în- 
nalţă o ciudată clădire cu un trup bunduc, imitat 
după al Sf. Sofii din Constantinopol, şi cu două 
braţe deşirate de turnuri ce zbucnesc în faţă 
ca doi plopi, această mare zidire cuprinde în 
ea cea mai frumoasă pictură bisericească ce se 
poate închipui la noi, opera lui Octavian Smi- 
gelschi, care va avea poate bucuria de a duce 
la capăt o lucrare întreruptă din nevoi materiale. 
Dăunăzî, în August 1905, s’a inaugurat un palat 
naţional românesc, cu Museu şi Teatru, altfel 
numai o mare zidire prosaică, şi cu acest pri¬ 
lej s’a strîns o astfel de mulţime românească, 
de amîndouă părţile munţilor, cu căpeteniile 
culturii şi politicii în frunte, încît Sibiiul româ¬ 
nesc şi-a trăit fără îndoială cele mai frumoase 
din zilele sale şi cele mai pline de binecuvîn- 
tare pentru viitor. 

II. 

Satele româneşti din apusul Sibiiului. 

Spre miazăzi şi Apus, Sibiiul e încunjurat de 
sate romaneşti. Saşi! înseamnă prin veacul al 
XlV-lea întemeiarea lor, dar eu le cred vechi 
ca lumea. 

Ce să li vezi bielşugul, rînduiala, frumuseţa, 
necontenitul avînt al muncii spre lumină, por¬ 
neşti din cetatea de odinioară pe supt dealul 
încununat de cîţîva ani de zile cu bisericuţa 
maicelor catolice şi cu urîtele clădiri galbene, 
cu ochii mărunţi, morţi, ai şcolilor lor, care con¬ 
vertesc şi pervertesc şi cîte o Romîncă, pe lîngă 
atîtea de alte neamuri. Apoi treci prin strade 
de lungi grădini împrejmuite cu uluci ca în 
Moldova, unde sînt iarăşi prin tîrgurî grădini 
tot aşa de mari. Te înfunzi într’o ţigănie cu ca¬ 
sele joase, îngălbenite cu lut, din care noaptea 
se înnalţă mirosuri grele. Ţigănimea însăşi şi-a 
pierdut însă, în această margene de oraş săsesc, 
pielea neagră, şi vezi pe aici Ţigani şi Ţigance 
pe cari nu-i poţi deosebi de ceilalţi locuitori ai 
mahalalelor. Fireşte că şi aceşti Ţigani sînt de 
legea românească şi poartă numele obişnuite 
între Romînî. 

Biserica din capăt, o îngrămădire, de stîlpu- 
şorî, de linii drepte şi de arcuri, e a uniţilor, 
clădire nouă făcută de străini după normele lor 

străine. Ea e însemnată însă prin morţii ce odih¬ 
nesc în pămîntul cimitirului ei. Unde se vede 
din drum o statuie, a fost îngropat Papju Ila- 
rian, istoricul luptelor de la 1848, harnicul strîn- 
gător de ştiri asupra trecutului românesc, ju¬ 
ristul priceput şi focosul om politic. De ceia- 
laltă parte a bisericii s’au coborît rămăşiţile lui 
Gheorghe Bariţiu, cel d’intăiu ziarist romîn din 
Ardeal, vechiul dascăl al şcolilor braşoveneştî, 
gloriosul preşedinte bătrîn al Academiei Romîne. 
Acolo s’a înmormîntat şi Ioan Raţiu, preşedintele 
comitetului naţional, pe care l-am văzut şi eu 
acum cinci ani, bătrîn rumăn şi spătos, stăpî- 
nind cu vrîsta, cu statura şi cu glasul mărimi 
politice mai mici. Biserica e din cele nouă, abia 
din ultimii ani ai veacului al XVlII-lea, şi e mai 
însemnată decît prin arhitectura sau mărimea 
ei prin marea grădină cu pajiştile nesfîrşite, o 
moştenire a Iesuiţilor, cari ei şi-au avut întăiu 
sălaşul aice. 

Abia ai ieşit din margenile bogate în grădini 
vechi ale Sibiiuluî şi te afli în Turnişor. încă 
puţin drum în preajma munţilor, şi eşti la Cris¬ 
tian. Odinioară amîndouă erau fireşte sate să¬ 
seşti curate, în care Romînii erau primiţi numai 
ca rîndaşî sau lucrători cu ziua ce se închinau 
adînc înnaintea greoiului lor domn Sasul, pe 
care-1 agrăiau «stăpîne». Mai pe urmă, cîrmuirea 
austriacă a schimbat înfăţişarea frumoaselor sate 

X. lorga . — Ardealul. 1 { 

trainice şi triste, aducînd pentru a trezi viaţa 
amorţită catanele, care au rămas şi până astăzi. 
De aceia, spun gurile rele, ar fi aşa de mari şi 
de voinici Saşii din aceste locuri faţă de vecinii 
lor, blegiţi de o veche civilisaţie fără viitor. 

Apele năvălitoare ale Romînimii biruiesc însă 
şi pe acolea. înfăţişarea lucrurilor rămîne tot 
aceia: lunga stradă căptuşită cu bolovani ne- 
orînduiţî, cu lepădăturile de piatră ale rîurilor, 
casele ce arată spre stradă poarta corogită, de 
zid, cele două fereşti sus în zidul văpsit verziu 
sau cu alte colori spălăcite, triunghiul tîmpleî 
coperişuluî, pe cînd un cerdac boltit priveşte 
curtea pietruită şi bucşită de tot felul de clădiri 
înnalte de lemn. Aceiaşi datină de a se însemna 
pe zid anul clădirii, numele gospodarului. La 
Cristian de-asupra unui rîuleţ se mai înnalţă, 
ca o neagră vedenie din timpuri de luptă zilnică, 
foarte grea, zidurile groase şi biserica înnaltă cu 
obositele ei oase de piatră veche de pe care 
Reforma legii a gonit înnuntru şi afară toate 
podoabele catolicismului bogat în icoane. 

Dar copii oacheşi rid adese ori din poarta 
veche, prin fereştile cu obloane verzui se văd 
voinici cu plete lungi şi femei cu fachioale pe 
cosiţele întunecate; scrisoarea de pe ziduri e 
un stîngaciu amestec de cirilică şi de litere la¬ 
tine şi vorbeşte în altă limbă decît a vechilor 
stăpîni. Mica biserică a noastră are în ea mai 
multe puteri decît scăfîrlia sacă a marii clădiri 

bisericeşti în care se mai închină astăzi Saşii. 
Această preschimbare e firească, neapărată, ea 
e voinţa marilor puteri ale firii. Cine ar putea 



s’o împiedece ? Silinţile ce s’ar risipi pentru 
aceasta îmi par asemenea cu mişcările mînioase 
pe care le făcea un bătrîn căzut în mintea co- 

pilărească pe care l-am văzut în rămăşiţa de 
cetate de la Cristian. Pleşuv, tremurînd, cu totul 
gol, el se arăta în mijlocul unor uşori negri, 
tocmai sus şi tremura tot în slăbiciunea şi ne¬ 
mernicia lui pe cînd ni arăta cu degete nesi¬ 
gure ieşirea bîiguind în limba lui: «afară, afară ! 

Ca nişte cetăţi apărate cu jertfe rămîn însă 
întregi Cisnădioara şi Cisnădia, spre a căror 
frumuseţă de gospodărie călătoresc trăsurile de 
Saşi din toate unghiurile ardelene, de cîte ori 
societatea de cultură a neamului lor îşi ţine 
adunarea anuală aici, la Sibiiu. în mijlocul pă¬ 
durii din capătul oraşului, drumul prin desiş se 
rupe în răscruce şi, pe cînd cel d’innainte duce 
spre Răşinarii noştri, cel din stînga face spre 
Cisnădie. Calea noastră pare că înfruntă de-a 
dreptul viitorul, pe cînd a lor coteşte pe întu- 
nerec, spre un ultim adăpost ameninţat. 

Din potrivă, pentru ei e pierdut cu totul Bun- 
gardul, din trecutul căruia au rămas numai feţele, 
şi vre-un alt colţişor unde legea nu e încă cea 
«românească» şi deci în legătură cu dînsa se şi 
fac unele silinţe de cîştigare îndărăt. Acum două 
sute de ani, sătenii saşi mergeau acolo în Bun- 
gard ca «domni» în fruntea Romînilor, de cari 
erau însă mulţi, cu neamurile Coman, Lazăr, 
Imbăruş, care nici pănă acuma nu s’au stîns (di¬ 
rectorul de pension Gh. Coman din Bucureşti e 
Bungărdean). Pe atunci, strîngîndu-se laolaltă, 
prin cîteva danii, un loc potrivit, s’a clădit şi bi- 

serica de zid a Romînilor. între ajutători a fost 
şi o mărire sărăcită şi uhiilită a neamului nostru, 
adăpostită acum aice v Maria, fata lui Şerban- 
Vodă Cantacuzino-şi văduva acelui colonel Con¬ 
stantin Bălăceanu, fost Agă muntean, rival şi 
duşman de moarte al lui Vodă Brîncoveanu, care 
a căzut în lupta de la Zîrneşti, luptînd pentru 
împăratul ambiţiei sale. De atunci atîţia Saşi 
fuduî au plecat capul supt jugul înflorit al limbii 
noastre. Din acest Bungard de cucerire a plecat, 
dintr’un neam străin, cucerit şi acela de noi mai 
încoace, meşterul pictor al Mitropoliei din Sibiiu, 
Octavian Smigelschi, între înnaintaşiî după tată 
ai căruia este un stegar al Craiului polon. 

Româneşti din toate timpurile, româneşti din 
rădăcină, şi nu prin chemarea din partea Sa¬ 
şilor domnitori a unor vîntură-ţară romîni — 
cum spune istoria oficială , sînt satele care 
fac mîndria noastră în aceste părţi, străvechile 
aşezări pe care diplomele regale le numesc 
villae olachales. Cum vii din spre cetate, ai în 
drum, îmbinate ca doi struguri pe aceiaşi ra¬ 
mură : Orlatul şi Gura-Rîuluî, la dreapta, după o 
modîlcă de pădure mărgenită cu măcieşi şi Săce- 
lul, Valea, Cacova şi Sibiielul, iar tocmai la capăt, 
porumbrele ce cresc în umbra stejarilor tineri, 
ca o cunună vrednică pentru toate celelalte, 
Săliştea, mărgăritarul românesc al Ardealului. 

Orlatul a fost un sat grăniceresc. De-a Iun- 


www.dacoromanica.ro 



166 ŢINOTDL SIBlIULUl 


gul uliţii din mijloc, vrednică de un tîrg, se 
întind şi astăzi', lingă marea biserică zidită, lo¬ 
cuinţele de piatră ale ostaşilor romîni cari în 
veacul al XVIII-lea, şi pănă departe în cel trecut, 
păziau hotarul. Grănicerii de legea unită, ocro¬ 
tită de împăratul, cu ofiţeri romînî şi obişnuinţă 
de limbă românească pănă şi în scriptele lor, 
au domnit atîţia ani peste vechiul sat ciobănesc. 
Astăzi aşezămîntul lor s’a desfiinţat: abia cîte 
o patrulă din oastea nouă vine de păzeşte clă¬ 
dirile încăpătoare, cu ochi mari de fereastră şi 
coperişurî de ţiglă înnalte, iar vara familii si- 
biiene îşi află liniştea, răcoarea, întremarea în 
acest colţ frumos de Romînime. 

Mult mai ţerănesc şi mai romantic e Gura-Rîu- 
luî, aşezat şi ceva mai sus, către muntele nostru. 
Rîul, care e acelaşi cu Ţibinul Saşilor, cu acel rîu 
al Săbiiuluî ce a dat numele cetăţii, se joacă ’n 
rîpă pe pietricelele albiei sale răsfăţate. Case cu în¬ 
făţişarea săsească întru toate se înşiră de-a lungul 
îngustelor uliţi pietruite. în mijloc, mărea bise¬ 
rică mai nouă a neuniţilor stăpîneşte, lîngă o 
minunată şcoală, pe cînd ceva mai în sus se 
gîrboveşte pe un dîmb de dărîmături bisericuţa 
cea veche, care e acum a uniţilor, cu hramul 
Sf. Paraschive. Oamenii o cred înnălţată în 1200, 
şi de fapt multe clădiri bătrîne trebuie să se fi 
risipit pentru a face dîmbul de piatră pe care 
se ridică astăzi întunecatul lăcaş umed, cu miros 
de trecut. Toate sînt aici aşa de româneşti, încît 

abia te simţi în ţară străină. Primăria e întitu¬ 
lată întăiu pe limba noastră, şi, cînd am venit, 
tocmai se striga în româneşte o vînzare de un 



crainic,—un strigaş, se zicea odată pe aici, — suit 
pe o căruţă plină de toate uneltele şi cioveiele 
şi răsunînd din bucăţile de fier vechiu grămă- 

dite într’însa. Şi inima-ţî creşte cînd în biserica 
cea mare, cu unele icoane de prin 1760 şi o 
catapiteasmă luată din capela dărîmată a Grecilor 
din Sibiiu, vezî marea mulţime frumoasă, plină 
de cuviinţă şi de evlavie care umple tot cuprin¬ 
sul cel larg cu albele cojoace de păstori, cu 
fachioalele ştrengăreşti şi catrinţele, cretinţele 
negre vărgate în lat cu supţirî dungi roşii, ale 
femeilor. Priveliştea aminteşte pe aceia din cele 
mai bune sate bucovinene. 

Nimic nu întrece însă Săliştea. în vederea 
munţilor hotarului, supt culmea împădurită a 
Netedului, cu primblările multe şi dulci şi ţinta 
răcoritoare a izvorului de apă bună, ea răsfiră 
în toate părţile uliţe şi ulicioare întortochiate, 
cu livezi adinei şi mari case gospodăreşti. Por¬ 
ţile de lemn săpat, care n’au însă nici-odată 
frumuseţa gingaşă a celor din Gorj, încadrează 
Dumineca şi serbătorile chipuri supţirî, albe, de 
bătrînî şi bătrîne ca din vremurile patriarhilor: 
cîte unul din aceşti vechi gospodari şi «eco¬ 
nomi de vite» are mai multă avere decît cutare 
care-şî primblă la şoseaua din Bucureşti caii 
focoşi şi cupeaua cu blazon, dar, cît despre 
aceasta, el nu-şi părăseşte pănă la moarte fru¬ 
mosul port sprinten al păstorului ce a fost în 
tinereţa lui. După această bătrînească privelişte 
a porţilor mai că-ţi vine a crede că în mîndra 
şi marea Sălişte nu sînt flăcăi şi fete. Dar îi afli 

la un loc zburdînd de sănătate şi voie bună în 
cele mai strălucit^ porturi, cu catrinţele negre 
pe care lunecă gingaş firele de aur, la «pavi¬ 
lionul danţurilor, lingă rîu. Acolo se întind ho- 



O frumoasă a satului. 


rele în care flutură fachioale şi mînecî albe, pe 
cînd flăcăi! cu floarea ’n piept scutură scîndu- 
rile de tot praful din ele, la cîntecul, prelungit 
duios sau aprins sălbatec, al Ţiganilor. Ca o 

pată de modernisare, venită maî mult din legă¬ 
turile cu România, se văd unele haine nemţeşti 
la cîţîva fecior! cari cer maî bucuros şi aicî acasă 
valţurî şi cadriluri. 

Cea maî aleasă frumuseţă românească se 
desfăşură la lumina clară a munteluî. Sălişten- 
cele sînt vestite în tot Ardealul, şi Sălişteniî sînt 
de aceiaşi părere ca şi străinii: nunţile se fac 
de cu vreme, şi la danţ vezi une ori codane 
abia răsărite, ţâre mîne vor fi mirese. 

Bogăţia şi cultura stau însă şi ele alături cu 
acest dumnezeiesc dar al frumuseţii. Banca din 
Sălişte, cu un local cum nu se poate mai bun 
şi larg, e un solid şi înfloritor aşezămînt, care 
se deosebeşte de celelalte prin aceia că-şi dă 
tot venitul pentru şcoală. Şcoala aceasta are 
trei învăţători, dintre cari unul dirige şi corul, 
care e printre cele mai bune ale satelor din 
Ardeal. Directorul, un om de ispravă, e şi unul 
din cei maî mari improvisatorî umorişti pe cari 
i-am auzit vre-odată, şi e păcat că nu încearcă 
să şi scrie. Nimeni nu lipseşte de la şcoală , şi 
toată lumea, ceteşte bine. 

Biserica cea mare e numai din 1784, dar ea e 
vrednică de trecutul şi de presentul Săliştei. E fă¬ 
cută în cruce după felul bisericilor muntene din 
vremea Brîncoveanului, dar brîul o taie numai 
sus, aşa incît firidele de jos, rătunzite, sunt foarte 
mari, pe cînd cele de sus sînt numai cadre pă¬ 
trate, mărunte pentru icoane. Coloarea sălişteană. 

se vede din îngrijirea cu care de-asupra fiecărei 
icoane de acestea se scrie în frumoasă scrip¬ 
tură cirilică numele aceluia care e ctitorul eî, — 
frumoase nume de ţeranî. Pe bolta tumulul să¬ 
sesc greoiu, alipit la biserică, cîntarea din «tîm- 
păne şi horă» e ilustrată printr’o horă romS 
nească, cu lăutari în tot avîntul arcuşelor supţirî. 
Tot aşa e şi bisericuţa din Netedul, cu cirriitirul 
răsfirat, ale cărui cruci, albastre, roşii, săpate, 
bogat în fel de chipuri, par nişte flori uriaşe de 
lumînărele sau de busuioc. Din loc în loc, se 
văd icoane supt coviltire de zid, ca nişte fîntînî 
de drumul mare. Şi undeva în capăt, într’un 
fund de livadă, descoperi abia vechea biserică 
mărunţică, acum o capelă unită, unde am apu¬ 
cat încă la 1900 pe cel din urmă preot, îmbrăcat 
ţerăneşte în această reşedinţă de protopopie 
neunită, cu protopopul doctor în teologie de la 
lena. 

Afară de biserica cea mare, Săliştea mal are 
două, în sus către munte. Una a fost zidită dău- 
năzî, într’o neaşteptată şi uricioasă formă gotică, 
cealaltă e în calea spre pădure, la Gruiu. Aici 
erau odată de jur împrejur copacii sălbateci, şi 
unde se văd ruine sau cămăruţe răzleţe, locuite 
de biete femei bătrîne, stăteau pe atunci călu¬ 
gării, meşterii de scrisoare frumoasă şi de zu¬ 
grăveală. Eî au format pictori cari au lăsat 
acest meşteşug urmaşilor lor, şi pănă astăzi 
două fete care trăiesc singuratec fac cu sîrgu- 

inţă şi evlavie aceleaşi icoane de sfinţi pe care 
le făcuseră, atiţia ani de zile, părintele lor. Bise¬ 
rica unită e astăzi pustie, şi portiţa bătută în 
cuie taie drumul la dînsa, pe cînd gardurile de 
lemp se apleacă tot mal mult în ţerna nestator¬ 
nică a cimitirului cu crucile căzute. 

Uniţi se poate zice că nici nu mal sînt aice, 
iar neuniţiî ţin cu multă iubire la legea stră¬ 
moşească. Comuna se îngrijeşte foarte bine de 
biserici, şi celei mari i-a dăruit de curînd fru¬ 
moasele strane de stejar vechiu, luate la dărî- 
mare din capela bogată a Grecilor din Sibiiu, 
^1 cărei «fruntariu» sau catapiteasmă a călătorit 
la Gura-Rîuluî. Aici nu mal e ca în satele Fă¬ 
găraşului sau în cele care duc în jos la Turnu- 
Roşu, cu icoanele buboase de ceară, cu bucăţile 
de luminări zvîrlite printre prescurile uscate, 
cu icoane sparte şi fol de cărţi mucede şi tot 
felul de sfarîmături şi de zdrenţe grămădite prin 
colţuri de întunerec pe care de mulţi ani nu 
le-a cercetat nicî-o mătură profană. Mormintele 
sînt nu se poate mal bine ţinute, şi e o adevă¬ 
rată plăcere duioasă să vezi cum în serile de 
sărbătoare şi chiar în celelalte lumina se a- 
prinde în felinare la capătul unor morminte în¬ 
florite, care sînt une ori foarte vechi, ca un dar 
de puţină bucurie pentru aceia la cari nu se 
mal coboară acum altă rază decît a iubirii în¬ 
grijitoare. 

III. 

Ocna Sibiiuluî. 

Un drum paralel cu al Sălişteî duce spre Ocna. 
în stînga sîrîF zimţii albăstrii ai munţilor, cei 
făgărăşenî de o parte, ai Răşinarilor de alta, şi 
prin crestătura dintre alte două şiruri se gîceşte 
valea strimtă a Oltului. în dreapta sînt delule- 
ţele pe care le pătează viile Sibiiuluî, iar mai 
departe mijesc coperişurile de ţiglă roşie, ames¬ 
tecul de alb şi trandafiriu, supt livada pomilor 
bătrîni, unde e Ruşciorul, sat cucerit pe jumă¬ 
tate asupra Saşilor. în faţă, o dungă de şes 
printre lăvicere înguste de porumburi, de grîie, 
de cînepe. Coteşti la dreapta prin această cale 
fără arbori, cu pămîntul cenuşiu, scrupos, sărac, 
şi eşti îndată în satul săsesc destul de bogat 
pe care Romînii îl numesc Şura-Mică. 

Nici nu e alt ceva decît o lungă înşirare 
de şuri zidite, căsoaie mari ale Săsimii stăpî- 
nitoare. Culmi mari de ţiglă, fereşti cu obloa¬ 
nele verzi, pridvoare, curţi cu totul închise pri¬ 
virilor. Zi şi noapte, se perîndează turmele pri¬ 
pite şi încetele cîrduri de bivoliţe negre, spur¬ 
cate prin bălţile din împrejurimi. Pe o înnălţime 
la mijlocul satului stă marea biserică veche, cu 
fereşti gotice înflorite, în zidul gros de bolovani 
îngrămădiţi. O încunjură cea mai romantică din 
vechile curţi pustii. Iar cînd intri înlăuntru, prin 

uşa tivită cu muşchii! catefelat, aî, ca de obiceiii 
în lăcaşurile de închinare ale Saşilor, păreţi 
gol, cîte un stîngaciii crucifix din veacul al 
XVIII-lea, prapuri de stofe proaste, prăfuite şi 
un val-vîrtej de bănci cu însemnarea celor cari 
au dreptul a se sălăşlui în ele, — goliciune şi 
sărăcie. 

Se văd şi citeva case româneşti scunde, prinse 
din bîrne, cu doi ochişori de fereastă la drum, 
şi fel de fel de podoabe de cruci şi flori să¬ 
pate în lemn saă întipărite ’n tencuială. în ele 
stă şi cîte un Ţigan. De toţi sînt vre-o şepte- 
zecî de familii, care s’aQ strîns mal ales în anii 
din urmă şi tind să cucerească şi mal departe, 
într’o clipă de mărinimie, comuna săsească li-a 
dat loc de biserică, şi acuma o mică zidire 
albă, cu chipuri de sfinţi catolice — locuitorii 
sînt uniţi — se ridică în margenea marelui sat 
al Saşilor. La poartă e o cruce de zid^cu co- 
periş ca în Sălişte, şi inscripţia, cu litere latine, 
spune că a fost împodobită de nişte «zugrăviţe» 
săliştene. 

Mal este acum pînă la Ocna Sibiiuluî un 
drum scurt printre micile ogoare unde, în 
această zi de August, lucrează la culesul ver¬ 
deţurilor Săsoaice cu cocheta pălărie de paie 
albă peste părul împletit şi întors în roată. în¬ 
dată pămîntul de cenuşă uşoară se prăvale, se 
frămîntă, crapă în răscroiell adîncl, pe unde se 

furişază o apă greoaie, urîtă, care lasă praf de 
sare pe buruienile sărace din margenea ei. Se 
văd înnainte, pe una din aceste triste movile 
pleşuve, două şoproane — sau, cum se zice 
aici, şopuri —, acoperite cu o veche şindrilă 
neagră. Mai departe se lucrează la o cărămi- 
dărie. Cîteva căruţe rătăcesc în învălmăşala de 
lucruri nehotărîte, adunate în movile. Ceva mai 
încolo, la stînga, e un mare parc de băi, cu pa¬ 
vilioane de lemn înzorzonat şi plin de tărcături. 
Iar pe cîteva alte dîlmurî de cenuşă goală se 
urcă drumuri strîmbe, mai mult nepietruite şi 
gropoase, printre case mari, urîte, după chipul 
săsesc. 

Aici au venit odinioară Romanii căutînd sarea 
pe care n’o găsiseră încă dincolo de munţi şi 
pe care n’o scotociră nici-odată din munţii Mol¬ 
dovei. Din locuri depărtate, dela barbarii Ţinu¬ 
turilor vecine, din ţerile de peste Dunăre pănă 
adînc în Balcani, veniau negustorii aducînd cu 
sine acele monete de aur şi argint cu chipuri 
de Cesari şi de împărătese, acei bani greceşti 
de la Dyrrhachium şi din părţile macedonene, 
cari iese la iveală necontenit la răscolirea sapei 
plugarului şi la despicarea brazdelor de plug, 
îmbogăţind zi cu zi minunata colecţie de monete 
şi anticităţî pe care o păstrează în paşnicul 
presbiteriu canonicul Andrei Bakk, parohul 
catolic al Ocnei. Lacurile acelea negre, cu lu¬ 
ciul de ardesie, în care bolnavii îşi caută însă- 

nătoşirea pe margeni, pe clnd la mijloc adm- 1 
cimea se cufundă prăpăstuit în zecimi de metri, 
sînt ocnele de odinioară, năpădite de apă. Altele 
sînt abia muiate de prelingerea pîraielor, şf 
într’una, care primise după lupta din 1848 tru¬ 
puri sîngerate de honvezi revoluţionari, ucişi 
de ostaşii împăratului, un şivoiu sălbatec de 
munte ridică de-asupra pe cîţiva dintre bieţii 
mucenici, păstraţi minunat în sare, şi în cinstea 
cărora s’a ridicat un mic monument pe deal, 
după ce i-a primit în sfîrşit pămîntul. 

Locuitorii cei mai vechi ai Ocnei au avut 
între ei şi Saşi. Mai dăunăzi s’a stins cel din 
urmă din acest neam destărat. Dintre lucrătorii 
unguri de odinioară ai Ocnei, cari au dat ora¬ 
şului numele de Vizakna, trăiesc încă destul de 
multe familii, cu un paroh catolic, care se sălăş¬ 
luiesc într’un xînd de mari case gospodăreşti, 
clădite aproape ca ale Saşilor. Sînt maî mult 
meşteri, cari-şi caută de lucru departe, pe cînd 
familiile rămîn acasă şi, neputînd lucra singure 
pămîntul, îl arendează sau îl vînd, şi pierd ast¬ 
fel cel mai puternic temeiu al vieţii unui po¬ 
por. Ungurii mai dau astăzi aproape întreg con¬ 
siliul comunal; ei au răpus dăunăzi candidatura 
de parlament naţionalistă a d-rului Aurel Cosma. 
Dar pe încetul viitorul li se tot îngustează; de 
amîndouă părţile îi strîng şirurile dese ale ca¬ 
selor româneşti «din susul» şi «din josul» apei. 
Ai noştri sînt lucrători de pămînt şi stăpîni d& 

turme: lina ce se strînge, o lucrează apoi în 
tot cursul iernii femeile, de o hărnicie şi de o 
pricepere în izvoade şi în potrivirea colorilor 
cum na se întîmpină la celelalte popoare ale 



Cu ulciorul. 


ţefii. «Unde-ţî poate lucra Săsoaica», spunea cu 
ochii strălucitori de biruinţă o bună gospodină, 
după ce desfăşurase înnaintea mea tot cuprinsul 
lăzii de Braşov, ce se aduce în casa însurăţeilorde 

2f. larga. — Ardealul. \2 


www.dacoromanica.ro 




178 ŢINUTUL SIBIIULUl 


zestre, în Lunea de după nuntă: coperişuri de pat 
şi de masă, lăvicere, ţoale, traiste, în care colorile 
deosebitoare ale satului, roşul şi verdele, erau 
potrivite în cite şi cîte chipuri de legături mă¬ 
iestre . 

Cea mai veche biserică românească din acest 
loc a făcut-o Mihai Viteazul. îndată după căderea 
lui, oraşul a vrut s’o dărîme, dar Romîniî au 
răscumpărat-o, învoindu-se a plăti o dare bise¬ 
ricii calvineşti, a stăpînilor. Cînd vechiul lăcaş 
slăbise acuma din încheieturi, Constantin-Vodă 
Brîncoveanu a dat bani pentru dregerea bise¬ 
ricii. Ea s’a mîntuit abia după moartea lui. După 
cîtva timp, clădirea cea nouă s’a făcut biserică 
unită, şi dăunăzi i s’a dăruit o reparaţie care a 
cruţat însă liniile de zimţurî, firidele, potrivite ca 
la Sălişte, şi, chiar în mijlocul goliciunii varului 
proaspăt, un chip al Brîncoveanului, zugrăvit 
de vre-un prost meşter localnic, după închipuire, 
cu calpac unguresc, mustăţi lungi şi o barbă 
albă, răsfirată. 

Neuniţiî şi-aii făcut întăiu o biserică în deal, 
care se zice biserica «din jos», fiindcă se află 
în josul apei. Alta, mai nouă, cu o şcoală lîngă 
dînsa, e mult mai încăpătoare. Au făcut-o sătenii, 
cu cărămida, cu banul şi cu osteneala lor, şi 
unul din preoţii Ocnei — se zice de fapt Ogna, 
iar celor mai vechi li plăcea să scrie: Vizagna — 
părintele Isaia Popa, mare cîntăreţ în vremurile 

sale, înzestrat cu unul din cele mai minunate 
glasuri, îşî maî aduce aminte cînd, acum treizeci 
de anî şi maî bine, căra şi el cărămidă pentru 
mîntuirea şcoliî. «Şi tata mi-a zis, Saie, bagă de 
samă, să ştiî că tu aî lucrat colo sus, la vîrful 
coperişuluî.» Cîte legături nu statorniceşte între 
oameniî aceluiaşi sat conştiinţa muncii împreună, 
jertfei frăţeşti prin care, în afară de puterile 
lumii, s’au îndeplinit toate aceste lucruri care 
se văd cu mîndrie pănă astăzi! 

IV. 

Răşinarii. 

Abia ai ieşit din Sibiiu, coborîndu-te pe la 
Bretter de vale, între mari căsărmi cu, faţadele 
moarte, şi te afli în «pădurea tînără>, ce se în¬ 
tinde cale de un ceas cu trăsura, fără alt amă¬ 
nunt nou în desişurile verzi decît icoana de la 
mijloc, prinsă într’un copac bătrîn, şi cîte o căsuţă 
de pădurar înnălbind prin întunerecul ramurilor 
multe. De la o vreme se desface la stînga un 
alt drum printre arbori, spre satul săsesc model 
Heltau, pe care Romînii îl numesc Cisnădia, 
ceia ce, într’o formă mai veche, suna Cesnădie, 
nume cu totul deosebit de acela dat de vecini 
şi care dovedeşte că, din capul locului, aceştia 
n’au fost singuri în frumoasa poiană. 

Pădurea nu e de alminterea pustie, ci o-străbat 

până foarte tîrziu noaptea, până la ceasurile 
despre ziGă cînd încasatorul de crăiţarî de la 
capătul oraşului îţî răspunde «buna dimineaţa» 
cînd îi spui «noapte bună», tot felul de dru¬ 
meţ! : gospodar! în căruţe, muncitori cu unelte 
’n spinare, soldaţi călări sau cu carele de pro- 
visiî, Ţigan! corturarî, primejdioşî în ceasurile 
înnaintate, cînd se ieau după trăsurile singura¬ 
tece şi îndrăznesc chiar a ucide. 

Pe acest drum de cinste al păduri! stăpîne a 
trecut acum cîteva zec! de an! convoiul de în¬ 
gropare al Mitropolitului ortodox Şaguna, cel 
d’intăiu şi pănă astăzi unicul. Sicriul cu rămă¬ 
şiţele bătrinuluî care-şî încheiase întreaga viaţă 
şi opera întreagă, era petrecut de clerici! înnalţi 
dintre cari puţini îl plingeau fără a se gîndi şi 
la moştenirea luî, de mulţimea preoţimiî celei 
lalte, prinsă într’un aşezămînt trainic de acelă 
care se ducea acum în cîntările ce petrec moar¬ 
tea creştinilor, de multă mirenime, care fusese 
chemată de acest archiereu la munca frăţească 
pentru întărirea Bisericii. Nu lipsiau nici cîte 
uni! dintre cei străin!, cărora marele mort ştiuse 
să li impuie persoana sa şi, prin aceasta, legea 
sa, neamul său, şi pădurea, martura biruinţelor 
şi ocrotitoarea suferinţelor noastre, va fi sunat 
din frunzele eî dese o plîngere pentru Vlădica 
Romînilor, răposatul. 

Şaguna avea o bisericuţă în mijlocul Sibiiuluî 
şi alta la margine, în Josephstadt. Dar acolo i 

s’a părut că n’ar încăpea de străinătate multă. 
Şi nici nu credea că lîngă negustorii greci din 
timpuri, lîngă paşnicul Vasile Moga şi harnicul 
Moise Fulea ar li un loc potrivit pentru marea 
şi îndreptăţită lui mîndrie de archiereu peste 
2—3 milioane de Romînî. El îşi alese deci acel 
curat, liniştit şi harnic colţ de Romînime care 
e Răşinarul. Lîngă biserica cea nouă din marele 
sat se vede, la drum, o bisericuţă de îngropare 
cu grilă de fier şi doi lei paznici, unde jandarmii 
vin din cînd în cînd să smulgă tricolorul de la 
vre-o coroană nouă, pentru ca mortul să nu fie 
înfăşurat în semnele deosebitoare ale neamului 
său. Puţină lume vine să-şi amintească şi să aducă 
mulţămită în acest loc de odihnă, supt înnaltele 
dealuri, de-asupra cărora se înnalţă departe 
munţii. Aici doarme Şaguna. 

Acest mormînt e un adăpost. Un alt adăpost 
era în vremuri acea căsuţă cu fereştile chioare, 
zidul crăpat şi coperişul de paie zburlite, în 
care au stat cei d’intîiu episcopi, aduşi de la 
Sîrbiî din Buda, pentru Romînii neuniţi ai Ar¬ 
dealului, ca o pomană nesigură şi un mijloc 
trecător de liniştire a sufletelor. Dacă simţi o 
adevărată înduioşare privind Umila dărimătură, 
nu e pentru acei străini, împărţitorî de antimise 
şi strîngătorî de dăjdii vlădiceşti, ci pentru încă 
ijna din suferinţile, din ruşinile care, veac de 
veac, au căzut din bielşug asupra neamului nostru. 

La 1785, supt episcopi ca aceştia, Răşinarii 

şi-au căpătat biserica de piatră, căci pănă atunci 
nicî-o astfel de biserică n’aveau episcopii dru¬ 
meţi din căsuţa cu ţuguiul de paie. E o clădire 



ca aceia din Sălişte, încinsă cu un brîu care 
desparte ocniţele pătrate de sus de alte firide 
prelunge, ce se întind pănă la temelie. Ca şi 

acolo, de jur împrejur în acele adîncituri se vede 
zugrăveala veche, purtînd însemnarea celor 
cari au plătit pentru dînsa, toţi săteni de aice. 



Mai sînt şi alte două biserici: una tot neunită, 
nouă, iar cealaltă, cu un turnuleţ de Iernii, a 
uniţilor. 

Locuitorii de aici erau odinioară nişte «co. 
drenî» foarte săraci, strîngătorî de răşină pe 
care o vindeau Saşilor. Apoi eî căpătară turme, 
din care se hrăniau mal mult decît din holde 
pe acest pămînt pietros de supt muntele bra¬ 
vilor şi stîncilor. întărindu-se, înlesnindu-se şi 
alcătuindu-se tot mal bine, eî putură dură de-a 
lungul celor două vă! spumegătoare case de 
lemn bine încheiate sau şi clădiri de piatră, 
care toate păstrează însă tipul casei româneşti 
de munte. EI ajunseră oameni hotărîţî, mîndri, 
fără frică de «domni», înnaintea cărora nu se 
prea dau în lături nici astăzi, ţinînd la hotarul 
lor şi la cinstea lor. în frunte cu cel şepte preoţi 
ce aveau prin 1780 şi cu cel patruzeci d& bă- 
trînî, cari purtaii frumoase nume vechi: Dancăş, 
Albu, Alăman, Drăghicî, Grebenea, Tatul, Maniu, 
eî se luptau pentru pămînt cu «maghistratul» 
Sibiiuluî, aducînd înnainte mărturii de la Craiul 
Matiaş şi de la bătrînul Domn muntean Radu, 
tatăl lui Mircea, pe care-1 numiau Negrul. 

Preoţii au fost tot din aceleaşi neamuri, căr¬ 
turari buni de cîntărl şi de scrisoare. Unul, Sava 
Popovicî Barcian, a copiat harnic cărţi de mi¬ 
nuni şi cronografe cu un condeiu supţire, foarte 
sigur, pe la 1800. De la el veniră înnainte alţi 
preoţi din acelaşi neam. Iar la urmă această 
familie cu bucurie la scris, trăind în evlavia 
naturii frumoase şi a lui Dumnezeu veşnicul, 
odrăsli, printr’o mamă care s’a încercat şi ea în 

alcătuiri literare, pe copilandrul bălan care dă 
astăzi un glas puternic şi limpede durerii nea¬ 
mului nostru de aici, pe Octavian Goga. Nu 
odată am avut bune ceasuri de petrecere prie¬ 
tenească în casa veche a părintelui său, unul 
din preoţii de astăzi, cel mai bătrîn. 

V. 

Ţara Amlaşuluî. 

Cum vii de la Sibiiu spre Sălişte cu trenul 
care se tîrăşte leneş prin valea Sibiiuluî şi apoi 
a unuia din rîuleţele ce se varsă în el, ai pe 
rînd în fruntea staţiilor formele ungureşti care 
corespund satelor: Orlat, Cacova, Săcel, toate 
locuite numai şi numai de ai noştri. Mai la o 
parte e Poplaca, la stînga; lingă Orlat se adă¬ 
posteşte către munte Gura-Rîului; şi mai sus de- 
cît Săliştea e în sfîrşit Tilişca, împreună cu Ga¬ 
leşul. Toate la un loc, acest întreg mic Ţinut 
românesc îşi avea în timpuri foarte depărtate de 
noi o capitală în marea aşezare săsească a 'Am¬ 
laşuluî şi alcătuiau un ducat pe care, puţină 
vreme după cedarea Făgăraşului, regalitatea un¬ 
gurească îl dăruise de nevoie acelor Domni ai 
vecinelor plaiuri neatîrnate, cari întinseseră dese 
ori mîna lor îndrăzneaţă către frumoasa pradă 
ce li se cuvenia. De la Mircea-cel-Mare pănă la 
Ţepeş, la Radu-cel-Frumos, la Radu-cel-Mare 

chiar, Voevozi! noştri din Argeş şi Tîrgovişte 
au stăpînit aici, fără să aducă însă, ca în şesul 
făgărăşan, maî puţin locuit şi apărat de privi¬ 
legii, domni noi de pămînt din boierimea lor 
luptătoare. 

Spre acest Amlaş din trecutul căruia ni vor¬ 
besc atîtea amintiri, ne îndreptăm într’o caldă 
zi de Septembre, care dogoreşte sterpele dea¬ 
luri de lut ce răsar şi se amestecă aici pretu¬ 
tindeni, ca în Ardealul clasic. Săliştea-şi mun¬ 
ceşte ziua harnică, dar îmbrăcămintea se vede 
pretutindeni strălucitor de albă, ca într’o Dumi¬ 
necă sau zi de sărbătoare. Serbătoare a fost însă 
numai ieri, Ziua Crucii, petrecută aici în linişte, 
în post şi în evlavioasă oprire de la jocuri. 

Ca mai toate drumurile mici din Ardeal, şi 
acesta e aproape pustiu într’o zi de lucru. Pustii 
sînt şi locurile de lut galben şi iarbă pîrlită ce 
se înnalţă la dreapta şi la stînga, singurătate 
goală, menind a sărăcie, Grădina de zarzavaturi 
a comunei se înfăţişează destul de prost, cu 
toată îngrijirea împrejmuirii şi acareturilor. Un 
alt drum duce la stînga spre Apoldul-de-sus, şi 
dintr’acolo vin, în pasul cînd pripit, cînd leneş, 
ca în străvechile timpuri de năvălire, corturarii 
Ţigani cari şi-au făcut de cîteva zile sălaşul la 
jumătate de cale între cele două sate. Vin răz¬ 
leţi sau în cete bărbaţii nalţi şi supţirateci, cu 
lungile plete creţe şi ochii de patimă şi cute- 

zanţă, cari lasă să se clatine marile căldări de 
aramă roşie ce ţin în mînă, şi femei voinice, 
destul de bine îmbrăcate, care aleargă după 
trăsură întocmai ca dănciuciî pe cari i-au lăsat 
la şatre, cerşînd cu mult zgomot crăiţarul dru¬ 
meţilor. 

De la un timp ne urcăm pe o cărare galbenă, 
deschisă în lutul dealurilor. Aceasta e «hula 
Amlaşuluî», drumul de costişe ce duce în vale 
la orăşelul care pe vremuri şi-a înscris numele 
în titlul Voievozilor romînî. îl şi vezi îndată gră¬ 
mădit în adîncime, la dreapta, cu coperişurile 
roşii şi cele două turnuri de biserică, răsărind 
din mijlocul lor. Localnicii văd în felul său de 
desfăşurare icoana unui sfredel. 

Pănă să ajungi jos, străbaţi un drum printre 
vii, care izbîndesc minunat de bine pe aceste 
feţe de dealuri sfărimăcioase, bătute aprig de 
soare. Eşti tot între tufele de porumbrele cu mi¬ 
cile roade negre brumate, între copăceii de 
măcieş cu boabele lunguieţe, de un roşu vesel, 
între crengile ciulinelor ce întind struguri de 
boabe tot aşa de vioiu aprinse. Peste gardurile 
vii sar săteni şi sătence în portul din aceste 
împrejurimi sibiiene, ducînd în coşuri darul îm- 
brobonat ale viţei. Mai la vale vezi strecurîn- 
du-se carele înnalte pe care le mînă Saşi bă¬ 
lani cu pălăriile negre, sau Romînî de la mar- 
gene şi Ţigani fără grijă, ce-şi au căsuţele proaste 
tocmai în capăt. 

Aî noştri ştiu să-ţî spuie că Saşiî din Amnaş 
— căci aşa se zice astăzi, şi nu Amlaş, tîrgu- 
şoruluî care e Hamlesch pentru Saşi şi Omlas 
pentru Unguri — sînt de o vestită prostie şi că, 
sărăciţi de o bucată de timp, ei văd, fără pu¬ 
tinţă de îndreptare, cum, pe zi ce merge, crăpă¬ 
turile de la casele lor se fac mai multe şi mai 
adinei. Aşa şi este, cel puţin în ceia ce priveşte 
casele. Vechimea şi decăderea e întipărită mai 
pretutindenea pe păreţi! lor înnegriţi, cu fereştile 
mici întunecate şi triste, cu coperişurile neîn¬ 
grijite şi sparte, cu ogrăzile lăsate în voia în- 
tîmplăriî. în zădar stăpîneşte mîndru biserica 
cea mare, înnoită cu oarecare gust, în curtea 
care mai păstrează unele încăperi din castelul 
de pe vremuri, unde au stat ascunşi duşmani 
de-aî lui Vlad Ţepeş, chemînd focul răzbunării 
acestui grozav asupra întregului tîrguşor. Nu¬ 
mărul celor vre-o mie cinci sute de Saşi scade 
zilnic, printr’o lege de peire înceată pe care n’o 
poate împiedeca nimeni. 

Cîţî Romînî sînt aice, au venit din satele ve¬ 
cine, şi fireşte mai mult din Săliştea apropiată. 
Oamenii harnici de acolo mai pricep şi meşte¬ 
şuguri şi negoţ, acasă ca şi prin locurile unde 
se duc după noroc şi cîştig. Dar în de obşte 
cei vre-o 400 de Romînî sînt tot din sărăcime, 
şi-şi duc cu greu zilele muncite. Dar ei şi-au 
făcut o bună biserică de zid, neunită, în locul 
celei de lemn ce era aici de pe la 1800. 

Preotul e fiul înnaintaşuluî său, şi a fost in- 
nainte de a se hirotonisi... funcţionar la maga¬ 
zinul Printemps din Bucureşti, are un frate în 
România şi acolo au lucrat ei frumosul monument 
de marmură neagră de pe mormîntul părinţilor lor. 

încă de acum şeizeci-şeptezeci de ani, copiii 
romîni umblau cu steaua în nopţile albe ale 
Crăciunului, cîntînd : 

Doamne Isuse Hristoase, 

O Hristosul mieii, 

Tu eştî rază prea-trumoasă, 

O Hristosul mieii, 

pe cînd cantorul şugubăţ făcea oraţia Crăciu¬ 
nului, cîntînd cspata dînpenată», adecă grasă, 
«şunca dafumată», «cîrnaţul murat», «heanghe- 
şile» sau plăcintele săseşti şi 

O cupă, două de vin,— 

Să avem voia deplin. 


Lîngă biserică lucrează o şcoală, din care 
tocmai iese un roiu vesel de copii, băieţei şi 
fetiţe, cari stau în loc şi ne privesc lung cu 
ochii lor mari negri, plini de nevinovăţie mi¬ 
rată. An cu an, numărul Romînilor din Amlaş 
creşte; cîte unul mai cîştigă şi ceva bogăţie de 
holde*- din largul hotar, şi de vii pe deal, şi 
poate că mai curînd de cum credem va veni 
vremea cînd vom fi singurii stăpîni şi aicea. 

O cale mai slobodă, în şes, duce acum spre 
Apoldul-de-jos. Numele arată în destul că aici 
Saşii au fost întemeietorii şi mult timp singurii lo¬ 
cuitori, căci ai noştri n’au alt nume pentru sat. 
Cind intri pe strada largă, vezi aproape numai 
case de cărămidă cu porţi de zid, pridvoare şi 
obloane. Mfii nimic nu-ţi spune că ai ii într’o 
însemnată aşezare de Romîni. Dar toţi locuitorii 
acestor gospodării trainice şi înfloritoare, pe care 
nu le crapă ruina ca la Amnaş, sînt acum Ro- 
mînî: unii au ochi negri vioi, faţa rotundă oa¬ 
cheşă, alţii privesc cu ochii albaştri şterşi din 
faţa prelungă albă, mărgenită de păr bălan. 
Unii sînt cuceritorii, alţii arată în faţa lor că 
fac parte din neamul cuceriţilor şi învinşilor, 
cari erau totuşi deprinşi în trecut să primească 
şi aici, ca la Amnaş, căciulelile şi intitulările de 
«stăpîne» din partea Romînilor slugi şi robi. 

Astăzi în tot Apoldul-de-jos nu mai este o sin¬ 
gură casă de Saşi vie ; «moarte» sînt cîte unele, 
şi vei ii dus neapărat la cutare cocioabă încă¬ 
pătoare, cu coperişul mare de şindilă neagră, 
pe poarta de lemn a căreia sînt însă săpăturile 
noastre înflorite şi slove cirilice pomenind nu¬ 
mele unui Romîn. în cimitirul sau «progadea» 
de pe deal se văd două pietre de mormînt care 
pomenesc în graiu străin pe cei din urmă doi 
clerici ai neamului dispărut. Ele sînt însă nă¬ 
vălite şi ascunse din toate părţile de mulţimea 
cotropitoare a crucilor sărăciei noastre. 

Odată n’aveam nici cu ce să ridicăm o bise¬ 
rică de lemn aice pentru credinţa neunită a ce¬ 
lor mai mulţi locuitori. Pe cînd uniţii aveau o 
căscioară în vale, astăzi nespus de prăpădită, 
pentru cei de legea veche s’a adus tocmai de 
la Ocna o bisericuţă de lemn, de alminterea 
încăpătoare şi frumos zugrăvită, de un meşter 
venit tocmai din Craiova, la 1772. Iar după 
izbîndă s’a durat din material bun şi trainic 
acea mare clădire în stil românesc care stă toc¬ 
mai în vîrful dealului, însemnînd de departe 
prin turnul ei alb că acolo se află un sat de 
Romîni. Uşile de la catapeteazmă lucrate foarte 
frumos cu motive de frunze de struguri, sînt 
opera unui simplu sătean de acum vre-p jumă¬ 
tate de secol. 

întru şi la şcoală, una din cele mai bune ce 
se pbt închipui. E aproape ceasul unu, şi cele 
patru clase încep să se umple de copii foarte 
cuminţi, cari, la venirea noastră, îşi întind frumos 
mînuţile pe bănci. Mulţi au faţa săsească, pe 
păreţi atîrnă tablouri intuitive pentru învăţătura 
limbii maghiare, dar toţi aceşti oameni de mîne 
sînt şi vor rămînea Romîni. 

Un alt Apold, cel de sus, se află destul de 
departe : în el ne luptăm cu Saşii, mai mulţi la 
număr. Dar noi cotim pe drumul din dreapta, 
spre alt loc de biruinţă desăvîrşită, Ludoşul sau 
Luduşul, pe care hărţile străinilor îl mai nu- 

mese Gross-Logdes, în amintirea unui trecut cu 
totul mort. 

E un sat risipit iarăşi pe margeni de dealuri 
şi în valea de la picioarele lor. Şi aici trecutul 
săsesc se ceteşte pretutindenea, în oameni şi 
lucruri. Şcoala cea nouă — cea veche, cu arca¬ 
dele în frunte, zace la o parte, — e pe locul unde 
a stat preotul săsesc; alături se arată maidanul 
de unde pe încetul s’au ridicat pietrele bisericii 
străine pentru a se clădi casele cele bune ale 
satului. 

O mare biserică neunită stăpîneşte în apro¬ 
piere, pe cînd uniţii, vre-o şeizeci de familii, 
merg prin curtea preotului lor, un bătrîn octo¬ 
genar, la un umil adăpost de rugăciuni, cel mai 
mic pe care l-am văzut pănă acum, cu fereştile 
sparte şi un biet turnuleţ de lemn. într’un să¬ 
tuleţ vecin, la Buzd, este altă bisericuţă, unde mi 
se spune că s’ar afla zugrăveli frumoase. 

Aici la Ludoş, este datina frumoasă de a se 
încununa mirii cu cununi de flori, de cele mai 
multe ori de flori adevărate, şi nu cu hîdele chi- 
vere de tinichea, ce se obişnuiesc aiurea; pe 
un dulap al bisericii se usucă în praf o sumă 
de astfel de cununi ale unor fericiri care s’au 
vestejit poate cu totul în asprele griji ale vieţii. 

Nu pot vedea, la acest tîrziu ceas de sară, bi¬ 
serica cea cu zugrăveli bune a Buzdului, şi apuc 
prin margenea Apoldului-de-jos spre Miercurea. 


N. Iorga. — Ardealul. 13 

I. 

Miercurea. 

Miercurea, vechiu sat al nostru cu numele 
bogomilic, ca şi al Sîmbeteî, dat în timpuri cînd 
credeam ca în Evanghelie în povestea Sfinte! 
Dumineci, a fost colonisat, la venirea lor, de 
Saşî, cari i-au zis Reussmarkt, Tirgul Ruşilor, 
după Şcheiî ce vor fi întîmpinat aice (cf. Reuss- 
dorfel, Ruşcior, lîngă Sibiiu). Ei durară casele 
lor mari, traseră drumurile lor drepte şi deschi¬ 
seră în mijloc piaţa lor largă, împodobită de obi- 
serică cu vîrful înroşit de ţigle. Mult timp ei au 
fost singuri! stăpînî aice. Unguri! aduseră în 
tîrguşor numai un «pretor» şi o judecătorie. în a! 
noştri însă li se ridică ’n zilele de acum un duşman 
temut, care înnaintează iute spre ceasul său. în 
această paşnică Săsime din orăşelul care sa- 
mănă cu Codlea Bîrseî, ei au astăzi biserică, 
bancă, avocaţi, un început de organisare pentru 
scopuri mai mari decît pănă acuma. 

Petrec noaptea în casa primitoare a directo¬ 
rului de bancă Vulcu. într’un tîrziu fulgerele de- 

părtate ce zvîcniau pe munţii Sibiiului aduc, in 
tunete straşnice, o ciudată grindină de toamnă 
şi de noapte, care înnălbeşte de ghiaţă toate 
curţile şi ulicioarele. 

* 

A doua zi dimineaţă mai văd cîte ceva pe 
strada cea mare a tîrguşoruluî. Prăvăliile sînt 
în mare parte săseşti, dar un Romîn a deschis 
drept la mijloc o mare prăvălie de toate celea, 
şi, fiindcă e om harnic şi cinstit şi fiindcă ne¬ 
vasta lui ştie să facă o primire bună orîşicuî, 
chiar şi celui mai sărac cumpărător, banii plouă 
la tejghea, ieşind din punga Sasului şi a func¬ 
ţionarului ungur ca şi dintr’a Romînilor noştri. 
Ilie Floaşiâ ţine şi băile din vecinătate, băi de 
sare, unde în timpul verii vine toată lumea din 
împrejurimi. Banca românească are o firmă mare, 
bătătoare la ochi, şi ea şi-a cumpărat un loc 
chiar în piaţă, unde în curînd, cu tot năcazul 
Săsimii năvălite din toate părţile de foastele ei 
slugi, se va ridica un palat care nu va cuprinde 
numai în siguranţă banul muncit al săracului, 
ci va fi un semn de izbîndă, o prezicere pentru 
un şi mai bun viitor. 

Biserica noastră e încăpătoare şi are un turn 
foarte înnalt şi mîndru; pe d’innăuntru e bine 
îngrijită; protopopul slujeşte în ea. La spatele 
clădirii se mîntuie. acum o frumoasă şcoală nouă. 
Pe lîngă aceasta se vede în fund dealul verde 

sămănat cu căsuţe negre, în josul cărora un mic 
cimitir îşi răsfiră cruciliţele de lemn. 

Atîta era mai de mult locul, de umilinţă ti- 
gănească, al Romînilor din preajma Miercurii şi 
aici îşi făcuseră ei o bisericuţă de lemn, şi maî 
păcătoasă decît aceia de la Cisnădia, unde as¬ 
tăzi Romîniî abia încep să se ridice din rîndu- 
rile despreţuite ale slujitorilor. Acum toată partea 
din jos a tîrgului e locuită numai de plugarii 
noştri, cari au dincolo de podeţul de lemn peste 
şuviţa de apă o parte însemnată din hotar, o 
sumă de holde. înmulţirea se face chiar atît de 
răpede, încît mulţi nu se maî pot hrăni aşa de 
bine cum erau deprinşi, şi astfel ei pleacă peste 
multe mări şi ţerî spre Apus, atraşi de magnetul 
depărtat al Americei bogate. Gospodarii se în¬ 
torc după patru-cinci ani, aducîndu-şi agonisita ; 
une ori ei rămîn, dar se întîmplă să şi plece 
îndărăt spre ţermul cîştigului îmbielşugat, şi chiar 
să-şi iea cu sine nevestele şi copiii. 

Printre aceste lanuri de pe care se ridică 
acum şi cucuruzul copt, cu ştiuleţii plini de în- 
desatele grăunţe roşietece, care strălucesc, mer¬ 
gem în sus, cu trăsura uşoară a unui Miercurean 
ce mînă iute. De amîndouă părţile, dealuri cu 
liniile moi, aurite de miriştile învechite ale griului. 
La dreapta o linie de plopi înnălţi duce la satul 
Draşovului; o alta suie de la moşiroiul de că¬ 
suţe spre viile şi casa de ţară a unui «grof», 

bogat stăpîn al tuturor acelor locuri. Ar fi un om 
de omenie, gata să ierte păşunatul în ţarină al 
vitelor satului, şi dregătorul , vechilul său, nu s’ar 
face vinovat de nicî-o asuprire. Marea biserică 
albă, pentru legea unită, a înnălţat-o un Mărginean. 

Prin Mărgineni se înţeleg locuitori din Sălişte, 
Vale, Tilişca, Galeş, apropiaţi de hotarul Ro¬ 
mâniei. Sînt cel mal buni negustori romînî din 
tot Ardealul, şi din stupul lor el se râspîndesc 
prin toate satele încunjurătoare, ţinînd circiume 
sau crijtne, şi cbolţl», luînd în «arîndă», scoţînd 
cu o minunată răbdare şi pricepere din toate 
mrejele de cîştig, atît pe Sasul vechiu, cît şi pe 
Jidanul nou, care prin anii 1870 îşi cercase 
norocul şi pe aici, ca prin Ţara Făgăraşului. 
Astăzi necontenit întilneştî pe drumurile mari 
căruţele lor grăbite, şi din pridvoarele şi de la 
fereştile prăvăliilor săteşti pecetluite cu armele 
Ungariei vezi ivindu-se feţele grase, rotunde, 
cu ochii viol, negri ale Mărginenilor din Sălişte 
şi vecinătate. Această întindere şi îmbogăţire e 
una din cele mal frumoase isprăvi ale neamului 
nostru în Ardeal. 


II. 

De la Miercurea la Sebeş. 

Călătorim spre Sebeşul Săsesc, cel mal apro¬ 
piat tîrg în sus de Miercurea, pe care l-am atinge 
în două ceasuri, cu cal aşa de buni, dacă nu 

ne-am tot abate din drum pentru a vedea satele 
din aceste părţi. Aşa însă, vom zăbovi pănă în 
sară şi tocmai noaptea târziu vom putea fi în- 
napoî în Miercurea. 

Peste puţin se desface în stînga drumul care 
duce spre un şir de sate, ce au, afară de cel 
d’intăiu, unde luptăm încă să scoatem pe Saşi, 
locuitori numai şi numai Romînî, cu învăţători, 
preoţi, notari, primari sau juzi, biraie (ghiraie) 
numai Romînî: Gîrbova, Cărpeniş, Reciu, Clinic, 
Deal, Săsciorî (adecă: «Saşii cei mici, puţini», 
sau csăsiţiî»), Cacoviţa. Te miri unde mai încape 
aici cîte ceva din Ungurime. Ungurească e doar 
matricula nouă a Sfatului, în care se trec naş¬ 
terile, cununiile şi morţile, şi poşta. Cel ce ţine 
registrele e poreclit de săteni popă jidovesc, 
fiindcă poate cunună fără lege. Aflu că în unele 
sate, ai noştri, lacomi de bani, ar fi ispitiţi însă 
a nu mai merge la preotul românesc, unit ori ne¬ 
unit, şi a se mulţămi cu binecuvîntarea legală 
a celui «jidovesc». 

Vedem întîiu Conţa sau Cunţa, aşezată într’o 
cufundătură a pămîntului la dreapta, ceva mai 
departe decît Draşovul, peste apa mică şi întor- 
tochiată a Săcaşului. Poate să fi fost întăiu un 
sălaş săsesc, judecind după nume, dar astăzi sînt 
numai Romînî în această comună cu casele mari 
de cărămidă şi oamenii frumoşi, oacheşi. De aici 
îşi trage neamul părintele Cunţan, măiestrul de 

cîntărî al cărui manual e întrebuinţat astăzi în 
toate bisericile neunite şi care e tatăl d-rei Ma- 
ria Cunţan, cîntăreaţa simţirilor celor mai gin¬ 
gaşe ale femeii. Acest sat aşa de bine rînduit 
are pe înnălţime clădirea bună a unei biserici 
înnoite, care se ridică dintr’un cimitir neîmprej¬ 
muit, pe care-1 înfloresc scăieţii şi-l ciugulesc 
găinile, 

Iarăşi ne smulgem din drumul mare în această 
parte din dreapta pentru ca să vedem Cutul. 
Ungurii, cari au făcut din Cunţa staţia Kelnek, 
după Cîlnicul depărtat, înseamnă aicî încă un 
nume pe care nu-1 rosteşte nimeni: Kutfalva, 
cu gîndul că aceasta ar însemna «Satul Fîntî- 
nei», De fapt însă, Cutul vine de la cut, bucată, 
colţ de moşie, cum s’a zis din foarte vechi tim¬ 
puri în toate ungherele Romînimii. 

Casele sînt şi aici foarte bune, dar locuitorii 
sînt în bună parte urîţî, cu nişte feţe mari um¬ 
flate, străpunse de ochi mici şi împodobite cu 
mustăţi supţirî, rare; nici femeile, care poartă 
şorţ în faţă, catrinţă în dos şi pe cap un mare 
ştergar învîrtit peste modîlci de păr falş, n’au 
nici-un fel de frumuseţă. Începînd de la preot 
şi mîntuind cu cel din urmă «nărod», oamenii 
sînt nespus de încetinei şi de puţin aplecaţi 
spre îndatorire. Ajunge ca probă să se spuie 
că în două ceasuri de aşteptare n’am putut afla 

cheile de la vechea bisericuţă de pe deal, n’am 
putut bea un păhar de vin în acest Ţinut de 
mare bielşug al viilor, şi următoarea convorbire, 



Port din Sud-Vestul Ardealului. 


tinută între lătrăturile furioase ale unui cîne 
alb, mare cît un viţel. 

— Oameni buni, muşcă cînele? 

— Eheî, muşcă! 

— Dar nu-1 puteţi ţinea ? 

— D’apoi că ne muşcă şi pe noi. 

De aici e familia Albini, şi aici s’a născut 
protopopul şi ziaristul Ilie Dăianu din Cluj, una 
din cele mai bune forţe ale Bisericeî unite. 
Aceasta nu se cunoaşte însă aici. 

în capul satului e domeniul Blajului, cu aca¬ 
returi foarte însemnate şi o minunată vie de 
struguri negri. Odată Evrei, Saşi o ţineau în 
posesie; acuma e arîndată de un Mărginean, Io- 
zof, ai cărui boi cu coarnele largi se coboară 
tocmai, greoiu şi mîndru, pe costişă. 

Mergem acum de-a lungul viei pline de cea 
mai frumoasă roadă brumată, care atîrnă ispi¬ 
titor din mijlocul frunzelor uscate. Nu e nici-o 
îngrăditură, nici-o piedecă şi apărare, de către 
drum, unde oamenii îşi strîng cucuruzele şi o 
fetiţă păzeşte vitele în margenea şanţului. 

— S’or fi mincînd strugurii, întrebăm pe mica 
păstoriţă. Ea spune că a văzut pe nişte copii 
plecînd cu uşoare jafuri prin porumbişte, dar 
ea n’a luat. 

— Şi strugurii sînt buni, fetiţă ? Ea a înţeles 
de ce e vorba, şi tot aşa de cuminte, cu ochii 
mari negri ţîntâ Ia noi: 

— Eu nu i-am gustat. 

Tot drumul e plin de cară ce merg pe din¬ 
colo de drumul cel mare al Şebeşului la satul 
Răhău, înşirat de-a lungul unui alt rîu în faţă. 
Sătenii de acolo se întorc de la cîmp. Oamenii 

se ceartă, copiii zburdă, ştiuleţii auresc în gră¬ 
mezi pe carăle ce poartă la cele patru colţuri 
dovlecî rotofei, înfipţi în pari, ca nişte trofeie 
de biruinţă. 

Răhăul răspunde unui vechiu nume de Rahov, 
Rahova. A fost o aşezare de Şcheî şi de Ro- 
mînî. în timpuri, Saşii, «popa săsesc» din Sebeş 
îşi aveau aici curtea, dijma şi lanurile. Aceste 
vremi însă s’au dus. Astăzi gospodării prea fru¬ 
moase se urmează supt dealurile înverzite, cu 
covorul strălucit al viilor, şi Romînii singuri sînt 
stăpînî pe ele. Biserica, de prin anii 1760, cum 
spune o grindă săpată în slove mari, de o mă¬ 
iestrie neîntrecută, se iveşte mîndră din cimi¬ 
tirul larg, unde, lîngă crucile de piatră nouă, se 
văd în număr şi mai mare vechile cruci de lemn 
frumos săpate şi văpsite la capul femeilor ce se 
odihnesc şi stilpiî albaştri şi roşii, tăiaţi bogat 
în unghiuri şi în bulbucături, care arată mor- 
mîntul bărbaţilor. 

La ieşirea din sat, întîmpinăm iarăşi lungul 
şir al carălor ce se întorc cu bogăţia rodului 
şi în fruntea cărora preotul cel bătrîn merge 
călare, în haine ţerăneşti de muncă. Cel tînăr 
a scris o bună monografie a comunei. Oamenii 
par să fie foarte evlavioşî, judecind după cru¬ 
cile presărate în cale; şi pănă şi boltaşul are 
lîngă scutul cu stema ungurească o răstignire 
sau, cum se zicea aici mai de mult, o «raspetie»- 
a Mîntuitoruluî. 

Drumul trece printr’un Ţinut de rodnicie, 
mărgenit de dealuri mari, catifelate de mirişti 
galbene şi rare ori pătate cu cîte un arbore. în 
vale se strîng porumburile înnalte. Munţii Al- 
vinţuluî se văd în fund. 

Unde se rînduiesc, tăind calea, un şir de plopi 
mari şi cîtCva carae de piatră, e orăşelul pe care 
aî noştri îl numesc Şebeşul, Şebişul, Şeghişul, 
adăogindu-se mal mult de cărturari şi porecla 
de «săsesc», Milhlbach acestor Saşi, şi, în sfîrşit 
«Szâsz-Sebesul» Ungurilor. 


III. 

Sebeşul şi împrejurimea. 

în această veche aşezare de pe malurile unul 
riu foarte iute şi limpede, care se zice «rîul Şe- 
beşuluî» fiindcă trece prin Şebeş, şi, mal dulce 
româneşte, «rîul Frumoasei», fiindcă izvorăşte din 
muntele Frumoasa, au stat de demult numai 
Saşii, întemeietorii. Se mal arată, în cellalt ca¬ 
păt, strimtoarea între case mal înnalte unde 
erau porţile; întriuna din pieţe se mai gîrbo- 
veşte pănă astăzi o mare biserică, împodobită 
cu înflorituri gotice, care ocroteşte în preajma 
el un gimnasiu cu faţada verzie. Negoţul, meş¬ 
teşugurile le au pănă astăzi Saşii. Dar Saşii şi 
Ungurii la un loc nu fac mal mult decit 2.500 

de suflete, care tot scad, pe cînd Romîniî au 
5.000, şi cresc necontenit. 

Odată ei erau aruncaţi dincolo de ziduri, din¬ 
colo de dunga de oţel răscolit a Sebeşului, 
într’un sat de slugi. Abia să fi avut atunci o 
bisericuţă de lemn. Dar chiar înnaintea anului 
1848, dărîmător al privilegiilor, eî se întăriră in 
chip ameninţător. Negustorii «greci», ţiindu-se de 
Companie, se aflau în cetate chiar, pe cînd multe 
familii de Romînî se aţineau în afară, gata 
să pătrundă la cel d’intăiu prilej. întăiu, eî fă¬ 
cură prin anii 1780—90 acea biserică de zid 
care se vede din şoseaua Lancrămuluî cu turnul 
şi coperişul eî de ţiglă veche, greoaie. Peste 
vre-o treizeci de anî, protopopul Zaharia Moga, 
cu ajutorul rudei sale Vlădica Vasilie Moga, 
şi el venit din aceste părţi pentru a fi cel d’in¬ 
tăiu episcop romîn neunit al Ardealului, făcu a 
doua biserică, dincoace de apă, dar tot în afară 
de cingătoarea sfinţită a zidurilor. E o înnaltă 
şi spaţioasă clădire cu adevărat impunătoare şi 
întregită astăzi printr’o şcoală vrednică de în¬ 
semnătatea Romînilor în acest orăşel. O biserică 
unită nu e tocmai departe, şi trei inscripţii pe 
piatră arată că ea a fost făcută, în acestă stradă 
«grecească» a negustorilor, cu banii gospoda¬ 
rului Vlădică blăjean Bob şi cu ajutorul cîtorva 
localnici, la 1818, puţin timp înnainte de bise¬ 
rica neunită mai nouă. Pe atunci neuniţii singuri 
aveau pănă la 200 de familii. 

Astăzi Sebeşul are doi protopopi romînî, în¬ 
văţători, avocaţi, medici dintre ai noştri. Un nu¬ 
măr de «senatori», membri ai Consiliului comu¬ 
nal, sînt Romînî. Unele strade sînt numite numai 
româneşte : Uliţa Mare, Uliţa Bisericii; la cele¬ 
lalte nu lipseşte şi numele românesc. Anunciu- 
rile din partea Sfatului se fac nemţeşte şi ro¬ 
mâneşte. Nici-un oraş din Ardeal nu e aşa de 
mult şi aşa de vădit al nostru. 

Şoseaua Lancrămuluî duce peste apă în vre-un 
şfert de ceas, la stînga, în satul pe care ai noştri 
îl numesc Lancrăm. Saşii îi zic Langendorf 
fiindcă ai lor au fost odinioară locuitori şi acolo: 
iar Ungurii bîiguiesc Lankerem fără să aibă în 
clin sau în mînecă cu dînsul. Satul are o parte de 
jos, sărăcăcioasă, şi o a doua, cu case foarte bune 
şi îngrijite; sătenii sînt îndatoriţi a mătura şi 
strada înnaintea gospodăriei lor. Vechi Vlădici 
de ai noştri au poposit şi aici, în veşnica lor 
rătăcire umilă de «toleraţi». Astăzi, întimpinî o 
biserică înnoită de curînd ; ea are doi preoţi, 
dintre cari cel bătrîn e un cărturar în sensul 
generaţiei trecute, iar cel tînăr citeşte «Sămă- 
nătorul». în cimitirul bine orînduit—ţeraniî s’ar 
fi plîns că li se «comasează», li se strîng la un 
loc, şi morţii, ca şi ogoarele — văd stîlpi foarte 
dibaciu şi original ciopliţi, dintre cari unul poartă 
o năframă de jale în vîrful unei suliţî, iar celalt 
sprijină o tablă pe care ciugulesc trei porumbei. 

Maî departe pe Sebeş în sus sînt cele două 
Piene sau Chiene , românesc şi săsesc, şi un întreg 
şir de sate, care duc neamul nostru pănă jos 
în munte. «Şi pănă în muntele de la Apus», 
spune Miercureanul nostru cu mîndrie, — «nu¬ 
mai Romîni». 

Cu părere de rău nu pot vedea acele sate, 
şi pe o strălucită sară luminată de forfotirea de 
foc a stelelor mă întorc la Miercurea unde, la d. 
Vulcu, mă aşteaptă cina şi odihna de sară. 

A doua zi e tîrg la Miercurea, şi piaţa cea 
mare, cu clădirile dărăpănate aruncate în neo- 
rînduială, e plină de zuzătul şi frăsirea mulţimii 
ţerăneştî, ale căreia veşminte albe strălucesc la 
soarele dimineţii răcoroase. Miercurenii îşi vînd 
verzele şi cepele cu care li se deschide comuna. 
Din vălmăşagul curat şi vesel se desfac cară 
deşerte care apucă spre munte, minate de oameni 
voinici şi frumoşi, mai voinici însă decît frumoşi, 
în porturi fără nici-o podoabă, albe şi negre. 
Aceştia sînt Poienariî, pe cari un cunoscător îi 
deosebeşte foarte uşor dintre ceilalţi săteni de 
neamul nostru, şi vecinii lor, aşezaţi încă maî 
sus, pe culmile muneelelor împădurite, Jinarii, 
— oamenii de la Poiana şi de la Jina. 

Ei samănă tot drumul cu carele şi căruţele 
lor, cu caii lor de munte cari-şi clătină moţul 
de păr pe căpuşorul smerit, suind cu răbdare 

JT, lor ga , — Ardealul , j 4. 

dăsagii plini, pe cînd călăreţii şi călăreţele îi 
mînă blînd de frîie. 

Suişul e aşa de drept prin mestecănişurile şi 
stejărişurile nouă, foarte dese, încît calea de 
munte se desfăşură in şerpuituri largi, încingînd 
de mai multe ori culmile. Pe încetul în urmă 



Foienarl. 


încep a se desluşi liniile dealurilor ce merg până 
în depărtaţii munţi ai Turdei, la miază-noapte, 
iar la Apus pană în dunga vînătă a culmilor 
Vinţului, ca o măramă aurie de mirişti vrîstate 
în care se prind, cu livezile lor, satele, ca nişte 
înflorituri pe o le. 

în năruituri de lut cu cărările strimte şi grele 
ne oprim la satul Dobîrca. Săseşte i se zice 
Dobrink, pe cînd Ungurii, dintre cari nicî-unul 
n’a răzbătut încă pe aici ca locuitor statornic 
şi cinstit, o împopoţonează cu numele de Do- 
borka. E mai ales un sat săsesc, dacă judecă 
cineva după uliţa cea mare împrejmuită de gre¬ 
oaie case gospodăreşti, cam spurcate de ve¬ 
chime şi de un început de sărăcie, sau după 
solida biserică ce se ridică din mijlocul zidu¬ 
rilor obişnuitului castel de păstrare şi ocrotire. 
Vezi la început numai flăcăi cu cizmele mari, 
de care rîd Romîniî, cu legătura la gît pe care 
ai noştri n’o cunosc, şi femei în vechiu port 
renan, cu pălăriuţele de paie ascuţite în fund, 
de-asupra feţei prelungi, palide, cu ochii al¬ 
baştri şterşi, de o mare seninătate moartă. 

Prin alte timpuri Romîniî nu puteau să în¬ 
capă în adevăratul cuprins al acestui sat pri¬ 
vilegiat din raza de colonisare şi stăpînire a 
Miercureî-Reussmarkt. Fiindcă însă «stăpînii» 
aveau nevoie de argaţi la plug, ei i-au îngăduit 
să-şi clădească la deal bordeiele lor de lemn, 
care se chiamă şi astăzi colibî, «colighi», cu 
toate că de mult ele s’au prefăcut în case de 
cărămidă bună. Tot pe acea vreme, mărginaşii 
noştri, amestecaţi cu Ţiganii, şi-au ciocănit două 
bisericuţe joase, cu turnul din cîteva scîndurele 
numai şi fereştile abia deschise în bîrna groasă. 
Trebuiau să fie două fiindcă împrejurările re- 

ligioase de pe la 1700 împărţiseră «colibile» ne¬ 
norocite după două legi duşmane. Fiindcă Unirea 
a fost întâiul stăpînă peste toţi colibaşiî şi or¬ 
todoxia s’a întors numai pe urmă ca să smulgă 
pe ceî maî mulţi, preotului neunit i se zice «popa 
cel nou». Aşa se obişnuieşte şi în alte sate din 
aceste părţi, nu tocmai depărtate de centrul de 
propagandă unită al Bălgraduluî. 

Bisericuţele au rămas şi până astăzi ceia ce 
fuseseră din capul locului, şi aceasta maî mult 
pentru lipsa de rîvnă a preoţilor ce s’au urmat 
în ele decît pentru sărăcia locuitorilor romînî. 
După 1848, aceştia au cîştigat necontenit loc la 
soare, în paguba acelor pe cari pănă astăzi îl 
maî numesc «stăpînî» («domn» înseamnă în Ar¬ 
deal lucru mare şi de aceia preoţii cer să li să 
zică domnule părinte). Comasarea , strîngerea 
la un loc a proprietăţilor fiecăruia, a fost şi ea 
în dauna Saşilor. Aceştia-şl aleseră, fireşte, lo¬ 
curile cele mal bune, dar şi cele maî înguste, 
şi peste cîtva timp nu mal avură unde să-şî 
hrănească vitele. Prin toate aceste împrejurări, 
prin înmulţirea lor răpede şi puterea lor de viaţă 
tinerească, aî noştri au ajuns să aibă astăzi ju¬ 
mătate din sat şi mîne el vor îndrăzni să şi 
mărturisească aceasta, impuindu-şî dregători de 
limba lor. Deocamdată Romîniî, maî puţin aju¬ 
toraţi, se ţin încă la o parte şi sînt darnici în 
ploconeli. 

Orice Sas ştie româneşte, destul de bine, pe 

cind săseasca nu e vorbită decît foarte slab de 
urmaşii slugilor din «colibî». Oricine vede care 
din cele două limbi are pentru dînsa viitorul. 
Ceia ce se vede astăzi aici, a fost ieri în To- 
pîrcea, unde nu se mai pomeneşte de Saşi, în 
satele pe care le-am străbătut alaltăieri şi ieri. 
La Buzd, lingă Draşov, înnaintarea noastră a 
mers aşa de departe, încît Saşii vorbesc între 
ei mai mult româneşte şi-şi zic «lele» şi «bade». 
De aici pănă la biserica «popei», unit sau neunit. 
nu mai e mult. 

Supt picioarele noastre e Gîrbova, unde lupta 
se poartă încă înteţit, între cele două neamuri. 
Biserica săsească şi cea românească iese din biel- 
şugul caselor bune ca două suliţi de steaguri 
ce-şi stau faţă în faţă. Satul e şi foarte bogat 
şi a ştiut să-şi ciştige de la Poienarî, rău că¬ 
lăuziţi pe atuncea de fruntaşii lor, toată strălu¬ 
cita pînză de pădure ce se întinde pe spinarea 
muntelui, pe care-1 urcăm. Trăsura uşoară a 
Miercureanului se înnalţă răpede, minată, pare 
că, şi de voia bună a vizitiului, printre stejarii 
tineri şi albii tnesteacăni, cu trunchiul răsucit 
şi crengile supţiri de pe care au şi căzut frun¬ 
zele. E o mare pădurice fără măreţie şi taină, 
şi e singura pădure prin care trecem de atîta 
vreme. 

Femeile cu ştergare albe peste conciul cu 
multe felii, cu şorţurile negre şi mînecile albe, 
umflate, cu puţine înflorituri întunecate, mînă 

încetinel căluţii supuşi spre vîrful muncelului. 
Bărbaţi nu se prea văd : ei sînt oieri cari s’au 



Poienăreaaâ. 


îndreptat acum către alte locuri, de unde se vor 
întoarce numai în iarnă. Abia cîte un vînător 

în haine nemţeşti, cîte un bătrîn care nu-şî mal 
află rostul decît pe acasă, cîte un negustor sau 
meşteşugar al marelui sat de munte, unde nu 
locuieşte nicî-un fel de străin. încolo numai fe¬ 
meile acestea viteze suindu-şî cumpărăturile spre 
casă pe spinarea cailor mărunţi sau rătăcind 
după grijile cîmpuluî pe cărăruşele albe, călări 
ca nişte voinici. 

Satul are uliţî înguste şi o piaţă largă. în el 
nu se vede nicî-o înrîurire de la alte neamuri, 
decît numai în cîteva clădiri de tot nouă, bolţi, 
hanuri. încolo e vechea şi frumoasa casă ro¬ 
mânească, aşa cum se întîmpină şi dincolo de 
munte, în Argeş şi Muscel. Jos, o clădire de 
piatră cu uşa şi două ferestuice în faţă; de-a- 
supra, alte două ferestuicî, deschise într’o împle¬ 
tire de nuiele acoperite cu lut; sus, marele co- 
periş ţuguiat, acoperit cu severul veşmînt ce¬ 
nuşiu al şindilelor lungi şi înguste, foarte tari, 
care se zic aici şise (în Muntenia: şiţe). Un zid 
jos cu porţi mari de lemn şi alte streşini înnalte, 
de «şise , încunjură curtea, plină de toate unel¬ 
tele. Una după alta se urmează astfel în hobotul 
lor greoiu marile sălaşe de oieri, ca şiruri de 
păstori albi supt glugi şi ţundre sure. 

în piaţă este o biserică foarte mare şi fru¬ 
moasă, cum nu î se mal află părechea prin 
satele româneşti de aicea. E pe locul uneia mal 
vechi, căci între cărţi aflu cu mirare o Evan¬ 
ghelie munteană pe care se sciie că Mitropo- 

litul Teodosie, din Veştem, a dăruit-o lui Stoica 
Liudescul Logofătul, acela care a scris pe la 
1688 Cronica Ţeriî-Romăneştî pentru familia 
Cantacuzinilor. Dar clădirea de astăzi e cu 
totul înnoită, fără a i se strica însă forma, ade¬ 
vărat românească; zugrăveala e datorită unui 
pictor Georgescu, care, în generaţia trecută, şi-a 
făcut o frumoasă reputaţie printre Romîniî din 
Ardeal. 

în margine se mai păstrează bisericuţa cea 
mai veche a Poieneî. E făcută frumos din lemn 
încheiat trainic, şi o acopăr sfinţi foarte cu în¬ 
grijire şi cu pricepere lucraţi de acelaşi meşter 
din Craiova care a zugrăvit biserica de lemn 
din Ocna, strămutată acuma la Apoldul-de-jos* 
Şi aici prin urmare se vede strînsa legătură, 
înrîurirea zilnică ce a fost necontenit între 
aceste Ţinuturi de jos ale Ardealului şi princi¬ 
patul muntean, izvor pănă târziu al vieţii reli¬ 
gioase din Romînimea de peste munţi. Peste 
toate prefacerile ce s’au săvîrşit în împrejurările 
politice, această înrîurire binefăcătoare pentru 
unitatea de cultură şi conştiinţă a Romînilor 
urmează şi pănă astăzi. în tcasina» satului, un 
dulap cuprinde «Sămănătorul», precum şi unele 
reviste mai vechi, unele cărţi, şi mai bune şi 
mai rele, pe care flăcăii cari merg la muncă şi 
cîştig «dincolo», le trimet, ca dar de lumină, la 
ai lor de acasă, — ceia ce a ajuns a se privi 
ca o adevărată datorie. Unul din aceşti flăcăi 

vine să mă vadă la hanul unde ne-am oprit 
pentru prînz cu puiu fript şi bere de Sibiiu; 
el a fost în serviciul unui cunoscut boier din 
ţară şi în acel timp el a cetit cu sîrguinţă cărţi 
şi reviste, din care a făcut parte şi Poienari- 
lor săî. 

Bisericuţa de lemn e încunjurată de o ade¬ 
vărată pădure de cruci negre, unele înnalte de 
mai mulţi metri, purtînd inscripţii stîngace în 
stil şi săpătură şi une ori icoane încadrate, care 
se împotrivesc cîtva timp ploilor lungi şi zăpe¬ 
zilor grele. în acest colţ de rîpă prăpăstuită vin 
pe rînd de-şî află odihna, în umbra vechii bise¬ 
rici a meşterului din Craiova liberă, oierii cari 
s’afl luptat cu cele mai aspre greutăţi ale ceru¬ 
rilor de de-asupra muntelui; aceleaşi neamuri 
îşi preschimbă oasele în acelaşi pămînt străpuns 
de înnaltele pîrghii de jale ale crucilor amin¬ 
titoare. 

Un ofiţeraş de finanţi strîns în haine de pare 
un ţînţar plăpînd printre uriaşii de aice, e sin¬ 
gurul semn al stăpînirii străine în acest sălaş 
răzleţ al ciobanilor. Casa primarului poartă 
firma «antistele comunal», pe o altă casă se 
ceteşte «Primărie comunală», cele două şcoli 
model n’au altă însemnare decît turnuleţul cu 
cruce răsăriteană; din amvonul bisericii celei 
mari atîrnă un tricolor cu viitorul în cutele lui. 
Unde e prin aceste părţi trufaşul «Magyaroszăg» 
cu zdrenţele lui roşii, verzi şi albe, cusute de 

naţionalităţi după croiala meşterilor evrei din 
Pesta? Aici totul e românesc, de la morţii multor 



Miri din FoianS. 


veacuri ce par că înnalţă din mormîntul lor 
adine, ca un steag de chemare, crucea lor 
neagră sfinţită cu scrisul romanesc, pănă la 

mîndriî ciobani cari nu cunosc deosebirea de 
graniţă în rătăcirea veşnică a turmelor bogate. 
Aici nu poţi striga: «Trăiască Romînimea», 
fără ca munţii să nu-ţî prefacă strigătul în 
«Trăiască România»! 

Pe ulicioare văd trecînd un stol de fete foarte 
gătite, care merg încet, solemn, tăcute. Nimeni 
n’are voie să le întrebe nimic, şi nu li e îngă¬ 
duit a răspunde nimănuia. Ele merg să poftească 
la nuntă, şi fata cea din frunte, aşa de bogat 
îmbrăcată, e mireasa. 

Pe un drum povîrnit printre cele mai fru¬ 
moase muncele învălmăşite, care strîng în adîn- 
cimi văî paşnice, ce ţi se par liniuţe trase de 
un copil pe bucăţica lui de hîrtie, ne coborîm 
de pe culme. Am fi voit totuşi să putem merge 
şi mai sus, la cuibul de munte care e Jina, 
unde locuiesc cărbunarii pletoşi, ce-şî duc marfa 
pănă foarte departe. Ei au fost însă, în veacul 
al XVIII-lea, supt Austriaci, grăniceri. Unii 
dintre dînşii nu s’au învoit cu greutatea cătă- 
niei, şi au trecut dincolo, întemeind două sate, 
dintre care unul ar fi «Bobenii». Un Jinar pribeag 
a fost şi acel călugăr Naum Rîmniceanul, care 
a dat nouă! literaturi a Romînilor însemnări 
de cronică, versuri politice şi cărticele de şcoală. 

De-asupra mai multor rîndurî de case mari 
cu coperişurile înnalte, clădite după datina ro- 


www.dacoromanica.ro 



220 ŢINUTUL MIERCURII ŞI SEBEŞULUI 

*. . ..... . .—...J. 

mănească a muntelui, se ridică mîndru o bise¬ 
rică frumoasă. Aici e satul Rodului. Pe drumul 
sămănat cu cruci, supt coviltire grele, acoperite 



cu ţigle, trec femei călări şi chiar cîte o copi- 
liţă de nouă, zece ani care abia se ţine pe spi¬ 
narea lată a calului şi-ţi îngînă cîte un răspuns 

hazliu cu limbuţă e! cepeleagă. Preuteasa bă- 
trînă care ni dă cheile de la biserică, e fiica 
unui frate a bătrînuluî Aaron Florian care a 
predat cel d’intăiu în Ţara-Romănească, la co¬ 
legiul bucureştean al Sf. Sava, istoria Romînilor 
şi istoria lumii, şi a încercat a şi scrie o po¬ 
veste întreagă a trecutului nostru. Unesc în 
acelaşi gînd de recunoştinţă numele acestui 
Rodean cu al Jinaruluî Naum, răsăriţi şi unii 
şi alţii din săminţia oierilor Margenii. 

Povîrnişul se face de aici înnainte şi mairă- 
pezit şi, cum nu vezi şerpuirea şoselei desâvîr- 
şite, te înflori privind în marele adînc ce ţi se 
deschide la dreapta printre multele trunchiuri 
ale copacilor tineri. Cînd ai ajuns la căpătui 
coborişului, cînd, după graiul de aici, ai «urlat» 
pănă în fundul «hulei», eşti în Tilişca. 

Aceleaşi case de munte şi aici, aceleaşi uliţe 
strimte, aceleaşi cruci de piatră supt coviltire 
înnalte acoperite cu ţigle: pănă la cutare din 
ele vin obişnuit nuntaşii din Sălişte, de-şi întorc 
trăsurile în jurul foişorului zugrăvit cu sfinţi. Sînt 
în Tilişca şi vre-o douăzeci de familii unite cu o 
biserică destul de veche pe care n’am putut-o 
vedea, fiind-că părintele, pănă mai dăunăzi no- 
tariu, n’avea răgaz să ne aştepte. Biserica cea 
mare a neuniţilor, pe o uşoară înnălţime, lîngă 
o moară ce-şî coboară pănă la pămînt poalele 
coperişului negru, are pridvor, abside pe mar- 

gem şi pare în adevăr veche. în altar găsesc pe 
o veche Evanghelie unt îmbrăcată în argint 
dăunăzî la Bucureşti o însemnare din partea 
lui Şerban-Vodă Cantacuzino însuşi şi alta de la 
Mitropolitul ardelean Sa va care, între altele, a 
venit de peste munte, unde se hirotonisise, şi cu 
această carte pe care a dăruit-o bisericii Sfîn- 
tuluî Sava, pe care el a întemeiat-o.' Domnul 
zice aşa : «Din mila lui Dumnezeu Şerban-Vodă 
Cantacuzino am dat această sfîntă evanghelie 
în sat în Tilişca besearicii care au făcut Vlă¬ 
dica Sava, să fie de pomană, nice popa, nece 
seteanii să nu aibă a o vinde; iar de s’are afla 
un nebun a o vinde sau alt nebun a o cum¬ 
păra sau a o face zelog (să fie afurisit)». Iar 
Vlădica, din partea lui, înseamnă că: caciasta 
s’au dat cînd am fost ^n Ţara Muntenească 
pentru Vlădicie, şi s’au dat cînd au sfinţit be- 
steareca; Luni, Octomvrie 16, leat 1684». Peste 
ciţiva ani acest Sava a fost tîrît în temniţă de 
Domnul unguresc al Ardealului şi tratat ca un 
Mitropolit al iobăgimiî despreţuite, pănă ce s’a dat 
drumul trupului său zdrobit în care sufletul era 
rînit de moarte. Iar Domnul românesc de peste 
munte care a dăruit Evanghelia la biserica ro¬ 
mânească a Sf. Sava din Tilişca a vorbit hotă- 
rît şi mînios pentru Vlădica neamului său şi 
prin voinţa lui s’au deschis archiereului prigonit 
porţile temniţei. Şi aici deci se întîlnesc într’un 
gînd de înfrăţire drumurile noastre. 

Pe Ungă şanţul unde fierbe apa Săliştiî, ajun¬ 
gem îndată între luminile de sară ale satului 
vecin Galeşul, şi acesta dă în Sălişte, unde gru¬ 
puri gătite şi curioase arată că se găseşte pe 
mînî o nuntă mare, a verişoareî prietenului mieu 
sibiian, profesorul şi scriitorul Ioan Borcia. 

X, larg*. — Ardealul, 

Alba-Iulia. 

De la Sibiiu pornim iarăşi pe linia Sălişteî, 
într’o dimineaţă de groase neguri căzute pe 
munţi după o zi de ploaie înceată. Miercurea, 
cu amîndouă bisericele ei, una neagră ca tre¬ 
cutul, cealaltă albă ca viitorul, Sebeşul, cu liniile 
lui de plopi şi cîmpia sămănată cu arbori prin¬ 
tre cari pasc vitele supt ochii ciobăniţelor, trec, 
atît de răpede cit se poate aştepta din partea 
unuia din cele mai încete trenuri de pe lume. 
în vagon se suie călători cari poartă costumul 
vînătoresc şi se întorc de la isprăvi din munţi: 
vestitul maior, pe care l-am mai întimpinat o- 
dată, şi contele Teleki, care a mers şi prin Africa, 
un bătrîn gras şi blînd, cu ochii umflaţi şi băr¬ 
buţa albă, ascuţită. 

Cînd la dreapta, cînd la stînga, peste valea 
foarte verde se ridică înnălţimi domoale, mai 
mult înveşmîntate cu păduri, care sînt munţii 
Alvinţului. Cea d’intăiu staţie după Sebeş e Al- 

vijiţul însuşi, din care nu se vede nimic decît 
o bisericuţă albă, cu turnuleţul vechiu. 

Am mai fost odată pe aicî, chemat de amin¬ 
tiri istorice. în adevăr, din mijlocul satului de 
cîmpie, destul de sărac, pustiit adesea de revăr¬ 
sările Murăşului mocirlos şi cu toane, se înnalţă 
o veche clădire, acum în ruine tot maî mult în¬ 
colţite de vreme, care e vestitul castel, vestita 
cetate a Vinţuluî, de unde în timpuri se stăpî- 
niâ toată această cîmpie. în cămăruţele întu- 
.necate de . acolo .sus a eăzut străpuns de răni 
Gheorghe Martinuzzi, zis «călugărul Gheorghe», 
care a avut stăpînirea deplină asupra ţeriî în 
anii aceia de după jupta de la Mohâcs (J.526), 
Cînd ai Graiului Ferdipand Auştriacul şi ai Cra¬ 
iului Janoş din Ţips, Ungurul, se bateau pentru 
această 'zdreanţă ardeleană a regalităţii ungu¬ 
reşti sfâşiate. Peste yre-o jumătate de veac ,a- 
pQÎ* trabanţir lui Sigismund Bâthory, urmaş al 
lui- Ianoş Craiul, aduceau din Braşov pe up oas¬ 
pete străin,.prins tocmai în Moldova, unde fu¬ 
sese Domn, dar set bătuse prea şlab cu Tprciî, 
pe Arou-Vodă, împreună cu Doamna lui tîpără 
şLcu pruncul domnesc, pe care-1 numise Bog¬ 
dan. Aicî a stat prinsul, supt pază, cîţiva ani 
de zile, fără, nici-o altă nădejde decît a morţii 
apropiate, care-1 si ajunse în curînd. Iar peste 
altă jumătate de veac se chinuia în aceleaşi tem¬ 
niţe de «cetate un om mîndru, de neam destul 

de mare, un călugăr care fusese prietenul lui- 
Şerban-Vodă Cantacuzino şi Vlădică al Romî- 
nilor din Ardeal. Acestălalt Romîn care a pă¬ 
timit în Vinţul sîngerat de uciderea lui Marti- 
nuzzi Slovacul, primat şi tesaurariu al Ungariei, 
nu şi-a lăsat oasele aici, ci stăruinţele lui Şer¬ 
ban-Vodă i-au deschis la urmă calea spre liniş¬ 
tea anilor din urmă. 

Acest sat al Vinţuluî are, de alminterea, încă 
un rost în trecutul nostru. El a fost moşie a 
Domnilor munteni, ca şi Vurperul din faţă, peste 
Murăş. Aici s’au odihnit pribegii şi de aici au 
plecat cuceritorii de tron. 

Credeam atunci să pot găsi mormîntul acestui 
Vodă Aron, căruia i s’a zis cel Rău înnainte de 
a i se putea spune şi cel nenorocit. Am plecat 
din liniştitul Sebeş, de la un han în care eram 
ca acasă la mine, am străbătut într’o bună tră¬ 
sură, cu vizitiul prietenos, cîmpiile verzi ale 
unei zile de Iulie şi, la capăt, intrăiu în satul 
murăşean printr’un frumos drum cu copacii 
vechi. M’a dus prin toate părţile, de la o biserică 
la alta — căci sînt şi aici două —, un sătean mai 
bătrîn, cu faţa aspră şi slabă, supt pălăriuţa 
mică, şi moşul era foarte fudul că stă alături 
cu «domnii», şi unde răspundea de sus «veci¬ 
nilor» pe cari-i întîlnia în cale... La castel am 
găsit încăperi cu păreţii văruiţi, mari pivniţi 
goale, o curte năpădită de buruieni, un păzitor 
tot aşa de sălbatec ca şi dărîmăturile sale, şi 

atît. Nici în acest loc, nici în biserici, nu mai 
rămăsese nimic din trecutul nostru. Vîntul mă¬ 
turase de mult pe cărări cenuşa aceluia care 
şi-a chinuit ţara pentru a domni şi care a murit 
în temniţa străinilor, de dorul Domniei pierdute. 

De aici drumul de ţară te duce curînd la acea 
cetate a visurilor noastre, pe care ni-o închi¬ 
puim cu ziduri înnalte, cu vechi palate, cu bi¬ 
serici măreţe, prin care toate* a trecut cîndva 
într’un mare avînt de vitejie acela care s’a putut 
înveşmînta ca într’o mantie* de rege cu titlul de 
«Domn al Ardealului, al Ţeriî-Romăneştî şi al 
Moldovei», Mihai Viteazul însuşi, — cetatea 
Albei-Iuliî. 

Pe aici au intrat în timpuri foarte depărtate 
regii unguri, cari au găsit o cetate românească 
cu numele de Bălgrad, «Cetatea-Albă», în limba 
Slavilor, ce o zidiseră înnaintea noastră. Băl- 
gradul acesta, botezat Fehervâr, prin traducere, 
de stăpînitorii cei noi, ajunse astfel cetate cră¬ 
iască, puternică şi mindră, bine întărită şi apă¬ 
rată. în ea îşi află Scaun episcopul catolic de 
curînd creat, al pămînturilor «de peste munte», 
ardelene ; aici stătea mai mult decît aiurea Voe- 
vodul ţerii, care era pus acuma de purtăto¬ 
rul Coroanei ungureşti. Pe deal sus, de-asuprâ 
apei tulbure a Murăşului, era viaţa, puterea şi 
strălucirea, pe cînd de vale vindeau cîţiva ne- 

Domn al tuturor Romînilor ( 1698 - 1601 ). 

După o stampă clin vremea lui. 

gustorî săraci şi lucrau din greu la holde străine 
Romîniî, feciorii brazdei hrănitoare. 

Cînd Ardealul se desfăcu de Ungaria ciopîr- 
tită, ajungînd un adăpost pentru stăpînirea un¬ 
gurească gonită de aiurea* principii săi încercară 
să-şi facă o reşedinţă, la Cluj, în castelul apro¬ 
piat al Gflăuluî. Dar amintirile trecutului îî 
aduseră la această «Feh6rvâr» a regilor, pe în- 
nălţimea căreia păzia în vechea biserică latină 
a episcopilor, prigoniţi acuma de o stăpînire 
calvină, 4in mormîntul său Iancu-Vodă Corvinul. 
Bălgradul nostru fu capitala principilor unguri 
din Ardeal. 

Aceştia, sprijinitori înfocaţi aî calvinismuluî, 
căutară să silească şi pe Romîni a primi «legea 
curată». Un superintendent al bisericilor lor re¬ 
formate fu numit deci de la Curte. El rătăci un 
timp prin satele principelui şi prin ale Saşilor, 
azi la Teiuş, mine la Lancrăm, poimîne în Tur- 
daş. Avea însă şi o casă în Bălgrad chiar, 
unde venia pentru pocloanele şi nevoile lui. Mi- 
haî Viteazul ajungînd Domn şi tovarăş de arme 
împotriva Turcilor al lui Sigismund Bâthory, luă 
asupră-şî cheltuiala pentru a se face lingă ce¬ 
tate, acolo sus pe culme,o locuinţă potrivită, o 
mănăstire cinstită pentru Vlădica de legea sa. 
El nu credea s’o vadă vre-odată, dar peste cîţîva 
ani Ardealul întreg îî zăcea la picioare, în pul¬ 
berea sîngeroasă a înfrîngerii de la Şelimbăr. 
Atunci minunea care după trei sute de ani în- 

cheiaţi nu ni poate ieşi din minte, cum nu ni 
va ieşi cît vom dăinui pe lume, se îndeplini. 
Prin porţi care s’au dărîmat de mult, ca şi 
izbînda noastră, un «Valah» intră în Bălgradul 
Crailor Ardealului, îmbrăcat în hainele lor de 
paradă şi aducînd după el oştile româneşti, muh 
ţimile «ciobanilor» cari biruiseră, şi steagurile 
purtînd crucea răsăriteană înnălţată pe cîmpul 
bătăliei cîştigate. Şi în petreceri, şi în gîndurî 
triste, şi în prevederi grozave, a stat luni de 
zile aici pe acest petec de deal ardelenesc Mihaî 
voinicul nostru, viteazul nostru, stăpînind din 
Sătmar pănă în Secuime, pănă în Nistru apoi, 
şi din codrii Maramurăşului pănă la Dunărea 
cîntecelor străbune. 

Apoi epopeia noastră se încheia cu viaţa ace¬ 
lui care o deschisese. Iarăşi principii unguri 
stăpîniră din capitala lor, curăţită de pîngărire. 
Noi n’avearrt nimic alta a face decît lucrul cîm- 
puluî, rugăciunile din biserica lui Mihai-Vodă, 
cu hramul amintitor al arhanghelilor Mihail, 
Rafail şi Gavriil şi, de la un timp, alişverişul 
negustorilor Companiei greceşti, mai mult de 
limba noastră, din oraşul ce se întemeiase jos, 
pe malul Murăşului. Negustorii au rămas pănă 
dăunăzî, iobăgimea s’a înmulţit tot mai tare, 
iar episcopia a fost gonită din Bâlgrad tocmai 
la Făgăraş. S’au dărîmat pănă şi zidurile mă¬ 
năstirii, atunci cînd Austriacii, cuceritori ai 
Ardealului, făcură din nou o cetate puternică, 

o Karlsburg, în numele împăratului Carol al 
Vl-lea. 

Cetatea e vie şi pănă astăzi, cu multele-î că- 
sărmî pline, din care răsună trîmbiţe, cîntece, 
comande nemţeşti şi chemările româneşti ale 
flăcăilor ce slujesc supt steagurile împăratului- 
rege. Militărimea e aici stăpînă; ea merge pe 
toate drumurile, de la ziduri pănă la poarta în 
stil prost, din veacul al XVIU-lea, care, în capul 
suişului, printre arborii unui parc, duce la dîn- 
sele. Alături de oaste, trăind însă discret, ascuns, 
locuieşte Biserica latină, cu archiepiscopul său, 
adus înnapoi de Cîrmuirea Austriacă, cu cano¬ 
nicii săi, cu frumoasa bibliotecă, rău îngrijită, 
şi, se poate zice, închisă a comitelui Batthyânyi 
şi cu acea clădire gotică în care sînt rămăşiţele 
Rominului adevărat care a fost Ioan CorvinuL 

Această catedrală catolică are un lung trecut., 
în el au stat cei d’intăiu episcopi de lege latină 
ai Ardealului cu mult înnaintea acelui veac al 
XV-lea cînd s’au coborît în pămînt cei trei epis¬ 
copi pe cari-i acopăr plăcile de piatră săpată 
în capela din stînga. Apoi şirul arhiereilor spri¬ 
jiniţi de puterea regală s’a desfăşurat în linişte 
pănă la Reformă. Atunci furtuna prefacerii re¬ 
ligioase a dat la pămînt fără milă atîtea din po¬ 
doabele sculptate ale vechiului monument. Supt 
bolţile gotice curăţite de idolatrie s’au cîntat 
psalmii după regula Iui Calvin. Eroii şi regii 

de pe vremuri, loan Corvin, fratele său, cellalt 
Ioan, tînărul, loan Zapolya, cel d'intăiu stăpî- 
nitor unguresc mărgenit numai la Ardealul Ro- 
mînilor, Saşilor şi Secuilor, soţia sa Crăiasa 
Isaoela, fiica de rege polon, coborîtoarea regilor 
Neapolei se odihniră de acum înnainte într’o 
biserică închinată altei legi decît aceia în care 
ei închiseseră ochii. Pănă la Mihaî Apaffy toţi 
principii ardeleni de lege calvinească au ascultat 
slujba în acest măreţ lăcaş al catolicismului 
găsit. Cu Apaffy şirul lor se încheie, şi pentru 
întâia oară după încercarea de restaurare a lui 
Sigismund Bâthory, liturghia catolică fu impusă 
de Austriacî. Maria-Teresa, fiica întemeietorului 
cetăţii d’imprejur, a lărgit catedrala şi a împo- 
dobit-o cu multe daruri. Aşa cum este astăzi, 
ea stăpîneşte puternic sufletul prin atîta amin¬ 
tire istorică ce se deşteaptă printr’însa. Ungurii 
vin cu evlavie să vadă mormintele celor mari 
din trecutul lor: cînd am fost în biserică, meş¬ 
teri luau tipare după ele pentru Museul din Pesta 
şi un servitor a fost în stare să scoată din mor- 
mîntul deschis de acei meşteri, ca distracţie, 
unul din picioarele bietului Zapolya! 

Leneş şi urit, tîrîndu-şî abia zilele de azi pănă 
mine, stă jos oraşul, o băltoagă de Evreime. 
Cum vii peste podul Murăşuluî lîngă o moară 
înnaltă, care macină pentru cîştig evreiesc, ai 
tot căsuţe şterse de-a lungul drumului prăfos 

care se desface apoî în ramuri vrednice de 
dînsul. Un parc frumuşel cuprinde în el clădiri 
de restaurant, unde petrece ofiţerimea. în faţă 
e piaţa, cu ospătăriî şi boite ţinute tot de Evrei. 
Romîniî au o biserică încă din capătul oraşului, cu 
totul înnoită ; în ea se face slujbă ortodoxă. Nu 
sint aşa de puţini, cam cît şi acest amestec de Un- 
gurime şi de Jidănime patriotică ; ei îşi au frun¬ 
taşii în protopopi şi cîţîva avocaţi. Dar ceasul 
lor nu pare să se apropie tocmai în oraşul 
asupra căruia pluteşte acea amintire uriaşă din 
trecutul neamului lor. 

Cînd s’a dărîmat Mitropolia, o altă biserică s’a 
făcut, după planul ei şi se zice, din aceleaşi ma¬ 
teriale chiar. Ea se vede încă în margenea ora¬ 
şului, în aşa-numitele Maieri , nume luat de la 
oraşele săseşti pentru a însemna livezile din 
margene şi locuinţele presărate printre dinsele. 
Un turn mare şi greoiu, de sigur târziu, e alipit 
la o clădire pătrată pe care o mîntuie un Altar 
în muchi. Se desfăşură de jur împrejur colţurile 
de cărămidă şi ciubuce. înnăuntru se mai văd 
icoanele de catapiteazmă zugrăvite pe la 1720, 
dar aceasta e singura urmă din vechime. Afară 
însă, te loveşti de pietre romane, ca acelea din 
micul Museu al oraşului, şi unele cruci au date 
de la începutul veacului trecut încă. Vlădica 
Atanasie, care a iscălit actul de Unire cu Roma, 
ar fi înmormîntat într’un colţ, în fund, la stînga, 
unde de curînd i s’a pus şi o piatră amintitoare, 

din partea Bisericii unite, căreia-î place a sim- 
bolisa într’însul întemeierea eî. 

în cellalt capăt al oraşului, în suburbia colo¬ 
niştilor Lipoveni, din Lipova, dc odinioară, unde 
se prelungesc stradele timarilor (pielarilor), cu 
case micî, ca la ţară, se ridică o a doua bise¬ 
rică unită, tare şi largă. Pare să o fi întemeiat 
breasla timarilor însăşi. Odată ea avea o in¬ 
scripţie cu data de 1791 şi zugrăveală din acest 
timp, dar parohul a crezut că sfinţii aceia de de¬ 
mult erau prea schilozi, şi, fără milă, a tras cu 
bidineaua pe de-asupra, crezînd că face un mare 
serviciu culturii. 

Ca pretutindene, Neuniţiî au căpătat numai 
foarte târziu voia de a clădi. Una din biserici, 
aşezată în cuprinsul chiar al oraşului privile¬ 
giat, e făcută cu cheltuiala Grecilor din Com¬ 
pania de negustori, după care-şi ieau numele şi 
stradele greceşti de pănă astăzi. Ea e cu totul 
despoiată de amintiri. Cealaltă, care se razimă, 
în chip original, pe nişte mari contraforturi de 
zid, se află în Maieri. Aici au clădit-o, tot prin 
acei ani 1790, alte două bresle româneşti, a cis- 
marilor şi a luntraşilor Murăşului. Micul cimitir 
e plin de cruci destul de vechi şi unele din ele 
se ridică la capul unor sicrie de piatră, cum nu 
se văd aiurea decît aici la Bălgrad. 

I. 

Or ăştia. 

De la Alvinţî sau Vinţi trenul duce drept 
spre Apus. E o cîmpie desfăşurată la picioarele 
munţilor de aur aî Moţilor cari-şî scrijelează 
linia culmilor: tot lanuri de cucuruz îndelung 
uscat, care se culege. Peste puţin locul se face 
mai larg şi lîngă o staţie mărunţică vezi abia 
un monument sărăcăcios, din care se înnalţă 
trofeie aurite. Acesta e vestitul Cîmp al Pînei, 
în care Turcii, veniţi prin Poarta de fier, au 
fost cu totul nimiciţi de oastea regelui ungu¬ 
resc Vladislav. Luptătorii Domnului muntean 
se aflau între învinşi, şi ei vor fi dorit această 
soartă, iar biruitorii înşii erau doi Romîni din 
judeţele grănicereşti ale Banatului şi Uniedoarei: 
Paul Chinezul şi Vartolomeiu Dragfly, din neamul 
lui Bogdan-Vodă întemeietorul ţerii Moldovei. 

îndată eşti în Orăştie. 

Urmăm întăiu un drum lung printre lanuri; 
pe margine trec necurmat, pe jos şi călări, să- 

N. Jorga . — Ardealul . 16 

ten! de-a! noştri din aceste părţi, cari se întorc 
de la bîlciul ce se frămîntă colo în fund la 
stînga, pe malul rîuluî Orăştiei. Portul e cu 
totul deosebit de acela cu care te deprinzi pănă 
aice; e mult mai puţin frumos, mult mai lipsit 
de podoabe. Bărbaţii, cu sau fără chică, poartă 
pălăriuţe mici; cămaşa fără înflorituri se umflă 
larg; în locul iţarilor sînt pantaloni albi foarte 
înfoiaţi; opincile se întrebuinţează mult. Unele 
femei se îmbracă întocmai ca Ia tîrg, altele cu 
catrinţe foarte înguste şi o velitoare simplă in 
jurul capului. Pe această mucedă vreme de 
toamnă toţi poartă ţundre sure şi sarici lînoase. 
Fetele sînt une ori oacheşe, dar alte orî bălane, 
cu chipul străin. Nu găsesc frumuseţă în ele. 

Oraşul are 6.000 de suflete, şi e astfel un 
orăşel numai» o orăştie cum i-au zis Ro'mînii 
(compară: babă, băbătie), pe cînd Saşii înte¬ 
meietori îl numesc Broos, iar Ungurii traduc 
din româneşte spuind: oraş săsesc, «Szâszvâros». 
în şir lung, strada din mijloc întinde căsuţe 
joase şindilite, destul de curate, dintre care 
multe poartă firme cu nume nemţeşti, ungureşti 
şi une orî şi evreieşti, de la cherestegiul Gold- 
mann înnainte. Strada aceasta e noroioasă, dar 
mărgenită de la o vreme cu trotoare bune de 
asfalt tivit frumos cu basalt galben. Văd pe rînd 
o biserică românească, cea neunită — uniţii au 
numai o bisericuţă —, cu turnul nalt, care se 
mîntuie sus cu o mulţime de podoabe de lemn, 

in stilul ce se întîlneşte şi până sus în Mara- 
mureş. Lingă dînsa e o bună şcoală cu două 
rîndurî, care înlocuieşte pe o alta micuţă, cu 
zidul alb strivit de un mare coperiş pănă la 
pămînt aproape. în sfîrşit eşti într’o piaţă largă, 
împodobită cu două biserici străine, ce se întrec 



La Orăştie. 

din turnurile fără cruce; biserica luterană, a 
Saşilor, şi cea calvină, a Ungurilor. Aceştia 
din urmă au şi un foarte mare gimnasiu, cu 
internat, clădit de mult, din bani! unu! binefă¬ 
cător al neamuluî său. 

Săsimea era odată singură stăpînă aici. As¬ 
tăzi ea decade pe încetul. Unguri!, cari ar fi 

vrut să facă la Orăştie şi o gară mare, un nod 
de cale ferată pentru scopuri «patriotice», au 
grămădit de un timp, pe lingă meşterii lor să¬ 
rac! şi ieftenî, o sumă de funcţionari, trebnic! 
şi netrebnici. Adăugindu-se Evrei!, bun! naţio¬ 
nalişti maghiar! totdeauna, se face astfel suma 
de vre-o 2.000 locuitori, cari au pentru e! averea 
şi sprijinul Statului. Romîni! în ciuda celor cari-î 
privesc cu ochî răî, întrec această cifră şi al¬ 
cătuiesc cam 55 °/ 0 din poporaţie. Eî au acum 
maî mulţ! membri în sfatul comunal, un preot 
aşa de hotărît ca părintele Moţa, care tipăreşte 
foaia politică Libertatea , sprijinită de vre-o două¬ 
zeci de inşi ce ajută la plata amenzilor; eî au 
avocaţi! lor şi dăunăzî au izbutit să aleagă în 
acest cerc electoral pe tînărul avocat Aurel 
Vlad, al cărui nume e scris încă pe multe zi¬ 
duri cu «trăiască» şi «eljen», aşternute în acele 
zile de luptă ale alegeri!. Banca «Ardeleana» 
merge bine şi ea are în stăpînire cel d’intăiu otel 
din oraş. Şi aic! e vădit pentru oricine că vre¬ 
mea Romînilor se apropie. 

Acesta ar fi de alminterea în legătură cu vechi 
tradiţii, căci în acest loc a fost jude un Ştefan 
Romînul, rudă, ca şi Corvineştii, cu Domni! 
munteni, şi al cărui fiu Nicolae, zis Nicolaus 
Olahus, a fost episcop unguresc, scriitor şi unul 
din cei maî învăţaţi oameni ai Ungariei acestui 
timp. 

II. 

împrejurimile Orăştieî. 

Biruinţa a sosit de mult pentru Romînimea 
din satele incunjurătoare, spre care mă îndrept 
îndată, călăuzit de prietenosul deputat al Ro- 
mînilor şi de un alt avocat din oraş. 

Trăsura trece întăiu printr’un cartier de vile 
frumoase, foarte îngrijite, pe care le locuiesc 
nunîaî Saşii. Un parc al oraşului, pădurice îm- 
bielşugată, se întinde până departe. Apoi dru¬ 
mul de ţară trece prin şesul îngust între dea¬ 
lurile ce vin de la hotar, unde, foarte departe, 
nevăzut, se înnalţă Retezatul şi linia ridicată 
a munţilor apuseni. într’una vin de la tîrg ţeranii 
cu pălăriuţe şi haine albe înfoiate, cei mai 
mulţi beţi de rachiul, de «vinarsul», Evreilor. în 
mijlocul lor este şi un preot. 

Cel d’intăiu sat e Turdaşul. Se văd şi garduri 
de nuiele la curţi lungi, coperişurî de stuh. Ca¬ 
sele, de zid, au un pod triunghiular şi cîte două 
fereşti cu obloane, la stradă. Biserica cea veche 
de pe deal, clădire de zid încunjurată cu o îm¬ 
prejmuire de pietre risipită şi împodobită cu un 
fruntariu în trei colţuri, e pusă în legătură cu 
cei doi Tordâssy sau Turdăşenî, Pavel şi Mi- 
hail, cari au fost, înnainte de 1600, episcopi 
calvineşti ai Romînilor. Ungurii au smuls-o săte¬ 
nilor noştri, atunci cînd aceştia s’au întors la or- 

todoxie. La 1848, Romîniî şi-au luat-o îndărăt, 
cu pompă mare şi sobor de zece preoţi, dar au 
fost siliţi apoi să o dea îndărăt comunităţii un¬ 
gureşti, care se alcătuieşte din vre-o douăzeci 
de familii, deprinse şi ele a vorbi româneşte. 

Abia supt Iosif al II-lea, la 1774, li s’a îngă¬ 
duit Romînilor a-şî face o biserică a lor, fireşte 
unită. Leatul se pomeneşte pretutindeni, la in¬ 
trare, apoi pe o piatră care n’a fost săpată pănă 
la capăt şi în sfîrşit supt fereşti în pomelnice 
care poartă nume une ori neaşteptate, precum: 
Ilona, Draga, Ghepcîa, Băriţa, Simziana, Opreana, 
Zmada, Creştina, Sivu (din Iosiv). Mal nouă e 
biserica neunită, căreia Constantin Brîncoveanu 
i-a dăruit o carte, încă fiind numai Spătar. 

Apucăm pe un drumuleţ la dreapta, şi îndată 
sîntem lîngă Murăş. în sara ce cade, pînza de 
apă largă, albă, oglindeşte limpede într’un luciu, 
ce pare nemişcat ca al unul lac, copacii deşi, 
stufoşi, crescuţi în ţerna moale pe care apa o 
spală adesea, în zilele-I de creştere, pănă la 
painjinişul de sălcii de colo departe, prin care 
se mărgenesc şi se apără grădinile. Un ţeran 
mal în vrîstă şi un flăcău mînă podul pe hur- 
duzău, către noi, şi îndată p vorbă vioaie se 
încinge între dînşil şi o păreche de săteni ce 
se întorc de la tîrg, unde au vîndut un căluţ 
ca acela, de o şchioapă, care li aduce căruţa 
îndărăt. Cuvintele se spun răpede, şi în desfăşu- 

rarea lor ti sună chi, di ca ghi, a în forma 
verbală e o, ge sună je. E un alt dialect, precum 
portul, faţa sînt altele. Şi e chiar un alt suflet, 
fiindcă aceşti vecini al Moţilor, nervoşi, viol, 
schimbă ca nişte săgeţi glumele care lovesc 
fără să rănească. 

Se face haz de calul vîndut, *o mînză de doi 
ani, care nu puchea duce nicî-o povoară» şi 
care a costat pe cumpărător 40 de zloţi, apoi 
de flăcău, care nu-şî are calul pentru că, spune 
singur, *n’are ghe unghe-î da ghe mîncare», 

— Da, acuma văd, aî frumos borgheiu, 

— Azi cînd am trecut la brudină (vad) lucra 
la el întîift. 

— Da tată-tău unghe-î? 

— O fi la tîrg. 

— Şi nu s’o îmbeatat? 

— Că nu mal b& ghe-o vreme. 

— Da tot o fi bînd el... 

— Că altfel n’are puchere la brudină. 

— Da’ doftoru’ i-o spus să nu mal be. 

— I-o fi ţinut pănă s’o întors acasă. 

— De ce nu be vin? 

— Că nu poache, tuşeşche ghe vin. 

Şi tot aşa înnainte, pănă ce sîntem -pe malul 
drept al apel, unde pornim în noapte spre Bo- 
bîlna. 

Satul, mare, se vădeşte prin luminile de la fe- 
reştile fără perdele (aici nu se prea lucrează la 

pînzăturî înflorite). în casa proprietarului aces¬ 
tor locuri, luăm cina mijlocie, care se zice 
ojină, în încăperile ce au adăpostit înnainte cu 
cîţiva ani o familie ungurească scăpătată. Ast¬ 
fel de familii se tot duc, vînzîndu-şî moşia la 
Evrei, sau la Romînî de ispravă ca aceştia. 

îndată trecem înnapoî Murăşul. Un vînt de 
răcoare bate din spre apă, care înnălbeşte în 
noapte, foarte întinsă, şi sună din unde, cu un 
freamăt larg ce nu se mai sfîrşeşte. Podul care 
lunecă departe, luminat slab, de pare străveziu, 
samănă să fie luntrea moşneagului Charon care 
duce suflete de licărire slabă peste apele negre 
ale rîuluî uitării. Pe cînd brudării lucrează la 
funie şi caii lovesc nerăbdător scîndurile răsu¬ 
nătoare, o căruţă trece prin Murăş de-a dreptul, 
într’un mare vălmăşag umed de unde răscolite. 
Apa e încă foarte mică, şi brudarii zic: 

— Pentru Murăş, mai trebuie un rînd de 
ploaie. 

Acum mergem, prin frumosul sat Pricaz, în¬ 
napoî spre Orăştie. Tîrgul, în circiumele şi ha¬ 
nurile căruia s’a început obişnuitul chef cu lău¬ 
tari lîngă şcoala ungurească strălucitoare de 
lumină, ne uimeşte prin becurile sale de elec¬ 
tricitate albă. Otelul — mai este unul, Central, 
ţinut de un Romîn, — n’are sonerie. Ploaia cade 
învierşunată peste piatra ascuţită a pieţii unde 
baratcele de tîrg, nesfîrşite, par nişte ruine de 
spînzurătorî. O panoramă plouată — Tour du 

monde — tînjeşte, cu cîte unul dintre aî noştri 
care în ţundra de abâ albă stă de se uită la 
minune. în odaie un călător patriotic a şters de 
pe un afiş numele bărbierului Ioan Andreescu, 
puind în loc, apăsat: Andrâs Jânos. 


III. 

Peste Murăş, în preajma Orăştieî. 

Abia s’a mai limpezit cerul, dar din Apus, 
izvorul ploilor nouă, sosesc alţi nori umflaţi, 
negri. Supt povara lor care apasă şi asupra su¬ 
fletului, pornim spre Gelmar şi satele de peste 
Murăş din faţa lui. Trăsura am găsit-o la otel 
şi vizitiul e un Sas, care vorbeşte însă desă- 
vîrşit româneşte. E interesant că nu-i prea place 
a spune că e Sas. La sosire portarul, Ungur 
care vorbeşte o românească tot aşa de bună, 
se codia să spuie că e Ungur. Creşterea ne¬ 
contenită a neamului nostru răpeşte celorlalte 
deocamdată încrederea în ele, mîndria lor de 
«domni şi stăpînî». 

Urmăm iarăşi calea gării, care e «drumul de 
ţară», şi nu o stradă a orăşelului. într’una so¬ 
sesc oaspeţii de la sate ai bîlciului, în abale 
curate sau în albe haine de pînză înfoiate, fe¬ 
meile în port ţerănesc, cu cătrinţe şi şorţuri 
vîrstate, de la care atîrnă franjuri scămoşate, 

sau în polcuţe şi fuste de tîrg, ca Moldovencele 
de peste Siretiu. O ceată de flăcăi vine avîntat, 
purtînd panglici şi mărgele înşirate la pălărie. 
Nu prea sînt oameni frumoşi aceşti Murăşenî 
bălăiorî şi spînî. N’au veselie în faţă. Abia din 
foarte mulţi cîte unul zice, cu omenie: «bună 
ziua». Şi aici ca şi aiurea, după pălărie, barbă 
şi mantie, toţi mă cred că sînt preot, şi totuşi 
cei mai mulţi nu vreau să se închine «popeî». 

Aşteptăm la linia ferată, pe care o atingem 
în dreapta gării, trecerea unui tren de marfă 
monstruos, care-şî mai deapănă încă vagoanele 
greoaie cînd locomotiva din frunte a perit 
aproape din vedere. în aşteptare, urmăresc li¬ 
niile dealurilor din faţă, peste apa care nu se 
vădeşte prin nimic: nu mai sînt aici liniile ar¬ 
monioase, coborîrea înceată, pe scări uşoare 
sau în povîrnişurî blînde, a Carpaţilor hotarului, 
ci vîrfurile se îmbulzesc: pare că ai înnainte-ţî 
o turmă uriaşă, încremenită într’o clipă de 
spaimă. La dreapta, deluleţele din margenea 
lanurilor de cucuruz s’au dat într’o parte, lă- 
sînd să se descopere acum păretele albastru, 
foarte depărtat, al munţilor graniţei, ce se amin¬ 
teşte astfel iarăşi. Peste întinderea umedă a şe¬ 
sului zboară vrăbii vorbăreţe, înflorind cu tru- 
puşorul lor crengile goale ale tufişurilor. 

Pe lîngă cucuruze ce se culeg — tot stăpî- 
nire ţerănească —, ajungem la sătuleţul Gelmar 
sau Jelmar, care se vesteşte de departe prin 

turnul supţiratec al bisericii, E o aşezare româ¬ 
nească foarte mică şi destul de săracă, a cărei 
vechime însă trebuie să fie mare. Unii au cre¬ 
zut că descopăr în Gelmar, o Germisara da¬ 
cică (?), iar în veacul trecut Vlădica Klein îl 
lămuria prin Dealu-Mare, Ghialmare. De fapt, 
numele e din acelea foarte bătrîne, obişnuite 
în Ardeal, a căror depărtată obîrşie barbară nu 
se poate lămuri. 

Căsuţele sînt despărţite prin curţi mari îm¬ 
prejmuite cu nuiele; sînt multe coperişurî de 
stuh, şi nimic nu-ţî aminteşte rînduială bună, 
înstărirea satelor ce am văzut până acum în 
«Margine». Biserica, zidită pe la 1770, are lâ 
turn acelaş cerdăcuţ de lemn supt cruce, care 
deosebeşte pe toate cele din jurul Orăştiei. Pa¬ 
rohul e păr. Popovicî, fost profesor seminarial 
în Sibiiu, şi redactorul calendarelor foarte răs- 
pîndite ale editorului Krafft din acest oraş: am, 
în sfîrşit, in această adunătură de sărăcime, 
plăcerea de a vedea preotul cărturar şi modern 
pe care l-am căutat în zădar prin atîtea sate 
mari şi înfloritoare ca nişte orăşele. Păr. Popo¬ 
vicî crede că şi preotul românesc, ca şi cel 
săsesc, cu mult mai bine înzestrat în venituri, 
poate face altă «economie» decît a holdelor şi 
a vitelor. Dacă seminariul din Sibiiu ar fi mai 
bine călăuzit, această părere ar li intrat şi în 
mintea altor clerici. Pe cînd sînt destui printre 
preoţii încă tineri cari n’au mai multă valoare 

morală şi îndreptătoare decît ace! simpli absol¬ 
venţi aî cîte unui curs de morală pe cari teo¬ 
logii, veniţi după dînşii, îi poreclesc, pentru 
barba lor mare, singur atribut al unei preoţii de 
carte ieftenă: berbeci. 

Murăşul se trece aici pe un mare. pod de fier 
ce se încoardă peste întinderea lină a rîuluî 
alb, în care vîntul trezeşte însă creţuri multe 
şi pripite, ce fug spre stînga. De cealaltă parte 
a apei, unde copăcei şi tufişuri înnăspresc până 
departe lunca joasă, deschisă pentru revărsări, 
se începe marele Ţinut de nenorocire şi umi¬ 
linţă al «iobăgimiî». 

La cellalt capăt al podului, chiar lingă co¬ 
cioaba brudarului care strînge crăiţariî sau «fi¬ 
brele» pentru arendaşul evreu, pornesc să urce 
pe dealurile de tină cleioasă Geoagiurile, Joa- 
jurile. 

Un Geoagiu, cel de sus, se află foarte departe, 
tocmai lîngă Alba-Iulia. între acela şi Geoa- 
giurile-de-jos pare să fie o legătură de coloni- 
sare. Acestea se desfăşură într’un lung şir aproape 
neîntrerupt de case pleoştite ; le acopere stuhul 
curgînd în şuviţe, un cerdac încunjurător se 
sprijină în pari de lemn, nesăpaţi şi nevăpsiţi, 
nuielele împrejmuiesc o biată curte tinoasă, 
care miroasă a sărăcie. De-a lungul drumului 
muiat de ploaia străbătătoare vin oameni nă- 

căjiţî, în porturi simple; femeile de pe aici nu- 
şî învălesc capul în cîrpa pestriţă de la tîrg, ca 
dincolo de apă, ci poartă frumos velitoarea de 
pînză sucită în jurul părului, ce se piaptănă susr 
cu uşoare cornuri pe margeni. 

Cel mai mult pămînt aici e al «Domnilor». 
Odată erau numai boierinaşi ungureşti, cu obi¬ 
ceiuri primitive şi cu cerbicia neînvinsă. în Gel- 
mar, stăpînul e până astăzi boierul făgărăşan 
Berivoi, trecut la Ungurie. Dincoace, proprietatea 
lui Kuun-Kocsârd, din neamul acelui, mort dă- 
unăzi, care, crezîndu-se de viţă cumană, a tipărit 
«Codex cumanicus», şi-a lăsat averea pentru 
scopuri culturale maghiare. El a dat sprijinul 
de nevoie gimnasiuluî unguresc din Orăştie,. 
iar în satul său chiar, el şi-a lăsat cîmpii şi ma¬ 
rele Castel pentru ca într’însul copiii Secuilor 
flămînzî să înveţe în brazda românească agri¬ 
cultură modernă. Institutul se înnalţă mîndru 
de-asupra căsuţelor din care ar dori să gonească 
Romînimea nesuferită: e păzit, închis şi lăcă- 
tuit. Lîngă dînsul se ridică o mare biserică un¬ 
gurească, calvină, şi, ca o ironie, băieţii Secui 
ai şcolii Ungurului-Cuman au săpat pentru bi¬ 
serica străină o prea-frumoasă poartă în stil 
românesc. La cîţiva paşi mai departe, întîlnim 
pe un trufaş domn cu cisme, şăpcuţă şi favorite 
de Budapesta, care trebuie să aibă vre-un ames¬ 
tec pe aici. Banca din Budapesta are o sucur¬ 
sală în Geoagiuri. 

«Pretura> arată pe o clădire nouă corbul Ţerii- 
Romăneştî ( care din stema Huniadeştilor, înru¬ 
diţi cu Domnii eî, a trecut în marca comitatului 
Unidoareî. Pe cărările satului, doi jandarmi trec 
cu baioneta strălucitoare, fără să salute. Unui 
Jidan venit din Galiţia îi trăsnise în minte gîn- 
dul de a întemeia o societate pe acţiuni pentru 
exploatarea nu ştiu căror mine. 

Şi, mai dăunăzî, se începuse lucrul la un mare 
sanatoriu pentru funcţionarii betegî de la căile 
ferate ungureşti. 

Sătenii cred că acea clădire trebuia să fie o 
cetăţuie. Şi, cum pănă şi la oaste eî se gîndesc 
la o vreme cînd n’ar mai fi străini printre dîn- 
şii, la o mare vreme românească, ei ştiu să 
spuie că acela care a oprit lucrul la cetate e 
însuşi regele Carol, prietenul împăratului, re¬ 
gele românesc căruia nu-î place să se clădească 
astfel de lucruri în mijlocul Romînimii sale din 
Ardeal. 

Regele Carol însă nu poate nici îndemna, 
nici opri la Geoagiu. Grija pentru aceasta o au 
înşişi aceşti săraci Romînî din căsuţele acope¬ 
rite cu stuf, şi numai prin ei se face ce se poate 
pentru apărarea neamului. Trei biserici, una 
singură unită, sînt ţinute din banul lor de ara¬ 
mă pentru îngrijirea sufletelor. O Bancă româ¬ 
nească a făcut ca sătenii să se poată desface 
de legăturile cu Banca din Budapesta. Un avo¬ 
cat romîn, dr. Marghita, care ne primeşte în 

frumoasa lui casă nouă, s’a aşezat între dînşiî, 
dăunăzî. Multă vreme se vor zbate ceî plătiţi 
pentru aceasta ca să facă din Geoagiul «jose¬ 
nilor» şi al «susenilor» un adevărat Algydgy, cu 
oameni vorbind ungureşte şi avînd conştiinţa 
că sînt Unguri. Deocamdată li poate ajunge că 
au pentru sine pe cîrciumarul evreu din jos, 
pe cel din sus şi toate cele vre-o treizeci de 
familii de Jidani cari iese la iveală cu cele mai 
bune case de piatră. Şi li poate ajunge iarăşi 
că pămîntul e al fundaţiei lui Kuun, al unei bă- 
trîne coborîtoare din alt neam de domni şi al 
unor Jidani, aciuaţi în cuiburile de uli prădal¬ 
nici ai altor Unguri, ruinaţi. 

Voia vre-unui «domn» din vremuri a suit sus 
pe unul din dealurile, din «predealurile» vecine 
un nou sătuleţ românesc al Geoagiului, lingă 
o baie de iod cercetată vara, care-i dă numele 
de «Feredeu». Te sui pe o nouă şosea şerpui¬ 
toare, supt păretele de humă vînătă şi de pă- 
mînt roşietec, tot aşa de cleioase, pe lingă mari 
stîncî de piatră pentru clădiri. Jos se desfăşură 
o minunată privelişte de livezi şi grupe de ar¬ 
bori peste care se înnalţă vîrfurile drepte, ţa- 
pene, triste ale unor bătrîni plopi uriaşi, din 
timpurile stăpîniriî magnaţilor. Peste această in- 
vălmăşală verde, hrănită de cursul grăbit al 
rîuluî de munte care se chiamâ apa Geoagiului 
după satul din care vine, se clădesc alte dea- 

lurî măreţe, de pe care civilisaţia a curăţit în 
mare parte pădurile. E prefaţa munţilor apuseni, 
şi prin curmătura aceia de la dreapta se merge 
spre Chel, şi de acolo la Zlatna minelor de aur, 
în toate părţile iarăşi, sînt numai Rominî. 

Feredeul e un sătucean nespus de sărac, trăind 
în bordeie afumate din vînzarea prunelor şi din 
lucrul tăierii lemnelor, aproape fără holde. în- 
tr’un fel de poieniţă frumoasă o dărîmătură pe 
stîlpî, cu fereştile golite, se chiamă că e şcoala, 
— o şcoală fără învăţător şi fără şcolari. Bise¬ 
ricuţa cu tumul de lemn, făcută la 1819, n’are 
preot, ci se ajută cu unul din Geoagiu. Ea se 
dărîmă pe încetul, iar venitul ei, de la o moară 
cu coperişurile roşii, ce se vede între copacii 
de jos, e cheltuit tot pentru leafa preotului şi 
a crîsniculuî bătrîn care ne întîmpină. 

Ne coborîm pe drumul şerpuitor, pe lîngă via 
căţărată pe plopi, — ca în Italia lui Vergii! — a 
unui sătean care poartă numele interesant de 
«Sîvu lui Elisei» sau Albu Iosiv. Mergem mai 
departe pe şoseaua ce vine dela Geoagiu, căutînd 
într’un creţ de dealuri satul Bozeşului, în pragul 
strîmtoriî spre Zlatna, lîngă altă apă iute, a Măzii. 

Sătenii plouaţi cari vin călări şi în căruţe 
spre bîlciul Orăştieî se opresc zgomotoşi la 
casa mare din margenea drumului unde un Ji¬ 
dan şi-a făcut circiuma : s’a aşezat într’o şură, 
lăsînd după uşa mucedă toiagul lui Avraam, şi 
acum pănă la o sută de mii de coroane, din 

muncă ţerănească, i-ar trece prin ghiare în fie¬ 
care an. Mai departe însă, meşteşugul de cîr- 
ciumar şi de boltaş îl face un ţeran. Acelaşi 
lucru se petrece la Băcăinţi. Pare că ai noştri 
s'ar fi lămurit asupra primejdiei căzute asupra 


Sebeşelul din jos al OrSştioI (după o veche aevarelă). 

lor şi ar voi s’o înlăture, ca fraţii lor de pe la 
Sălişte. 

Cînd ajungem între casele strîmtorate de în- 
nălţimî ale micului Bozăş, plouă stăruitor în 
noaptea foarte neagră. Un flăcăiandru curat şi 
vioiu ne duce prin cea mai lipicioasă tină sus, 
unde se ridică o biserică bună, stăpînind Ţi¬ 
nutul de o frumuseţă sălbatecă deosebită. La 

A’. Iorga. — Ardealul. 17 

lumina făcliilor cetesc vechi însemnări din veacul 
al XVIII-lea pe filele cărţilor bisericeşti care şi 
aici poartă stema Romînilor liberi, — bourul şi 
vulturul. 


IV. 

Spre Haţeg. 

începem o zi nouă în amestecul de zgomote 
al bîlciuluî care s’a deschis supt fereştile noastre. 
Albul gălbiu al hainelor de abâ, albul sinelit al 
cămăşilor femeieşti, negrul unor broboade, roşul 
din vrîstările catrinţelor şi şorţurilor şi străiţelor 
(traistelor) se preschimbă iute supt ochi. Maiu- 
rile pocnesc la pîrghia unde flăcăii cu pălăriile 
înverzite şi înflorite îşi cearcă rîzînd puterile. 
Musica de caterincă a panoramei desfăşură plîn- 
gător o horă după alta, momind uşor pe Mun¬ 
teni) cari intră hotărîţî şi tăcuţi în acest paradis 
al artei. Şi, pe cînd se dezbat pielăriile, lînăriile, 
doniţele, ciuberele, cofele, aduse de Moţi pe 
căluţii lor de munte, nimicurile Slovacilor am¬ 
bulanţi, hainele şi ce se mai duce sau aduce 
pe la bărătcile de lemn, carăle sosesc necon¬ 
tenit cu oaspeţi noi şi mărfuri nouă. 

Merg să văd biserica unită, o biată clădire 
veche, neîndeplinită, tocmai la capătul oraşului. 
Ca să ajung acolo, străbat cu greu stradele îm- 
bîcsite de lume care vinde, cumpără, soseşte, 

pleacă, şi mai ales cască gura. Calici cari în¬ 
tind cioturi de mîni şi de picioare, cerşind în 
numele «maicii» fiecăruia, cu tot felul de urlete 
pe nas, sînt aruncaţi la răspîntiî şi în margenea 
podurilor. Un Ţigan beat doarme ’n noroiu, fără 
ca sergenţii, «boactării» să se gîndească a-1 
ridica; de altminterea, sînt foarte puţini beţivi, 
în mulţime se văd şi tipuri curioase, venite de 
departe, ca negustorul dalmatin de bastoane de 
cireş, care şi-a pus în loc de fes 0 şăpcuţă de 
Jidan sau ca Italianul care-şi plimbă lădiţa cu 
bricege din care iese toate limbile, ca reclamă. 

* 

De la Orăştie poţi să te îndrepţi la Răsărit, 
spre Romos, unde, într’un sat în parte săsesc, 
e paroh d. Amlacher, care a strîns la un loc 
documentele privitoare la istoria Orăştiei, sau 
la marea comună a Cugirului, aproape un tîrg. 
Mai jos e Sebeşelul, unde pănă prin anii 1870 
era încă, într’o casă mare de cărămidă, mănăs¬ 
tire de călugări romîni. în jos pe cursul apei 
Orăştioara, care dă ’n Mureş lîngă oraş chiar, 
se află, în calea spre munte, satele Ludeştilor 
şi Costeştilor. 

Noi apucăm însă drumul spre Haţeg. Trenul 
duce într’acolo la amiazi, dar din el, fireşte, nu 
se vede nimic. Luăm deci iarăşi trăsura otelului, 
cu doi cai răbdători pe cari-i mînă un Ungur. 
Şi acesta vorbeşte foarte bine limba noastră, 
n’are nici-un fel de năcaz pe Romîni şi a luat 

chiar hotărîrea de a merge într’o bună dimi¬ 
neaţă la noi ca să se facă birjar într’un oraş mare. 

O bucată de vreme, drumul e tot acela care 
duce la Turdaş, printre vile, căsărmi cu in¬ 
scripţie germană, parcuri şi plantaţii. Necon¬ 
tenit se urmează prin tina cu ochiuri de apă 



Mănăstirea de la 8ebeşel. 


sătenii ce se întorc de la tîrg, ducînd unelte, 
cofe cu înflorituri arse, cîte un lucru de găteală. 
Carăle care li-au adus marfa merg încet, fără 
altă povară decît a beţivilor cari nu se maî pot 
tîrî pe urma rachiului jidovesc. 

în loc să cotim spre vechea reşedinţă a epis- 
copiior calvini, trecem înnainte printre lanurile 
umede şi pajiştile înviorate de ploaie în care 

verdele tînăr se amestecă cu zdrenţele plouate 
ale ierburilor uscate. 

Pe dealurile apusene de peste Murăş, a cărui 
cordea de argint scînteie încolăcită de pe înnăl- 
ţimea cîte unei culmi, se vede praful de case 
albe al Rapoltului, iar, de-asupra lui, pata mă¬ 
runtă a Rapolţeluluî: în amindouă, noi am în¬ 
locuit cu totul pe Saşi. în curind trecem prin 
satul vechiu românesc al Spinului, cu obişnuitul 
turn de biserică împrejmuit de cerdac. Parte 
din case au greoaie ţuguiurî de paie, dar altele, 
de modă săsească, cu cerdace răzimate pe stîlpi 
groşi, sînt bine clădite din cărămidă. Coperişul e 
mai mult de şindilă bună, une ori de ţiglă de cea 
nouă, cu desemnul fin şi frumos. Se văd şi îm¬ 
prejmuiri de piatră. O casă cum nu se poate 
mai bună are podoabe de tencuială în tricolor. 
Tricolorul flutura şi de pe pălăriuţa unuia din 
vizitiii de ieri, şi la visitele electorale ale d-lui 
Vlad dăunăzi trei sate au venit, aducînd cîte 
un steag, din alipirea cărora ieşia acelaşi tri¬ 
color, care în aceste părţi îndrăzneşte să apară 
şi să fîlfîie. 

Satele sînt foarte apropiate în aceste părţi. 
Acolo unde şirtil dealurilor de peste Murăş în¬ 
tinde o culme sfîrticată, ce se odihneşte de-asu¬ 
pra rîului, ca o fiară aţipită, linia ferată a creat 
un sat de case nouă, bune, locuite numai de 
Unguri, cari-1 numesc Piski. Iar dincoace, în 

marginea drumului, e vechea aşezăre romanească 
Simeria, ceia ce vrea să zică Sîntă-Măria, cred, 
într’un Ţinut ca acesta unde numirile după sfinţi 
nu sînt rare ca în alte părţî. Sînt puţine case, 
dar mari, bine acoperite cu ţigle, cu porţi în- 
nalte de lemn. în margine, o puternică maşină 
roşie se înnalţă din pajişte. «Asta e fabrica de 
auri, zice cocişul. 

în adevăr, aceste locuri cu înfăţişarea paşnică 
şi înflorită, de pare că ar fi pregătite numai 
pentru lina păşunare a turmelor, ascund în ele 
fierul tare şi aurul scump. Sîntem aproape de 
munţii Agatirşilor şi de sălaşurile Dacilor răz¬ 
boinici. 

La capăt curge Streiul, o apă uşoară, cu unde 
verzui, revărsată larg între cele mai frumoase 
zăvoaie de sălcii înfoiate, cu trunchiul modîlcos, 
de pădurici tinere şi de bogate păşuni. Pare un 
rîuleţ de podoabă care străbate parcul unui 
magnat. Dar pe undele puţine şi limpezi călă¬ 
toreşte o veche poveste măreaţă care atinge 
pănă astăzi inimile noastre: ea spune despre 
neamul neînfrînt al Dacilor, cei mai depărtaţi 
dintre înnaintaşii noştri, despre războaiele eroice 
cu cei d’intăiu ostaşi ai lumii, cu împăratul cu¬ 
minte şi stăruitor venit de peste Dunăre, de peste 
Mare, din cetatea stăpînitoare a lumii, ea cîntă 
despre visurile lui Decebal strămoşul, care şi-a 
cufundat comorile în această albie de prunduri 
şi a mers să se îngroape supt ruinele regatului 

său sfărîmat de un duşman ce nu se putea în¬ 
vinge. Au trecut o mie opt sute de anî înche¬ 
iaţi de la jertfa de sine a barbarului acestuia 
de la care ni vine neamul, precum de la Ro¬ 
manii biruitori porneşte limba noastră. Cine se 
mal poate mîndri pe acest pămînt cu un trecut 
ca acesta, ce se apropie de a doua mie! 

Amintirile Ungurilor stăpînî sînt aici nouă de 
mal puţin ca un veac. în malul apel verzi nişte 
case mari, obosite, dintre care una-şî poartă şi 
pe româneşte firma, în aceste cuvinte: «La 
cearda (crîşma) podului Simerii». Pe un părete 
vecin se văd urme de gloanţe. Mal în sus, un 
mic monument pomeneşte înfrîngerea de la 1848 
a răsculaţilor unguri, încunjuraţî de catanele 
împăratului aceluia care negociază acum la Viena 
cu coaliţia. Streiul lui Decebal spală întinsa li¬ 
vadă, veselă de verdeaţă proaspătă, în care s’a 
dat lupta. 

«Aici», zice Ungurul de pe capră, «a fost po- 
topenia cea mare, — potopenia cea mare». 

De aicî înnainte mergem tot prin valea Stre- 
iuluî, care se prinde în margenea satelor sau 
aleargă slobod peste întinderea verde, din care 
neîncetat răsar păduricile dese, grupele de co¬ 
paci răzleţi, plopii singurateci, vestitori de ne¬ 
norocire, după credinţa poporului. Nu se poate 
o mai mare bogăţie de verdeaţă veselă, pe care 
ploaia măruntă o tot înviorează, după lunga 
secetă de cinci săptămînî de zile. In fund încep 
a se zări munţii Haţegului, înhobotaţî de ne¬ 
guri. în stînga, înnălţimile urmează, purtînd pe 
ele, sus, sate: Rupaşul şi Sîntă-Măria de piatră, 
a cărei biserică albă se lămureşte foarte bine. 

în cale e acum Bacia, tăiată în două de 
Streiul pe care*l cutreieră raţe albe, fără nici-o 
evlavie pentru comorile bătrînului Vodă Decebal. 
E aici o curte boierească mare, care a adus după 
sine şi locuitori unguri. Dar cei mai mulţi săteni 

sînt Romînî, cu două biserici bune, care se în¬ 
făţişează una lîngă alta, răsărind cu turnuri roşii 
din pajiştea verde. Pe unele case se văd po¬ 
doabe de crengi făcute din tencuială. 

Batizul a primit dăunăzi o colonisare de Şvabi 
din partea unei Bănci săşeştî care cumpărase 
pentru acest scop aici, ca şi în alte două lo¬ 
curi, pămînturile scoase în vînzare. Se văd în- 
tăiu cîteva clădiri nouă, de administraţie, ale 
Statului. Apoi vine un şir de bune case româ¬ 
neşti, cu cerdace de piatră. Şvabii au mijlocul 
satului: una lîngă alta, din mijlocul unor curţi 
încă neorînduite, se ivesc albele căsuţe pătrate 
cu fereştile mari, strălucitoare de curăţenie; în- 
naintea uşii stau cosînd gospodine fără vrîstă, 
cu rochii albastre scurte, pieptare mici şi bro¬ 
boade închise pe cap. Bărbaţii sînt la lucru, 
copii nu se prea văd, după datina Şvabului. 
Biserica, mare, aruncă un turn dintre păreţii 
încurcaţi ai unei locuinţe încăpătoare, pe cînd 
bisericuţa răsăriteană se piteşte într’un colţ, si¬ 
gură că n’o va dărîma niciodată nimeni. Apoi por¬ 
nesc iarăşi Romînii, cu căpiţe rotunde de stuf 
lîngă mari case de cărămidă: a preotului e de 
toată frumuseţa. 

Cele două neamuri trăiesc deoqamdată bine 
laolaltă: femeile-şî spală alături rufele albastre 
şi rufele albe în apa Streiului, care călătoreşte 
în împleticiri leneşe printre marile sălcii ocro¬ 
titoare. Romînii deprind însă de la oaspeţii cei 

noi meşteşugurile care-i învinsese la început t 
lucrul cu caii şi maşinele, îngrijirea, precisia. 
Peste o sută de ani se va căuta urma Şvabilor 
din Batiz. 

Acuma înnălţimile sînt le dreapta, unde Sîn- 
Craiu înşiră lîngă o linie de arbori coperemin- 
tele-i de stuf. Lîngă el e Calanul-Mic, iar cel 
Mare e pe margenea drumului chiar. 

Pe un tăpşan de pietroaie negre, fumegă co¬ 
şurile înnalte de-asupra lungilor clădiri de lemn 
unde se alege şi se lucrează fierul scos din a- 
cest pămînt care nu dă numai holde. încă de 
pe vremea Romanilor s’ar fi lucrat aice, şi se 
arată săpăturile adînci făcute de dînşiî. Casele 
frumoase ale şefilor de lucrători de astăzi îţi 
stau în cale. 

De la această muncă bine răsplătită treci de-a 
dreptul la pacea săracă a vechiului sat Streiul. 
în vîrful unui suiş scurt se află biserica, de o- 
formă ciudată, mică, joasă, întunecoasă, cu cî- 
teva ferestruici neorinduite. Era să se dărîme,. 
mai ales după un foc care i-a ars cărţile, aşa 
încît acum o repară. Statul, care înţelege d& 
altfel foarte puţin rostul bisericilor noastre, a 
oprit orice schimbare, aşa încît mai poţi vedea 
sfinţii cari, în linii slabe, cu colori şterse, aco¬ 
păr păreţii: zugrăveala nu poate fi însă mai 
veche decît veacul al XVU-lea, cel mult al 
XVI-lea. Meşterii cari lucrează sînt mai mult 

Unguri, dar găsesc un sătean care cu multă 
bucurie mă duce la casa crîsniculuî, păstrătorul 
cărţilor rămase. El locuieşte o casă cu două în¬ 
căperi şi cu podul plin de porumbei, în faţa 
crîşmei Evreului care şi-a zugrăvit de-asupra 
uşii steaua legii sale. Omul nostru e foarte prie¬ 
tenos, şi nevasta lui, încă tînără, rîde într’una 
şi e foarte bucuroasă că poate fi de ajutor unui 
«domn» venit de aşa de departe. 

Portul bărbătesc e aici întru cîtva altul decît 
pe Murăş: pălăriuţă rotundă, pantaloni umflaţi 
şi un pieptar albastru, lung. Femeile se îmbracă 
numai în stofe proaste de la oraş. Şi faţa e 
deosebită. Am văzut la începutul drumului prin 
valea Streiului cîţîva bălani uscaţi şi cu faţa 
stropită de pistruie. Dar cei maî mulţi săteni 
au obrazul rotund, umflat, foarte oacheş, cu 
mustăţi supţiri pe care le poartă aplecate în jos. 

Bisericeşte, Streiul se ţine de marele sat Ruşii, 
care vine îndată, cu o biserică înnaltă, mai 
nouă. îi urmează cele două Bretii, ungurească 
şi românească, după neamul domnilor de pâmînt. 
Aceştia sînt astăzi doi Unguri (unul deputat, 
contele Toroczkay) şi un Armean. O parte din 
locuitori sînt Unguri, aduşi de proprietarii din vre¬ 
muri. Din sat se ating numai cele două crâşme, 
ţinute de o potrivă de Jidani, Aproape sînt cele 
două Gînţage, de sus şi de jos, şi Baţelarii, 
alcătuind un singur mare grup de locuinţe, pe 
cind la dreapta pe deal se zăreşte Maceul, ai 


www.dacoromanica.ro 



Porturi din Ţara Haţegului, la Bouţari. 

www.dacoromanica.ro 





272 ŢINUTUL. HAŢEGULUI 


cărui locuitori, vieri de meşteşug, ar fi aplecaţi 
la omoruri şi jafuri. 

Drumul e cu totul pustiu. Numai turme, vite 
răzleţe pasc lingă şanţuri; ciobănaşul ascuns în 
glugi primeşte supus revărsarea ploi! mărunte 
din cerul albicios, fără nicî-o nădejde de senin. 

Acum se văd pe deplin munţii din fund. în- 
naintea şirului celui mare, bine împădurit, se 
gîrbovesc dealuri rotunde, verzi, ca nişte moşi- 
roaie de-asupra marilor munţi. Un alt dealmare-şî 
întinde coama aspră în dreapta şi, arătînd spre 
dînsul, Ungurul nostru spune : 

— Peste dealul ăsta e Haţegul. 

Trebuie să-l suim întăiu,şi iată că vre-o jumătate 
de ceas străbatem, într’o urcare înceată, prin pă¬ 
durea de stejari şi fagi, cari răsar foarte deşi din 
ţârîna roşiatecă parcă ar fi plămădită din acel 
mult sînge care a curs în zilele celor d’intăiu ne¬ 
norociri ale apărătorilor pămîntuluî acestuia, în 
zilele căderii Dacilor. Şi cerul noros se încinge 
la apus cu o dungă de sînge ca un curcubău 
«le peire pentru oastea strămoşului Decebal. în- 
naintea noastră trec iute ciobani miţoşî, ca nişte 
aspre vietăţi ale pădurii, cară scîrţîie prelung 
supt ploaie, şi mi se pare că văd fuga pribe¬ 
gilor cruţaţi de fierul roman şi rătăcind acuma 
prin potecile de codru către sâlaşurile barbari¬ 
lor prieteni. Aici, nimic- nu este astăzi care să 
nu fi fost tocmai aşa pe vremurile Craiului cio- 


www.dacoromanica.ro 



PE 8TRElfT LA HAŢEG 


278 


banilor. Şi simt în sufletul mieu după atîtea sute 
de ani durerea acelor mîndri învinşi, cari n’au 
putut păstra nici limba pentru urmaşii lor şi cari 
au fost ponegriţi şi renegaţi de dînşiî în limba 
triumfătorilor. în numele zeilor păgînî cărora 
v’aţî închinat fără izbîndă, pace vouă, strămoşi 



De-a lungul apel. 


biruiţi, cari aţî lăsat ca o moştenire de neno¬ 
roc neamului ce a pornit de la voi, neamului 
care în preajma cetăţii lui Decebal nesupusul a 
iobăgit cu trupul pănă ieri ca să nu fie pe de-* 
plin slobod cu sufletul nici pănă în această zi, 
cînd vă pomenesc numele In taina cruntă a pă¬ 
durii voastre. 

Y. lor ga. — Ardealul. Jg 

II. 

Haţegul. 

Haţegul se vede acum prin ochiurile de ar¬ 
bori, la dreapta, sămănat într’o largă cîmpie pe 
care din toate părţile o încunjură munţii. Spre 
el ne coborîm printre vii şi căsuţe de munte, 
cu lungile coperişurî de şindilă neagră. Apoi pe 
strade foarte tinoase, tivite de la o vreme cu 
înguste trotoare de asfalt, vin case plăcute, clă¬ 
dite întocmai ca în oraşele noastre. Iflaî din fie¬ 
care ne pîndeşte cineva, iar într’una, privitoarele 
sînt două groase călugăriţe catolice. Ajungem 
într’o piaţă cu cîteva case care au două rîndurî. 
E mijlocul acestui orăşel de 3.000 de suflete. 

Am cerut tcocişuluî» un han creştin şi bun. 
Pentru aceasta el ne duce peste podul întins 
de-asupra rîuleţuluî la o căsuţă cu multe ganguri 
lungi şi întunecoase şi cu multe odăi, care sa- 
mănă a temniţă păzită de duhuri rele. Proprie¬ 
tarul, un Ungur, se laudă că nici-un otel nu e 
ca al lui, la care vin sara cei d’intăiu dintre 
fruntaşii romîni ai oraşului. Nu-1 cred în ruptul 
capului, şi decît să dorm în această mucedă dră- 
cărie creştină şi ungurească mă strămut la E- 
vreul care ţine otel cu două rîndurî în piaţă. 
Recomandaţia vicariuluî greco-catolic, păr. Radu, 
frate al episcopului de Oradea-Mare şi fost pro- 

fesor seminarial la Bucureşti, mă face să capăt 
una din puţinele odăi, care n’ar fi. avînd ploş¬ 
niţe. 

Fac o primblare prin ploaie şi noroiu pe tro- 
toarele tîrguşorului abia luminat, într’un tîrziu. 
Apoi plătesc petrecerea unuî cinematograf, al 
cărui exhibitor înfăţişează cavaleria romînă, su¬ 
ind dealurile mari de lîngă Bucureşti, fete ro- 
mînce jucînd cancanul şi strade din Bucureşti 
care se vor fi făcut după plecarea mea. E mult 
public, care se mulţămeşte. 

* 

Haţegul s’a ţinut de sigur pănă după anul 1300 
de Ţara-Romănească, stăpînă şi aici peste munţi, 
pănă la cel din urmă povîrniş al lor; după aceia 
el a fost pierdut pentru totdeauna. Un timp, 
Hăţeganiî, între cari erau şi boieri cari s’au un- 
gurit (Kendeffy, odinioară Cîndea), stăteau în 
dese legături cu Jiieniî Banului de Severin, de 
la cari cumpărau porci pentru bani buni cră- 
ieştî. Şi negoţul s’a stîns apoi ca şi legătura 
politică, şi tot mai mult orăşelul răzleţ s’a cu¬ 
fundat în neînsemnătate. Aşa cum este astăzi, 
el e însă mai mult al nostru. 2.000 de Romîni 
şi mai bine stau în faţa cîtorva Armeni, Ungu¬ 
rilor din cancelarii şi celor cîteva sute de Evrei. 
Ei au un vicariu unit, un protopop ortodox, 
două biserici, avocaţi, o bancă şi unii negustori 
bogaţi. 

O rază de soare mă deşteaptă în odaia de 
otel evreiesc, unde cu luminarea aprinsă m’am 
păzit de locuitorii obişnuiţi ai acestor încăperi. 
Este iarăşi lumină în ceruri, unde vîntul de 
noapte a lucrat harnic mînînd norii strînşî în 
valuri spre culmile muntelui. Acesta se desco¬ 
pere pănă la acele vîrfurî încă îmbrobodite de 
o negură care pluteşte încet de-asupra zăpezilor 
proaspete. E o adevărată primăvară, care va 
ţinea numai o jumătate de zi, un zîmbet tre¬ 
cător înnaintea morţii care vine. 

Acum văd mai bine piaţa, care e nouă, abia 
de cîteva zeci de ani în vechiul tîrguşor româ¬ 
nesc al căsuţelor de lemn înnegrit. Printre 
acestea merg la cele două biserici, care sînt 
de o potrivă de înnoite, în stilul catolic (la cea 
neunită îngeri sculptaţi se desfac de pe catapi- 
teazmă). Cîteva însemnări trimet pentru biserica 
neunită, cea mai veche, în veacul al XVIIl-lea. 
înnainte de a o avea, Romînii se închinau la 
acea biserică pe care în veacul al XVII-lea încă 
aii smuls-o Calvinii, răzînd dăunăzî pănă la cea 
mai mică urmă de zugrăveală care mai rămăsese. 

Altceva nu mai e de văzut în Haţeg decît 
negrele adăposturi de ţerănime care pănă astăzi 
alcătuiesc partea cea mai românească a lui. 
înnainte de a pleca spre Dănsuş şi Grădişte, 
locurile care păstrează încă în piatră amintirea 
vremurilor eroice, primesc cu bucurie invitaţia 


www.dacoromanica.ro 





DE LA HAŢEG LA GRĂDIŞTE '277 


de a mă strămuta în frumoasa casă a părintelui 
şi fraţilor geologului Popovicî-Haţeg, cari au 
iin loc de frunte în viaţa românească a oră¬ 
şelului. 


DI. 

De la Haţeg la Grădişte şi la cetatea 
luî Decebal. 

Un stăpîn de birjă romîn, Nemeş, ni-a trimes 
cu trăsura pe un tînăr Secuiu, gros în cap, alb 
în păr, cu ochii, urechile, nasul abia începute 
şi aproape fără limbă : băietanul dă răspunsu¬ 
rile, în ungureşte, fără să se întoarcă spre noi, 
cu un graiu ca al purcelului tînăr. De la el nu 
voiu afla multe despre ţara aşa de nouă şi plină 
de interes în care intrăm acuma. 

în stînga, Streiul primeşte o apă limpede şi 
vioaie care lunecă din munte printre desişurile 
de răchiţî. I se zice, după datina românească 
de a lega în acelaşi nume rîul şi locul de că¬ 
petenie pe unde trece: apa sau valea Dănsu- 
şului. între dînsa şi depărtatul Streiu se întinde 
un strălucit luminiş de cîmpie mal mult goală 
de sate y care se văd înnălbind însă de jur îm- 
prejur r unul lîngă altul, pe margenile lui. Nu 
cunosc un amfiteatru maî frumos decît acela 
care se desfăşură de la Dănsuş înnainte în această 
uşoară lumină trecătoare a soarelui de Sep- 

tembre târziu. E într’adevăr raiul pămîntesc al 
păstorimiî luî Decebal bătrînul, vrednic sa-i as¬ 
cundă curţile, comorile agatirsice şi cetatea de 
lemn apărată prin vitejie. 

Cel d’intăiu sat ce se întîmpină în margenea 
uşoarelor înnălţimî roşietice din dreapta, unde 
cercul se prelungeşte prin dealuri blînţie, e Far- 
cadinul sau cele două Farcadine. Multe case ro¬ 
mâneşti, dintre care unele au zidurile şi stîlpii 
de cerdac din cărămidă bună; cele maî multe 
înfăţişează însă şiruri de bîrner groase jprinse la 
colţuri, copereminte lungi de şindilă şi curţi ti- 
noase, care se par înguste de mult ce se gră¬ 
mădesc în ele şurile, grajdurile, coşerele de 
porumb, grămezile de coceni şi clăile de fîn. 
E un fel de umilă înstărire în aceste locuinţi 
negre, cu totul lipsite de înfăţişare şi, cu atît 
maî mult, de podoabe. Se mai văd unele colibi 
de săraci care-şî înnalţă cu sfială coperişul de 
paie clădite aşa încît samănă cu o căciulă cam 
hîrşită. Ici şi colo, se vede cîte o casă înfrumu¬ 
seţată cu florile din faţă sau cu verdeaţa ce i 
se suie pe stîlpi. Pe o poartă de ^cărămidă care 
duce la o dărîmătura cetesc un leat din veacul 
al XVIII-lea. Aici şi în vre unul, două din satele 
vecine nu lipseşte nici ţerănimea golaşă cu tai¬ 
niţele ei dălăbăzate. 

i 

în Farcadine sînt şi curţi boiereşti, locuinţe 
de «domni*.. Unul din ei e o domnişoară din 

familia Lonyay, fiica fostului ministru-preşedinte 
unguresc şi sora aceluia care a luat, fără a se 
jnnălţa, pe văduva arcbiduceluî Rudolf. Aici 
ţeranii noştri ar fi avînd traiu bun, căci «doamnei* 
străine îi place a îmbrăca portul nostru şi a ni 
juca danţurile, ca un sport mai neobişnuit. 

Făcărdineniî cu «domni» pe vremuri poartă 
pălăriuţa mică obişnuită. Sînt însă mai mult ne¬ 
meşi în cele două sate, familii româneşti de 
frunte din vremurile stăpîniriî muntene sau ale 
judeţelor româneşti care apărau, supt condu¬ 
cerea unui Iancu-Vodă din Huniedoara, graniţa 
ameninţată de Turci. Aceştia au acasă diplome 
împodobite, care se încadrează şi se expun cu 
mîndrie pe păreţiî căsuţei de ţară, ei au nume 
cu răsunetul unguresc, apucături mîndre în salut 
şi vorbă, conştiinţa unei superiorităţi, adevărate, 
ei poartă pălării cu margenile mari răstoarse şi 
une ori îşi sucesc cavalereşte, în sforicele lungi, 
dirze, mustăţile negre. Totdeauna nemeşul ţine 
să fie deosebit de vecinul său, fostul iobag, care 
se închină cu umilul «Măria Ta». 

Tuşchia-de-jos urmează cu biserica ei în alt 
stil decît acela, cu cerdac, din împrejurimile 
.Orăştieî: peste o clădire pătrată se ridică un 
turnuleţ cuminte, al cărui coperemînt mic se 
ascuţeşte la vîrf într’o pălăriuţă triunghiulară, d6 
şindilă neagră. La dreapta, Tuşchia-de-sus, se 
ascunde în desişul livezilor sale. 

De aici înnainte duce un drum mai lung. 
Primăvara unei singure dimineţi şi-a chemai pe 
florile uscate şi ierburile tinere vrăbiile cioro- 
variţe, fluturii albi şi galbeni cari îmbrăţişează 



NemeţI din ZAicanll Haţegului. 


strîns cîte o floare întîrziată, codobaturile albas- 
tre Care înfloresc în mişcări iuţi lanurile negre 
de umezeală. Ba chiar, lîngă un gard viu pre¬ 
sărat cu fructele brumate ale porumbrelelor s’a 
rătăcit o strălucitoare găinuşă sălbatecă, gonită 

de frigul din pădurile înnalte şi care-şî caută 
aici o ascunzătoare călduţă. 

într’un fald de vale cauţi Dănsuşul. Un stîlp 
în cele trei colori ale Ungariei dă singur nu¬ 
mele oficial «Demsus». Aici nu mai este deprin¬ 
derea numirilor în două şi trei limbi. Şi, dacă 



Aceiaşf biserică. Pe din năuntru. 


cercetezi prin sate, afli că notarul din casa cea 
frumoasă e Ungur, precum în multe locuri, pînă 
la Sarmisagetuza lui Decebal, birăul însuşi e 
Ungur, colăcit anume pentru aceasta. 

Dănsuşul are o şcoală cu cerdacurî şindrilite, 
care va fi fost o curte de «domni». în altă curte 


www.dacoromanica.ro 





DE LA HAŢEG LA GRĂDIŞTE 
' * 


288 


locuiesc slujbaşii «Măriei Sale» alişpanuluî însuşi. 
Maî este şi o a treia, care-şî adăposteşte încă 
«domnii». Nu lipseşte nici circiuma Evreului, 
ce se aţine la margenea drumului, vînzînd în- 
tîiu vinars şi apoi cîte ceva alta. Pe ulicioarele 
strînse între garduri vil se grăbesc în urma 
trăsurii ciobănaşi şi ciobăniţe cu feţele albe, 
supţirl. în curţile de pruni şi d’innaintea uşilor 
vezi femei voinice care culeg sau torc din furcă: 
ele poartă pe creştetul capului două corniţe de 
lemn, aplecate spre ceafă, de-asupra cărora, 
cînd iese prin vecini sau pleacă la drum, îşi 
aştern marea velitoare albă. Maî departe, la Gră¬ 
dişte, femeile încep a-şî împestriţa portul cu 
cel bănăţean, şi în locul corniţelor ele au spre 
ceafă o tichiuţă roşie de piele cu înflorituri ca 
şi ale cojoacelor ce le înfăşură. 

Lumea românească şi străină nu vine însă la 
Dănsuş pentru a vedea elegantele cu corniţe 
sau Curţile de «domni» unguri. Peste casele cu 
coperişurî mari, pe o mică înnălţime, se iveşte 
un ciudat turnuleţ de dărîmăturî sure, care e 
al unei biserici fără păreche în toată Romînimea. 
Pănă şi Secuiul îşi descleaştă fălcile groase şi 
guiţă în graiul său de purcel tînăr: «A Romai 
templom», — biserica romană. 

Treci printr’un cimitir risipit, cu cruci de lemn 
pentru al noştri şi cu monumente de piatră şi 
fler pentru străini. Te împiedeci într’o piatră, 
pusă drept şi mîzgălită pănă sus de creşterea 

distrugătoare a muşchiului. Are litere romane, 
şi pare să vie din foarte vechi timpuri. Cînd te 
uiţi mai bine însă, vezi că e numai un joc de 
cărturar latinist, căci în acest mormînt fără în¬ 
grijire se odihneşte preotul românesc «Bizantius 
Maciou, parochus densusiensis», adecă Vizantie 
din Maceu — satul din sus de Haţeg — preot în 
Dănsuş,— mort la 1857. în acelaşi stil epigrafio 
se pomeneşte şi o fiică a lui, moartă peste puţin, 
la şeptesprezece ani. Şi mormîntul unui teolog 
din sat e împodobit cu aceiaşi erudiţie preten¬ 
ţioasă. 

% 

Spiritul care a îndemnat la alcătuirea acestor 
neaşteptate jucării e acela care pleacă din 
monstruoasa şi grosolana grămădire de bolo¬ 
vani şi de pietre romane răzleţe care e biserica 
din faţă, în ea vezi stîlpi strîmbi pe margenile 
faţadei, vezi pietre lucrate, străbătute de găuri, 
care par să vie de la uşori, vezi alte lespezi cu 
săpături care li fac un cadru şi care arată să fi 
fost dezlipite de la morminte. Supt coperiş şi 
la turn sus, se rînduiesc zimţi de cărămidă care 
se deosebeşte foarte viu din cenuşiul trist al 
bolovanilor prinşi între ei cu tm ciment tare. 
Fereşti înguste sînt săpate la altar şi pe păre. 
tele din stînga, de-a lungul unor lespezi tăiate. 
O rotunjime de bolovani înseamnă altarul. La 
dreapta bisericii de astăzi începe a se ar cui un 
nou părete pietros, rupt în mijlocul lui. Şi zidul 
de împrejmuire, alcătuit în acelaşi chip, e pră- 

vălit aicî, pe cînd în faţă şi la dreapta el se 
înnalţă în toată întregimea luî. 

Dacă intri în biserica totdeauna întunecoasă, 
te găseşti în faţa unul uriaş horn răzimat pe 
patru stîlpî de bolovani năruiţi, în care sînt 
prinse mal multe pietre cu inscripţii foarte bine 
păstrate. Pe una din ele se ceteşte numele de 
Longinus, ceia ce aminteşte pe acel nobil prieten 
al lui Traian şi viteaz ostaş a Romei care a 
perit prin trădare în ajunul căderii năprasnice 
a regatului Dacilor. 

Menirea acestei clădiri se vede de afară prin 
chipul Maicii Domnului zugrăvit foarte bine în 
colori palide de-asupra uşii de lemn care poartă 
crucea. în vîrful turnului, ultima lespede greoaie 
e străpunsă de patru punte ce formează altă 
cruce. în cuprinsul văruit al bisericii se mal 
desfac ici şi colo chipuri de^ sfinţi, tot aşa de 
vechi ca şi cel de la intrare; unul ţine în altar 
O inscripţie slavonă. Şi afară, pe arcuirea ruptă 
se mal văd chenare şi urme de figuri în acelaşi 
stil. Ele sînt neîndoielnic din întâia jumătate a 
veacului al XVI-lea şi cu mult mal vechi decît 
biata catapeteazmă stîngace pe care a lucrat-o 
popa Simion zugravul la 1789. 

O biserică de piatră, şi una astlel zugrăvită, 
n’au putut-o înnălţa, din sărăcia lor lucie, să¬ 
tenii noştri, cărora nici nu li s’ar fi îngăduit 
pe acele timpuri ale iobăgie! să-şi facă o altfel 
de cetate. Ctitorul trebuie să fi fost un boier 

mare de «dincolo», un Domn sau un neam dom¬ 
nesc pribeag din aceleaşi părţi libere ale Ţerii- 
Romăneştî. Şi el trebuie să-şi fi săvîrşit lăcaşul 
de închinare pe acel timp de la 1500 la 1550 
cînd se zugrăviau astfel de chipuri şi cînd îm¬ 
podobirea prin chenare roşii de cărămidă în 
zigzag intrase în obiceiurile meşteşugului de a 
clădi al Romînilor. 

Pe atunci însă, această Ţară a Haţegului adă- 
postia pe fata înstrăinată a unui Domn româ¬ 
nesc mort în lupta pentru stăpînire, pe Zamfira 
lui Moise-Vodă, care s’a măritat de trei ori, pănă 
la bătrîneţe, după nemeşi unguri. Ea a făcut, 
nu departe de aici, mănăstirea Prislopului, şi i-a 
dat un întins domeniu din care făceau parte 
satele vecine Farcadinul şi Tuşchia. Pe aici erau 
deci moşiile care o ajutau să se mărite aşa de 
bine şi aşa de des. 

Ajungi astfel lesne la părerea că Zamfira a 
zidit şi această biserică, care va fi fost o mă-, 
năstire, precum dovedesc adausurile zugrăvite 
din a dreapta şi acel mare zid de împrejmuire, 
în stare să oprească orice duşman. Materialul 
şi l-a luat din acele dărîmături ale cetăţii lui 
Traian, ale Ulpiei învingătoare, de unde atîta 
sărăcime şi-a cules bolovani şi pietre cioplite 
pentru căsuţele lor de munte. Carăle «Doamnei 
de Romîn» vor fi cărat aice tot acest pietriş 
ales, toate aceste lespezi netede, aceşti stîlpi 
negri, aceste chipuri grosolane de lei, în totul 

asemenea cu acelea care se văd la scara casei 
parochiale din Grădiştea însăşi. Inscripţia luî 
Longin fu luată împreună cu celelalte şi jert- 
velnicul în care e prinsă va li înlocuit la înce¬ 
put altarul, care se pare a fi înnădit. 

Archeologiî cred însă altfel. Numele luî Lon¬ 
gin, vecinătatea Ulpieî Traiane, amintirile stră¬ 
vechi ce se deşteaptă aici de pretutindeni îi 
farmecă într’atîta, încît eî lasă la o parte groso¬ 
lănia fără păreche a clădirii, întrebuinţarea de 
pietre săpate la temelie, pe cînd părţi de căpe¬ 
tenie sînt bostăngite din cei mai urîţî bolovanii 
eî nu se opresc nici asupra amestecului de in¬ 
scripţii la hanul cel hîd din mijloc, nici la lipsa 
de orice material scump, cînd aproape e dealul 
«Marmurei», unde se sapă într’una de la Romani 
încoace, nici la goliciunea de orice podoabe. 
Li trebuia ca aici să fi fost monumentul pus de 
Traian întru amintirea prietenului său Longin. 
Şi, pe cînd Sarmisagetuza lui Traian şi Decebal 
s’a prefăcut în pulbere prădată de cine a voit, 
acest lăcaş al rămăşiţelor lui Longin trebuie să 
fi rămas aproape neatins, păstrat până astăzi în 
această formă ocrotitoare a religiei creştine, îm¬ 
bălsămat în farmecul neînvins al legii nouă 1 

Pe o carte din biserică, tatăl preotului Vizan- 
tie a scris -«Darurile şi pedepsele* ce a primit 
de la Dumnezeu, binecuvîntarea cu paisprezece 
copii, moartea a nouă din ei «pe dreapta mea», 
«pagubele» şi «pîrile» de la vrăjmaşi, cu o mare 

duioşie de bătrîn ţeran. Acest bătrîn e începă¬ 
torul neamului Maceilor din Dănsuş, al Densu- 
şenilor, care a dat ştiinţii române pe Aron şi 
Nicolae, fiii lui Vizantie, şi pe d. Ovidiu Den- 
suşianu... Şi e ca o ironie că din acest neam de 
ţeranî din Ardeal a putut să se ivească omul 
care, între toţi tinerii de astăzi, e acela care 
iubeşte mai puţin Ardealul şi pe ţeranî, adecă 
leagănul său şi strămoşii săi chinuiţi pe brazdă. 

Cînd ai lăsat Dănsuşul în urmă, ascuns între 
livezi afară de ciudatul vîrf tocit al bisericii sale 
— romai templom — eşti pe unul din pripoarele 
ce încunjură marele amfiteatru liber De jur îm¬ 
prejur ochiul urmăreşte satele mărginaşe, de la 
Farcadin pănă Ia Cîrneştî, cu cele nouă bise¬ 
rici care se înşiră una după alta ca lebedele 
fpe un lac, învîrtindu-şi albele gîturi de turnuri, 
în fund, stau munţii în şir, cu movilele supuse 
în preajma lor, fiecare împărat cu scutarul în 
faţa sa. Săpat de două cufundături care ascund 
în ele iezeruri liniştite, Rătezatul îi stăpîneşte 
pe toţi cu stînca Iui ninsă. Iar în margine, la 
stînga, un nor mare de zăpadă pare a pluti în 
largul cerului albastru; e culmea Parînguluî, 
mai marele Rătezatului însuşi, care nu arată mai 
mult decît această albă cunună de neauă deasă, 
în fund, unde arborii se ţin in şir dealungul 
unei lunci udată de apa îngheţată a Rătezatului, 
aqolo e Grădiştea, unde s’a sfîrşit Decebal şi 

N. larga. — Ardealul. 19 


www.dacoromanica.ro 



290 ŢINUTUL HAŢEGULUI 

împărăţia luî şî de unde a pornit stăpînirea, 
pănă în Dunăre, a celor treî Dacii romane, în¬ 
temeiate de Traian. 

Deocamdată ne coborîm în valea care cu¬ 
prinde marele sat Peştiana, cu o biserică în stil 
ca la Orăştie. Femeî învelite în alb bat rufele 



Drum pe R&tezatul 


cu maiul într’o puternică apă de munte ; apa 
«Peşceniî». Copii trec găngurind o «bună ziua», 
ungurească, învăţată la şcoala de Stat şi cu 
care-şî pocesc limba, ca noi, ceşti din România, 
cu cbonjururile» şi «bonsuarurile» noastre. 

Ieşind din Peştiana, ai crede că ai şi ajuns la 

Grădişte, aşa de aproape e linia munţilor şi 
dunga copacilor ocrotitori. Dar mai străbat! încă 
timp de peste o jumătate de ceas lunga şosea 
din margenea lanurilor, şi numai pe urmă, din¬ 
colo de bisericuţa frumoasă de la Breaza, ce-ţ! 
răsare în stînga, eşti pe locul unde s’a hotărît 



Amfiteatrul din Grădişte. 


acum două mi! de anî, care e limba pe care 
vom vorbi-o, care e sufletul care se va sălăşlui 
în trupul nostru tracic, care vor fi prieteniile 
şi duşmăniile noastre faţă de multele neamuri 
ale lumii. 

Aici iarăşi duhul străbunilor celor mai vechi 
stăpîneşte singur, în marea linişte a munţilor 
care pare că nu cunoaşte desfăşurarea acelor 

nimicuri de închipuire omenească ce sînt veacu¬ 
rile. Uite ciobanul acela bătrîn, cu faţa boţită, 
vicleană, cu părul lung pieptănat în miţe şup- 
ţirî unse, cu sarica grosolană şi cu înnalta Că¬ 
ciulă pe care şi-a întors-o pe dos: acela trebuie 
să fie unul din pileaţiî, din căciulariî nobili aî 
lui Decebal, care merge în tabăra romană as¬ 
cunsă între arbori pentru a cere cruţare împă¬ 
ratului străin, în numele atîtor mii de comaţi 
din popor, cu pletele lungi atîrnînd a supunere. 
Pe un car ce lunecă în neştire, dus de boii cu 
coarnele lungi, boii «sarmatici» ai lui Ovidiu, 
o femeie cu velitoare peste coarne, alt vechiu 
semn de nobleţă de sigur, toarce lin din furcă, 
simbol al unei zeiţe dacice. Săteni cu pălăriile 
mari, cu cămaşa albă largă, dar cu iţarii strimţi, 
calcă brazda supt opinca cu multe nojiţe aspre, 
arînd. Copii cu faţa hotărîtă dau în lături vi- 
teje de pe margenea ogorului umed. Şi, cu cîfc 
înnaintăm spre locul luptei celei mari şi jertfei 
sfinte a vieţii fruntaşilor cari au băut otrava în- 
nainte de a se mistui în flăcări înnaintea îm¬ 
păratului nemilostiv de peste munţi, Dunăre şi 
Mare, în cerul însuşi se săvîrşeşte o prefacere. 
Zîmbetul de soare se stinge tot mai mult jn 
neguri triste, grele. Vîntul de munte suflă aspru, 
încărcîndu-se parcă de o veche amărăciune ne¬ 
potolită în trecerea lui asupra mormintelor nea¬ 
mului îndărătnic, cu soarta aspră. 

Lîngă circiuma unui Jidan, plină de feţe pa¬ 
lide, galbene, cu ochii mici şi umerii obrazului 
ieşiţi în afară, o sîrmă pusă, cu multă cheltuială, 
de archeologii Ungariei stăpîne, încunjură un 
cîmp de gropi din care răsar numai ici şi colo 
dinţi de piatră sură, grămădită strîns în legătura 



Cetatea Colţet. 

unui ciment ca fierul. Pe ulicioare triste se în¬ 
şiră case în care lemnul negru porneşte de la 
clădăriî mari din aceiaşi piatră cenuşie. Curţile 
n'au alte împrejmuiri decît aceleaşi grămezi pie¬ 
troase. Trăsura face hopuri pe un amestec de 
bolovani. Din şanţurile de pe margine, din mo¬ 
vilele tăiate de drum iese lr iveală tot colţi de 

aceştia — aproape e cetatea Colţului sau a Colţei, 
— după altă ruină — cari pătrund, răzbat, sfâşie 
pretutindeni. Ici şi colo înnălbeşte piatra unui 
stîlp ca să sprijine cerdacul unei cocioabe. Eşti 
ca într’un mare cimitir răscolit, în care morţii 
sînt două neamuri străvechi, care s’au încăierat, 
s’au zbuciumat de moarte, s’au frînt, s’au ucis 
şi s’au ars, pentru ca la urmă, după o sută de 
anî de trecătoare stăpînire a celui mai puternic, 
să rămîie acest vălmăşag de pietre pe care le 
atingi cu sfiala ce te cuprinde cînd calci pe 
osul omenesc. 

Aici a fost Sarmisagetuza, apoi Ulpia Traiana, 
cu palate, cu basilicî, cu băi şi amfiteatru, ori- 
cît de scăzute în barbarie, dar întipărite cu pe¬ 
cetea de mărire a neamului roman. Acuma ai 
această risipire cenuşie, cîte o aşchie de mar¬ 
mură care se duce la Museul unguresc din 
Deva, al «comitatului Hunyad», sau la episcopia 
românească din Lugoj, cîte un ban coclit, cîte 
un mosaic ieften, ştîlpî în cerdace supt stuf. 

Şi tot Dacii au învins, stăpînii vechi cari s’au 
zvîrcolit supt lanţe şi au sîngerat de săbii. Tot 
ei prin puterea neînfrîntă a vitejiei lor şi a sfin¬ 
tei lor răbdări! 

Căci iată, Daci adevăraţi, Daci noi de peste 
două mii de anî, Daci purtînd ca un trofeu 
graiul Romei spulberate, Daci sînt aceşti săteni 
de aice cu faţa aşa de aspră şi de închisă, cu 
firea aşa de tăcută, cu deprinderile vechi de a 


www.dacoromanica.ro 



DE LA. HAŢEG LA GBĂDIŞTE 295 


întoarce oricui cu ceia ce ţi-a făcut: plată dreaptăj 
şi nu răzbunare, cochiu pentru ochiii şi dinte 
pentru dinte». Iată opincile, iată iţarlî sprinteni, 
iată cămaşa albă, zeghile grele, saricile miţoase, 
căciula greoaie, înnaltă, umflată, ca o cunună. 
Iată avîntul cu zgomot, pănă şi la acei copii 
cari, strînşi laolaltă în curtea şcolii, înnalţă la 
fiecare trecere a noastră un «sărut-mîna», care 
sună ca un strigăt războinic. Faţă de Roma 
a cărei eternitate a perit în pulbere, ciobanul 
dac s’a ridicat din ţernă, şi-a durat iarăşi bor¬ 
deiul de lemn, s’a aşezat în el cu datinile sale 
neatinse şi stăpîneşte pănă astăzi în umbra 
uriaşă a Rătezatului. 

Localnicii ştiu să-ţi mai spuie de un drum 
sălbatec prin codru spre culmea, la care poţi 
ajunge numai călare, unde sătenii din Mferia 
stau răzleţi, fără legături cu vecinii cei mai de 
aproape, cu ţesăturile lor roşii, opincile lor răs- 
frînte, graiul lor apăsat, în care capră se zice 
«coapră» şi casă «coasă», cu turmele lor, cii 
ura lor împotriva oricărui domn şi stăpîn, care-i 
face să strige în chiote cînd se apropie de dîn- 
şii tîrgoveţul: «Huiu! mă, ţipă negreaţă în sat». 
Şi cîte altele nu se pot strînge aici pentru a 
vădi acelaşi adevăr de neclintită trăinicie a Da¬ 
cilor. 

Spre sară, mai merg, cu găzduitorul mieu 

prietenos, protopopul Muntean, spre Zăicanî, 
satul lui Zaic, în valea din dreapta. De amîn- 
două părţile te strîng pădurile, şi satul însuşi 
se ridică pe culme. îl locuiesc tot nemeşi, cu 
pălării mari, mustăţi lungi, diplome în părete 
pentru numele lor eroice ungureşti» O femeie 
îmbrobodită în tulpanul negru nemeşesc sare 
pîrleazul strigîndu-ni cît ştie în ungureşte, limba 
nobilă: «bună-ziua». Parohul unit e şi el un 
nobili fost învăţător la şcoala de Stat, cu limbă 
ungurească, dar totuşi de cîtva timp aplecat spre 
cetirea cărţilor noastre. O glumă asupra neme- 
şieî e primită în acest cerc de ţerani mîndri, 
cu vorba iute, destul de rece. 

Şi Grădiştea şi Zăicanii şi Haţegul se ţin de 
diecesa unită a Lugojului, care e destul de a- 
proape. Mergînd tot mai departe de această în¬ 
gustă vale dacică, ajungi la Poarta de fier prin 
care se trece în Banat, care e, în toate privin- 
ţile, o altă ţară. De acolo au sosit prin anii 
1440 acele roiuri de Turci prădalnici, ispitiţi 
de bogăţia Saşilor din oraşele Ardealului, pe 
cari i-a întîmpinat odată tocmai aici la dreapta 
Zăicanilor, unde se vede monumentul amintitor, 
cu un topuz de fier ţintat, Iancu-Vodă, voinicul 
romîn pe care l-au dăruit Ungariei şi Creştină¬ 
tăţii aceşti nemeşi ai noştri din margine. Pe 
vechiul drum al raitelor turceşti trec acum cară 
purtînd săteni mărginaşi, cete de Bănăţeni cu 

căciulile ţuguiate şi legături roşii la opincă, oa¬ 
meni frumoşi cari se drăgostesc de untul dru¬ 
mului lung cu fete rumene. Cu moda de îmbră¬ 
căminte a Banatului a pătruns aici şi meşteşu¬ 
gul gospodăriei cu puţini copii, luat de la Sîrbî. 

Şi acum ne întoarcem în noapte prin satele 
de la stînga, cu corn de lună înnălbind dru¬ 
murile şi casele, care se desfac pe cerul de 
miază-noapte, tot plin de nouri 'vineţi. O sin¬ 
gură oprire la un han, unde Secuiul chiamă 
năcăjicios pe un Zevedeiu, care strigă, furios 
pe o Susană, totul pentru nişte ştreanguri ui¬ 
tate —, şi sîntem în Haţeg, unde ne aşteaptă 
prietenii din Casa bătrînului Popovici. 


IV. 

Pe valea Jiiuluî. 

Pe o nouă ploaie urîtă pornim spre Petroşani. 
Cu trăsura ar trebui două zile; trenul duce în 
patru ceasuri, în care se numără şi opririle ne- 
slîrşite pe la cîte o staţie de mîna a treia unde 
se înnădesc şi se desfac vagoane de marfă. 

Gara Haţegului nu e în Haţeg, ci departe în 
sus, acolo unde Rîul Morilor, care udă oraşul, 
se uneşte cu apa, cam tot aşa de mare, a Stre- 
iului. Treci, timp de aproape jumătate de ceas, 
prin frumoase locuri sălbatece, între înnălţimi 

care lasă loc pentru apa răpede ce se scoboară 
în clocote, şi pentru linia nouă, albă a drumului. 
Un sat îşi ridică biserica veche la o răscruce, 
între pomii livezilor. Calea spre gară se desface 
în stînga, ţintind, se pare, o uriaşă stîncă, aco¬ 
perită cu copaci rari. I se zice muntele Oriei, 
şi pe vîrf un colţ de zid roman se mai vede, 
arătînd unde stătea cetăţuia de strajă a legio¬ 
narilor, în punctul unde munţii Dacilor se aple¬ 
caţi spre şesul înverzit. Cînd ai crede că te 
opreşti în această piedecă, linia drumului îi 
înfăşură picioarele pietroase, şi printre alte mor¬ 
mane roşietece pătate de verdeaţa săracă atinge 
clădirea umilă a gării —, care, servind două. 
locuri, le poartă pe amîndouă pe firma sa un¬ 
gurească. 

Prin curtea înnegrită de cărbunele de la Pe¬ 
troşani şi prin încăperile înguste ale staţiei, abia 
vezi cîte un rebegit de diac unguresc. încolo, 
tot săteni de-aî noştri, cu cojoace, sarice, su¬ 
mane negre cu fireturi. Vorbesc tare şi drept 
cu oricine. Pe noi ne întreabă dacă am luat 
bilete, apoi de unde venim şi prin ce locuri stăm. 
Văd un ciudat păstor cu părul roşu ca focul şi 
cu o barbă mică ascuţită, care pare un drac 
ce vrea să samene cu Hristos. O nemeşoaică 
legată la cap cu bariş negru şi cu ghetele puse 
în traistă ni vorbeşte dulce, oferindu-ni struguri 
mărunţi, de viţă de-a noastră. 

Trenul urmează valea, foarte îngustă, a Stre- 
iuluî, care străluceşte din cînd în cînd în inele 
rupte, până ce în sfîrşit se pierde cu totul,. în¬ 
ghiţit de adîncimile văilor ce se sapă tot mal 
adine în munte. în dreapta, o bucată de ,timp 
înnălţimile sînt maî joase, deschizînd drumuri 
spre amfiteatrul Grădişte! pe care-1 acopăr acum 
negurile. Din a stînga însă, uriaşele moşinoaie 
stîncoase se urmează învălmăşit, fără păduri care 
să le înveşmînte, fără sate pe coasta lor scri¬ 
jelată de zbîrciturî încremenite şi de lungi dîre 
sîngeroase. Carpaţiî sînt aici neprietenoşi şi 
măreţi în singurătatea lor săracă. 

Numai jos se ivesc cîteva sate, pe care le 
atinge linia. Cel d’intăiu e Băieştii. Numele vine 
de la Baie, mină, şi în adevăr prin toate col¬ 
ţurile stînca dă din adîncurile ei bogăţie. Prin 
aceste părţi sînt o mulţime de sate maî nouă, 
cu numele mîntuit în eşti şi-enî, care se adaugă 
pe lîngă numele satului mai vechiu de unde 
au pornit locuitorii cei d’intăiu: Pietroşenii în¬ 
seamnă oamenii veniţi din Pietros, Livezenii 
cei ce au plecat din Livadea. Satul are case de 
lemn şi bisericuţă cu vîrful turnului ţuguiat. Din 
ce în ce mai mult stăpîneşte tipul locuinţii de 
bîrne groase, goale, pe care numai rare ori le 
acopere tencuiala văruită sau numai varul curat. 
Coperişurile de ţigle sau de asbest sînt rare : 
de obiceiu şindila neagră acopere uşor şi destul 
de trainic. 

Calea se lărgeşte puţin, şi eşti la satul Puiu, 
cii biserica de piatră goală, care se pare veche. 
O clipă soarele se arată din pînza albă a no¬ 
rilor răriţi, apoî, pănă în sara pripită, pănă în 
noaptea foarte neagră cade cea mat mucedă 
din ploile de jale ale toamnei. 

Acuma arborii răsar din toate părţile într’o 
luncă frumoasă, care la soare trebuie să fie ve¬ 
selă, cu atrta verdeaţă ocrotită de răcoarea mun¬ 
telui. De aceia poporul i-a zis Livadea, şi e în 
adevăr o livadă bogată. Apoî trei stîncî cu creş¬ 
tetele apropiate privesc de sus la o vale adînc 
scobită, în care ard tnuşunoaie negre, ca nişte 
jertfe barbare uitate de cete fugare. Pănă la 
satul Crivadieî se văd din loc în loc aceste fu- 
megărî ale fundului dintre înnălţimile greoaie, 
aspre şi pleşuve. 

O statie mare arată locul unde e satul Meri- 
şor. Şi acesta e prăvălit într’un cazan jos, cu 
căsuţele-i de lemn şi biserica răzleaţă. Şi aici 
din toate părţile ameninţă losfopanele uriaşe de 
piatră sură, care sîngeră din toate surpăturile, 
crăpăturile şi tăieturile ei. La Merişor a fost 
dăunăzi o nedeie, unul din acele tîrguri de munte 
care adună pe toţi ţeranii din împrejurimi. A- 
eeştia nu se prea văd pe drumurile singuratece 
ce se desfăşură depărtişor, mult mai jos decît 
linia. Dar în staţii apar căciulele largi, zeghile 
şi saricile pe care le poartă oameni cu faţa 

foarte oacheşă, pu părul negru deosebit de stră¬ 
lucitor, cu nţustăţile şi barba rare, de o frumu- 
seţă greoaie, adormită. Se văd şi femei rătăcite 
printre xlînşiî, în ţoalele lor ca pămîntul, aco¬ 
perit^ cu cîte o bucată de postav vrîstat, care 
li |ine loc de umbrelă: au părul pieptănat jos, 
;şî se înfăşură cu o velitoare albă care li ascunde 
.şi bărbia. 

Baniţa e numită de bună seamă după vre-un 
Ban, dintre ceî mici ai vechiului Ardeal, care-şi 
va fi avut reşedinţa aice. Staţia următoare e Pe¬ 
troşanii, căruia nu numai firma gării ci şi cea 
maî mare parte din ceî vre-o 8.000 de locuitori 
ai săi îi zic Petrozseny. 

Din clădirile cele mari şi multe ale gării te 
afli în mijlocul unei aşezări omeneşti cum sînt 
acelea din America-de-Nord, prin locurile unde 
o mare bogăţie a ieşit la iveală chemînd la sine 
pe doritorii de cîştig răpede şi pe muncitorii 
cari primesc munca cea mai grea pentru plata 
cea maî mare. Biserică a catolicilor, biserică 
nouă, mare a Romînilor ortodoxi, veche biseri¬ 
cuţă de lemn de pe la 1800, biserică unită cu 
zugrăveli de Smigelschi, şcoli de unde zbu¬ 
rătăcesc copii de tîrg, sporovăind ungureşte. 
Nicî-un mare oficiu public, căci Petroşanii nu 
sînt un oraş, ci numai un «nagy kozs£g», o 
«comună mare». Nici parc, nici sală de teatru, 
nici*bibliotecă populară. Aşa ceva nu se aude 

pe aici, unde Jidanii cei bogaţi se unesc cu Ji¬ 
danii cei săraci pentru a stoarce cărbunele pă- 
mintului din acele două dealuri depărtate şi tot 
odată şi cîteva mii de muncitori unguri, slovaci, 
boemi, romîni de aice — dar puţini —, romîni 
de la Săcărîmb şi Orăştie, pe unde se culege 
aur, şi pănă şi turci. Pe departe sînt case mari 
pentru coloniile lor; în margine vezi căsuţe cu¬ 
rate pentru cîte o gospodărie deosebită. Dar 
miezul tîrguşorului îl alcătuieşte o stradă largă 
în care tina se tot supţiază Cu apă: de o parte 
şi de alta, prăvălii proaste scot la uşi şi la fe¬ 
reşti mărfuri ieftene şi rele; cele maf multe ta¬ 
ble aii în forme ungurite nume evreieşti de o- 
bîrşie nemţească: Fischel Vogel,—amfibiu care 
şi zboară şi înnoată, dar nu piere, simbol al nea¬ 
mului său, care mînîncă şi ce e în pămînt şi ce 
e în văzduh şi ce e în apă —, mi s’a părut cel 
mai interesant. Femei legate la cap, lucrători 
în haine de oraş, Secui cu pălării înnalte şi fi¬ 
returi albastre pe scurteica neagră, — toate hai¬ 
nele şi feţele din lume se văd prin colţuri, pe 
cînd mulţimea cea mare a locuitorilor lucrează 
chinuită în pămînt la cărbunele negru care um¬ 
ple de duhoare aierul umed. 

De jur împrejur se înnalţă nămilele munţilor 
fără păduri, cari sparg norii cu culmile lor 
golaşe. De o parte e Părîngul, cu vîrfurile cele¬ 
lalte două: Cîrja şi Mîndra. De alta, începe-Reţea 

urmat de Vîlcan şi apoi de Straja, locul de 
pîndă asupra hotarului. Pe acele locuri, sămă- 
nate cu cruci de lemn supt acoperişuri de şin- 
dilă spartă, patima de cîştig a litfelor lumii n’a 
gonit vechea viaţă de ticnă senină a ciobanului 
pletos şi miţos, care-şî mină oile pe plaiuri. Şi 
în acest iad negru al «Petrozsânylor» îl mai vezi, 
mergînd încet pe căluţul împovărat de desagi 
sau răzimat de un zid murdar, privind cu ochi 
mari liniştiţi la acest mare zbucium urît, care 
lui i se pare zădarnic, la această pripită des- 
poiere a firii de toate darurile şi frumuseţile ei 
pentru ca să vie apă la moara cîtorva Jidani, 
pretutindeni pribegi. 

Hotarul nu e mai departe decît şase kilome¬ 
tri. Unde se sapă o strîmtoare între munţi, « 
satul ardelenesc al Vîlcanului şi pasul Vîlcan, 
prin care Jiiul românesc de la Lupeni, unit cu 
cel unguresc, care se trece aici la Petroşani pe 
un podeţ al căii ferate, — intră în România. La 
alt pas, al Surduculuî sau al Păiuşului, ţinteşte 
frumoasa şosea netedă care vine din ţară ca o 
solie de muncă şi de dultufă, ca o dovadă de 
simţ ales pentru frumuseţă. 

Lupenii au şi ei gropi de cărbuni, dar, pe cînd 
la Petroşani se lucrează cu banii Jidanilor, cari 
au gonit o mică societate braşovenească de 
concurenţă, dincoace capitalurile sînt franceşe. 

Aici a& rămas şi mal puţin! din vechi! locuitor! 
romînî. Nimic nu mă chiamă într’acolo, şi, cînd 
cele d’intîiii luminî se aprind la depositele mi¬ 
nierilor, iea& trenul de întors spre Haţeg, — uşu¬ 
rat ca de o grea povoară de oboseală, de ne- 
mulţămire, de stricăciune şi decădere omenească. 


«ST. lorga. — Ardeal l. 

Toată noaptea vîntul s’a vînzolit cu norii şi 
ploaia a picurat din streşini, îngropînd vara în 
cîntecul ei de jale. Dimineaţa se lămureşte slabă. 
Negurile fumegă pe munţi, unde ninge. 

De la Haţeg, pe o altă vreme decît aceasta, 
se poate vedea biserica veche a Prislopului. 
Ieaî drumul Inidoareî, şi de la Silvaş, singurul 
sat ce întîmpini, o cărare pe care nu pot sui 
trăsurile* apucă spre colţul de munte unde Dom-, 
niţa Zamfira şi-a zidit lăcaşul de pomenire. Chi¬ 
liile călugărilor aii durat pănă în vremea lui 
Iosif al II-lea, cînd le-a atins osînda acestui îm¬ 
părat, rostită împotriva tuturor mănăstirilor de 
supt Carpaţi, socotite ca adăposturi ale duşma¬ 
nilor Unirii şi politicii religioase a Curţii faţă 
de Romîni. Astăzi a rămas numai biserica, de o 
formă neobişnuită în aceste părţi, dar foarte cu¬ 
noscută la noi, cu un turnuleţ străbătut de fe¬ 
reşti prelungite. Ea s’a dres de mai.multe ori, 
şi ar fi cu totul curăţită de cărţile vechi şi de 

manuscriptele cu legătura prinsă în zalele vea¬ 
cului al XV-lea. Dar mormîntul Zamfirei, înti¬ 
părit cu slove apusene, formînd o inscripţie 
latină, s’a păstrat pănă astăzi în ctitoria fiicei 
pribege a Domnului ucis. 

Trenul duce la Inidoara în vre-o trei câă- 



Biserioa Prislopului. 

suri, suind înnapoi pănă la Piski şi de acolo co- 
borînd paralel cu suişul, prin valea Cerneî. 

în partea întăiu a liniei, întîlnim locurile văzute 
acum cîteva zile în drumul liber cu trăsura. De 
supt Orlea, cu fărîma ei de ziduri îndoit mile- 

nare, care-ţî strigă ca un rămas bun din ţara 
depărtaţilor strămoşi dacici, un drum drept duce 
îndată, la Ruşi, a cărui bisericuţă cu turlă orăş- 
tiană se vede chiar în margene. Tot aşa îţi 
iese înnainte şi turnul jupoiat al bisericii din 
Streiu, oblojită de şchele. La Calanul-Mare treci 



Monnîntul Domniţei Zamfira la Prislop. 


pe lingă coşurile înnalte, atingi apoi cel Mic 
sau Feredeul, Baia Calanului, ai îndată biserica 
şvăbească a Batizuluî, căsuţele de la Bacia şi 
te afli supt clonţul de lut de la Piski, lîngă un 
monument amintitor al luptei de la 1848 şi în 
sfîrşit într’una din cele mai mari staţii de legătură 
ale Ardealului. 

De la Piski o linie laterală pleacă' la stînga 
încovoindu-se uşor pănă atinge rîul Cerna, care 
se varsă pe aici în Murăş. în alte timpuri, ar fi 
o apă mai limpede, dar pe acest bielşug al ploi¬ 
lor în munte, Cerna, «Neagra», e un mare pîrău 
noroios, care se zbate destul de grăbit printre 
sălciile dese cu largul frunziş de argint, care-i 
păzesc zburdălnicia tulbure. De la podeţul pe 
Cerna, trenul apucă în jos, spre izvoarele apei 
care stăpîneşte acest Ţinut din apusul Ardealului. 

înfăţişarea ţerii e aceiaşi ca pe la Streiu, în 
drumul spre Haţeg. Numai toate sînt în mai 
mic: mai joase dealuri de lut, mai puţină apă 
între copacii mai strînşi, sate mai rare şi mai 
mici. Dar, altfel, aceleaşi mirişti de săcară, ace¬ 
leaşi porumbiştî uscate şi aceleaşi copereminte 
de şindrilă sau de ţigle, scoţînd din mijlocul lor 
o biserică albă, curăţică, cu turnul ca la Orăştie. 

Se pare că în timpuri a fost pe aici o puter¬ 
nică populaţie ungurească venită din părţile 
Bălgradului, poarta pe unde stăpînirea străină 
a intrat în Ardeal. Acuma Ungurii se mai află 
în patru sate: linia caută să atingă două dintre 
ele: Cristurul Cerneî şi Peştişul (de sus şi de 
jos). Celelalte două sînt mai departe: Hăşdatul 
şi Răcăşdia. Unguri însă va să zică săteni de 
limbă românească, de veşmînt românesc, cari 
merg încă la o biserică calvină. 

De jur împrejurul cetăţii de odinioară, cople¬ 
şită de nemeşie şi iobăgie, se întîlnese urme 


www.dacoromanica.ro 



SPIRE INIDOARA 


318 


■din vechea Ungurime, moartă pentru totdeauna. 
Şi numele de sat străine au căzut din întrebuin¬ 
ţare: Telekul e Teliuc, Felsb-Telekul Fîşteliuc. 
Pănă şi numele lor de familie sînt răsbotezate 
pe româneşte, şi eî le spun tocmai aşa : Sze- 
renyi e Săreniu, Budai, Budău şi, aşa mai de¬ 
parte. Dar mare parte din locuitorii acelor sate 
sînt şi de legea noastră : la Cristur văd astfel una 
lîngă alta două biserici purtînd alături crucea 
noastră românească şi steaua calvină. 

Pe alocurea, biserică reformată nici nu mai 
este, şi cea românească uneşte astăzi pe toţi 
sătenii; la Nădăştia s’au întors la ea şi nemeşii, 
cari poartă frumoasele nume româneşti de Tincă, 
Bughiul. 

Dar şcoala de Stat lucrează învierşunat pentru 
a trezi o conştiinţă străină în acei cari vin 
dintr’o altă viţă şi pentru a strivi pe a noastră 
la cei ce-au fost Romînî din vechi timpuri, cu 
toată întîmplătoarea nemeşie şi urmările ei. 
La gara care trîmbiţează firma maghiară de 
«Cserna-Keresztur», întreb pe un băietan care 
priveşte trenul: care e numele satului. 

— Cserna-Keresztur, 

— Nu ăsta. Doar e sat românesc! 

— (Mai încet:) îi zic Cristur. 

— Tu eşti Romîn. 

- Ie. 

— Apoi de ce-i zici ungureşte ? 

— Aşa trebuie. 

-i— Cum, trebuie ? 

— Trebuie, musai. 

Şcoli româneşti nu prea sînt în aceste încun- 
jurimi ale Inidoarei; ele lipsesc cu totul, şi 
une ori şi bisericile, în partea de sus a Cernei, 
unde locuiesc în cătune răzleţe Pădurenii buni 
şi înceţi, cu mintea întunecată. Dar s’ar înşela 
şi ar plînge degeaba lacrimile sale acela care 
ar socoti că din cea mai strîns înfrînată şcoală 
de Stat poate să iasă altceva de cît meşteşugul 
ieften de a zice «bună ziua», «bună sara» şi 
«mulţămesc» pe ungureşte acelor cari au faţă de 
domni. Chiar Ungurii romanisaţi învaţă înnapoi 
numai atîta cît să poată rupe cîteva vorbe cu 
cîte un Ungur străin, care-şi ştie limba. Căci 
totdeauna va hotărî în astfel de lucruri felul cum 
vorbesc din vechiu cei mai mulţi locuitori ai 
unui Ţinut. 


II. 

Inidoara. 

După Peştişuri trenul se opreşte în staţia 
«Vajda-Hunyad», ceia ce înseamnă Hunyadul 
Voevodului, al marelui Voevod ardelean, într’un 
sens marelui Voevod al Romînimii, al crînce- 
nului înfruntător de păgîni care a fost Ioan Corvin 
al cărturarilor, Iancu-Vodă al ţeranilor noştri 
dintre cari s’a ridicat, Iancu-Vodă din Sibiiu al 

creştinilor supuşi din Balcani, cari şi pînă astăzi 
îl cîntă în tînguirile lor slave. E iarăşi un loc 
de evlavie al neamului, unul pe care-1 cercetăm 
prea puţini şi în care ar trebui să venim zilnic, 
şi cel de dincoace şi cel de dincolo, din Ro¬ 
mânia lui Carol I-iu, pentru ca să mărturisim 
astfel necontenit înnaintea duşmanilor, cari nu 
voiesc să creadă sau cari se silesc să uite, că 
«Hunyady Jânos», grănicerul regatului unguresc, 
nemeşul, Banul de Severin, corniţele Bistriţei, 
Voevodul Ardealului, căpitanul general al Ţeriî 
Ungureşti, ţiind locul de rege, în sfîrşit tatăl 
Craiului Matiaş, Ungurul cel mare, n’a fost de- 
cît feciorul lui Voicu Valahul care se zicea urmaş, 
prin dragoste tăinuite, al Voevozilor munteni 
şi pentru aceia purta în scut corbul Ţeriî-Ro- 
măneştî, păzit de cornul lunii cu steaua. 

De mult, era aici lîngă Cerna tulbure, lîngă 
măruntul pîrău al Zlaştiuluî, cu numele vechiu 
moştenit de la Slavi, un cuib de ţerănime lup¬ 
tătoare, gata să apere hotarul împotriva năvă¬ 
litorilor ce sosiau din pasul lin al Banatului. 
Aveau, drepturi pentru ostenelile lor, şi regii li 
recunoşteau o nobleţă pe care n’o căpătau 
iefţen. Dintre aceşti ostaşi cu căciula în cap, 
opjncile în picioare şi arcul pe umeri s’a ridicat 
Iancu, spre cel mal mare viitor pe care l-a avut 
între străini un Romîn, un ţeran al nostru din 
Ardeal. S'a bătut, lungi ani de bărbăţie, la 
Poarta de fier a Ardealului, care ar fi fost de 

lut fără vitejia lui, apoi la izvoarele Ialomiţeî 
muntene, lingă Vlad Dracul din Tîrgovişte, în 
sfîrşit pe cîmpii de luptă ai Balcanilor, pănă la 
Vama, în vederea Mării Negre, unde i-a perit 
regele, pentru nebunia lui uşuratecă, luînd cu 
dînsul şi biruinţa oştirii creştine. Şi în pragul 
bătrîneţei moartea l-a atins şi pe dînsul, dar nu 
acasă, în cetăţuia lui de pe Zlaştiu, ci departe 
în corturile de supt cetatea Belgradului sîrbesc, 
d’innaintea căreia el făcuse să fugă un Sultan, 
unul din cei mai mari pe cari i-a avut Turcimea. 

Cetăţuia lui a crescut şi s’a împodobit cum 
neam de neamul lui nu visase, în ceasul cînd 
tînărul Matiaş, fiul eroului romîn al Creştinătăţii, 
ajunse rege peste Unguri. Un vestit rege, care-şi 
amintia de virtuţile tatălui, dar de sîngele un¬ 
guresc al maică-sa, Elisabeta Sălăgeanca, şi, de 
fapt, vedea mai mult decît orice ţintele mîndriei 
sale neînfrînate. A vrut Boemia, a vrut Viena, 
şi le-a avut, a vrut Ţara-Romănească şi a primit 
jurăminte goale, a vrut Moldova şi s’a întors 
în fugă ducînd cu el darul ascuţit şi multă vreme 
dureros al săgeţii lui Ştefan-cel-Mare. Nici el, 
măreţul Craiu, încunjurat de scriitori italieni 
cari vorbiau latineasca bună a Renaşterii, de 
pictori italieni aşa de mari, ca Filipprno Lippi, 
de Curtea bogată şi trufaşă a soţiei sale de bă- 
trîneţă, Beatricea, fiica regelui din Neapole al¬ 
bastra, şi el a murit aiurea decît cetăţuia arde¬ 
leană unde o cămăruţă i-a fost leagănul. în de- 

părtata Vienă împărătească s’a desfăcut sufletul 
luî, care se deşteptase în acest unghiu sălbatec 
de Romînime, între căciulariî pletoşî aî părin¬ 
telui său, Voevodul. 

Cetatea, împodobită de Matiaş prin meşterii 
luî străini, vestiţi în lume, cu fereşti gotice, cu 
uşi încadrate în piatră sculptată, întocmai după 
felul obişnuit în clădirile lui Ştefan-cel-Mare în¬ 
vingătorul, se vede îndată străpungînd norii de 
ploaie cu turnurile ei ascuţite pe care o res¬ 
tauraţie pretenţioasă a tot învîrtit curcubeie cu 
colorile Ungariei. Odată era vorba să se aşeze 
aici pentru vînătorile de vară nenorocitul archi- 
duce Rudolf: atunci ar fi avut un rost chel¬ 
tuielile mari ce s’au făcut pentru a căptuşi ruina,, 
care se cuvenia să rămîie ruină, cu strălucirea 
ţiglelor, basalturilor, auriturilor, sticlăriilor nouă, 
cu bogăţia stemelor şi podoabelor de odinioară. 
Aşa însă, o astfel de prefacere, în material nou, 
pretenţios şi vulgar, e ca şi cum s’ar fi gîndit 
cineva să îmbrace în rochie de bal, din vremea 
ei de alminterea, scheletul unei împărătese 
moarte de mult. 

Străbatem, trecînd peste lungul pod umblător 
aruncat de-asupra adîncimii unde curge Zlaştiul, 
lungul şir de încăperi mari şi mici din care se 
alcătuieşte cetatea. Vedem odăile regelui Matiaş, 
de unde privirea cuprinde toată valea Cernei 
pănă la Munţii Apuseni, supt linia, colţurată în¬ 
drăzneţ, a cărora curge Murăşul, sala lungă a 

cavalerilor, şi unele şi cealaltă restaurate, prin- 
tr’o restaurare trufaşă budapestană care a gonit 
de aici stafiile măreţe pe care le cauţi îttnainte 
de toate. Alte sale însă au rămas încă locuite 
de amintiri, cărora li plac zidurile scormonite, 
frescele şterse de timp, din care se descopăr 
feţe frumoase, zugrăvite de pictorul italian, şi 
rîndurr de slove colţurate. Dar nici în aceste 
încăperi, împărăţia trecutului şi a poesieî nu va 
fi lungă: o parte din păreţi a fost jupuită de 
fresce, care aşteaptă în cutii să fie trimese la 
Pesta, de unde vor veni altele, nouă-nouţe, în¬ 
tocmai ca acestea. O sală uriaşă cuprinde cea 
mai mare parte din castelul lui Matiaş, pe lîngă 
care se mai deosebesc puternicul turn Neboisa 
şi înnăditura principelui Gabriel Bethlen, care 
voise să pregătească astfel un adăpost vrednic 
pentru soţia de neam mare ce-şî adusese din 
Apus, Caterina de Brandenburg, Crăiasa Cătă¬ 
lina a Ungurilor. Din acele ziduri moarte ale 
sale! uriaşe pare că-ţî mal vin încă şoptiri des¬ 
pre vechile solii ce au venit în faţa marelui rege, 
şi între care erau mîndril boieri al lui Ştefan 
însuşi, prieten înnainte şi după biruinţa sa asu¬ 
pra Ungurilor. 

Şi astăzi stau de jur împrejurul cetăţii cu şan¬ 
ţurile buruienoase căsuţe româneşti, cu lungi co- 
perişurî ţuguiate şi cerdace de umbră. Prin astfel 
de case oraşul se prelungeşte pănă departe. în 

ele stau vre-o 2.800 de locuitori din neamul 
nostru. Ei au doi protopopi (protopopia neunită 



e nouă), două Bănci cu rosturi deosebite, Cor- 
viniana, lingă monumentul ce poartă corbul hu- 

niadic şi Ardeleana, care, hiijlocind pentru grîne, 
goneşte jidănimea din sate; eî au avocat romîn 
şi un riric, cu mult prea mic cerc de inteligenţă 
romanească. Guvernul nu vrea să li îngăduie o 
casină — aşa încît au numai un birt unde se 
adună, pe cînd casina ungurească se ţine la Ro- 
mînul din Bretia «.Bretyan Miklds» —, dar s’a 
înjghebat o bună reuniune de cîntări. Ceia ce 
e frumos şi ar trebui imitat şi aiurea e că 
această reuniune cîntă şi la biserica, mai nouă, 
a neuniţilor şi la cea veche, care e astăzi în stă- 
pînirea «greco-catolicilor*^ în cea d’intăiu un 
hotariu regesc înstrăinat, Bonts, care s’a împuşcat 
-dăunăzî, a impus ca icoană un scîrbos tablou 
de vestit pictor unguresc, care înfăţişează pe 
Isus dus în giulgiu jidoveşte de o grămadă de 
Evrei, de sigur buni patrioţi maghiari. 

Cealaltă are o însemnătate deosebită şi trebuie 
să se numere printre cele mai vechi monumente 
de artă românească în Ardeal. Negustorii Com¬ 
paniei greceşti, cuprinzînd şi Romînî, au în- 
nălţat-o la 1634, cum spune inscripţia, care s’a 
păstrat încă, pomenind şi numele celor doi pro¬ 
topopi de atunci. Candelfele de argint de la ico¬ 
nostas sînt tot din acea vreme, şi una a fost dă¬ 
ruită de un Sluger de la Munteni. Aceiaşi zu¬ 
gravi de la 1634 au împodobit şi catapiteazma 
şi toată biserica. Chipurile şterse ale sfinţilor 
s’au stricat şi mai rău după nenorocita ideie de 
a chema un Jidan ca să le tămînjească, după 

un sistem special, cu uleiu. Turnul cel puternic 
de la intrare e adaus de curînd, ca şi pridvorul. 
Erau odată numai un naos şi un pronaos, des¬ 
părţite prin stîlpî cari sprijină un turnuleţ scri¬ 
jelat, acoperit astăzi cu veche ţiglă înnegrită. 
Clădirea e aşa de bine făcută, încît ea poate să 



Aceiaşi bisericii pe din năuntrn. 


mai ţie multă vreme fără să se atingă temeiu¬ 
rile ei. 

Chiar lîngă cetatea lui Matiaş Craiul, cu bro¬ 
boadă tricoloră, se înnalţă uriaşele coşuri ale 
unei topitorii de fier a Statului pe lîngă care 
cea de la Calan e numai o jucărie. Piatra de 
fier se aduce din Ghelmari, spre care duce pentru 

aceasta o linie ferată deosebită. Ici şi colo se 
află în jurul oraşului, pănă în margenea pădurii, 
aşezări de lucrători ocupaţi la această mare 
muncă metalurgică. Numai în Inidoara se află 
vre-o 2.000 de Unguri, de Slovaci unguriţî, de 
Italieni cari deocamdată se dau şi ei drept Un¬ 
guri, şi de alte lifte pe care cîştigul le ţine aici. 
Primarul, bunul bătrîn Dănilă, e încă în fruntea 
comunei cu majoritatea de alegători romînî. Dar 
în strada tinoasă, cu case fără nici-un stil, care, 
ca la Petroşani, face mijlocul oraşului, se simte 
viaţa nouă a străinătăţii; cîte un lucrător ispitit 
se pierde pentru neamul nostru, iar negustorimea 
trînteşte, de hatîrul celor mai bănoşi, firmă un¬ 
gurească, ca d. Bretyân Miklos. Şcolile sînt un¬ 
gureşti, şi copiii cari le mîntuie trec la gimna- 
siul, la şcoala reală, fireşte ungureşti, din Deva 
apropiată. 

Urmăm cursul Cernei, ce freamătă supt aceleaşi 
sălcii dese pentru a vedea un sat din împreju¬ 
rimi, Teliucul. De la o vreme drumul îngust e 
strîns între ciudaţii păreţi ruginii-negricioşi, ca 
tămînjiţî cu sînge, de unde ciocanele muncito¬ 
rilor desfac piatra de fier pentru a o trimete prin 
vagonetele unui drum direct la Calan. Teliucul 
are şi el o sumă de frumoase case ungureşti şi 
la capăt amestecul sărăcăcios al caselor de modă 
veche, în care stau ai noştri, ţiindu-se mai mult 
cu cărăuşia într’un Ţinut aşa de sărac. în hanul 

de la drum zbiară săteni cu mantale de abâ şi 
cu pălăriuţi ungureşti răsfrînte drept pe lingă 
fund. Biserica, înnoită, e încă din veacul al 
XVIII-lea, şi însemnările de pe cărţile de slujbă 
dau nume de obîrşie vădit ungurească, pe lingă 
altele frumos româneşti ca Zăvoian, Hîrban : nu¬ 
mele de botez se pune nemeşeşte, ungureşte la 
sfirşit. La întorsul, înnălbit din cînd în cînd de 
luna ce călătoreşte prin norii vineţi, întîmpinăm 
şiruri de cară ale pădurenilor tăcuţi cari aduc 
spre casă, pentru hrana în timp de iarnă, cu¬ 
curuzul căpătat prin zeciuială din cîmpiile mu- 
răşene pe care le-au lucrat în sama «domnilor»- 

I. 

Spre Deva. 

Chemarea de la usina de fier trezeşte odată 
cu ziua într’un lung urlet care modulează în 
coşurile înnalte o arie sălbatecă. 

De la Inidoara pănă la Deva se poate merge 
cu trăsura întorcîndu-te la Piski pentru a în- 
nainta cîţîva chilometri pe linia cea mare, spre 
Apus. Drumul cu trăsura cruţă încunjurul şi 
lunga aşteptare în acea gară măreaţă a tuturor 
răbdărilor. Ajungi în vre-un ceas şi jumătate, 
dar plăteşti pentru aceasta aproape cît se iea 
de obiceiu pentru o zi întreagă, patru florini. 
Mai ales cînd eşti «boier din Ţara-Romănească», 
speţă de oameni pentru care toţi otelierii din 
Ardeal, de la Jidanul patriotic pănă la Romînul 
accentuat şi cu numele de botez pus la sfîrşit, 
au o îngrijire deosebită. 

In dimineaţa foarte rece luăm strada prin care 
se iese din oraş, pe la «Dima Nikulae», «Here- 

tik A.» şi alţi Maghiari tot aşa de neaoşi. Şo¬ 
seaua se .desfăşură drept înnainte pe lingă apa 
Cernei şi linia căii ferate, unde o locomotivă 
singură lunecă după sălcii pufăindu-şi fumul 
în urmă. Femeile din Peştiş, îmbrăcate ungu¬ 
reşte cu toatele, — tulpan pe cap şi rochie scurtă 
de lînă cu flori, — se întorc de la tîrg unde au 
adus merindele de fiecare zi ale locuitorilor. 
Cîte un lucrător trece cu şăpcuţa pe ceafă. Din¬ 
tre ai noştri cu port românesc, văd numai un 
moş cu pletele rare în vînt şi un bărbat tînăr 
care-şî duce încet în car nevasta bolnavă, cul¬ 
cată pe perna înflorită, supt caţaveica de blană. 
Mulţi Romînî din aceste părţi au faţa străină, 
bălană, cu ochii şterşi şi nasul turtit. Chiar şi 
pe cei ce nu se deosebesc prin aceste linii un¬ 
gureşti îi înstrăinează, pentru cine nu e deprins, 
acea urîtă pălărie mică, cu margenile aduse în 
sus şi încolţite la spate. 

Pe un deal se iveşte cel d’intăiu sat, Buitorul. 
E întreg de limbă românească. Peste puţin tre¬ 
cem prin Peştişul încunjurat cu largi grădini 
de verze, din care se hrăneşte oraşul vecin. Foarte 
mulţi săteni, mai ales pe unde sînt casele cele 
mai bune, au feţe bălane, cu ochii palizi, cari 
vădesc obîrşia ungurească. Biserica ce se vede 
din drum nu poartă semnul crucii. Şi aici ca şi 
în satul vecin al Cristurului, foarte puţine din 
casele, destul de bine clădite, poartă, ca în Ţi- 

tiuturile adevărat româneşti ale Ardealului, nu¬ 
mele gospodarului şi leatul întemeierii. 

Dealurile din dreapta înfăţişează acuma cele 
două Bîrce. Cocişul, un Ungur gras cu mustăţile 
dîrzite a nemeşie şi cu fireturi scîlciate pe roc 
(surtuc), lămureşte că în Bîrcea-Mare sînt Ro- 
mînl şi în cea Mică Unguri. «Dar», adauge el 
fără durerea pe care ar simţi-o un «patriot» de 
la oraşe, «Ungurii vorbesc mal bine româneşte 
decît ungureşte». 

Dintre nemeşii romînî, de lege reformată, aî 
Bîrceî de iobagi din veacul al XVII-lea s’a în- 
nălţat la lumina vieţii politice acel Acaţiu, Akos 
Bîrceanul, Barcsai, căruia al noştri de peste 
munte îî ziceau Barciaî Acoş, cunoscîndu-1 din 
atîtea solii împlinite la dînşiî pentru Râkoczeştî, 
şi care la sfîrşit ajunse, din voia Turcilor, Craiu 
ardelean. Un jalnic Craiu de puţine zile, care 
şi-a pus capul pentru această cinste trecătoare. 
Nimeni din neamul său nu s’a gîndit apoi la 
principatul Ardealului. Astăzi încă de-ax lux stau 
în castelul înnoit al Bîrceî şi unul a fost şpanul 
Devei. Tocmai întîlnim într’o trăsură foarte 
luxoasă, cu vizitiul în uniformă neagră, pe soţia 
şi sora sa ducîndu-se la moşie, spre acel vechiu 
leagăn de Crăie nenorocită. 

Intrăm acuma în satul pe care Romînil noştri 
îl numesc Sîntohalma, după un nume unguresc 
care înseamnă: dîmbul plugarului. Dîmburî sînt 
destule şi plugari iarăşi, dar Ungurii ce vor ii 


www.dacoromanica.ro 



830 


ŢINUTUL DEVEI 


fost la început n’au mai rămas cu însuşirea de 
fiinţe care vorbesc ungureşte. Sînt astăzi numai 
şi numai Romîni în case care aici poartă tot¬ 
deauna însemnarea îndatinată pe tencuiala po¬ 
dului. Ba românească e şi proprietatea mare a 
cîmpilor de grîu şi cucuruz din margine; le 
stăpîneşte văduva marelui proprietar Şerban, 
soacra avocatului Marghita din Geoagiul-de-jos. 
La dreapta se mai vede mulţimea de case a Sînt- 
Andraşului, pentru limba ungurească pierdută a 
căruia spune o vorbă tristă cocişul nostru. 

Acum se văd bine Munţii Apuseni, albaştri, 
în fund. în faţă, de-asupra Murăşului ascuns în- 
tr’un fald de vale, se desfăşură o perdea de în- 
nalte predealuri cu cîte o rămăşiţă de pădure 
de-asupra şi jos o salbă frumoasă de sate. Cel 
din urmă la dreapta e cel de la Piski, cu acea 
mare muşcătură pe care i-au făcut-o rîndurile 
de lucrători cari, din cele mai vechi timpuri, au 
scos de aice piatră roşie. Mai aproape, cam în 
faţa noastră se desluşeşte un vîrf stîncos pur- 
tînd pe dînsul o cetate sfărîmată, cu liniile dă¬ 
răpănate, dar foarte uşoare de înţeles, — colţ de 
stîncă istorică de-asupra stîncei sălbatece. 

II. 

Deva. 

Aceia e vestita cetate a Devei, dincoace de 
Murăş. Poate că Ungurii năvălitori în veacul al 
Xl-lea au găsit-o în mînile unui Voevod al Ro- 
mînilor, cu numele şi faptele pierdute, ca ale 
unul învins. Dar clădirea aşa cum se desluşeşte 
astăzi e, neapărat, mult mal nouă. Ea a fost 
pusă din nou în stare de luptă de către acel 
general al Ferdinandiştilor, sprijinitorilor Craiului 
austriac Ferdinand în Ardeal, care a fost Spa¬ 
niolul Ioan-Baptist Castaldo. De aici s’au hotă- 
rît atitea mişcări de oaste împotriva zapolyenilor, 
cari ţineau cu Craiul ungur, şi din acest loc 
s’aîi trimes chiar feciori de Domni pribegi pen¬ 
tru a căuta, cu haiduci din aceste locuri, stă- 
pînirea asupra Moldovei şi Ţeril-RomăneştI; un 
Radu Iliaş, un Alexandru-Aron. Apoi cetatea 
şi-a pierdut cu totul însemnătatea, ajungînd 
numai un adăpost la vreme de nevoie al locui¬ 
torilor satului de jos, al Devei. Pănă ce la 184& 
un căprar din oastea Moţilor, se zice, s’a furişat 
aici, jertfindu-şî viaţa, şi a făcut, prin praf de 
puşcă, să izbucnească pietrele sure ale vechiului 
cuib de tiranică stăpînire. 

Astfel ea stă pe munte, cu vîrfurile el ciunte 
şi dislocate, ca un memento mori, ca o prezi¬ 
cere de peire prin aceleaşi puteri uriaşe ale 

ţerănimiî «valahe» ce nu mai poate răbda, — 
de-asupra oraşului unguresc, maî mult nou, al 
Devei. Căci, aici, vre-o 3.000 de oameni sînt tot 
negustori evrei, botezaţi în cristelniţa patriotis¬ 
mului unguresc fără cruce, funcţionari unguri 
şi cîteva alte familii de renegaţi, pe lîngă cari 
s’au maî strîns şi meşteşugari, muncitori din 
Ţinuturile ungureşti vecine. Ba chiar la intrarea 
de spre Inidoara ne-au întîmpinat frumoase 
case albe în şir, înnaintea cărora îşi făceau 
odihna Duminecii în şir ţeranî chiaburi şi femei 
cu fuste colorate, foarte scurte, fete cu panglici 
în cozile lăsate pe spate, copil obraznici cari 
ţipau după noi, româneşte : «cine eşti», — toţi 
Ceangăi, veniţi nu de mult din Bucovina, cu 
portul şi datinele lor, cu legea lor catolică, vă¬ 
dită prin crucile spinoase de pe coperişurl şi 
prin crucifixele din marginea drumului, înflorite 
şi încununate. 

Pentru această străinătate se îngrijeşte foarte 
bine un frumos orăşel, cu pavaj bun, cu case 
mari şi cu o mulţime de palate ale Statului: 
al comitatului, al şcolii reale, al judecătoriei, al 
finanţelor şi altele. Pretutindeni sună limba un¬ 
gurească, vorbită de Unguri mal noi sau maî 
vechi. E deci un fel de mic raiu al «patriotis¬ 
mului» în Ardeal. 

De la aî noştri cel vechi se păstrează în mu- 
seul comitatului, care mi se arată de alminterea 
cu cea maî mare bunăvoinţă, inscripţii romane 

din Grădişte, bucăţi de piatră împodobite cu 
lei, cu cocori frumos desfăşuraţi, cu flori, culese 
toate din acel cîmp de moarte al Sarmisagetuzeî, 
al Ulpieî Traiane. Cel noi, vre-o mie-două de lo¬ 
cuitori aî margine!, toţi de lege neunită, au un 
protopop şi un preot la o biserică nouă, foarte 
încăpătoare şi bine ţinută. Lîngă ea o şcoală 
păcătoasă se ascunde în fundul curţii; cît timp 
se vedea firma din stradă, toţi patrioţii tineri 
cari treceau, o acopereau de murdării şi de bat¬ 
jocuri ; acum ea îşi îndeplineşte misiunea acolo, 
în ascunzătoarea el de prigonire, în care se pre¬ 
găteşte astfel prin lumină viitorul. 

Iarăşi întimpin cea mal bună primire în casa 
avocatului Hoszu Longin, a cărui soţie e fiica 
bătrînuluî «badea Gheorghe», căpetenia parti¬ 
dului naţional. 

* 

în dimineaţa rece văd biserica noastră. A 
fost odată în Deva o bisericuţă de lemn, din 
care au mal rămas numai cîteva scîndurî în ci¬ 
mitir. Ea pare să fi fost înnălţată pe la 1700, 
cînd nu se pomenia nici picior de străin în sătu- 
ceanul românesc al Devei, de generalul împă¬ 
rătesc şi Ban al Olteniei cucerite de Austriac!, 
Gheorghe Cantacuzino, cum se pare a dovedi 
o însemnare de pe Evanghelia lui Şerban-Vodă, 
păstrată în biserica cea nouă. Cea veche i-a lăsat 
acesteia şi cîteva icoane, care datează de la 
sfîrşitul veacului al XVIII-lea şi poartă nume, cu 

sunet unguresc, de locuitori romîni aî tîrgului 
ce se alcătuise, cu meşterii şi negustorii săi, 
printre cari şi cîţiva companiştî. Biserica de 
astăzi are între poporenii săi destui meşteşugari, 
cari nu despreţuiesc întîmplător încuscrirea cu 
străinii, cum se vede din unele nume neaştep¬ 
tate ale femeilor (Cserey — Evreu botezat —, 
Schuster, ş, a,). Sînt mulţi credincioşi, dar zi¬ 
direa aceasta, începută în stil mare şi încheiată 
răpede şi ieften cu un biet turnuleţ, se lămureşte 
prin gîndul ce avuse Şaguna de a face din Deva, 
încă neînstrăinată, o nouă reşedinţă de episcop 
al Romînilor şi din zădărnicirea acestui gînd. 

ni. 

Dobra şi împrejurimile ei. 

Linia ferată duce spre Apus la Arad, prin valea 
Murăşului, care e de o frumuseţă sălbatecă deo¬ 
sebită. începi pe malul stîng, lîngă vărsarea 
Cemei grăbite, care a prelins margenile oraşu¬ 
lui. Eşti între dealurile mărginaşe în această 
parte şi între înnălţimile, de peste apă, ale Mun¬ 
ţilor Apuseni cari arată printre modîlcile înnalte, 
acoperite cu pădure tînără, depărtatele culmi 
albastre ale Moţilor, mărginaşii Devei, pe care 
o înspăimîntă. în stînga se vede un singur sat, 
pe cînd în dreapta vin în şir Şoimuşul, curat 
românesc, Mintia, unde o bisericuţă de lemn 
de-a noastră se ridică lîngă o biserică mare a 

pope! calvinesc cu căciuliţa de catifea, rămîind 
însă tot al nostru satul: tot bune căsuţe curate 
cu coperemîntul de şindilă, ţuguiat ca în Mol¬ 
dova. Branişca are şi coşuri de fabrică. Acolo 
se trece Murăşul, larg, desfăşurat între sălcii. 
Spre munte vine acum satul românesc fără a- 
mestec ce poartă însă ciudatul nume de Got- 
hadia, care dovedeşte că şi în acest loc noî am 
înlăturat sau am înghiţit pe alţii. Dar trenul se 
opreşte în gara de legătură a Iliei, ce-şi răs¬ 
firă casele după arbori. Ilia e locuită numai de 
Romînî şi are un protopop de lege neunită. 

De aici o ramură laterală a căii ferate apucă 
înnapoî spre Murăş şi merge la centrul mai 
mare românesc al Dobreî. La staţie nu aşteaptă 
nici-o trăsură, şi pornim în sus pe diurnul umed, 
lîngă apa Dobreî care spumegă învîrtind roatele 
negre ale morilor. Tot case gospodăreşti în curţi 
mari, bine împrejmuite, ca ale unui sat model. 
Banca românească se vede în curînd: biurou- 
rile-î sînt pline, pe cînd mai departe sucursala 
băncii maghiare din Orăştie tînjeşte cu totul 
goală. O piaţă mare cuprinde o biserică a ca¬ 
tolicilor străini şi un otel numit «La husariu». 

Căci Dobrenii au fost pe vremuri catane îm¬ 
părăteşti, grăniceri călări, husari din neam în 
neam. Biserica frumoasă pe care au înnălţat-o 
■ei la 1815, supt protopopul Iosif, are sfeşnicare 
cu vulturul bicefal şi pe tabla de marmură nea- 

gră se aminteşte şi caracterul «nemeşesc şi pre- 
veleghiat» al oraşului. Pănă astăzi locuitorii 
«comunei mari» au o fire mîndră şi războinică. 
Puţini străini s'au aşezat între ei: cîte un meş¬ 
teşugar ungur, cîte un Evreu, ba chiar un Sîrb 
care S’a ovreit ca să iea ojidaucă. E ciudat să 
întîlneştî într’un astfel de loc românesc numai 
firme cu numele schilodite: Muszt6cz pentru 
Musteaţă ş. a. Se zice că fără aceasta nu s’ar 
da negustorilor concesia de nevoie. în biserică 
am mai văzut frumoase sfeşnicare nouă, lucrate 
de un bătrîn cantor, păstrător aspru al tipicu¬ 
lui şi care dă în gura satului pe cine ar cuteza 
să calce sfînta slujbă, vechea datină. 

Protopopul Dobreî e soţul unei vere a poe¬ 
tului Iosif. Răpede, el face rost de o trăsură, 
luată de la Sîrbul ovreit care face acum «ziua 
lungă», cînd nu se lucrează şi nu se vorbeşte, 
şi ne întovărăşeşte chiar, în drumul spre Gura 
Sadului. 

Străbatem iarăşi piaţa, unde se întîmpină Bă¬ 
năţeni din vecinătate, cu căciuli ţuguiate, man¬ 
tii verzi lungi, cu fireturi ca ale Oltenilor noştri 
şi cu opinci întoarse fudul la vîrf. înnaintăm 
pe un drum de sară între cucuruzele târzii şi 
marile grădini de verze pe care le lucrează 
Bulgarii, cari pleacă înnapoi acasă, cu cîştigul 
anului şi une ori cu o nevastă luată dintre Ro- 
mînii de aici, din jurul Devei. Sătişorul Stretia 
sau Strechia are o frumoasă biserică nouă, clă- 

dită din datoriile ţeranilor către preot, dintr’un 
ajutor de la «rege», ba chiar şi dintr’o subvenţie 
a Statului. Lingă el merge Murăşul, şi-l trecem a 
treia oară la un «brod» ţinut de un străin, dar 
mişcat de Romînî vînjoşî. 

Dincolo, se varsă un rîuleţ de nimica, al că¬ 
rui nume, Sadul, aminteşte Sadul de lingă Si- 
biiu, al neamului Clainilor. De la el se chiamă 
Gura Sadului un sat măricel, cu şcoală bună 
şi cu o biserică ce merită toată luarea-aminte. 

Era în ruină, şi Statul, aflîndu-1 vechimea, pe 
care învăţaţii Iul o socot cu mult mal mare, a 
brevetat-o monument istoric şi a luat asupră-şî 
reparaţia. Ea se face încet, cu un antreprenor 
italian, care o cam uită, şi cu lucrători străini 
cari au mîntuit abia să o aştearnă cu un cătran 
care ne încleie de pămînt. 

Biserica, foarte mică, are în faţă un mare 
turn cu cerdac, făcut în timpuri de tot nouă. 
Pe o uşă laterală se intră într’un pronaos, odi¬ 
nioară pridvor, pe zidurile căruia un zugrav din 
Piteştii României şi altul din Deva au zugrăvit 
acele scene din Iad şi Raiu, cu muncile draci¬ 
lor şi cetele senine ale fericiţilor, care împodo¬ 
besc toate bisericile noastre. Zugrăveala aceasta 
şi a întregii biserici e relativ nouă, abia din 
anul 1765. 

Din acest pronaos se desfac trei intrări, din¬ 
tre care cea din mijloc e a unul naos, boltit la 
strănî şi la altar, şi rotunjit sus pentru un tur- 

N. Jorga , — Ardealul, 22 

nuleţ, pe cînd celelalte duc la două cripte, me¬ 
nite de sigur pentru înmormîntarea ctitorilor, 
în săpăturile ce s’au făcut la reparaţie a fost 
găsită o piatră sfărmată, pe care se ceteşte o 
rugăciune pentru mortul ce s’a odihnit supt 
dînsa şi data de 1618 pentru răposarea luî; 
numele celui îngropat a pierit însă cu totul. El 
trebuie să fi fost însă din neamul ctitorilor, şi 
aceştia n’au putut fi alţi! decît iarăşi boieri sau 
Domni pribegi de-aî noştri. Bethleniî au stă- 
pînit la urmă moşia, şi nu e cu putinţă să se 
urmărească pănă departe domnii ce au avut 
acest pămînt înnaintea lor. Biserica a stat fără 
îndoială mult timp în ruină pănă s’au înlesnit 
a o drege sătenii din 1765, cari n’ar fi avut 
altfel mijlocul de a o clădi din piatră. 

Cînd ne întoarcem noaptea către casa nota¬ 
rului, care ne-a ospătat, săteni cari se întorc de 
la lucru, trec lin în zeghele plouate care-i aco¬ 
păr. Un băieţaş aleargă căutînd ceva: 

— Un’ te duci, băiete ? 

— Mă duc pe drum... 

între lucrurile bisericii, păstrate acuma la 
şcoală, găsesc nişte sfeşnicare cu vulturul îm¬ 
părătesc, lucrate tot aşa de bine ca şi acelea 
din Dobra. 

Trenul accelerat mă aduce răpede înnapoi la 
Deva. 

Spre Brad. 

Las oraşul a doua zi, pe o vreme de mocneală 
tristă, îndreptîndu-mă spre Brad, centrul de cul¬ 
tură românesc din Ţara Moţilor. Acuma n’am 
nici-un tovarăş de drum, şi birjarul, care slu¬ 
jeşte la un Romîn, se vede a fi un ţigănaş care 
nu ştie şi nu pricepe nimic. încotoşmănat în 
zdrenţele albastre ale unui palton bătut de multe 
ploi, coborît în nişte cizme mari care nu sînt 
ale lui şi încununat cu o pălăriuţă verde, el stă 
mut patru ceasuri întregi înnaintea mea. 

Pe lîngă crîşma cetăţeanului Blum se iese 
din Deva conaţionalilor săi, în umbra cetăţii, al 
cărui deal se ridică uriaş, căptuşit cu tufişuri 
dese, de pădure tînără. De la zidurile sparte, 
din care se înţelege mai bine o tablă sură stră¬ 
punsă de fereşti deschise în două şiruri asupra 
norilor, se întinde o coamă de înnălţimî care 
se surpă în jos. în dreapta, foarte departe, culmi 


www.dacoromanica.ro 






842 


MUNŢIÎ APUSENÎ 


innalte se înfăţişează ha mar! pete albastre. Iar 
în faţă satul Şoimuş scoate la iveală vechea bi¬ 
serică a Calvinilor. 

Aceasta e ca un fel de poartă de intrare spre 
strîmtorile Romînilor din Munţii Apuseni, ale 
căror cătune şi sate se ascund în acele văi în¬ 
guste, în acele păduri rare care cuprind zările. 
Aici iarăşi muntele şi toate adîncurile, toate 
adăposturile, tainiţile şi locurile lui de pîndă 
vorbesc despre o învierşunată luptă pentru viaţa 
şi libertatea unui neam nenorocit. Şi aici stîn- 
cile au fost înroşite de sînge, şi aici apele au 
spălat trupurile celor căzuţi, şi aici din freamă¬ 
tul pădurii se desluşeşte o veche poveste de jalq, 
plîngerea necurmată, duioasa chemare a morţi¬ 
lor ce n’au fost răzbunaţi. E încă unul din lo¬ 
curile noastre de mucenicie glorioasă. Ca De- 
cebal din pragul Carpaţilor, Horea, Craiul fio¬ 
ros al ţeranilor scoşi din minţi de suferinţile 
iobăgiei la străin, a luptat îndărătnic şi nemilos, 
pănă ce arma i s’a frînt în mină şi cununa de 
spini a morţii silnice i s’a coborît pe fruntea 
brăzdată de ostenele şi nenorociri. Se arată 
chiar în margenea Devei, din jos de cetate, 
moşinoaiele scunde supt care zac cîţiva dintre ai 
săi, culeşi din grămadă pentru a fi tăiaţi şi arun¬ 
caţi în şanţul călăului. Din aceste biete mor¬ 
minte fără cruce se desface mai multă durere 
decît din acele monumente de piatră greoaie 
cu slovele de aur pe care Ungurii şi le-au ri- 

dicat morţilor neamului lor din 1848. Şi, în ziua 
cînd am putea ridica şi noi monumente, ei nu 
vor cere de la noi pentru suferinţa lor nedreaptă 
decît una din crucile de lemn care înfloresc 
cimitirele noastre, putrezind şi ele pe încetul 
asupra rămăşiţelor putrede pe care le pomenesc. 

Cum aî ieşit din Şoimuş, eştî la Murăş, pe 
care-1 înjugă un mare pod de lemn. Aicî apa 
e într’adevăr măreaţă, lată ca Nistrul aproape, 
şi, ca dînsul, curgînd mîndră şi liniştită între 
malurile moi în care se înfig rădăcinile sălciilor 
albe. Un biet om palid, amorţit în zeghe, cere 
la capătul podului «libra» de zece creiţarî, că- 
reia-i zice vamă. E întâiul sol al marii sărăcii 
din aceste locuri. 

Drumul merge o bucată de vreme pe malul 
Murăşului, de-asupra rîndului de sălcii care se 
apleacă asupra rîului. El înnaintează pănă la 
Branişca, trecînd apoi şi în Banat. Pentru Brad 
însă se apucă spre stînga, peste podeţul ce aco¬ 
pere o scursoare de apă. 

Cea d’intăiu comună în cale e Beşanii. Ca¬ 
sele sînt bune, cu înnaltele lor coperişurî şin- 
dilite ce se razimă pe stîlpii cerdacelor încun- 
jurătoare. La cucuruzul ce se culege, la strîngerea 
dovlecilor aurii lucrează sătenii cu pălării uşoare 
de munte, pieptare albastre şi iţari, femeile în 
rochii de cit cu flori, înfăşurate la cap în tul- 

pane întunecate. Cîte o fetiţă cuminte păzeşte 
corfa, panerul cu rufele mamei care lipseşte. 

De la cel d’intăiu cătun ce urmează, Câinelui, 
sau mai bine de la adunătura de căsuţe ce se 
chiamă Fornădia, se intră apoi în pădure , as¬ 
cunzătoarea «pădurenilor» săraci cum nu mai 
sînt alţii. 

E munte de-o parte şi de alta, o stîncă ne¬ 
gricioasă, urîtă, pe care o pătează une ori vîrcî 
galbene ca nişte stîlpi. Pădurea e făcută numai 
din tufişuri slabe. în fund curge un biet rîuleţ 
fără nume, care hrăneşte însă o strajă de sălcii 
cu lungile ramuri molatece. 

Din loc în loc apar cîteva locuinţe, alcătuind 
un cătun uitat de bogăţie şi de lumină. Mai 
mult colibe de bîrne cu ochii strîmbi şi chiori, 
dintr’un singur geam prins în lut; căciula de 
paie cade posomorită asupra cerdacului cu stîl- 
piî şubrezi. Cîteva împletituri de nuiele aşteaptă 
cucuruzul din ogoraşul de pe coastă; cîte un 
porc se tăvăleşte în tină. Copii golaşi aleargă 
sălbatec în receala umedă a dimineţii de toamnă. 
Nu lipseşte şi cîte un colţ de Ţigănime, care 
înfăţişează ce e mai grozav în viaţa omenească 
din părţile noastre: supt miţele zdrenţuite ale 
coperişului plouat, într’un coteţ de nuiele aproape 
fără lut pe dînsele şi cu deschizături bătute de 
vînturi, care se chiamă că sînt fereşti, viermuiesc 
la pămînt, aproape cu totul goi, bătrînii, tinerii, 

pusderia de copii, — aşteptînd pare că moartea 
de foame, ca o binefacere. 

Apoi iarăşi merge înnainte hotarul de copăcei 
sălbateci din care se ivesc boabele de mărgean 
ale măcieşuluî şi hurmuzul negru al porumbre- 
lelor brumate. Pe drumul de pădure trec dru¬ 
meţi în zeghe, şi mai ales căruţele Moţilor cari 
duc cofe şi budăie umplute cu fîn, sau se adă¬ 
postesc şi ei de ploaie şi de frig în cuprinsul 
larg al căzilor pe care le cară la vale. 

Căci e vremea cînd din bielşugul de prune 
al muncelelor se face ţuică, în toate ochiurile 
de pădure. Cîte douăzeci, treizeci şi mai multe 
căzi de acestea se înşiră, pline pănă în gură de 
prune chifligite care răspîndesc un miros acru, 
de putreziciune. Supt şopronul cel nou stau 
ţerani şi cîte unul în straie nemţeşti care supra¬ 
veghează lucrul; ba vezi şi străini în haine de 
pînză albastră, lîngă aparatele lor de distilare. 
Felinare sînt înfipte alături, pentru paza în timp 
de noapte. 

Apoi, după ce această insulă de viaţă a trecut, 
te afli iarăşi în singurătatea presărată cu jal¬ 
nicele colibe, cu petele veştede ale cucuruzului 
uscat, cu morile umile şi cu ospătăriile care n’au 
altă încăpere decît acelaşi şopron pentru oameni 
şi pentru vite şi, ca firmă, un colac de fîn în 
vîrful unei prăjini. 

De la o vreme, la Vălişoara, unde începe 
Dealul-Mare, drumul se înseninează puţin. Urc! 
o înnălţime între case albe, vesele, în curţile 
cărora se mişcă oameni bine îmbrăcaţi şi foarte 
curaţi. Cîte un pîlc de oî, de vite roşcate pasc 
în pajişti cu iarba nouă fragedă. O biserică de 
lemn îţi răsare în cale. Şi de jur împrejur pri¬ 
virea cuprinde cel mai frumos vălmăşag de în- 
nălţimî pănă la acea linie albastră-închis a celor 
mai depărtate şiruri, care se vede pentru cea 
din urmă dată. 

Te coborî încet în Luncoiu şi Podele, printre 
gardurile de porumbrele şi curţile pline de copii 
zburdalnici ai bunelor case albe, pe cînd zbo¬ 
ruri de porumbei, foarte iubiţi aice, se rotesc 
înnaintea trăsurii care i-a tulburat de la ospăţul 
lor din cale, şi se Iasă iarăşi în urma ei. E ace¬ 
iaşi pădurice ca şi pănă acum, dar cu mai mult 
aier, cu mai multă viaţă şi cu mai multă bucurie 
între oameni. 


II. 

Bradul şi Ţebea. 

Drept în fund se văd acuma nişte vîrfurî al¬ 
bastre de o formă neobişnuită: unul pe care-1 
înveşmîntă negurile, e Găina, cel de la dreapta 
lui, cu două căpăţîni ţuguiate, se cheamă pentru 
aceasta Bulzii, iar şi mai departe moţul acela 

sucit e numit, pe dreptate, Strîmba. Casele de ţară 
între care intrăm fac parte din comuna Bradului, 
care urmează apoi, cu grădini de verze, cu 
bordeie în pămînt pentru provisiî, cu zidiri mai 
mari ale străinilor şi cu o aleie de prăvălioare 
ca ale oricărui tîrguşor. La o casă cu două 
rîndurî se văd copii in bănci şi profesorul se 
apleacă la fereastă pentru a putea vedea trăsura. 
Acesta e gimnasiul din Brad, întemeiat în anii 
de însufleţire ce au trecut, şi care a rămas totuşi 
pănă astăzi cu cele patru clase ale sale unde 
învaţă cîteva sute de băieţi, copii ai «pădurenilor» 
săraci şi ai Moţilor din depărtarea muntelui. 
Acesta e lucrul de căpetenie pentru noi în orăşe¬ 
lul risipit, de 2.000 de suflete, în care străinii sînt 
represintaţi prin meşteşugari unguri, funcţionari 
şi Evrei. Bradul are, de alminterea, şi o proto- 
popie neunită, în aceste părţi unde biserica 
unită n’are credincioşi. Dăunăzi, protopopul de 
aici, energicul şi impunătorul părinte Damian, a 
a fost ales deputat, şi acuma tocmai, el se află 
la Pesta unde iarăşi Camera e chemată pentru 
a zbiera şi a izbi pupitrele în năcazul împăra- 
tului-rege. 

Acesta e însă şi un vestit Ţinut dc aur. Aga- 
tirsiî au lucrat aici la scoaterea lui din pămînt, 
şi au ajuns astfel cei mai bogaţi, dar mai trîn- 
davi şi mai afemeiaţi, dintre barbarii acestor 
locuri. Apoi au venit Romanii, scotocind pre¬ 
tutindeni după aur. Acuma o Companie ger- 

mană lucrează în gropî, cu lucrători romînî, 
cari cercetează prin adîncurî sau pisează bo¬ 
lovanii cuprinzători de bogăţie, şi astfel se ofi¬ 
lesc zi de zi, pănă pier de greul unei munci 
straşnice plătită cu miseria unei coroane pe zi. 
La şteampurile aurarilor nemţi se prăpădesc 
aşa în chip nevrednic, trudind şi bînd, urmaşii 
acelora cari aii făcut din Horea un rege al ţe- 
ranilor şi din Avram Iancu arhanghelul răsplă- 
titor pentru cruzimile, vechi şi nouă, ale Ungu¬ 
rilor stăpîni. 

Numele amîndurora sînt utiite în amintirile 
cp cuprinde cimitirul de la Ţebea, spre care 
mă îndrept acuma pe lîngă gara trufaşă a unei 
căi private, ce vine de la Arad. 

E un scurt drum, de vre-o douăzeci de mi¬ 
nute între aceşti munţi, impunători prin îngră¬ 
mădeala şi neorînduiala lor, dar, altfel, puţin 
înnalţî, aşa încît, în aceste săptămîni de ploi 
reci, nu i-a stropit nici-o zăpadă. Găina, Bul- 
zurile, cu satul Bulzeşti, Strîmba cuprind fundul 
zării cu păretele lor scrijelat şi sfirtecat, ce se 
desface vînăt. Pe dreapta, se ivesc sate: Vaca, 
Ribiţa, Rişca, mai departe. Iar in stingă, de pe 
un deal, se iveşte biserica nouă a Mesteacănului, 
arătînd locul unde ţerănimea lui Horea a pus 
întâia oară mina pe furcile răscoalei. în stînga, 
satul Caraciului se răsfiră supt culmea rotun¬ 
joară care poartă acelaşi nume. 

Iată acum şi Ţebea, în fund. Iarăşi un turn 
alb nou, de la o biserică mare, pe care o în- 
cunjură un zid mai vechiu. Foarte puţine case 
fac un cătun. Mai departe se vede biserica străină 
şi coperişurile Băiî-de-Criş, unde mai şede un 
solgabirău. 

Ţebea avea din vechi timpuri o biserică de 
lemn, şi în cimitirul acesteia creştea un mare 
stejar vestit în împrejurimi pentru bogăţia ra- 



Giranasiul din Abrud. 

murilor sale. în umbra lui, zice povestea, s’ar 
fi strîns răsculaţii din 1784 şi ar fi făcut jură- 
mîntul lor de credinţă şi frăţie în luptă, în graiul 
lor aspru care păstrează încă neatinsă limba 
celor mai vechi timpuri 
Răscoala a cuprins Ţinutul întreg, flăcările 
au izbucnit de jur împrejur de-asupra curţilor 

1 Se zice încă pe aicî să în loc de dacă şi perfectul 
simplu e de o întrebuinţare zilnică ; viitorul cu vroiţi, 
vrei, vrea se întîmpină în gura oricărui ţeran. 

de «domni», puternicii şi bogaţii au perit cu su¬ 
tele în chinuri şi ocări pe care erau deprinşi a 
le dărui acestor săraci. Apoi focul a fost stins 
cu sila, şi Horea din Albac, Crişan şi Cloşca 
din Cărpeniş periră în piaţa Bălgraduluî în vede¬ 
rea mulţimii de săteni nenorociţi, chemaţi să vadă 
ce pate acel care nu mai vrea să sufere şi 
ucide pe prigonitorul său. Dar gorunul din 
Ţebea rămase, aruncînd ramuri nouă şi înfigîn- 
du-şi tot mai adînc rădăcinile, ca un simbol al 
vieţii îndărătnice care însufleţeşte acest neam 
al nenorocului şi al suferinţii. 

Trecură şaizeci de ani, şi aceleaşi flăcări iz¬ 
bucniră sălbatec ca să mistuie aceiaşi nedrep¬ 
tate. Cete de nobili fugare, ajunse în văî, fură 
nimicite. Ostaşii revoluţionari ai lui Hatvany, 
duşmanii împăratului, fură întîmpinaţi cu suliţe 
şi bolovani şi prăpădite de oştile ţerăneşti care 
aveau în frunte pe Avram Iancu, avocatul pre¬ 
făcut în eroii răzbunător. Colo, în dosul Pietrei, 
femeile au copleşit cu risipa stîncii rămăşiţele 
fugare ale Ungurilor. Apoi iarăşi se făcu pace. 
Ungurii fură învinşi cu totul, iertaţi de împă¬ 
ratul împotriva căruia se răsculaseră, şi la urmă 
răsplătiţi prin constituţia de la 1867, cari li crea 
un regat deosebit. 

Avram Iancu nebuni. El umblă multă vreme 
pribeag pe la casele oamenilor, ferindu-se numai 
de aceia cari-1 iubiau mai mult. Peri la 1872 în 
tinda casei unui sărac din Baia-de-Criş, a unui 

covrigar. De aici îl aduseră, ca pe atîţia alţii din 
Baia-de-Criş, cari n’au o biserică şi un cimitir 
acolo, — la Ţebea. El zace în locul unde ostreţe 
negre încunjură o cruce verde purtînd inscripţia 
scurtă: «Avram Iancu advocat, prefect legiunii 
gemene romîne, 1848-9, -j- 1872», Cununile ce i 
s’au adus, une ori cu zgomot, totdeauna cu o 
nemărgenită pietate, au fost adăpostite de con¬ 
fiscări, de batjocuri şi sfâşieri, în acea biserică 
din tot Ardealul care poartă mai mult pe ca- 
tapiteazmă, pe bolţi, în panglici acele trei co¬ 
lori de amintire şi de speranţă de care nu se 
mai satură privirile acelor cari nu le pot des¬ 
făşura ca steag. Mormîntul în care se odihneşte 
învingătorul învins şi nebunul care nu mai avuse 
de ce să rămîie cuminte e acesta, sărac şi umil 
cum e şi soarta poporului care-1 păstrează ca 
urnă a unor sfinte moaşte. Şi lîngă dînsul ve¬ 
chiul stejar cu trunchiul mîndru îşi mai răsfiră 
crengile puternice, ce cad pe rînd şi se înnoiesc 
într’una, vuind în vîntul serilor cîntece de taină, 
între crucea mortului din groapă şi crucea su- 
ferinţiî învietoare de pe lăcaşul românesc al 
credintiî. 

4 

* 

Dimineaţa începe cu un zîmbet sfios al ce¬ 
rului de toamnă. La această lumină neobişnuită 
văd piaţa de bucate unde trei negustoraşi de 
covrigi şi de jimle vînd supt firme ungureşti. 

Peste cîteva case răzleţe se vede albăstrind 
coama muşcată a muntelui. 

întrebuinţez dimineaţa ca să văd biserica şi 
gimnasiul. Cea d’intăiu e aşezată în capătul 
tîrguşorului, pe un dîmb, încunjurat cu un zid 
jos de bolovani. A fost clădită în 1783, puţin 
timp înnaintea răscoalei celei straşnice, şi o fru¬ 
moasă inscripţie pe piatră pomeneşte, după îm¬ 
păratul Iosif al Il-lea, pe «fişpanul varmeghii 
Măria Sa Ladislaus Marafi», care era să fugă 
şi el îndată de frica cetelor de iobagi pedep¬ 
sitori. 

Gimnasiul se află într’o casă de tîrgoveţ, cum¬ 
părată anume pentru acest scop. Văd un Museu 
bunişor, o bibliotecă adunată cu gust şi price¬ 
pere. Şalele de clasă sînt încăpătoare şi lumi¬ 
noase, înzestrate cu pupitre de cel mai nou 
model. E o plăcere să vezi şirurile de copii 
frumoşi, curaţi şi deosebit de cuminţi, cari în¬ 
vaţă carte românească în acest unghiu de pă- 
mînt strămoşesc stăpînit de străini. Un astfel 
de aşezămînt face mai mult pentru interesele 
cele mai mari ale neamului nostru decît două 
duzini de deputaţi naţionalişti în Camera din 
Budapesta. 

III. 

Spre Abrud. 

Vremea s’a posomorit iarăşi, şi pe încetul tot 
cerul înnălbeşte de ploaie. Cu astfel de preves* 
tir! plec spre Abrud. 

Data aceasta, am iarăşi ca vizitiii un SecuiQ, 
băiat frumos de altfel şi bine îmbrăcat, foarte 
puţin asemenea în toate cu neamul luî jigărit şi 
spălăcit. Dar, cu toate asigurările luî, nu ştie 
maî de loc româneşte, aşa încît în tot lungul 
drumului de cinci ceasuri nu voiu putea stoarce 
nicî-o lămurire, nici măcar un nume de sat spus 
limpede, de la dînsul. Altfel e îndatoritor şi ar 
voi să vorbească. 

La ieşirea din Brad, apucăm maî departe de-a 
lungul Crişuluî Alb, mărgenit o bucată de vreme 
de copaci înnalţî. De fapt rîul «alb» e galben, 
dar nu de un galben lutos, ci de unul curat, 
plăcut la vedere. într’o lunecare înceată trec 
apele galbene, desfăşurate larg. 

Cel d’intăiă sat în cale e Ţereţelul, împărţit 
de amîndouă laturile şoselei, într’o neorînduială 
de cătun negru, cu biserica ce aruncă un turn 
în felul celor de la Orăştie. Cum ai trecut în- 
nainte, vezi şteampurile: înnaintea locuinţilor 
de ţară, lucrători cu ochii adînciţi în faţa poso¬ 
morită izbesc cu ciocanele în piatra moale din 
care se va face tina pentru alegerea aurului. 

X, lor ga, — Ardealul. 23 

Iată şi «fabrica» Nemţilor, cu două rîndurî 
de clădiri uriaşe purtînd ca un steag coşul în- 
nalt. De-asupra drumului trec pe sîrme, încoace 
şi încolo, ciubăraşele în care se duce piatra 
sfărîmată. în margene, se înşiră albe case în¬ 
căpătoare, învelite cu iederă sprintenă: în ele 
locuiesc lucrătorii străini ai minelor. 

Mai departe cotim pentru a intra în satul care 
se chiamă Crişcior, după un rîuleţ al Crişului 
mic, ce se varsă în cel mare. Se văd cîteva 
case ale minerilor romînî, foarte bine alcătuite 
şi ţinute, avînd — ceia ce e foarte rar în Ardeal 
— grădină cu flori şi umbrare cu iederă. Din 
ele apar femei în haine de tîrg şi copii bine 
îmbrăcaţi; mi se spune că lucrătorii «fac lux» 
şi nu prea strîng pentru o bătrîneţă în care nu 
mai pot face munca grea de supt pămînt. Dar 
patima Romînului pentru brazda şi gospodăria 
lui se păstrează şi la aceşti ţerani cari nu-şi 
mai fac meşteşugul, îndătinat, de plugari; ei 
n’au alt gînd mai aproape decît acela de a cum¬ 
păra, de a se aşeza tot mai larg în satul lor. 

Chiar lîngă intrarea în sat, se văd dărîmăturile 
unei curţi de «domni». Lîngă biserica reforma¬ 
ţilor, abia cercetată, şi qea, destul de veche, a 
Romînilor, cari alcătuiesc parochia cea adevă¬ 
rată, se înnegresc de umezeală ruinele unei bi¬ 
serici catolice. Şi biserica românească însă, şi 
cea calvină au stat un timp fără coperişuri, cu 

păreţi! prelinşi de flăcări, căci anul 1848 a suflat 
şi aicî distrugere şi măcel. Cele două neamuri, 
veşnic şi neapărat duşmane, s’au prigonit pănă 
şi în lăcaşurile de închinare către acelaşi Dum¬ 
nezeu. Dar ele s’au întruchipat iarăşi, una pentru 
nevoile sufleteşti ale atîtor săteni, iar cealaltă 
pentru ambiţia din urmă a cîtorva din seminţia 
de Romînî maghiarisaţî a Kristsorilor, vechii 
«domni» ai locului, cari se stîng. însă curţile 
de unde porniau hotărîrile de stoarcere şi chi¬ 
nuire, şi cealaltă biserică, — acelea nu se vor 
mai ridica nicî-odată, ci vor aminti încă multă 
vreme în ce chip cumplit se răzbună nedrep¬ 
tăţile istorice. 

Şi de la Crişcior sau Criştor innainte, drumul 
urmează pe lîngă Criş, care scade răpede în 
această înnaintare către izvoarele lui. Şoseaua 
se lucrează acum. şi, în movile, stau încă bolo¬ 
vanii şi pietricelele, verzi, negre, roşcate, stră¬ 
bătute frumos de vinişoare albe, care s’au fărî- 
miţat din înnaltele stîncî cu luciul întunecat. La 
mijloc e însă numai mîlul galben, sămănat cu 
băltoace în care roatele se îngroapă întregi. 
Ploaia, care se înteţeşte tot mai tare, a oprit 
lucrul, şi lucrătorii şi femeile lor se oploşesc în 
colibele înjghebate ’n pripă, unde fumegă co¬ 
şurile grosolane şi, în locuri deschise, pîrîie vreas¬ 
curile, săgetînd limbi de flăcări roşii, ca la un 
mare sălaş de Ţigani. 

între multele dealuri rotunde, pătate pe alo¬ 
curi numai de copaci răzleţi sau de tufişuri să¬ 
răcăcioase, pe care le pasc caprele, pe cînd 
oile se rostogolesc la vale ca nişte bulz! albî r 
satele sînt de tot rare. Ele se desfăşură în frîn- 
turî de cătune, care abia se pot uni prin slujba 
aceleiaşi biserici, dar n’au nicî-o îndemânare 
de şcoală. Casele de bîrne se razimă adesea pe 
un rînd de jos care cuprinde pivniţa. Sînt şin- 
dilite de cele maî multe ori, dar nu lipsesc nicî 
căciulile de paie aspre ca roata de ţepi a unu! 
ariciu. Astfel se urmăresc maî mult timp locuin- 
ţile împrăştiate ale Zdrapţuluî. Bisericuţa e nu¬ 
mai un şopron de lemn în curtea unu! sătean. 

Valea s’a îngustat tot maî mult în măsură ce 
drumul a început să se urce. Crişul se desfă¬ 
şură totuşi încă lin, întortochind supt stînca 
neagră cursul lui galben. în locul unde suişul 
porneşte şi maî răpede, Secuiul opreşte la un 
han de drumul mare. 

Aş crede că-1 ţine un Jidan, ca prin atîtea 
alte locuri. O fetiţă cochetă priveşte din cer¬ 
dacul înnalt, două femei îmbrobodite lucrează 
la o masă încărcată de rufe, într’o odaie goală. 
Intru morocănos, năcăjit că trebuie să caut un 
astfel de adăpost. Dar una dintre femei începe 
a-mî -vorbi în frumoasa românească veche şi 
scurtă din aceste locuri, şi pe încetul ne trezim 
stînd de vorbă, cu acea bună frăţie cuviincioasă 


www.dacoromanica.ro 



SPRE ABRUD 


857 


pe care totdeauna o au unul faţă de altul Ro- 
mîniî cari trăiesc în obiceiurile neamului lor. 
Eî cred că sînt un preot şi întreabă pe «domnul 
părinte» de unde vine. 

— E! de departe. 

■— Şi unde mergeţi ? 

— La Abrud. 

Şi aşa, din una în alta, adu că până mai 
dăunăzî crîşmarul a fost un bătrîn care-şî lăsase 
notariatul din vremile absolutismului fiindcă nu 
ştia limba cea nouă a Statului: ungureasca, 
apoi că bătrîna e văduva lui, că din mulţi copii 
cari i-au venit — şi-mi spune lung, duios, ca 
unui vechiu prieten, cum i s’a stins fiecare —, 
i-au rămas numai doi copilaşi ce învaţă la Brad, 
după ce un adiunct de notar i-a făcut să piardă 
un an, smomindu-i la Ungurii lui, apoi un altul 
mai mare, şi această fetiţă, învăţată la Abrud, 
în şcoala românească; şi cari o ajută amîndoi 
la gospodărie. Dar negoţul merge rău, căci în 
coaste i s’a aşezat un Italian, un «Talian» de 
pe la şosele, a cărui Ospătărie vine drept la ni¬ 
velul trecătorilor, pe cînd hanul bătrînei a rămas 
acum în groapă, de cînd cu drumul cel nou. 
Satul e sărac: abia ţine o şcoală confesională 
cu un învăţător, fost «jăndar», care începe în 
Decembre şi mîntuie în Mart. Mai e o nădejde 
cu lucrătorii ce vor veni cînd se va începe 
tăierea pădurii bătrîne din adîncul văilor de la 
Făget. Pănă atunci casa se ţine cu crăiţarul 

pentru sarea, păharul de vin, pacul de tutun al 
sărmanilor şi cu ce dă grădina, în care se culeg 
nuci şi mere prea frumoase. 

Pe drumul înnecat de şiroaiele ploii nu vin 
decît carele minate de Moţi în abâ cu şnururi 
albastre, cari duc cercurile, doagele şi ciube- 
rele lor. Cîte unul se coboară în crîşma bătrî- 
neî, şi e o plăcere să vezi cu cîtă cuviinţă cere 
fiecare ce-î trebuie, cu cîtă răbdare aşteaptă să 
i se dea şi cu cîtă omenie pleacă. Cîte unul 
stă de ascultă vorba noastră, puind din cînd în 
cînd un cuvînt la locul lui. Cînd se face tăcere, 
bătrîna înşiră fetei, ca şi cum ar li numai ele 
două, un catastif de lucrurile ce trebuie aduse 
pentru prăvălie, de la Brad, şi se sperie cînd 
vede că socoteala a întrecut un zlot. 

Trăsura pleacă în ploaia nemiloasă pe dru¬ 
mul unde opincile Moţilor frămîntă lutul muiat. 
Pe margine, tufe de pQrumbrele, boabe roşii 
de măcieş. Cîte o cruce de piatră sau de lemn 
acoperită cu umbreluţa de şindilă. Copaci sin¬ 
gurateci se caţără pe înnalta stîncă neagră din 
care zbucnesc izvoarele cu capace de lemn, 
care ţin locul fîntînilor de la cîmp. Crişul e 
acuma numai o şuviţă galbenă care se zvîrco- 
leşte în patul lui adînc de bolovani tărcaţi. Din 
toate părţile, şiroaie albicioase, şiroaie gălbui 
aleargă crescute.de ploaie, pentru a se arunca 
în prăpastia ce-L cuprinde. 

Caii urcă din greu, şi singurătatea se face tot 
mai mare. în fund se vede de odată un vîrf de 
stîncă înnaltă, ca un părete zimţuit la o cetate 
cenuşie a uriaşilor. Spre dînsul se încolăceşte 
necontenit unul din drumurile cu frumuseţa mai 
îndrăzneaţă. Ici şi colo sînt răspîndite colibe, 
prin care se tot poartă săteni ce strîng cînepa, 
cioplesc pentru car sau grijesc de vitişoarele 
casei, pe cînd frumoasele femei, care încep a 
se găti aici cu ie şi catrinţă, trebăluiesc pentru 
mîncare, încunjurate de droaia copiilor udaţi 
de ploaie. Rînd pe rînd, coperişurile de şindilă 
şi stuf se înfundă în valea, unde Crişul dispare 
şi el. Printre pilcuri de feregi cu foile dinţate, 
printre pajişti stropite cu floarea târzie a brân¬ 
duşa vinete, printre mănunche de copaci tineri 
se ajunge pănă sus de tot, pe acelaşi plan cu 
înnălţimile cele mari de ’mprejur, drept supt 
picioarele stîncii sure. N’avem alţi tovarăşi de- 
cît lucrătorii cari, pănă sus, sfarmă piatră, cîte 
un colibaş în pragul căsuţei sau Moţi ce co¬ 
boară iute cu ciuveiele lor de lemn certîndu-se 
cu Secuiul mie'îi, care cutează să-i poftească în 
lături. 

Apoi de pe culme, drumul începe a se co¬ 
borî încet. E acum o pădure deasă de copaci 
tineri, printre cari sînt sămănaţi şi cîţiva, foarte 
puţini brazi. Un şivoiu de apă galbenă se aruncă 
dintre trunchiuri şi altul, alburiu, şi mai mărişor, 
îl iea cu dînsul. Apoi altele se mai adaugă, unele 

gălbii, altele limpezi, albe-suriî, pănă ce la urmă, 
într’un adevărat rîu iute, care vîjîie cînd la 
dreapta cînd la stînga, coloarea cea maî curată 
învinge. 

în mijlocul păduricii sînt strînse căsuţe lingă 
o biserică. întreb ce sat e acesta, pe o femeie 
ce vine din jos. 

— Tessek? 

— Ce sat e ăsta ? 

— Buningine este. 

— Şi de ce-mî spuneai pe ungureşte? 

— ? 

— Eştî Unguroaică ? 

— 16 . 

— De unde? 

— De la Abrud. 

Nicî-o Romîncă n’ar vorbi maî bine. 

De vale intrăm între căsuţele Abruduluî-sat. 
Şi aici în margenea apei, un om se desface de 
la o frumoasă trăsură ce aşteaptă. 

— Domnul e din România ? 

— Dar de ce ? 

— Apoî atunci vă pofteşte d. dr. Laurenţiu 
Pop, să găzduiţi la dînsul. 

D. Laurenţiu Pop e avocat, director la Banca 
Auraria, şi pentru întâia oară cineva are pentru 
mine o atenţie aşa de delicată. 

IV. 

Abrudul şi împrejurimile pănă la Vidra. 

Abrudul se desfăşură bine, de la stîlpul unde 
se iea vamă lingă o casă cu un leu verde ’n 
părete. Pavajul de prund vechiu se ţine încă 
bine, de şi e foarte aspru. Casele sînt dese şi 
se potrivesc între ele. Stradele, care se proclamă 
Attila, Tuhutum şi cum se maî chiamă aceşti 
eroi aî Asiei, sînt drepte. Totul face o impresie 
prietenoasă. în piaţa largă, bine îricunjurată de 
zidiri — una e tocmai «Auraria» — stau una 
lîngă alta trei biserici: cea calvină, cea catolică, 
amîndouă mari, trufaşe, şi biserica noastră ne¬ 
unită, în care slujeşte un protopop. în dos e o 
alta, unită. Ele ajung abia, cu toată mărimea 
lor, pentru o populaţie de peste 1.000 de Romîni 
cari biruiesc cu vre-o trei sute pe meşteşugarii 
şi funcţionarii unguri din centru. 

Le văd pe rind, cutreierînd stradele goale la 
lumina unuî lămpaş sau felinar, căci pentru ilu¬ 
minat se aşteaptă luna, care întârzie. Biserica 
unită e plină de panglici tricolore : de curînd s’a 
făcut acolo, cu o deosebită însufleţire, slujba de 
îngropare a lui Matei Nicola, unul din căpeteniile 
de luptă din 1848-9. Amîndouă sînt mari şi cu¬ 
rate. Cea neunită, mai nouă, era totuşi zidită 
prin anii 1780, pe cînd cealaltă fiinţă încă de 
pe la 1730. Attila şi Tuhutum nu numiau pe 

atunci nicî-o stradă a oraşului «liber şi preve- 
leghiat» şi, dacă le numesc astăzi, aceasta n’are 
nimic a face şi nu împiedecă desfăşurarea fi¬ 
rească a lucrurilor. Toată lumea ungurească din 
Abrud vorbeşte perfect româneşte. Şi, de oare ce 
minele de aur au cam stinchit aici, alţi străini 
nevenind, se înţelege lesne care va fi soarta 
acelor ce au rămas printre noi. 

* 

Pornesc spre Cîmpenî şi Vidra, cu trăsura de 
casă a d-luî Pop. Cu încetul vremea se deslu¬ 
şeşte şi pe la amiazi munţii toţi sînt cuprinşi 
de lumina curată şi rece a toamnei. 

Cum ieşi din Abrud, de-a lungul Arieşului 
care mînă iute unde sure printre sălcii — riu 
vioiu şi larg în aceste părţi —, ajungi între că¬ 
suţe sămănate pe înnălţimi, care se ţin şi ele 
de acest Abrud, risipit ca toate aşezările de 
munte. îndată eşti la alt şir de şteampuri pentru 
aur: pilugele de lemn lovesc zgomotos şi îndă¬ 
rătnic în piatra sfărîmicioasă, şi valuri de apă, 
pornind ca din scocul morilor, ieau cu dînsele 
fărîmele fără preţ, pe cînd aurul greu cade la 
fund, de unde e cules la sfîrşitul fiecărei săp- 
tămînî. Pe margenea unui şivoiu, lucrători cu 
pălăria ţerănească pusă pe ceafă aleg acum şi 
acest aur tulbure, rămas pe fundul «şteampului», 
Ceva mai departe se văd clădirile vechi ale «fa¬ 
bricii» de aur «împărăteşti», care lucrează aici 

încă de prin anii 1850. Odată era uri mare cîştig, 
şi Abrudeniî cari aveau locuri cri aur în ele se 
îmbogăţiau foarte răpede, cheltuind de cele mai 
multe ori fără nici-o grijă sau alegere această 
bogăţie uşoară. Astăzi însă, folosul minelor ar fi 
cu mult scăzut, deşi pănă astăzi căutarea de aur 
ocupă şi hrăneşte atîtea din aşezările vecine. 

Cel d’intăiu sat e Cărpenişul, ceia ce înseamnă 
desişul de carpeni (compară : Păltenişul de lîngă 
Sibiiu, Stejărişul Braşovului, Perişul din Româ¬ 
nia). Aici s’a născut Crişan şi Cloşca, cele două 
căpetenii ce aii stat alături de Horea, vechiul 
«Craiii» românesc al acestor munţi. Şi din acest 
loc de plecare al cruntului nimicitor de «domni», 
a pornit şi neamul Şuluţeştilor, care a dat Bi¬ 
sericii unite pe unul din cei mai blînzî şi mai 
curaţi archierei ai săi, iar «Asociaţiei» pe ac¬ 
tualul ei preşedinte, Familia nemeşească Şuluţiu 
poartă predicatul nobiliar «de Cărpeniş» care se 
scrie ungureşte «Kerpenyes». Ca in multe din 
aceste părţi, satul are şi biserică neunită şi bi¬ 
serică unită, una în faţa celeilalte, pe picior 
de războiu. 

Drumul de vale, pe lîngă Arifeş şi între mar- 
genile de stîncă mai mult goală, se înfundă în 
Cîmpeni. Acesta e mai degrabă un tîrguşor, în 
care multe prăvălii şi case ale Romînilor din 
«inteligenţă» se află la mijloc între casele dese 
ale ţerănimiî. Un foc straşnic, purtat răpede prin 
izbucnirile pucioasei ce se ţinea pentru facerea 

pe furiş a prafului de puşcă, a prefăcut această 
frumoasă comună într’o Sodomă şi Gomoră care 
şi-ar fi ispăşit păcatele Piaţa a fost cuprinsă 
întreagă în vâlvătaia grozavă. Bisericile n’au 
scăpat nici ele pe dîmburile ce le poartă i cea 
unită a fost mai ales pusă la cale foarte rău, 



Cîmpentî înnainte de focul din 1906. 


şi în mijlocul pocnirilor focului înteţit, al zarvei 
de oameni ce strigau de spaimă sau se îndemnau 
la munca de combatere a nenorocirii, răsună, 
ca un urlet de triumf al Iadului, căderea clo¬ 
potelor, care se prefăcură iute într’o grămadă 
de aramă topită. Negustorii, meşterii, avocaţii 
se adăpostiră în casele ţerăneştî, cruţate în cea 

mai mare parte a lor. De multă vreme, un loc- 
din Ardeal n’avuse să îndure o pedeapsă dum¬ 
nezeiască aşa de cumplită. 

Biserica neunită a fost făcută la loc, într’o 
formă poate prea gătită. Neînţelegerile confe¬ 
sionale, care aici n’au nicî-un frîu, nicî-o ruşine 
şi nici măcar o hotărnicie a cuviinţiî, au împie¬ 
decat ca şi biserica unită să se trezească din 
ruinele-î negre. Căci aici e locul unde preoţii 
romînî de cele două confesii se spionează ne¬ 
contenit şi nu pierd nicî-un prilej pentru a se 
jigni prin vorbe aspre şi glume proaste sau a-şî 
face rău prin ce forţe pot săvîrşi numai. Şi, pe 
cînd se poartă făţiş şi zgomotos această ruşi-'’ 
noasă şi dăunătoare duşmănie, Ungurii ţin Cu 
multă cheltuială bune şcoli primare, «normale», 
la care vin şi atîţia JRomîni din împrejurimi ca 
să se poleiască cu limba Statului sau să se gă¬ 
tească pentru rosturi de Staf. 

Cîmpeniî aceştia de ruine, de case cu cer¬ 
dace, de prăvălii cate încep a se clădi din nou, 
a fost numit aşa după cîmpul foarte îngust ce 
se deschide aici între namilele de piatră neaw 
gră înfoiată. încă de pe la 1600 aceşti locuitori 
ai cîmpuluî frumos din mijlocul munţilor îşi 
aveau biserica şi nemeşimea, precum dovedeşte 
frumoasa însemnare din 1631, din care se află 
că «pan (domnul) Paşcul din Cămpeani» şi so¬ 
ţia lui Acsa au dăruit «bisericii din Cămpeani> 
un Octoih slavon, luat de la mănăstirea Stefanca. 

(de mult dărîmată), unde stătea pe atunci ca 
egumen un Atanasie, venit din Moldova, — altă 
legătură cu ţara pănă şi în aceste locuri. în 
luptele de la 1848-9, orăşelul îşi are o parte 
însemnată, pe care localnicii n’o uită. 

* 

Din ce în ce mai sus, de-asupra Arieşuluî ce 
se strecură tot mai îngust prin vale, drumul se 
desfăşură drept înnainte. Frumuseţa lui se face 
tot mai mare, între culmile înnalte, pe care le 
acopăr, pe lîngă păduricile obişnuite, şi petece 
negre de brădet. Pe alocurea piatra stîncii se 
vădeşte în supţirî foi negricioase sau se co¬ 
boară pănă pe ţermul apei în mari bolovani 
de marmură albă. Sate nu se văd, rare ori trec 
drumeţi călări şi în cară, cari poartă abaua cu 
cusături albastre a Moţului, femei în tulpane şi 
rochii de tîrg (catrinţa, şorţul, ia nu se prea 
întîmpină nici aicea), Feţele sînt deosebit de 
frumoase, albe, prelungi, cu nişte ochi mari de 
lumină pe fruntea dreaptă; nu lipsesc chiar co¬ 
pilaşi cu părul foarte bălan şi ochii de un al¬ 
bastru limpede. Citeva oi şi vite rătăcesc pe 
coastă tocmai sus, şi păstorelul, copil frumos ca 
o păpuşică, face să răsune aierul muntelui de 
doine cîntate cu căldura unui adevărat voinic. 

De la o vreme, case prind a se ivi, lîngă bise¬ 
rici de zid cu coperişurile lungi, de fel orăştian, 
învelite cu tablă sau acoperite cu şindilă, care 

cuprind frumoase zugrăveli de păreţi şi de ca- 
tapiteazmă, mal ales de la meşterul abrudean 
Simion Silaghi, de la sfîrşitul veacului al XVIH-lea. 
Cruci de piatră şi de lemn şubred se grămădesc 
în cimitirele neîngrădite şi călcate de vite pănă 
şi de-asupra gropilor proaspete ; locul unde 
dorm flăcăi sau fete îl arată brazi ciopliţi în jos 
şi purtînd în crengile lor, ce se usucă zi de zi, 
ca şi amintirea morţilor tineri, năfrămî roşii. 

Casele din care se ivesc ţeranî cu pălăriuţe 
şi foarte frumoase femei în cojocele, cu chipuri 
de fetiţe din idile şi de madone senine, au o 
construcţie deosebită. Sînt făcute numai din lemn 
— afară de vre-un sălaş al birăulul sau altul 
fruntaş —, au pivniţe supt ele, înnalte ţuguiurî 
de şindilă şi supt dînsul un cerdac sau tîrnaţ, 
gang, tăiat în mari arcade ce nu se inal văd 
aiurea. O scară meşteşugită suie la dînsele. Ast¬ 
fel vin pe rînd Ponorelul, căruia-1 zicea odată 
Ponorul, cu două biserici şi vechea bisericuţă 
de lemn adausă la şcoala confesională, care mal 
înfăţişează astfel atîtea chipuri de sfinţi a căror 
chemare s’a mîntuit. Urmează prelungirea ne¬ 
sfârşită, pe vre-o zece kilometri, a Vidrelor: 
Vidra-de-jos, care începe cu părţile Tămăşeş- 
tilor şi Goieştilor, avînd de toate două biserici 
neunite, şi Vidra-de-sus, care se înfundă în munte, 
între ele se înnalţă cîteva culmi rotunzite, foarte 
negre ; copiii frumoşi culeg necontenit jucăriile 
lor din ele. Căci de sus pănă jos sînt făcute numai 

din străvechi melcî împietriţi şi umpluţi cu ţe- 
setura aspră a cremeneî. Supt munţii de la 
dreapta ţişnesc din stîncă două izvoare puter¬ 
nice care cad şi se zdrumecă de piatra ce le 
primeşte. Arieşul freamătă dedesupt iar în mar- 
genea drumului, unde la cîmp se înnalţă gîtul 
de cocor al fîntîniî cu cumpănă, apa curată, 
rece, picură din jghiaburi, făcînd ceia ce se 
chiamă aici, în loc de izvor : un «ţirău». 

Poposim tocmai în acest loc, la birău. Birăiţa, 
gătită de sărbătoare, îşi duce fetiţa la şcoala 
ungurească de la Cîmpeni, şi e o adunare de 
fraţi, de surori, de bătrîne cărora li se zice tneni», 
de rude şi de «dregători», între cari «pandurul» 
sau paznicul. Copila are tricolorul în codiţe şi, 
cînd atrag, în batjocură, luarea aminte a mamei 
asupra nepotrivirii între această mărturisire ro¬ 
mânească şi şcoala de înstrăinare unde merge 
să-şi jertfească odrasla, ea mulţămeşte pentru 
sfatul cel bun şi înlocuieşte panglicile tricolore 
cu altele albastre. Conştiinţa naţională ar fi pu¬ 
ţin trezită la aceşti Munteni, şi nu numai la 
biraie. La Albac, şi mai sus, spre Ujigurime, nu 
s’ar şti de mulţi nimic despre Horea, Craiul mă¬ 
celurilor, care a răsărit aice pentru a-şi răzbuna 
neamul. 

* 

Neputînd înnainta aşa de mult, ne ducem deo¬ 
camdată să vedem, în marginea Vidrei-de-sus, 
căsuţa lui Avram Iancu. E la capătul unei livezi 

întinse, în faţa unei clădiri maî mari, cu cer¬ 
dacul nou. Acoperişul greu cade pe păreţiî de 
lemn înnălţaţî, străpunşi de trei fereşti mărunte, 
însoţiţi de un moşuleţ pitic, de un alt moş tre¬ 
cut cu vrîsta, care vorbeşte maî mult din de¬ 
prindere faţă de oaspeţii naţionalişti, decît din 
prisosul convingerii şi căldurii, despre «regele 
românesc» ce a fost acolo, precum şi de două 
fetişcane cu zestrea de frumuseţă obişnuită âicî, 
trecem din cerdacul cu bolţi în cele două încă¬ 
peri goale, pline de iscălituri şi de cărţi de visită. 

Şi icoana sufletească a celui ce s’a sălăşluit 
dintru început aice, mersul gîndurilor sale se 
desluşeşte pe încetul. în jos pănă la Cărpenişul 
lui Cloşca şi al lui Crişan, în sus pănă la cui¬ 
bul de munte în care a copilărit, a muncit şi a 
suferit Nicolae Ursu, căruia i s’a zis Horea, tot 
căsuţe de sărăcie ale Romînului robit în ţara 
munţilor de aur pentru străinii lumii întregi, căci 
Moţul îşi cîştigă cu greu pînea din veşnica 
vînzare pribeagă a bietelor unelte de lemn ce se 
pricepe să cioplească. Pe margene, şirul înnal- 
telor vîrfuri pietroase: Vîrful Sloiului, Struţul, 
Miţul, Munducul, uriaşă catapiteazmă pentru bi¬ 
serica libertăţii, a căreia boltă e cerul însuşi cu 
mîniile şi insăninările lui. Iar în, vale spumegă- 
toarea curgere a Arieşului, cu apa negrie, ca şi 
cum fiecare picătură din el ar fi o lacrimă de 
durere, rîu trist şi neodihnit, vuind a răscoală şi 
a ruină. Astfel din copilărie se plămădi o fire 

N* lorga, — Ardealul . 24 

de visător aspru, de credincios îndărătnic, de 
viteaz milos: adunînd în el toată moştenirea de 
durere şi de amintiri a trecutului, el şi-a ascuţit 
sabia de cremenea tare a acestor munţi. 

La întorsul, pe care-1 tulbură accidente de 
trăsură, se iveşte în marginea de codru un ochiu 
de lună, luminos şi sălbatec. Apoi luna se înnalţă 
micşurîndu-se, înfăşurîndu-se în cearcăne de ume¬ 
zeală, pe cînd Arieşul se poleieşte de argint. Pe 
încetul zăbranice albe acopăr munţii, şi peste el 
plutesc neguri uşoare, ca stafii neodihnite din 
vremile fără izbîndă. Ele par a rătăci uşor din loc 
în loc asupra tuturor suferinţilor de astăzi, cerînd 
puterilor tainice ale lumii răzbunarea, dreptatea, 
care li-ar da în sfîrşit liniştea supt brazda mor¬ 
mintelor fără cruce în care s’aii zvîrlit trupurile 
măcelărite şi s’au cufundat acelea din care su- 
ferinţile goniseră sufletul eroic al luptătorului. 

V. 

De la Abrud la Zlatna. 

Cea mal urită vreme ploioasă, sosită pe ne¬ 
prevestite la mijlocul nopţii, ne întovărăşeşte în 
drumul de patru ceasuri şi mal bine spre Zlatna, 
«mina de aur» a celei mal depărtate vechimi. 
Avem pe capră un sărăntoc de omuleţ, cu mus¬ 
tăţile mari şi ochii mici, trişti, care mînă în tăcere. 
Ştie româneşte foarte bine, dar se declară Ungur, 

fiindcă «aşa a fost născut, tată-său va fi ştiind 
de ce» şi pentru că merge la biserica «legii 
ungureşti», — calvine. 

La ieşirea din stradele cu caldarîm aspru ale 
Abrudului, care în multe privinţi are înfăţişarea 
unei cetăţi, e casarma unde stă pe cîte doi ani 
un detaşament de «armată comună». în valea 
ce se deschide îndată, străbătută de un răpede 
rîu galben care se izbeşte de pietre şi cade furios 
pentru o cădere nouă, sună iarăşi înnăbuşit pilu- 
gele de lemne ale şteampurilor. în toate părţile se 
văd grămezile de urîtă piatră sură şi noroiul ce¬ 
nuşiu care rămîne pe urma alegerii aurului. Pro¬ 
prietarii maşinelor de lemn, cu forma veche, sînt 
în mare parte Romîni, şi cîte unul şi-a clădit lîngă 
roata ce se învîrte în fîşiitul veşnic al apei, cîte 
o frumuşică locuinţă de ţară cu flori în grădiniţă. 
Mai încolo sînt clădirile aşa-numitelor «şteampuri 
împărăteşti», pentru că ele sînt în stăpînirea 
fiscului. 

Cel d’intăiu sat, adecă tot un cătun de munte 
ca şi toate cele de pe aceste coaste şi din aceste 
văi, se chiamă Coma. După dînsul încep înnainte, 
şi tot aşa şi la stînga, Buciumii, cele şese sate 
care poartă acest nume şi dintre care ni se în¬ 
făţişează întăiu Buciumul-Cerb. 

Drumul s’a îngustat, strîns de marile înnăl- 
ţimi întunecate şi înviorat numai de freamătul, 
de săriturile nebunatece ale rîului cu faţa gal¬ 
benă. Aici însă muntele nu e golaş sau sămănat 

numai pe alocuri cu arbori răzleţi, ci pădurea, 
o veche pădure de fagi, stropită pe alocurea cu 
brădet, îl îmbracă întreg. Pănă în vîrful Dea- 
luluî-Mare, cel mal vestit suiş din aceste părţi, 
e aceiaşi împrejurime, de măreaţă taină, a co¬ 
drului vechiu. 

Ploaia rece a gonit orice viaţă şi, ca şi pă¬ 
durea, drumul însuşi e pustiu şi mort. Numai 
din cînd în cînd vezi vre-un car acoperit cu 
covergî, vre-un călăreţ înfăşurat în abaua albă 
cu margenile albastre, vre-o biată femeie săracă 
năcăjindu-se spre casă prin tina galbenă, sau 
vre-o Ţigancă nenorocită care, zgribulită în 
rochia-î de cit ruptă, cară spre colibă o mînă 
de vreascuri ude. 

Atingem vîrful Dealuluî-Mare, unde năfrămile 
negurilor se împleticesc în jurul brazilor întune¬ 
caţi, pe cînd ploaia cade şi mal învierşunată. De 
aici începe o ţară deosebită în multe privinţî de 
acest regat românesc al Moţilor, a cărui co¬ 
roană de mucenicie şi-aă trecut-o pe rînd Horea 
şi Iancul, în aşteptarea unul al treilea, care va 
veni de sigur. 

Pămîntul e atbicios, şi de pe vîrf se răpede 
în aceastălaltă parte, spre Zlatna, un alt rîu 
de munte, alb şi el ca şi ţărîna şi tina din preajma 
lui. E Valea Dosului, după care se numeşte şi 
un cătun care îndată-ţî răsare în cale. Dar, altfel, 
şi de aici înnainte e aceiaşi bogăţie a copacilor 

cu frunzele înroşite şi îngălbenite de frig, ace¬ 
leaşi covoare ruginii ale potecilor de codru, 
aceiaşi pustietate tristă pe care o întrerup numai 
mersul încetinel al carelor acoperite, Moţii că¬ 
lări şi femeile zgribulite. 

Mă opresc să văd bisericuţa de la Valea Do¬ 
sului. în aceiaşi îngrăditură se află şi şcoala. 
Tocmai e vremea de după amiazi, cînd se încep 
iar lecţiile, şi din toate părţile se grăbesc copi¬ 
laşii foarte frumoşi, băieţi şi fetiţe, dintre cari 
unii n’au decît o cămăşuică udă bleaşcă, peste 
bietul lor trup năcăjit. învăţătorul, care vine cu 
multe temenele, poartă haina de abâ, fără cusă¬ 
turi albastre, a ţeranilor din aceastălaltă parte a 
munţilor ; din vorba cu dînsul aflu că acum trei¬ 
zeci de ani şi-a început viaţa ca... farmacist la 
Abrud. 

Acest Ţinut presărat abia cu cîteva cătune, 
cuprinde în stînca lui plumb şi argint-viu, care 
se şi exploatează. Iar mai în jos Zlatna dato- 
reşte aurului faima pe care a avut-o în toate 
timpurile. 

* 

Atingem întăiu Trămpoielele, al căror nume 
vine de la «trămboiu», trîmbă, — o biată co¬ 
mună risipită prin toate poienele şi ascunzătorile. 
Aici Matei Nicola, tribunul de la 1848 care a 
murit dăunăzi ca avocat foarte bătrîn, cu tre- 

cutul uitat de toţi aproape, a turtit o ceată de 
Unguri năvălitori, cari zoriau prin acest pas 
către cetăţuia primejdioasă a Moţilor. 

VI. 

Z 1 a t n a. 

Zlatna începe printr’un şir de căsuţe de-a- 
lungul rîuluî albicios care e acum Ampoiul în¬ 
suşi. Mai departe ai prăvălii şi o piaţă. Un han 
e ţinut de Romînul Moldovan, iar cellalt de un 
Evreu. Nemerim la acesta, plătim 60 de crăiţari 
porţia de purcel ucis fără nicî-un folos pentru 
foamea drumeţului, şi sîntem trimeşi pe jos, cu 
lucrurile, într’un cărucior de mînă, dus de un 
Secuiaş, spre gară. 

Zlatna, căreia ai noştri îi zic şi Zlagna, nu e 
însă numai a străinilor evrei, cu hanuri pentru 
despoiare, sau a străinilor unguri, cari merg la 
biserica catolică din piaţă; iarăşi, ea nu e nici 
a lucrătorilor de la topitoria de aur a Statului, 
unde necontenit fumegă cu cel mai puturos 
dintre fumuri cărbunii şi zgura ce se aruncă. 
Din vre-o 4.000 de locuitori, 3.000 sînt Romîni, 
locuitori ai multelor case răzleţe ce se caţără 
pe coaste supt adăpostul pădurilor. Notarul e 
Romîn, şi tot aşa vice-judele, un prea frumos 
ţeran, îndatoritor şi cuviincios, care, îmbrăcat 
în cojocul şi zeghea lui, albe ca într’o zi de 

joc, ne poartă pe la cele două biserici vecine, 
dintre care cea unită are în fruntea eî un pro¬ 
topop. 

Pe cînd marea biserică a neuniţilor — ma¬ 
joritatea — nu se deosebeşte decît prin întindere 
şi prin zugrăveala nouă, în stil secesionist, în care 
sfinţii au şi aureole roşii şi albastre, — care zugră¬ 
veală se datoreşte bătrînului pictor bavares, ce 
lucrează şi la reşedinţa din Sibiiu, — cealaltă 
are mai mult element istoric. Ea păstrează cărţi 
vechi, dintre care o evanghelie a fost a Vlă¬ 
dică! Atanasie, cel care a iscălit actul de Unire 
cu Roma şi, pe lîngă aceasta, pe o tablă din 
părete, amintirea că în 1817 împărăteasa Ca- 
rolina însăşi a venit aici de a ascultat clitur- 
ghia în limba românească». Dintr’o pînză văp- 
sită cu slove se mai află că aici odihnesc tatăl 
şi fiul lui Petru Dobra, «director al căuşelor 
regale» şi traducător al Pravilei muntene pentru 
Austriaciî din Oltenia. Acest neam a fost ames¬ 
tecat în amîndouă răscoalele româneşti din 
aceşti munţi. Cimitirul are pe cruci multe in¬ 
scripţii latine, pentru familiile Anghel, a Vlă¬ 
dică! Atanasie, de loc din Ciugud, în comitatul 
Albei, şi pentru familia Neagoe, scrise însă 
Angy&l şi Nyâgoi. E interesant să se pome¬ 
nească şi aceia că pe una din cărţi un popă 
fricos a scris în aceste cuvinte vestea despre 
Horea, a cărui umbră cruntă pluteşte şi aici ca 
şi umbra lui Iancu, pedepsitorul în chiar aceste 

locuri: «Să să ştie cînd au spart Ţara Horea 
era văleatul 1784, atuncea s’au scris. Scris-am 
popa Ioanăş din Feneş, 1784». 

* 

Trenul mic şi încet pleacă spre Alba-Iulia 
prin valea Ampoiuluî. E maî largă decît strîm- 
torile de pănă acum şi e pătată cu cîte un pîlc 
de cucuruz uscat. Pădurile sînt maî puţine, şi 
din mijlocul lor se ridică aici bucăţi de stîncă, 
tăiate în chip neobişnuit, pe care poporul le nu¬ 
meşte «culmi» şi «bulzi». Rîul se vede numai 
o clipă, şi apoi el se iveşte iarăşi acolo unde 
linia-1 trece pe un pod măricel. 

Casele, înnălbite sau în negreaţă lor de bîrne 
goale, sînt joase şi mici, fără frumuseţa de grinzi 
întreţesute pe care o au cele din strîmtorile Mo¬ 
ţilor. Se vede cîte o ţerancă purtînd catrinţă 
şi legătură de tulpan în jurul capului, dar maî 
des descoperi ca singur locuitor şi domn cio¬ 
bănaşul cinchit pe iarba plouată. 

Numele satelor, stîlcite în firma staţiilor, sînt 
curat româneşti. După Pătrunjenî vin Galaţii şi 
Feneşul, apoi Prisaca, numită după o veche stu- 
părie sau «stupină», Poiana, Piteştî-Găureni şi 
Tăuţiî, toate în munte încă. 

Dar la Ighiu, botezat Magyar-Igen — lucus a 
non lucendo —, înnălţimile pier în linii moi. La¬ 
nurile se ivesc de amîndouă părţile. După un 
scurt drum pe la un sat cu numele unguresc, 

eşti în Bălgradul lui Mihaî Viteazul, care a fost 
şi locul suferinţiî ultime a lui Horea. Acuma 
însă, la lumina unor chioare becuri electrice, 
prinse pe un fel de spînzurători, străbaţi cu dez¬ 
gust stradele de jidovime stăpînitoare, cu ote¬ 
luri mari şi locuri de petrecere pentru ofiţerii 
din cetate. 

